
Sorin ANCA 
DESPRE IDENTITATE SAU FLUTURI 


Rupt timpuriu de patrie (patrie în sensul limbii trăite prin vorbire) si azvärlit în 
iureşul înstrăinării, îmi iau dreptul să mă exprim în câteva rânduri despre iden- 
titate, cu dezinvoltură, se-ntelege. Efectul, binecunoscut, е că începi să te regäsesti, 
să te definesti si să-ți descoperi locul departe de casă oarecum mai lesne. Asa ті 
se pare mie personal această întâmplare ciudată. De parcă ai fi fost fluture, fără 
însă să ti se fi dat dreptul să constientizezi acest fapt vital. Descoperirea a fost 
atât de frapantă, încât am încercat cu încrâncenare s-o subjug. Firește că n-am 
reușit, ci dimpotrivă, am adâncit în mine ce oricum a definit natura prin travaliul 
ei misterios. Avem nevoie de identitate cum fluturii au nevoie de culorile superbe 
încondeiate pe aripi, deși tot timpul credem că doar zborul contează. Mă simt bine 
şi-n alte limbi, deoarece mă pot privi de la distanță, cu uimire, acasă însă sunt 
doar acolo / deci aici, în limba română. 


AUTOGRAF 

Mihai „POSTLIMINIUMUL” 
CIMPOI BASARABEAN 


Perioada care a trecut de la ediţiile anterioare ale cărții 
noastre a adus noi argumente în favoarea mărcii ontolo- 
gice organiciste a literaturii basarabene, derivată din cea 
generală a literaturii române. 


Luată în ansamblu, a păstrat cultul tradiţiei, al Eumeni- 
delor, după cum ziceam, răspunzând totodată imperati- 
velor înnoirii impuse de timp, strategiilor şi tehnicilor 
postmoderniste sau postpostmoderniste, dar neuitând 
si de „onoarea poeţilor”, despre care Pierre de Boisdeffre 
afirma că se manifestă în perioadele de criză şi rezistență. 
Poeţii basarabeni au rămas în continuare pe baricadele 
care apără limba română, identitatea, adevărul. Voința de 
sincronizare cu procesul literar românesc a căpătat şi un 
aspect firesc: acela al dorinţei de a redobândi cetăţenia 
literară înstrăinată şi de a se întoarce la Ithaka. E un fe- 
nomen pe care l-am denumi cu un termen din legislaţia 
romană: postliminium. 


Tendinţa integrării scrisului din Basarabia în literatura ro- 
mână s-a potentat atât prin fervoarea programatică a optze- 
cistilor postmodernisti si a celor care s-au declarat aderenti 
Ја această orientare, consideraţi de primii „rutinaţi” (Vitalie 
Ciobanu), cât şi prin intensificarea actelor de revizuire valo- 
rică, de aplicare a unor noi criterii exegetice, a noilor grile si 
paradigme (ne referim - bineînţeles — la reconsiderarea în 
noi lumini evaluative a operei prozatorilor Ion Drutä, Vasile 
Vasilache, Vladimir Beşleagă şi a poeţilor deja dispăruţi şi 
oricum ,clasicizati : Nicolae Costenco, George Meniuc, Li- 
viu Damian, Victor Teleucä, Pavel Botu, Valentin Roşca, Paul 
Mihnea, Ion Vatamanu) si a aparitiilor unor noi generaţii, 
orientări programatice şi formule ale poeticitätii (fracturis- 
mul lui Dumitru Crudu, semnat şi de Marius Ianus, opus 
postmodernismului, sideralismul, transmodernismul s.a.). 


Postfatä la ediţia a IV-a a monografiei O istorie deschisă a literatu- 
rii române din Basarabia în curs de pregătire pentru tipar. 


CRITICĂ, ESEU 


Oricum, Regiunea Literară Autonomă Basarabia, după cum i-a zis Ion Simut, a 
pornit din nou pe eliadescul Drum spre Centru. 


|. MARTIRAJUL CULTURAL BASARABEAN 


Cel de-al şaptelea volum din serialul Basarabia necunoscută (Editura Museum, 
Chişinău, 2007) al lui Iurie Colesnic confirmă şi completează cu date noi speci- 
ficul românesc basarabean, redus de ideologii oficiali în perioada sovietică sau 
chiar de mari filozofi ai culturii universale (Keysserling) la o notă particulară 
condiţionată de impactul culturii ruse şi al ortodoxismului răsăritean. 


Unii critici, de felul lui Lovinescu, au constatat, în orizonturile lor de așteptare 
total dezamăgită, un vacuum estetic, care ar determina o acceptare silită cu 
„amorţirea scrupulelor estetice” („Nici de contribuţia literară a Basarabiei nu 
ne putem apropia decât cu interes cultural şi cu amortirea scrupulelor estetice. 
Numai gândul că unele din aceste versuri au fost scrise înainte de război si că 
reprezintă, prin urmare, dovezi de continuitate culturală românească, dintr-o 
epocă de înstrăinare, ne face să răsfoim, de pildă, Miresmele din stepă ale lui Ion 
Buzdugan sau Poeziile lui Al. Mateevici, cu o poezie citabilă (Limba noastră) şi 
chiar Flori de pârloagă ale lui Pan-Halippa:, Istoria literaturii române contempo- 
rane, 1900-1937, Bucureşti, 1937, p. 87-88). 


Mai generoşi si mai aplecati la anumite aspecte ale fenomenului literar si la 
mai multi autori au fost Garabet Ibrăileanu, George Călinescu, Nicolae Iorga, 
partial şi Perpessicius, Vladimir Streinu, Pompiliu Constantinescu. 


Literatura basarabeană se impune, în viziunea lui Eugen Ionescu, prin „glasul 
faptelor”. Tot el vede în persoana lui Stere unul dintre acei „câţiva dictatori 
intelectuali care au împărţit între ei domeniul cultural al ţării”: „Înainte, când 
problemele de literatură constituiau preocupările cardinale ale elitelor, aveam 
câţiva adevăraţi dictatori intelectuali care îşi împărțeau între ei domeniul cul- 
tural al țării: С. Ibrăileanu, С. Stere, M. Dragomirescu, N. Iorga, O. Densusianu 
şi chiar E. Lovinescu se războiau crunt între ei, adversari cu forte egale. Fiecare 
avea sau un sistem, sau o direcție mare” (Eugen Ionescu, Război cu toată lumea, 
vol. 2, Bucureşti, 1992, p. 117). 


Marca ontologică românească basarabeană o dau figuri monumentale ca Bog- 
dan-Petriceicu Hasdeu şi Eugen Coșeriu, „lingviști uriași”, dar şi poeţi şi pro- 
zatori importanţi, prozatori ca Negruzzi şi Stere, primul autor al unei „nuvele 
shakespeariene” (Călinescu), cel de-al doilea autor al primului roman-fluviu 
românesc, poeţi de etapă precum Stamati, Mateevici, cei din anii '30 (Meniuc, 
Costenco, Robot, Isanos, Buzdugan), cei din generația Vieru, saptezecistii, post- 
modernistii, „douămiiştii”. 


Această distincţie constă în culturalul prioritar, dar şi în esteticul orientat spre 
„glasul faptelor”, adică social şi naţional, în regionalism, dar și în intenţia de 
sincronizare cu anumite mișcări moderniste (simbolismul, în special) cu vârfu- 

rile înnoitoare revoluţionare, justitiar-etice, intelectualizante, ,metalingvistice” 
(prin mijlocirea lui Labiş, Sorescu, Stănescu, Păunescu) si cu postmodernis- 
mul, narativismul simbolico-liric de esență sadoveniană, dar și cel dominat de 
dislocări şi schimbări dese de perspectivă. Rama sămănătoristă, viabilă până 
astăzi şi conjugată cu baladismul dramatic, au convietuit cu intelectualismul 
proustian-camil-petrescian şi îndeosebi cu cinematografismul, parabolismul, 
alegorismul ş.a. 


Parcurgând întreaga cultură basarabeană, se conturează un tablou fenomeno- 
logic, al cărui liniament esenţial este revenirea spectaculoasă la românitate (şi, 
bineînţeles, la europenitate, ca în cazul lui Hasdeu şi Coseriu) si la estetic. E o cul- 
tură care s-a născut din rezistență intelectuală, manifestată în situații-limită, cu 
adevărat existenţiale, de înstrăinare, de ,mankurtizare”, de ştergere a identității. 


Deceniul al cincilea (până la moartea lui Stalin, în 1953) a fost, pentru oamenii 
de cultură basarabeni, un deceniu al terorii – fizice, morale, intelectuale – si al 
morţii, un deceniu al instaurării Infernului dantesc, care a făcut să dispară си 
totul seninul zilelor şi stelele nopţii. Întunericul social şi politic a înghiţit totul: 
valoare, tradiție, demnitate, libertate, tot pe ce se clădeşte ființa umană. Iată de 
ce istoria culturii basarabene se identifică unei martirologii, unei istorii a marti- 
rilor întru cultură (românească). E istoria marginalizatilor, deportaților, execu- 
tatilor. E istoria formelor de marginalizare si de exil interior care au dăinuit si 
după 1953, când instrumentele de reprimare politică s-au subtilizat. 


Pierre de Boisdeffre observă că în perioadele de restrişte în Franţa s-a mani- 
festat o „onoare a poeţilor” şi a reînviat poezia națională si traditionalismul 
în plan artistic: „Din toamna anului 1940, o poezie naţională era pe cale să se 
nască sau să renască. Încetând să se mai preocupe de simplele jocuri de limbă, 
să mai acuze întreaga lume, poeţii proslăveau acum nişte bunuri amenințate: 
onoarea, libertatea, demnitatea de-a trăi, dragostea” (Pierre de Boisdeffre, O 
istorie vie a literaturii franceze de azi, Bucureşti, 1972, p. 66). 


Această „onoare a poeţilor” au avut-o şi literatii basarabeni care, în perioada 
înstrăinării, s-au alimentat din apele freatice ale tradiţiei, din partea „rizomică” 
a arborelui vieţii nationale, al cărui trunchi şi coroană erau bătute de vânturile 
reci ale pierzaniei. 


La „onoare” trebuie adăugată imperativ conştiinţa apartenenţei la neamul ro- 
mânesc, la cultura şi limba română, conştiinţă care au avut-o în egală măsu- 
ră basarabenii si transnistrenii. Iată o fişă autobiografică doveditoare în acest 
sens: „Sunt născut în comuna românească Mahala, plasa Lunca, judeţul Tiras- 
pol, Guvernământul Herson, azi oraşul Dubăsari din stânga Nistrului, la anul 
1894, martie 14/27. Părinţii mei sunt români. Ei nu ştiau limba rusească. După 
mamă, cu numele de Mircea, iar după tată Smochină. (La noi românii îi spu- 
neau Smochină...)”. Tulburătoare este relatarea că mama lui Nichita Smochină 
a fost împuşcată, fiindcă i s-a găsit la icoane foaia „Moldovanul”, scoasă de fiul 
ei şi conținând poezii româneşti şi veşti din regiune. 


CRITICĂ, ESEU 


Viaţa şi opera basarabenilor poartă o marcă a fatalitätii, ei fiind puşi parcă sub un 
blestem al istoriei. Simbolul cel mai potrivit саге ar surprinde esența basarabe- 
nismului este Iisus, invocat de altfel cu multiple conotaţii în creaţia lui Mateevici 
sau a lui Vieru. Martirajul cultural basarabean se explică şi prin hărăzirea unei 
sorti fără noroc, prin pecetea frustrătoare a locului blestemat. De aici si boicotul 
blagian al istoriei, mioritismul de esență, paseismul. Pe de altă parte, se poate 
vorbi de un mister basarabean al refacerii, al revenirii la matricea stilistică fireas- 
că, al reînvierii din propria cenușă, asemenea miticei Păsări Phönix. Renaşterea 
culturală basarabeană din anii '30 şi acea din anii '80 alcătuiesc expresia clasică 
a acestui mister. Spiritul basarabean, oscilând între retractilitate şi reactivitate, se 
îndrumează după un Tert Ascuns, anulator de contradicții, descoperit de fizica 
modernă. (Acest Tert Ascuns, de esență ontologică si nu logică, precum explică 
Basarab Nicolescu, se manifestă în chip misterios între universul interior şi uni- 
versul exterior, unde nu există vreun nivel de Realitate.) 


Nu întâmplător Nicolae Coban medita obsesiv asupra necunoscutei, denumită 
de Mendeleev EKA, asupra „poziţiei de linişte şi una de explozie” a cifrei 1. 
Această modalitate nichitastănesciană e încă o dovadă că poezia basarabeană 
nu se limitează la о „ramă sămănătoristă”: „Aici, în ZERO, am - o fiinţă trans- 
parentă / care, cel mult, se vede / din totalitate spre câtime / (înțelegând prin 
cea din urmă, / un moment cu masă / şi cu câmp, infinit mai / neînsemnat 
decât NULA). / În cuprinsul lui ZERO / se află câtimea (începe / orice moment 
câtime), / adică, îndeobşte, ceea ce / numim noi cifra 1 / sau INS / cu o poziţie 
de linişte / şi una — de explozie, / care îl face altceva decât este!” 


Căutătorii ferventi de noi formule mitopo(i)etice, experimentatorii textualisti 
se numără de la simbolistul George Meniuc din anii '30 la înnoitorul whitma- 
nian Ion Vatamanu din anii '60 şi '70, la lirosoful Victor 'Teleucă din anii '90 ai 
secolului al XX-lea (formula complexă a acestuia poate fi afiliată, după Theodor 
Codreanu, atât postmodernismului, cât şi la fel de bine romantismului, supra- 
realismului, expresionismului, modernismului), şi sfârșind cu intelectualistii, 
hermeticii, barochizantii, texistentialistii (Paul Mihnea, Anatol Codru, Valentin 
Roşca, Mihail Ion Ciubotaru, Arcadie Suceveanu, Valeriu Matei, Leo Butnaru). 


Specificul românesc basarabean a fost, în interpretări neavizate, trunchiate, 
tendentioase, redus la o notă particulară ce reprezintă impactul culturii ruse si 
al ortodoxismului răsăritean asupra acestui spațiu românesc. Chiar si un mare 
filozof al culturii precum Keysserling aşa vedea lucrurile. 


Se cade percepută, de asemenea, o semnificație mai profundă a faptului că unul 
dintre motto-urile lui Grigore Vieru este următoarea spusă a lui Friedrich Hôl- 
derlin: „Cel căruia destinul i-a vorbit răspicat / Are şi el dreptul să vorbească 
răspicat destinului”. 


Lupta pentru limba română - acerbă şi deja permanentizată – e o dimensiune 
esenţială ce nu poate fi înțeleasă din exterior. Limba, pentru intelectualul basara- 
bean, е — în mod heideggerian şi eminescian – casă, loc de adăpost al fiinţei, dar 
nu-şi reduce importanţa la acest rol identitar: ea este sinonimizată cu civilizaţia, 


11 


12 


cultura, fiind concepută ca Valoare Supremă. Este Totul axiologic şi ontologic; este 
Fiinţa însăşi. E sfântă („Limba noastră-i limba sfântă / Limba vechilor cazanii”, аза 
o defineşte Mateevici), reprezentând sacrul. Am putea spune că, pentru basarabeni, 
există o religie a limbii, scrisul fiind un act liturgic, cuminecător (comunicare-cu- 
minecare, despre care vorbeşte Noica). De aceea, jocul lingvistic gratuit nu poate 
fi întâlnit la poeţii basarabeni reprezentativi. Nichita Stănescu şi Marin Sorescu 
salutau anume naturaletea lirică a lui Grigore Vieru, care a intuit magistral unita- 
tea limbă – mamă, elementul lor comun - sacralitatea. Grigore Vieru: „Toate zilele 
mele izvorăsc si se înalță din adâncul si din puterea Limbii Materne”; „Un scriitor 
nu poate învia decât în limba în care-a murit”; „S-a obişnuit lumea cu frumusețea 
şi suferințele Limbii Române așa cum s-a obişnuit cu răstignirea si învierea lui Isus 
Hristos”; „Din mila, dragostea şi dărnicia Limbii Române am răsărit ca poet. Limba 
Română este destinul meu agitat. Poate că şi osteneala mea este o parte din norocul 
ei în Basarabia”; „Nu trebuie să ai neapărat o inimă vitează — e suficient să faci bine 
Limbii Române”; „Limba română a creat-o cu totul alt popor; poporul acela nu 
mai este — а murit de dragul ei”; „Dreptatea mea cea dintâi si a poporului meu este 
Limba Română în care lucrează iubirea lui Dumnezeu şi care, ca o apă dătătoare de 
viață, s-a revărsat peste însetarea şi pustiul unui pământ părând uitat pentru vecie 
şi hărăzit pierzaniei”; „Nu cred că există vreun popor fără de geniu, de vreme ce 
fiecare popor îşi are limba sa”; „Partea cu adevărat misterioasă a fiinţei mele este 
Limba Română. În rest, sunt un animal obişnuit: mănânc, iubesc, dorm si, din când 
în când, urlu la lună”; „Două lucruri am întâlnit pe lumea asta zidite până Іа capăt: 
Biblia şi Limba Română”. 

Un alt aspect al limbii române, vorbită şi scrisă în Basarabia, este un anumit 
farmec al oralitätii, o naturalete si blândete a rostirii (specifică scriitorilor moldo- 
veni, după cum observa Călinescu), dar şi o sărăcie stilistică, ce se poate remarca 
si la literatii reprezentativi (Stere, Druţă) şi care e caracteristică marginarismului, 
regionalismului. Tot Vieru notează această punere în surdină a verbului româ- 
nesc în Basarabia: „Dacă Dumnezeu ar vorbi prost româneşte, ne-am lăuda că-i 
moldovan si ЕЁ, „Cuvintele româneşti în Basarabia se preschimbaseră într-o vre- 
me într-un fel de ecou al cuvintelor românești din Тага: acestea strigau întregi si 
frumoase către noi, iar ecoul cel gol le întorcea înjumätätindu-le urât”. 


Grigore Vieru surprinde în definiții memorabile şi esenţa „limbii moldoveneşti” 
promovată ideologic, la nivel de stat: ea este „o pocitură, un plod netrebnic 
născut din desfrânarea unor minţi bolnave”; „S-au strâns toți prostii în limba 
moldovenească, pentru că acolo poţi mânca pe degeaba, ca la praznic”. 


Fenomenul basarabean nu poate fi conceput decât ca o întrupare a margina- 
rismului, cu toate complexele acestuia, sintetizate într-unul-cheie: cel al Dru- 
mului spre Centru (complex care e şi al culturii românești în raport cu cea 
europeană). S-a vorbit în mod justificat despre o dramă a sfâşierii, determinată 
de poziţia geopolitică, de răscrucea interculturală şi de punerea politizată şi 
polarizată a culturii basarabene sub semnul românismului şi al moldovenismu- 
lui, părintele spiritual al acestuia din urmă fiind Ion Drutä cu autoritatea lui 
valorică şi morală, dar cu un impact din ce în ce mai slab asupra cititorilor şi 

asupra elitelor. Remarcând prăbuşirea panslavismului şi pangermanismului, şi 
faptul că ideea casei comune europene (astăzi la modă!) nu va mai fi „o mască 
seducătoare pentru alte isme”, Theodor Codreanu constată (împreună cu Adri- 
an Dinu Rachieru si Ion Simut) condiţia dilematică a Basarabiei, coroborată cu 
cea a României în ansamblu: „Peste toate, acesta e contextul geopolitic în care 
s-a declanşat drama istorică a celei mai năpăstuite provincii româneşti BASA- 
RABIA. Între Panslavia si Europa” (Theodor Codreanu, Basarabia sau drama 
sfâsierii, Chişinău, 2003, р. 16). 


Specificitatea fenomenologicä basarabeană (sociologică, politică, estetică) îl de- 
termină si pe Ion Simut să vorbească despre lucrarea istorică a unui fatum: „E 
fatalitatea istoriei ca Basarabia să fie percepută astăzi separat, ca o curiozitate 
regională, foarte particulară în dezvoltările ei tematice şi stilistice. Iată de ce mă 
gândesc să-mi intitulez o viitoare carte pe acest subiect Regiunea Literară Auto- 
nomă Basarabia” („România literară, nr. 36, 14-20 septembrie 2005, p. 13). 


Pe acest teren al sfâșierii, al luptei dintre moldovenism şi românism, prelungi- 
tă fenomenologic într-o accentuare programatică a complexului europenizării 
(complexul Drumului spre Centru redivivus!), au apărut şi tendințele negatoare 
postmoderniste. „Naționalismul, identitarismul nu mai există în acceptie ontolo- 
gică şi fenomenologică, cele trei generaţii (Levitchi – Vieru – Dabija) fiind ratate, 
literatura basarabeană rămânând un vacuum (Istoria noastră e deschisă cu senti- 
mentul că se cufundă într-o lectură de tip horror), iar România (Tara) o tzara. 


І. TABLELE VECHI ȘI TABLELE NOI DE VALORI 


Porniti, irezistibil, de a arunca, în spiritul lui Zarathustra, tablele vechi de valori, 
scriitorii din generaţiile mai noi s-au pomenit în postura Leului din parabola 
nietzscheană despre cele trei prefaceri ale spiritului. Au manifestat — adică – о 
voinţă puternică de a crea noi valori, fără a putea face până la capăt acest lucru. 


Revista „Contrafort” s-a vrut vârful de lance cu care acest Leu a atacat vechile va- 
lori. „Așadar, aprecia Arcadie Suceveanu, contrafortismul a apărut ca o consecință 
firească, dialectică, a evoluţiei unei societăți aflate în tranziţie, într-o literatură re- 
tardată şi complexată, intepenitä decenii la rând în clișee, spre а da naștere acelei 
„tradiţii a rupturii” despre care vorbeşte Octavio Paz, şi, nu în ultimul rând, spre 
a dinamiza spiritul polemic în viaţa literară. Dacă n-ar fi existat, el ar fi trebuit 
inventat...” (Emisferele de Magdeburg, Chişinău, 2005, p. 156). 


În vectorul înnoirii pot fi distinse şi alte segmente de dreaptă bine orientată: 
erupția generală a eseismului (literar ca atare şi publicistic), resurectia post- 
modernă a scrisului pentru copii, în care basarabenii excelează, dinamizarea 
mişcării epigramatice, apariția si a altor noi reviste („Sud-Est cultural”, ,Semn”, 
„Clipa siderală”, „Viaţa Basarabiei”, „Limba Română, într-o anumită perioadă şi 
„Basarabia”), remodelarea programatică radicală sau relativă a scriitorilor din 
alte generaţii (Victor Teleucă, Anatol Codru, Valeriu Matei, Arcadie Suceveanu, 
Nicolae Dabija, Ion Hadârcă, Andrei Strâmbeanu, са să cităm doar câțiva). 

Generaţia '80 а dat dovadă de o voință programaticä metodic-sistematic teo- 

retizată şi manifestată într-o dorință puternică de axare pe o paradigmă unică, 

diferentiatoare de sensibilitatea generației precedente, de reprezentare a unui 

fenomen estetic distinct cu o certă „acoperire ideologică, pe „o unitate structu- 
ч A v») 


rală”, într-un cuvânt pe „o nouă viziune despre lume si literatură” (vezi Nicolae 
Leahu, Poezia generației "80, Chişinău, 2000). 


Ludicul, ironicul, textualul, intertextualul si livrescul, „biografismul, po(i)emul 
(făcutul), retoricul după retoric (poezie după poezie), texistentul si alte însemne 
paradigmatice ale postmodernismului au fost imbrätisate, cu evidente denivelări 
şi eforturi de ,aliniere”, de Arcadie Suceveanu, Leo Butnaru, Ion Hadârcă, ce nu 
fac parte din generaţia '80. Discursul postmodernist al lui Galaicu-Păun se con- 
turează, revoluţionar, de fapt, după 1990, în Levitaţii deasupra häului (1991) şi 
mai cu seamă în Cel bătut îl duce pe Cel nebătut (1994). Evident, criteriul genera- 
tionist nu mai ţine cont de diacronia strictă, de cadrul cronologic al deceniului. 


În contextul dezbaterilor aprige despre generationism au răsunat păreri diferi- 
te, unul dintre preopinenti, Corin Braga, vorbind despre „conceptul de genera- 


tie, aflat între metastază şi necroză”, despre „conceptul strategic şi chiar tactic, 
cu rol de promotion”. 


Nichita Stănescu vorbea despre faptul că nu există generații (generaţia Labiş), 
ci numai poeţi (poetul Labiş). 


Făcând un portret fenomenologic al douämiistilor — rebeli, minimalisti, sado- 
masochisti si supraerotişti –, Ştefania Mincu constata apologia programatică 
zgomotoasă a unui „mod de vietuire nu numai fără sensul ontologiei funda- 
mentale, dar si fără istorie, fără ideologie, fără morală şi fără estetică —, în ori- 
zontul unui nihilism total, intrat nu atât în gândire, [...] cât în concretul strivi- 
tor (la propriu) al practicii existenţiale” (Ştefania Mincu, Douämiismul poetic 
românesc, Despre starea poeziei II, Constanţa, 2007). 


Problema generaţiei era discutată si de T. Vianu care propunea termenul de 
„generaţie de creaţie”. Călinescu venea cu precizările verificate că trebuie să 
ținem cont atât de „aerul comun” al contemporaneitätii, de Zeitpunct, cât şi de 
diversitatea inevitabilă: „Naşterea fiziologică nu trage după sine şi contempo- 
raneitate spirituală. În cultură ne nastem când luăm contact cu problemele. 
Contemporanii unei generaţii au geografii şi timpuri adesea total deosebite. 
Din timpuri şi spaţii coordonate personal, un individ îşi scoate un timp şi un 
spaţiu aparte”. Între Eminescu si Macedonski e o disparitate vizibilă, constată 
criticul, continuând: „Mulţi suntem tardivi, alții prematuri şi spiritul comun 
al unei generaţii e foarte adesea o iluzie. Nimic mai îndepărtat ca doi oameni 
născuţi în același an, dintre care unul a făcut studii clasice şi altul jurnalistică” 
(G. Călinescu, Scriitori străini, Bucureşti, 1967, p. 802). 


Dificultatea incadrabilitätii generationiste este acreditată si de cazul nostru concret. 


Alex. Ștefănescu vorbea, într-o conferinţă ţinută la Chişinău în cadrul Salonului 
Internaţional de Carte din septembrie 2008, că „îi vine să scoată pistolul când e 

vorba de generaţii”, mod polemic de a spune că importă doar personalităţile, о 
asemenea personalitate – dincolo de rama tradiționalistă – fiind Grigore Vieru. 


Să-i dăm Cezarului însă ce e a Cezarului tânăr, recunoscând că generaţia '80 a 
produs totuşi o schimbare la față, chiar dacă pe alocuri a îmbrăcat doar măştile 
nietzscheene ale înnoirii. 

Un fenomen circumscris procesului de sincronizare este mimetismul, preluarea 
„intertextuală” a locurilor comune. Raportată la noile formule ale poeticitätii, 
la tehnicile textualismului, constatăm pivotarea unei plăci turnante spre Basa- 
rabia mitopo(i)eticä, pe care sunt înscrise obsesiv neantul, alias nimicul şi vidul, 
înzadarul, hăul, recele, viermele din hrean sau viermele din măr. Cetätenie lite- 
rară basarabeană au primit uşor niholocentrismul, thanatofilismul, visceralul, 
sexualismul, fantomaticul, apocalipticul etc. 


Generaţia Clipei Siderale, denumită şi generaţia post-1989, îmbrățișează moti- 
vele care obsedează mintea tânără, vorba lui Mircea Eliade: absolutul, libertatea, 
permanentul, universalul. La acestea adaugă şi identitarul, impus de drama sfăşi- 
erii şi vidul politic şi psihologic basarabean. Trezindu-se, istoriceşte, că „privesc 
la ochii părinţilor rusinati că au fost” (Sabina Cârstea), sideralistii preferă garni- 
turilor de stil garniturile de cromozomi, onticul ontologicului, întrebându-se – la 
o margine a existenţei – cine sunt şi elogiind lutul, pentru sentimentul cu care-și 
trăieşte Patria, originile (Aurelia Borzin: „Lutul e singurul demn de elogii / pen- 
tru patriotism, / pentru fidelitatea cu care-şi trăieşte / patria, originile...”). 

Fiinţa tinerilor poeţi se confruntă dramatic cu un acum și aici, descoperind 
singurătatea, gândul la eternă rotaţie, frica, tăcerea, „cutia Pandorei”, „tristețile 
lumii”, „rănile abisale”, „viaţa-virgulă” (Diana Slivinschi: „e dulce virgula / ea 
deschide drumul / spre infinit / alergând pe muchia punctului”). 

Panorama promotiilor sideralistilor, pe care o face Eugenia Bulat, care a condus 
mai multi ani cenaclul „Clipa siderală”, adevereste revenirea socialului si eticu- 
lui în poezia basarabeană, reeminescianizarea ei pe coordonatele dinamitării 
identitare (a se vedea Eugenia Bulat, Erupția rostirii sau Generaţia Clipei Side- 
rale, Chişinău, 2005). 


Programul sideralismului este amplu si divers; este multipatternist, ei admițând 
influenţele modelatoare si catalitice ale lui Eminescu, Mircea Eliade, Cioran, 
Brâncuşi, Noica, Borges ş.a. Poeţii şi eseistii sideralişti vin spre orizontul nostru 
de aşteptare postmodern sub numele de Aurelia Borzin, Alexandru Cosmes- 
cu, Adrian Gavriliuc, Ruslan Carta, Dumitrita Pallade, Andrei Gamart, Doina 
Bulat, Dan Nicu, aducând dovada zărilor basarabene deschise. E o generaţie a 


dialogului, o generație „necesară, vädind „о nouă sensibilitate artistică” (a se 
vedea Clipa siderală, reverberații în timp şi spațiu, Chişinău, 2008). 

E o dovadă că Regiunea Literară Autonomă Basarabia, ieşind din nopţile înstră- 
inării, cunoaşte ore stelare (în perioada interbelică) şi clipe siderale de afirmare 
identitară în actualitatea noastră tensionată. 


8 noiembrie 2008 
Chişinău - București 

Theodor REABILITAREA 
CODREANU OBIECTIVITATII 


Diferenta dintre canonul modernitätii si cel al postmoderni- 
tätii stă în atitudinea faţă de obiectivitate. Modernii au venit 
din secolul al XIX-lea cu optimismul pozitivist şi scientist 
al cunoașterii, sub semnul progresului, încât acest optimism 
s-a extins şi asupra criticii şi istoriei literare. Însă după isto- 
virea metafizicii şi după apariţia relativismului einsteinian 
s-a trecut la cealaltă extremă, a neîncrederii în posibilitatea 
accesului la adevăr. „Subiectivitatea” cunoaşterii s-a insinuat, 
aparent, si în ştiinţele „exacte” odată cu celebrele relaţii de in- 
certitudine ale lui Heisenberg. Postmodernismul a abando- 
nat totalmente conceptul de adevăr, cu atât mai mult în ceea 
ce priveşte istoria, literatura şi celelalte arte. Nu există adevăr 
istoric, ci doar naratiuni istorice diferite, pe aceeaşi temă, de 
la individ la individ, de la un grup social sau etnic la altul. 
Aşadar, să nu ne mire faptul că în critica şi istoria literară 
predomină fragmentarismul impresionist, aleatoriu, în care 
elogiul sau negația violentă primează în fața unor cronici 
şi studii analitice serioase, temeinice. Chiar intelectuali de 
prestigiu cad în asemenea capcană, căci eliminarea noțiunii 
de valoare lasă loc invaziei nonvalorilor, dat fiind că totul e 
relativ ca bun de consum. Adrian Marino observa că încă 
din perioada mai fastă a modernismului în cultura noastră 
nu s-a putut impune o direcţie a criticii cu sistem, când în 
culturile mature din Europa străluceau marile construcții, 
de la structuralism şi semiotică până la poetica elementelor 
lui G. Baston Bachelard sau gramatologia lui Jacques Derri- 
da. Asemenea edificii culturale au fost rarisime în literatura 
românească: doar încercările unor Mihail Dragomirescu, 
T. Vianu, Adrian Marino (cu ideocritica) sau Edgar Papu 
(cu ontologia stilurilor). Nici critica totală interbelică a lui 
G. Ibrăileanu, Mihai Ralea și G. Călinescu n-a avut suficient 
ecou comparativ cu critica impresionistă, care, cel putin, nă- 
zuia în depistarea şi impunerea valorilor. Încât a fost mană 
cerească să asistăm la prăbuşirea postmodernă a marilor 
sisteme în mai toate domeniile culturii. Se poate spune că 
nicio cultură din Est n-a fost mai bine pregătită pentru a 
imbrätisa cu fervoare canonul postmodernist. 

Cei care au rămas cu nostalgia construcțiilor temeinice constată că spiritualitatea 
românească suferă de un „complex al juvenilităţii”, sesizat încă de Eminescu si de 
Caragiale. G. Călinescu constata că, în vreme ce poporul român este vechi, elitele 
lui rămân nematurizate. Impresia se dovedeşte aceeași şi în cazul viziunii unui 
romancier de talia lui Nicolae Breban. El observa, recent, o adevărată obsesie a 
criticului român de a descoperi talente si a le impune, pretimpuriu, cu orice pret. 
Îndemnul ar fi rămas de la Maiorescu, a cărui glorie de a-l fi descoperit pe Emi- 
nescu primează în fața operei maioresciene. Aşa se face că scriitorul român suferă 
si el de două tare: precocitatea şi talentul. „Or, talentul — crede Nicolae Breban -, 
după modesta noastră opinie, nu e decât o formă a abilității intelectuale, de tip 
mimetic”. (Fr. Nietzsche. Maxime comentate, Editura Fundaţia Culturală „Ideea 
Europeană”, Bucureşti, 2004, p. 24). Dar tocmai această abilitate mimetică face 
gloria canonului postmodernist, care pariază pe simulacru şi parodie. De fapt, 
ne ciocnim de vechea polemică a lui Caragiale care opunea stilul manierei, cel 
dintâi fiind singurul semn al talentului veritabil. Aşadar, nu talentul este vinovat 
de provizoratul literaturii şi criticii literare româneşti, ci proasta lui întrebuințare 
„subiectivă, în numele narcisismelor de grup, încât, cum spune acelaşi Nicolae 
Breban, „obiectivitatea” e confundată cu „judecata de grup”. 


În definitiv, eliminarea conceptului de obiectivitate din critica literară si din li- 
teratură, chiar, condamnă cultura noastră la nematurizare. Mă refer la partea ei 
„majoritară, care domină, la un moment dat, viaţa literară, fiindcă marii creatori 
rămân nişte singuratici, „riscând” ratarea succesului si a modei. Sustin de multi 
ani că obiectivitatea este piatra de încercare a creaţiei de cultură. Si trebuie luat în 
calcul paradoxul că drumul spre obiectivitate în cultură vine din puterea subiec- 
tivității. Altfel spus, cei care susțin primatul subiectivitätii în creaţia culturală nu 
sunt suficient de subiectivi pentru a scăpa de capcanele mimetismului. Acest pa- 
radox al echilibrării antitezelor nu poate lipsi nici din critica literară. A pretinde 
că faci critică literară doar din „impresii” şi „talent” înseamnă a te condamna să 
scrii conjunctural, în funcţie de simpatii si idiosincrasii. 


Т. Maiorescu a intuit că forța geniului eminescian stă în impersonalitatea poetu- 
lui, termenul fiind alt nume dat obiectivitätii. El însuși s-a străduit să introducă 
impersonalitatea în critica literară, deşi polemicile sale au fost moştenite ca argu- 
ment pentru subiectivismul impresionist de mai târziu. Din acest punct de vede- 
re, adevărații moștenitori al maiorescianismului au fost fondatorii criticii totale, 
menţionaţi deja. Astăzi, în efortul de a depăşi fragmentarismul, subiectivismul şi 
improvizatia, o critică obiectivă nu mai e posibilă fără o hermeneutică în stare să 
treacă prin multidisciplinaritatea şi interdisciplinaritatea produse de modernitate, 
pentru a atinge stadiul fransdisciplinaritätii, care se constituie ca noua paradigmă 
a transmodernitätii spre care päsim. Iată de ce e necesară reabilitarea conceptului 
de valoare şi ieşirea din actuala civilizaţie a kitsch-ului. În locul sandramalelor de 
bâlci, atrăgea atenţia încă I. L. Caragiale, e vremea să ridicăm construcţii trainice, 
care să nu fie dărâmate a doua zi de la isprăvirea amuzamentului. Or, literatura 
română, din fericire, are asemenea edificii solide. Mai trebuie să le observe și cri- 
tica literară şi să le impună prin construcții critice pe măsura acestora. 

UN MAESTRU AL LUI NICOLAE BREBAN 


Descopär frapante similitudini între Nicolae Breban si Milan Kundera si asta 
nu doar fiindcă au trăit în regimuri identice. Amândoi au acelaşi maestru în 
filozofie: Friedrich Nietzsche, fiind marcați de mituri asemănătoare, precum 
Don Juan, Romeo şi Tristan. Nu s-au copiat unul pe altul. Ce-i drept, stiluri- 
le lor, cum е şi firesc, diferă decisiv: unul е labirintic şi „baroc, celălalt are о 
lapidaritate muzicală amplificată simfonic. Critica literară, atentă la mode, nu 
prea a ştiut unde să-i „aşeze, asimilându-i fie modernismului, fie postmoder- 
nismului. 


În orice caz, nu există până azi un studiu serios despre opera lui Nicolae Bre- 
ban, ci doar reacții impresioniste (exceptând unele capitole din istorii literare 
semnate de Eugen Simion, Marian Popa, Ion Rotaru ş.a.), unele amicale, altele 
ostile, după cum au bătut vânturile. Oricum, critica a simţit că ne aflăm în 
fața unuia dintre cei mai de seamă prozatori români şi europeni ai contem- 
poraneitätii. Ceea ce lipsește încă e demonstrația situării la o asemenea cotă. 
Momentul paradigmei culturale în vogă e potrivnic, din acest punct de vedere, 
fiindcă valoarea, profunzimea etc. sunt concepte eliminate din limbajul criticii 
postmoderniste. Există, altminteri, controverse şi în ceea ce priveşte aparte- 
nenta lui Nicolae Breban la una dintre direcțiile majore ale contemporaneitätii. 
S-a spus despre el că este un neomodernist care nu respinge tradiţia şi chiar un 
precursor al postmodernismului, cu atât mai mult cu cât nu agreează excesele 
avangardei. Observaţii pertinente câtă vreme nu ieşim din nivelul „complexe- 
lor de cultură”. Numai că şi aici amestecul de isme dă impresia unui eclectism 
care complică fără a limpezi apele, în vreme ce autorul are deja cristalizată o 
viziune personală, inconfundabilă stilistic şi ideatic. 


Pentru a depăși asemenea provizorat, mi se pare că nu-i suficient să-i citeşti doar 
romanele (si apoi sunt puţini criticii care au avut răbdarea reluării lecturii la 
toate cărțile lui Nicolae Breban), ci şi scrierile ce par de plan secund. Eseurile, 
de exemplu, şi convorbirile din Confesiuni violente (1994) sau din O utopie tangi- 
bilă (1994) devin obligatorii pentru o perspectivă integratoare a romanelor. S-a 
spus despre Nicolae Breban că este un „eseist amator” (Alex. Ştefănescu, 2000). 
Probabil, dar un amator de talia lui Nicolae Breban poate fi mai interesant decât 
un „profesionist. Mărturie stă cel din urmă produs al său în materie, cu atât mai 
mult cu cât se manifestă pe tărâmul filozofiei. Mă gândesc la incitanta lui carte 
Fr. Nietzsche. Maxime comentate (Editura Fundaţiei Culturale „Ideea Europeană”, 
Bucureşti, 2004, cu o postfață de Ion Ianoși). A simţit oare dl Breban nevoia să 
aibă girul unui specialist în filozofie spre a contracara eventuale etichetări ca 
amator sau diletant ? Totusi postfata nu ne lămureşte suficient asupra nivelului 
confruntării filozofice a lui Nicolae Breban cu unul dintre cei mai controversati si 
mai vii gânditori moderni. Deşi Ion Ianoși e un bun cunoscător al lui Nietzsche, 
postfata e destul de convenţională. Remarcă însă seriozitatea demersului, pro- 
funda cunoaştere, în original, a operei lui Nietzsche, calitatea comentariilor, cu 
nimic mai prejos decât a filozofilor de meserie. În plus, cel avizat asupra operei 
romaneşti a lui Nicolae Breban va putea descoperi în această carte principala 

cheie hermeneutică de înţelegere a întregii opere brebaniene. Pe teren românesc, 
lectura nietzscheană a lui Nicolae Breban este una dintre cele mai sclipitoare si 
mai îndrăzneţe. Si nu e de mirare, fiindcă gândirea lui Nietzsche (alături de ge- 
niul lui Dostoievski) i-a fecundat de timpuriu narațiunea romanescă. Aidoma lui 
Kundera, dl Breban face parte din categoria romancierilor-filozofi, despre care 
vorbea Albert Camus și care sunt contrariul romancierilor cu teză. 


Simtind nevoia să vorbească nu numai în numele său, ci şi al timpului, Nicolae 
Breban poate să-şi imagineze că este modernist sau postmodernist, dar la fie- 
care pas constată discrepanțe între el şi asemenea paradigme culturale si lite- 
rare, fapt în măsură să ne pună pe gânduri. Comparativ cu modernistul Camil 
Petrescu, bunăoară, parior pe autenticitate, pornind de la Nietzsche şi trecând 
prin Cioran, trebuie să admită că suntem „blestemaţi а fi inautentici”, ceea се 
l-ar plasa în postmodernism. În atare punct, se spulberă şi conceptul de adevăr, 
acesta slujind mai degrabă diavolului, „adică interesului nostru momentan, un 
interes ca un monstru cu multiple feţe” (p. 9). Totuşi nu urmează ispita post- 
modernistă a inexistentei adevărului, fiindcă, în ton cu maestrul său, admite 
existența celuilalt adevăr, care nu ne serveşte, singurul real (p. 10). Sau poate că 
abia acesta ne serveşte, după spusa lui Eminescu. 


Pe Nietzsche îl pretuieste pentru că a redat unitatea ființei europene, redescope- 
rind unitatea fiinţei greceşti, dimensionată până la contemporanii săi doar sub 
semnul apolinicului, cu ignorarea dionisiacului. S-a pus, astfel, capăt traditiona- 
lei schizofrenii europene insinuată în metafizică prin ruptura dintre spiritual 
şi material. Numai că modernii şi postmodernii au perpetuat-o, ultimii golind 
totalmente ființa de sacru. Altfel spus, Nietzsche nu slujeşte postmodernitatea 
decât falsificat, la rându-i, prin absolutizarea dionisiacului ca profan, ceea ce 
este o gravă mutilare a gândirii filozofului german. Asta înseamnă că fiind un 
adversar al modernismului (ca ,reactionar”), Nietzsche ега, avant la lettre, unul 
si mai decis al postmodernitätii. 


Un comentariu de finete este cel prilejuit de reflectia despre caracter. Nicolae Bre- 
ban о coroborează cu sintagma-cheie a filozofiei lui Nietzsche – eterna reîntoar- 
cere a identicului. Iat-o în traducerea prozatorului: „Cine are caracter аге în viață 
о trăire-tip, ce revine mereu”. Textul a fost folosit de Nicolae Breban ca motto 
la romanul În absenţa stăpânilor. Eterna reîntoarcere nu este a simulacrelor post- 
moderniste si nici devenirea întru devenire, cum a înclinat s-o interpreteze Noica 
atunci când şi-a exprimat inaderenta la dialectica rotirii oarbe. Aici, Nietzsche 
se întâlnea cu încercarea eminesciană şi nu e deloc întâmplător că poetul nos- 
tru găsea în caracter centrul gravitațional al ființei umane. Din păcate, Nicolae 
Breban nu se arată (decât accidental) prea avertizat asupra frapantelor întâlniri 
dintre Eminescu şi Nietzsche (aşa cum, de pildă, i se revelează Svetlanei Paleo- 
logu-Matta în Jurnal hermeneutic, 1997). Astfel, Nicolae Breban ilustrează cazul 
straniu al unui eminescianism abscons (dar cu atât mai consistent), la care ajunge 
printr-un intermediar german de prim rang. Dar oare Eminescu însuși nu s-a 
descoperit pe sine prin cultura germană, îndeobşte prin geniul lui Schopenhauer, 
care, grăitor fapt, a fost şi maestrul tinereţii lui Nietzsche? 

Trăirea-tip, rotatorie, ca amor fati, este, la Eminescu, încercarea, una de tip arhe- 
al. Dacă la Schopenhauer se ipostaziază, negativ-ontologic, în voința oarbă, la 
Nietzsche se pozitivează în voința de putere, iar la Eminescu în dor nemărginit. 
Voința de putere, denaturată flagrant de гай interpreţi ai lui Nietzsche, este „cel 
mai spiritual instinct”, acela al creației, la care se ridică „supraomul', „un copil 
etern, un „caracter” capabil să-şi asume destinul. Nicolae Breban observă că des- 
tinul nietzschean este altceva decât cel al anticilor, care se manifestă ca moira, fa- 
tum, soartă „aruncată de Parce în leagăn nou-născutului şi pe care acesta trebuie 
s-o îndure şi s-o târască după el о viață, soartă de care nu scapă nici zeii!” (р. 70). 
Pentru Nietzsche, destinul e ceva de cucerit, iar nu un dat. Şi îl cucerește numai 
omul de caracter. Interesantă e coroborarea celor două forme de destin cu vani- 
tatea şi cu orgoliul. Vanitosul se supune destinului, pe când orgoliosul şi-l asumă. 
Vanitatea apare la Nietzsche ca oglindă îndreptată de alţii spre tine şi în care 
începi s-o crezi, s-o cauţi şi să i te supui. În Câteva păreri, Caragiale (alt confin 
cu geniul lui Nietzsche, pe care l-a cunoscut prin intermediul lui C. Rădulescu- 
Motru) schiteazä genial portretul celui care nu are stil, prizonier fiind al manierei, 
vanitosul prin excelenţă, neputincios în a crede în sine, devenit sclav al oglinzii 
celorlalţi, lipsit de puterea caracterului. În schimb, spune Nietzsche, orgoliul e 
creator. În vreme ce vanitosul e om al mulțimii, orgoliosul e „singuratec” (p. 120). 
În comentariul lui Nicolae Breban: „Pe scurt: vanitatea va genera nesiguranță si 
megalomanie, agresivitate când e contrazisă de bunul simţ - orgoliul poate sta la 
baza unor creații ample, de înaltă valoare, dar si ca о sursă a nefericirii personale 
pe care o încearcă, de obicei, cei care construiesc fără să ţină seama totdeauna 
de bunul simţ, de opinia curentă sau o anumită tiranie a valorilor acceptate, azi, 
numită si political correctness” (p. 119-120). 


Totuşi, actualizând şi extinzând referintele, dl Breban e înclinat să plece urechea 
la interpretările curente ale demitizantilor de ultim ceas, ajungând să creadă că 
destinul căruia i se supune ciobanul din Mioriţa ar ţine de fatalism, de fatum-ul 
celor frustrati de caracter, inrobiti vanitätii: „Mioriţa noastră, balada naţională, 
nu vine din aceeași credință?! Si nu numai ea, ci întreaga atenţie aproape reli- 
gioasă cu care e înconjurată nu exprimă tocmai această aplecare a psihologiei 
româneşti spre un tip de pasivitate poetică, spre o înţelegere si acceptare fără 
murmur a incredibilului, a aproape absurdului?!” (р. 70). 


Nu, e la mijloc o lectură greşită a Mioriţei, ca atâtea altele, fie ele „poetice, са mo- 
leşeală sentimentală, fie ca aceasta, de respingere, oferită de Nicolae Breban şi de 
atâţia alții, în ultima vreme, care e la fel de facilă şi de nedreaptă. În realitate, cum 
au intuit Mircea Eliade si N. Steinhardt, ciobanul mioritic nu е un ,singuratec”, ci 
un om de caracter, puternic, şi care-şi asumă destinul, nu i se supune. Nişte vanitosi, 
nişte bicisnici supuşi sunt cei care pun la cale agresiunea. Abia dacă ar fi răspuns cu 
aceeași armă, ciobanul mioritic ar fi căzut în fatalism, în vanitatea celor fără carac- 
ter. Altminteri, nu cred că Nietzsche, admirator al grecilor, le-ar fi asimilat destinul 
cu lipsa de caracter. Oedip, căzut în capcanele destinului, are puterea extraordinară 
de a-şi asuma vina şi de a-şi scoate ochii incapabili a fi văzut adevărul. Aceasta nu 
e fatalism, ci biruintä. Aşa interpretează Milan Kundera, un nietzschean pur-sânge, 
mitul lui Oedip (în romanul Insuportabila usurätate a fiinţei), descifrând neputinta 

comunismului din patria lui, precum a decriptat-o, la noi, Constantin Noica în 
neînteleasa carte postumă Rugaţi-vă pentru fratele Alexandru. „Mioritic” a devenit 
un nume de ocară printr-o regretabilă lectură greşită si care tinde să se perpetueze 
dezolant chiar prin spirite de forța lui Nicolae Breban. Din aceeaşi pricină Emi- 
nescu este văzut de mulți ca „pesimist, „fatalist, când, în realitate, a fost cel mai 
nobil caracter ре care 1-а dat acest neam (chiar în sensul nietzschean al cuvântului, 
atât de prețuit de dl Breban), singurul recunoscut în absolut de ultimul mare cinic 
european, Emil Cioran, urmaș direct al lui Nietzsche. Dar asemenea inadecvări la 
spiritul nietzschean sunt accidentale în cartea lui Nicolae Breban, una dintre cele 
mai vii pe care le-am citit în ultima vreme. Ea îndeamnă nu numai la o relectură 
a romanelor brebaniene, dar — cel mai important lucru - este o restituire a unui 
Nietzsche în plenitudinea gândirii lui originare, o gândire de care au abuzat atâţia, 
deopotrivă demolatori şi apologeti. Comentariile prozatorului român, în ansam- 
blul lor, atentionam, sunt direcționate de înţelegerea în spirit nietzschean a con- 
ceptului eternei reîntoarceri, care nu e nici modernistă, nici postmodernistă. Și nu e 
modernistă fiindcă eterna reîntoarcere contrazice atât progresul linear scientist, cât şi 
pe cel „spiralat” al dialecticii marxiste. Dar dacă aici faptele par limpezi, mai dificilă 
e delimitarea de filozofia repetitiei şi a diferenţei din postmodernism, cu atât mai 
mult cu cât aceasta se revendică direct din Nietzsche. De facto, teoria simulacrelor 
mutilează „locul geometric” al filozofiei lui Nietzsche, devenind eterna ocultare a 
identicului, precum se-ntâmplă la Michel Foucault, la Jacques Derrida sau la Gilles 
Deleuze. Simulacrele sunt îndepărtări infinite de identic şi niciodată revenirea aces- 
tuia. Filozofii diferenţei, oricât de subtili, se sprijină pe înşelătorul enunţ al morții lui 
Dumnezeu, uitând că Nietzsche, abandonându-l pe cel creştin, se-ntorcea la unul 
mai vechi, la Dionysos. Nietzsche îi acuză pe falsii creştini că l-au ucis pe Dumne- 
zeu, îi acuză pe cei slabi erijati în „puternici” ai zilei. A ajuns până acolo încât a văzut 
în lisus Hristos ca fiind singurul creştin. Finalmente, el îl va identifica pe Dionysos 
cu Crucificatul, dincolo de rivalitatea lor. În contorsionata lui călătorie, Nietzsche 
a aruncat mult venin împotriva creştinismului (de care crestinul Nicolae Breban 
se delimitează în repetate rînduri). Dar anticreştinismul e ultima mască purtată de 
Nietzsche. Nicolae Breban sesizează că măștile, de care postmodernistii fac atâta 
caz, nu sunt pentru Nietzsche însuși, cum nu sunt nici pentru Eminescu în lumea 
ca teatru. Nietzsche este singurul care nu are nevoie de măşti, chiar si când pare 
că le poartă. Sau cum îndemna Eminescu în polemica lui cu Maiorescu: „Dacă e 
vorba pe masca jos, apoi masca jos de la tot si de la toate!” Ca în subterana lui Dos- 
toievski. În cea mai cruntă mizerie umană, transparenţa lumii ca штеп. 


Toate acestea mă determină să întrevăd că Nicolae Breban se postează într-o 
altă paradigmă culturală decât cea la modă, postmodernistă. El nu o poate încă 
numi, dar nu se simte comod nici în modernism, nici în postmodernism. De 
fapt, flinteazä ca artist şi gânditor într-un ethos transdisciplinar care conduce Іа 
o nouă paradigmă culturală – transmodernismul. 


! Termenul a fost lansat si integrat în istoria ultimelor tendinţe culturale / artistice în 


volumul Transmodernismul (Editura Junimea, Iași, 2005) semnat de Theodor Codreanu 
(п. — ,L.R?). 


Viorica-Ela POEZIA 
CARAMAN CA DOMENIU STIINTIFIC 


(DESPRE MOTIVAREA LITERATURII) 


O gândire sintetică asupra naşterii si evoluţiei literaturii 
în general, ca una dintre îndeletnicirile şi obiectele de 
atracție spirituală a individului uman, revendică niște 
reflecţii care nu sunt lipsite de paradoxuri. Totuşi, am 
spune, fiecare gest şi preocupare care alcătuiesc mai con- 
sistent sau mai superficial existența umană, dincolo de 
domeniile de activitate sau de registrele de viaţă, se află 
incontestabil în legătură directă cu coordonata spiritua- 
Ја a fiinţei omului. Pornind de la adevărul că orice gest 
caracterizează psihicul individului, suntem îndreptățiți 
să punem față în faţă două moduri de gândire, având, 
aparent sau esenţial, mijloace diferite (logice sau intuiti- 
ve), pentru а decela originea conexiunii lor – poezia (ca 
noțiune generică pentru artă) şi ştiinţa. 


Din perspectiva unei corelaţii între artă şi ştiinţă ре аха 
interconditionärii lor, Al. Husar estimează: „Cât priveş- 
te ştiinţa, s-a vorbit de interacțiunea ştiinţei şi artei în 
Renaștere, în realism, naturalism etc. Ea priveşte adesea 
însuşi procesul creaţiei, pe lângă sursele ei. Un rol impor- 
tant în dezvoltarea acestui proces îl are dezvoltarea ştiin- 
tei şi tehnicii. Apariţia picturii de şevalet, bunăoară, este 
legată de descoperirea culorilor de ulei, iar perfectiona- 
rea instrumentelor muzicale în secolul al XVIII-lea a dus 
la progresul muzicii simfonice; dezvoltarea fotografiei şi 
electricităţii a făcut posibilă apariţia artei cinematografi- 
ce” (Izvoarele artei ad fontes, Editura Princeps Edit, Iaşi, 
2004, p. 12). Deşi evident că legile civilizării umanității 
creează o interrelationare a științei şi artei deloc de ne- 
glijat, această idee este de consemnat mai ales din punc- 
tul de vedere al istoriei culturii şi artei care reprezintă o 
imagine factologică a stării de lucruri, dar nu oferă totuşi 
o redefinire a fiecăreia dintre aceste activități în esența 
lor. Căci pentru a vedea rolul individual al domeniilor 
de cunoaștere menţionate – arta si ştiinţele exacte – în 
evoluţia spirituală a umanităţii, trebuie revendicate ni- 
velurile şi modul de manifestare a lor în psihicul uman 

(sau invers?), interesantă fiind şi descoperirea sursei şi mobilului acestora în 
interiorul ființei noastre gânditoare. De ce să nu-i credem pe cuvânt pe cei care 
spun că poeţii sunt nebuni? Sau de ce să-i contrazicem pe cei care afirmă că 
poezia este cea mai cuminte nebunie? Trebuie revăzută şi reconsiderată deci 
necesitatea creaţiei, plăcerea artei – o nebunie a spiritului - ca pe un impuls 
evolutiv care înrobeşte sau leagă creatorul de operă ca pe o cauză de efect, ne- 
glijând aparent legile fizice ale lumii prin explorarea unei realități metafizice, 
apoi raportată la catharsisul descoperirii (ştiinţifice) şi, în fond, la finalitätile 
materiale ale unui progres spiritual. lar impresia pe care o creează şi arta, şi 
ştiinţa este una de stăpânire a lumii şi acestea pot fi descrise şi se înscriu într-o 
formulă egal proportionatä: 


NUMESC — STĂPÂNESC = ARTA т ŞTIINŢA = STĂPÂNESC < CUNOSC 


Т Т 
ARTISTUL е MIJLOACE SPECIFICE ++ CERCETĂTORUL 


Interesant este şi genul de interconditionare a celor două direcţii de activitate 
umană despre care scria Mihai Ursachi: „O lamă de ras rămâne o lamă de ras, 
iar Iliada rămâne Iliada, deşi existența individului fără prima poate deveni mai 
incomodă decât în absenţa celei de-a doua; dar pentru a imagina şi produce 
sisteme multiple de radere a bărbii, spiritul uman a avut nevoie să evolueze 
milenii, cultura spirituală fiind indispensabilă progresului material. Aşa încât 
nu facem un paradox când afirmăm că oamenii nu s-ar bărbieri dacă Iliada nu 
ar fi fost scrisă”. (Mihai Ursachi, Rațiunea poeziei (douăzeci si patru de eseuri 
despre spectacolul liric), laşi, Editura Princeps Edit, 2008, р. 38). Prin urmare, о 
bună dezvoltare a logicii ştiinţifice nu trebuie să excludă aşa-zisa activitate fan- 
tezistă, care, fără îndoială, are o influenţă calitativă asupra structurii genetice a 
organismului uman. 


Dacă revenim la Alexandru Husar, autorului, explorând totuși în adâncime un- 
ghiul de vedere al istoricitätii, nu-i scapă nici faptul că „între cubistul Picasso 
si fizicianul Einstein au fost semnalate „înrudiri pe care nici ei nu le visează” si 
pe care le explică prin formarea şi deprinderea generală a unui mod de a gândi 
analitic. „Originea acestei evidente înrudiri de formă pare a rezida mai degrabă 
în paralelismul intelectual care se manifestă azi între ştiinţă şi artă, antrenând 
şi pe una şi pe alta, cu o violenţă aproape nelinistitoare, spre un mod de a gândi 
strict analitic” (p. 13). 


Când însă ne gândim la ştiinţă si artă în afara istoricitätii, vom remarca faptul 
că aceste domenii sunt condiţionate de o dinamică a cunoașterii manifestată la 
nivelul psihicului individual. Şi cercetătorul, şi artistul trăiesc febra unei curio- 
zitati şi a unei neliniști, care după creaţie / cunoaştere dau naştere unei legături 
specifice între ei şi lume, prin aceasta stăpânind-o. Lumea reală în care trăiesc 
cei doi, cercetătorul şi artistul, este aceeași, dar ea fiinteazä doar în măsura în 
care este receptată de către aceştia. Astfel, în urma percepției, pentru că lumea 

este cunoscută pe anumite coordonate şi prin mijloace specifice de către fie- 
care dintre cei doi, ea devine diferită. Şi, în ultimă instanţă, pentru că lumea 
are totuşi o singură esenţă, fie ca o cunoaștem sau nu (dar este imposibil s-o 
cunoaştem decât fragmentar, doar prin prisma a ceea ce vedem), ea se poate 
deci revela în parte fiecăruia dintre cei doi – artistului si cercetătorului. Si dacă 
presupunem că există o esenţă a universului, multiplele fațete care sunt desco- 
perite individual reprezintă, cu siguranță, aspecte complementare. Mai mult, 
nu trebuie deloc exclusă „coincidența” unor adevăruri pe care le pot descoperi 
deopotrivă arta şi ştiinţa. 


Spre exemplu, intuiţia poetică eminesciană (tot!) devansează considerabil do- 
meniul metaforei prin care poetul înfăţişează o lume nouă cu propriile adevă- 
ruri, în sensul în care tinteste existența totuşi a unui adevăr absolut, conector 
între posibile existente. Nu ne-ar interesa o discuţie despre unele scrieri emi- 
nesciene care reprezintă încercări de teoretizare a fenomenelor si a probleme- 
lor de fizică, din simplul motiv ca Eminescu nu este un fizician cultivat ci, de 
fapt, un mare şi adevărat artist. Este mai motivată o dezbatere asupra operei 
poetice care ar adopta şi alte caracteristici. Totuşi printre creaţiile care ilus- 
trează poeticul eminescian, debordând, în esenţa lui, convențiile unei literaturi 
situabile pe coordonatele romantismului sau ale clasicismului literar, se află şi 
meditatiile lirice în care eul poetic, aparținând lumilor himerice, îşi pune pro- 
bleme care vizează realitatea comună într-un mod cât se poate de surprinzător. 
Iar în rândul cititorilor poeziei eminesciene va fi încadrată cu motivaţie certă 
şi categoria de oameni ai ştiinţelor exacte. 


Un exemplu peremptoriu pentru obiectivul comun pe care-l pot avea litera- 
tura şi ştiinţa este poemul eminescian Scrisoarea І, apărut pentru prima oară 
în revista junimistă „Convorbiri literare” la 11 februarie 1881. Poemul filozofic 
şi de o profunditate lirică excepțională, manifestată prin caracterul imaginar 
halucinant al scrierii, poartă totodată un vădit substrat ştiinţific, pe care Emi- 
nescu l-a transpus în pagina textului liric exclusiv din sensibilitate poetică. 
Textura imagistică, creată, într-un anumit sens, ca artificiu pentru ideea pe care 
o spune poemul, se dovedește a fi una substanţială şi probatorie pentru ştiinţă. 
În pofida esenței de sistem a ştiinţelor exacte, fizica, biologia, chimia, anato- 
mia etc. impun aceeași flexibilitate a gândirii ca şi activitatea poetică / artisti- 
că, domeniu considerat a fi unul care creează un spaţiu cosmic distinct de cel 
existent, poetul fiind un vizionar supus propriei imaginatii si nu un analist al 
fenomenelor naturii. Personalitatea lui Einstein, un gânditor al naturii din şti- 
intele exacte deja unanim recunoscut pe plan mondial, este caracterizată de un 
spirit imaginativ şi creativ / inventiv impresionant şi de multe ori, din această 
cauză, neînțeles de către colegi, spirite calculate si cu o gândire sistemică logi- 
că, aşa cum le cer sa fie domeniile cunoașterii în care activează. Autorul „celei 
mai mari descoperiri ştiinţifice realizate vreodată” (Р. А. M. Dirac) - „teoria 
relativităţii” — se naşte la 14 martie 1879 (Ulm, Wurttemberg, Germania), deci, 
la apariţia Scrisorii I, cel care teoretizează din punct de vedere fizic adevărurile 
ştiinţifice ale textului eminescian are vârsta de doar doi ani. Prin urmare, Emi- 

nescu nu putea ajunge la ideile relativităţii timpului, de exemplu, şi a depăşirii 
lui, prin experienţa ştiinţifică universală, care se lansase ulterior, ci prin geniul 
personal şi prin sensibilitatea sa poetică fără precedent, deci printr-un alt mij- 
loc de accedere a realităţii – arta. 


În pofida faptului că există discuţii largi despre autonomia artei faţă de ştiinţele 
exacte în toate sensurile, Alexandru Husar observă o anumită delimitare la ni- 
vel de concepţie şi în interiorul primei categorii, menţionând în aceeaşi lucrare 
că: „Privind (...) într-un sens, toate artele (s-a putut spune chiar că toate artele 
se referă de fapt sau se raportează la un principiu unic: realitatea raportată la 
om), această relaţie diferă cert de la o artă la alta. Principalele arte apar ca inter- 
pretări ale uneia şi aceleiași realități (sau lumi a realului), ceea ce ne obligă a le 
considera în ansamblu în funcţie de aspectele lor comune. Arta în genere fiind 
un reflex al realului în imagini vii (subl. – V.-E.C.) (...)” (ibidem, р. 8-9). Astfel, 
generalizând, am putea afirma pe bună dreptate, dată fiind această diferență 
între arte, că suntem în măsură să atragem si domeniul ştiinţific în aceleaşi 
dezbateri ca pe un gen proxim cu o diferență specifică, pentru că şi acesta este 
un reflex al realului, iar în privinţa imaginilor vii trebuie să ne întrebăm dacă nu 
întâlnim cumva de prea multe ori în aritmetică sau în fizică formule paradoxa- 
le sau metaforice, marcând aceleaşi (ne)limite – пісі în matematică infinitul nu 
poate fi calculat / cuprins. Ca să nu mai punem problema că nu avem de la Pro- 
уідепќа un certificat care să ateste cât de exacte sunt științele noastre exacte. 


* 


Reprezentarea modelului cosmologic al Universului în expansiune, pe care l-au 
demonstrat, prin anii 1920, Alexander Freedmann şi George Lemaître în baza 
ecuaţiilor lui Einstein, demonstraţii pe care în cele din urmă fizicianul german 
le recunoaște, considerând o eroare concepţia Universului static, la care în- 
susi se gândea, se regăseşte total la Eminescu cu aproximativ jumătate de secol 
înainte: „(...) De atunci răsare lumea, lună, soare si stihii... / De atunci si până 
astăzi colonii de lumi pierdute / Vin din sure văi de haos pe cărări necunoscu- 
te / Şi în roiuri luminoase izvorând din infinit, / Sunt atrase în viaţă de un dor 
nemärginit.” 


Cälätoriile în timp din Särmanul Dionis sau cele ale dascälului din Scrisoarea I 
anticipä descoperirea acestei proprietäti a coordonatei temporale în diferite 
sisteme de referință inertiale — relativitatea: „Pe când luna străluceşte peste-a 
tomurilor bracuri, / Într-o clipă-l poartă gândul îndărăt cu mii de veacuri, / 
La-nceput pe când ființă nu era, nici neființă (...)” sau „În prezent cugetătorul 
nu-şi opreşte a sa minte, / Ci-ntr-o clipă gându-l duce mii de veacuri înainte; / 
Soarele ce azi e mândru, el îl vede trist şi roş / Cum se-nchide ca o rană printre 
nori întunecoşi (...)”. 


Or, celebra teorie a relativităţii restrânse demonstrează că ştiinţific nu e posibil 
să se decidă dacă două evenimente care se petrec în locuri diferite se produc în 

acelaşi moment sau nu. Iar nucleul acestei teorii era constatarea că toate mäsu- 
rătorile timpului depind nu de esența materiei, ci de judecăți asupra simulta- 
neitätii a două evenimente. Astfel, ceea ce i se pare veridic lui Eminescu - re- 
prezentarea simultană în poezie (о realitate paralelă realității referentiale) a 
două evenimente: prezenţa dascălului în timpul său firesc, natural şi prezența 
lui într-un timp trecut sau viitor, exprimat prin unul imaginar -, Einstein de- 
monstrează că nu este inadmisibil din punct de vedere ştiinţific. Tocmai acesta 
este punctul în care ştiinţa şi poezia îşi găsesc nodul intersecţiei. 


În aceleaşi exemple din Eminescu pe care l-am citat mai sus atrage atenţia şi o 
altă curiozitate. Imaginea din „Soarele се azi e vesel el îl vede trist şi roş” admi- 
te o interpretare literală paradoxală. Am spune că autorul ne face, pentru a-i 
înţelege gândul, să ne imaginăm, deşi nu este posibil acest lucru în realitate, că 
dascălul vede soarele dintr-un timp viitor. La o interpretare stilistică, regăsim 
în acest vers o metonimie (a vedea pentru a gândi (la)) care sporeşte expresivi- 
tatea imaginii poetice, conferindu-i o reprezentare de tip vizionar. 


Abordarea pe care însă am initiat-o impune alte estimări. În anatomie s-a con- 
statat că cele două capacităţi umane - vizuală ( de a vedea o realitate exterioa- 
ră) şi imaginativă (de a-şi imagina o realitate care nu este văzută propriu-zis în 
momentul respectiv) – activizează aceeași instanță cerebrală, celelalte simțuri 
însă îndeplinesc funcţiile generate de alte centre neuronale. Prin urmare, a ve- 
dea şi a gândi imaginativ sunt şi în anatomie sinonime ca şi în limbajul poetic 
eminescian. Trebuie însă să remarcăm si alt amănunt, de asemenea revelator. 
Echivalenta a vedea – a gândi nu este inedită în poezia lui Eminescu. Se ştie că 
şi în mod curent româna o admite extrem de frecvent. Atunci apare întrebarea: 
al cui este meritul creării acestei expresivitäti, al poetului sau al limbii? Deşi 
răspunsul nu poate fi categoric, în acest context înțelegem mai bine zicerea 
eminesciană: „Nu noi suntem stăpânii limbei, ci limba e stăpâna noastră”. 


Făcând o plasare cronologică a etapelor de dezvoltare a umanităţii, istoricul 
(supranumit profet) Arnold J. Toynbee, despre care aminteşte Matei Călinescu 
în Cinci fete ale modernităţii, etichetează principiul rațiunii (a se citi al logicii) 
ca pe unul delimitant între domeniile ştiinţifice şi culturale din diverse epoci. 
Cercetătorul distinge secole în care atestă viziuni rationaliste asupra lumii şi 
altele în care se instituie şi se dezvoltă domenii întregi de cercetare ce exclud 
cu desăvârşire acest principiu al logicii si rațiunii. „Credinţa în rațiune, con- 
solidată de-a lungul epocii moderne a civilizaţiei occidentale ca o consecință 
a redescoperirii antichităţii în Renaștere, a început să fie puternic contestată 
în timpul perioadei moderne târzii şi din ce în ce mai intens după anii 1850” 
(p. 118). Acelaşi A. J. Toynbee pune în discuţie originea acestor contestări prin 
invocarea faptului că în psihologie „inteligenţa ştiinţifică occidentală post-mo- 
dernă (perioadă pe care o reperează la începutul deceniului al şaptelea al sec. 
XIX - V-E.C.) a verificat pe calea observaţiei ceea ce a intuit Pascal, şi anume 
că inima îşi are propriile-i raţiuni, de care raţiunea nu are habar”. În secolul 
XX al erei creştine, o ştiinţă occidentală post-creştină, psihologia a început să 
exploreze abisul subconștient al psihicului uman, descoperind că este guvernat 

de „legi ale Naturii”, care aparţin poeziei si mitologiei, şi nu logicii” (Arnold 
L. Toynbee, A Study of History, Londra, Oxford UP, 1954, vol. IX, p.185, apud 
Matei Călinescu, Cinci fețe ale modernităţii, Editura Univers, Bucureşti, 1995, 
p.118-119). Istoricul englez foloseşte, cu referire la această din urmă realita- 
te, termenul anarhie, dar se pare că într-un sens cât se poate de restrâns, din 
moment ce lumea post-modernă oferă, şi ea, o imagine coerentă despre lume, 
cu propriile legitäti, si pentru că nu a demonstrat nimeni în mod irevocabil 
inferioritatea acesteia. 


TENDINȚA INTERFERENTEI ÎN EXPRESIE 


Apropo de intersectarea domeniului ştiinţific cu cel artistic, Constantin Se- 
verin, în eseul său De la Studiile culturale comparative la studiile post-literare: 
Gille Deleuze si gândirea central-europeană (http://agonia.ro/), punctează cei 
mai importanţi paşi care au fost făcuţi pentru a se ajunge la ceea ce încă пи 
exprimă pe deplin termenul de post-literatură; autorul menționează însuşi 
că folosirea acestuia nu are, cel putin deocamdată, alternativă. Amintind de 
prolificul Leonardo da Vinci cu aportul solid în direcții pluriculturale, Con- 
stantin Severin, în studiul amintit, marchează o etapă culminantă a evoluţiei 
artei şi ştiinţei şi a expresiei lor în creaţiile artistice care urmează postmoder- 
nismului considerat (şi acesta!) „o veritabilă fundătură estetică”, din simplul 
motiv că Levantul lui M. Cărtărescu este un model „netransmisibil”. Iar „post- 
literatura este un concept care plutea în aer într-o perioadă de complexificare 
a esteticului. Nu este totuna cu postmodernismul, ci reprezintă o față com- 
plexă şi actuală a literaturii de după literatură, obligată să treacă de la retorica 
lingvistică la retorica imaginii şi a creaţiei interdisciplinare. Posmodernismul 
literar este fascinat în continuare de discursiv, la fel ca modernismul. Post- 
literatura este o cultură a contingentelor multiple, în principal nediscursivă 
şi tragică.” O definiţie a postliteraturii ar fi deci, pornind de la articolul lui 
C. Severin, un fenomen întemeiat pe tendința de fuzionare a celor mai di- 
verse domenii care, de-a lungul timpului, şi-au constituit o autonomie in- 
destructibilă. Astfel, textele din postliteratură constituie produse „inclasabile” 
din cauza caracterului lor polimorf şi din cauza accentuării conexiunii dintre 
domeniile tangentiale expresiei artistice actuale şi deci dintre elementele al- 
cătuitoare. Ideea acestui polimorfism total poate fi considerată, pe de o parte, 
o ruptură care dă naștere unei noi tendinţe de creaţie, pentru că, de fapt, toate 
curentele artistice au apărut şi s-au dezvoltat dintr-un impuls de revoltă si din 
dorința de spargere a rețelei de criterii rutinizate si de combatere a crizei de 
idei şi de mijloace; pe de altă parte însă, această direcţie a fost oarecum pre- 
gătită, actualmente alcătuind preponderența anume imaginile, manifestările, 
gesturile din artă care ilustrează ideea de conexiune şi hibridizare. Un punct 
de pornire în configurarea unui astfel de mod al expresiei estetice constituie 
însăşi înrudirea ontologică, la suprafață insesizabilă, a artistului şi cercetăto- 
rului care aparțin unor domenii de activitate diferite, după cum am încercat 
să arătăm în invocarea paralelei Eminescu - Einstein. 

Cu referire la spațiul expresiei din post-literatură, în care se încadrează cele 
două moduri fundamentale de gândire, cele două tipuri esenţiale de logică, am 
spune că acesta se caracterizează printr-o tendinţă de a deveni unitar si comun 
pentru elementele pe care le înglobează, liantul dintre ele constituind poate nu- 
mai mici detalii, asemenea celor plasate prin colțurile tablourilor lui Dali, dar 
care au valoare de centru prin a fi, de fapt, reperul de estimare a dimensiunilor 
„reale” ale lumii. 


Iată că problema pe care о abordăm aici si ре care о sesizăm mai întâi în di- 
mensiuni generale, identificabile în principiu de-a lungul existenţei culturale 
a umanității, se înscrie în mod curent într-o direcţie concretă, reperată isto- 
гіс. Deşi particularităţi ale romantismului, de pildă, pot fi găsite cu uşurinţă si 
înainte şi după această epocă, același lucru putându-se spune şi despre expre- 
sionism sau simbolism, cubism, sau despre oricare mod de gândire şi creaţie, 
identitatea / autonomia acestora constă, simplu și aproape banal, în pregnan- 
ta anumitor particularități. Chestiunea stă anume în, să le spunem, proporții. 
Deci dacă am putea găsi exemple din toate timpurile ilustrative pentru ideea 
interferenţei, în cele mai variate înțelesuri, între ştiinţă şi artă (chiar si atunci 
când am identificat o finalitate euristică a poeziei lui Eminescu, pe care o poate 
(o putea) avea, de regulă, ştiinţa; e păcat că nu am constientizat-o si oficializat- 
o pe lângă cea a esteticului si a catharticului! Astăzi acelaşi nume ar fi desemnat 
probabil un fizician sau un astronom de referință universală), în prezent sun- 
tem puşi chiar în fața unei tendinţe care reprezintă fructificarea preponderentă 
a conexiunii cunoaștere – creaţie (artă — ştiinţă), prin depăşirea, de exemplu, a 
modului discursiv de reprezentare a lumii în artă, fiind vorba de o artă supradi- 
mensionată care reuneşte pictura, muzica, literatura, fotografia, cinematografia, 
dar şi ştirea faptului divers (deja în suprarealism devin obişnuite astfel de com- 
binaţii-trăsnet – Zenobia lui Gellu Naum), elemente de experiment științific 
şi absolut toate câte pot căpăta şi cărora li se poate găsi măsura generării unei 
retorici sui-generis. 

lulian LUDIC ŞI IRONIE _ 
BOLDEA IN PROZA OPTZECISTA 


Critica literarä ce s-a aplecat asupra fenomenului pro- 
zei românesti contemporane a putut constata existen- 
ta a două trăsături dominante: proza autoreferentialä, 
nonfictivă, cu care a debutat în forță ultimul deceniu 
al secolului trecut, şi reabilitarea ficţiunii, ce a urmat, 
ca reacţie firească la invazia de literatură documentară, 
depozitionalä, autobiografică. Acestea sunt, în fapt, cele 
două direcţii majore ce structurează evoluţia prozei 
românești contemporane; proza de ficţiune este con- 
curată de proza autobiografică, de proza nonfictivă, de 
documentul literar, mai mult sau mai putin stilizat, sau 
de proza autofictionalä, în care, pe baza unor referiri la 
circumstanţe sau persoane reale, se creează o fictiona- 
lizare a acestei realități. Fictionalizarea are, așadar, ca 
punct de plecare realitatea, pe care o recreează, o remo- 
delează, conferindu-i dimensiuni, sensuri, semnificaţii 
inedite. Cert este că jurnalele, memoriile şi alte tipuri 
de texte autobiografice ale unor scriitori din perioada 
interbelică, dar şi textele cu caracter depozitional, ce 
evocă suferințele şi precaritatea fiinţei umane în perioa- 
da comunistă, se întretaie, în aceşti ultimi optsprezece 
ani, cu textele ficționale. Ba chiar, cum s-a şi remarcat, 
scrierile cu caracter depozitional au reprezentat un sti- 
mulent pentru scriitorii de azi, care și-au regăsit dis- 
ponibilitäti noi prin asumarea pactului autobiografic la 
nivelul propriei scriituri (Nicolae Breban, Dumitru 
Țepeneag, Mircea Zaciu etc.). De cealaltă parte, fictiu- 
nea a înregistrat câteva succese absolut notabile, prin 
proza autofictionalä a lui Mircea Cărtărescu, prin roma- 
nele lui Nicolae Breban, Ioan Grosan, Ştefan Agopian, 
Gheorghe Crăciun, Mircea Nedelciu, Alexandru Vlad 
ş.a. Cele mai tinere generaţii de prozatori (Florina Ilis, 
Dan Lungu, lon Manolescu, Cătălin Lazurca, Ovidiu 
Verdeş, Bogdan Popescu, Lucian Dan Teodorovici etc.) 
reiau experienţele anterioare, cu un plus de implicare 

subiectivă, dar si de epatare, prin apelul la experimentul literar ori la cultiva- 
rea, mai mult sau mai puţin justificată, a libertăţilor de limbaj. Ne-am propus 
să ilustrăm, în cele ce urmează, cele două tendinţe din proza românească de 
azi, autobiograficul si fictionalul, prin comentarea unor opere reprezentative, 
ce ilustrează cu suficientă claritate cele două tendințe. 


Reînvierea strategiilor epice ale schiţei si povestirii a putut părea, la începutul 
anilor '80, un adevărat program literar, realizat efectiv atât prin raportarea la 
o solidă tradiţie narativă, cât şi prin recursul la inovaţii textuale, exprimate în 
cele mai diferite forme. Radu G. Teposu expune, de altfel, în cartea sa dedicată 
generaţiei '80, această dinamică dialectică a tradiţiei şi invenţiei epice, insistând 
totodată asupra redescoperirii spiritului caragialian: „Într-o formulă epică mai 
suplă şi mai ingenioasă, noua generaţie îşi descoperă astfel o tradiție, față de 
care începe să se raporteze cu tot mai mult spirit critic, dar si cu o voinţă puter- 
nică a recuperării si asimilării ei. În atitudinea lor primează ironia, sarcasmul, 
complicitatea, ambiguitatea, pastisa şi parodia (...). Aceşti prozatori fac din pro- 
priii naratori nişte personaje care caragializează, ca să zic astfel, care vorbesc 
deliberat în registru parodic, având ei înşişi conştiinţa pastisei, a forjeriei”. În- 
cadrându-se, fără îndoială, în această tipologie, loan Grosan e un prozator ce a 
contribuit nu doar la conturarea efectivă a atmosferei prozei optzeciste, dar şi 
la consolidarea armăturii teoretice a generaţiei, prin textele programatice pu- 
blicate prin anii '80. Într-un astfel de text, intitulat, mai mult decât semnificativ, 
O singură prejudecată, realitatea!, loan Groşan repudiază conventionalismul ce 
derivă din prejudecata realității ca modalitate de structurare a textului literar 
şi ca viziune artistică. În acest sens, prozatorul-teoretician ţine să precizeze că 
„nu faptul că în operele lor apare adeseori, cu o directete si, la prima vedere, 
cu o lipsă de «transfigurare» frapante, imaginea vieții comune individualizea- 
ză, astăzi, tinerii scriitori”, căci aceste „elemente ale subiectului” nu reprezintă 
finalitatea discursului еріс, cât mai curând o „modalitate de lucru” („«Feliile de 
viaţă», chiar cele de viață socială, sunt mijloace, nu scopuri. Căci am credința 
că, în ultimă instanţă, nu zugrăvirea realității este obsesia junelui condeier, ci 
zugrăvirea literaturii”). 


Fără a neglija – dimpotrivă! – datele unei realități imediate, prozatorul opt- 
zecist nu se individualizează doar prin calitatea mimetică, prin capacitatea 
de reflectare a realului în cele mai subtile nuanţe ale sale, ci mai ales prin 
luciditatea cu care e concepută relația dintre universul concret şi ficțiune. 
Realitatea şi imaginarul fac parte deopotrivă din proiectul estetic al proza- 
torilor optzecisti, căci, după cum observă loan Grosan în textul pe care l-am 
invocat mai înainte, „el (prozatorul, n.n. – I.B.) nu vrea să concureze starea 
civilă, ci «starea» marilor opere. Ține un ochi deschis, «vigilent» asupra re- 
alului; celălalt însă, ca să zic aşa, îl atinteste mereu spre realitatea textului, 
adică spre ficţiune. Felul cum se întrupează un text, cum se naşte din spuma 
imaginarului o structură estetică – acesta este marele si doritul spectacol ре 
care îl provoacă si la care asistă, savurându-l, tânărul scriitor”. Epica lui Ioan 

Groşan demonstrează, în ciuda faptului că nu derivă cu necesitate din aceste 
(pro)pozitii teoretice, un acut spirit al realităţii textualizate, o realitate filtrată 
subtil prin dioptriile culturii, dar, nu în ultimul rând, şi o extrem de convin- 
gătoare asimilare a formulelor prozei moderne. De altfel, s-ar putea identifica 
în prozele lui loan Grosan două paliere ale scriiturii, între care, evident, există 
numeroase punți si căi de comunicare; ar fi, mai întâi, un registru al scriiturii 
sobre, obiective, prin care autorul captează contururile şi formele realităţii în 
ceea ce are aceasta mai aparent şi neînsemnat. Acest prim registru stilistic, ce 
marchează apetenta pentru concret şi disponibilitatea mimetică a autorului, 
derivă dintr-o sugestivă conștiință a autenticităţii pe care prozatorul о tră- 
dează în fiecare pagină ре саге o scrie. Refuzând idilismul sau calofilia, Ioan 
Groşan expune suprafețele şi liniile realului în culorile lui proprii, indiferent 
cât de cenușii ar fi acestea. 


Cel de-al doilea palier al scriiturii rezumă o conştiinţă ironică şi livrescă ce 
apelează, asumându-și convențiile şi ticurile literaturii, la citatul intertextual, 
la ironie, la sarcasm, la parodie şi pastisä, pentru a-şi relativiza propria scri- 
itură, propria manieră de a scrie. Astfel, ceea ce pare spontaneitate şi dezin- 
hibare în scrisul lui loan Groşan e, de fapt, produsul unei conştiinţe postmo- 
derniste care, privind cu detaşare realitatea concretă, procedează, cu nu mai 
puţină obiectivare, la investigarea propriilor abisuri şi drame interioare, ori 
la sondarea condiţiei umane. De la Caravana cinematografică (1985), volumul 
său de debut, până la Jurnal de bordel (1995), trecând prin Trenul de noapte 
(1989), Planeta mediocrilor (1991), O sută de ani de zile la Porţile Orientu- 
lui (1992) şi Şcoala ludică (1992), scriitura lui loan Groșan, fără a fi mereu 
egală cu sine, şi-a găsit suportul, de nu chiar motivaţia, în aceleași obsesii şi 
frustrări, aflându-şi resorturile estetice într-o impecabil expusă conștiință a 
autenticităţii şi a adevărului narativ ce şi-a acutizat parcă, de la un volum la 
altul, dimensiunile. 


Încă în Caravana cinematografică, naturaletea şi fluenta discursului epic se 
conjugau cu o dinamică şi sugestivă conștiință poetică în care era inserat, ca 
experienţă revelatorie, şi spiritul livresc şi ludic. Într-o povestire din volumul 
de debut scriitorul demontează cu abilitate mitul creaţiei artistice, procedând, 
într-o însumare de gesturi mai mult sau mai puţin prozaice, la o înscenare 
desacraliza(n)tă a actului scrierii: „Sigur, tu înţelegi, ar trebui acum să-ncerc 
să scriu altceva, o nuvelă morocănoasă, o povestire soptitä, dramatică sau 
în orice caz o schiță pitică şi parşivă, în fond cred са mă pricep în suficientă 
măsură să inventez. Chiar aşa: te aşezi comod, îți pui scrumiera la îndemână, 
cotul se sprijină uşor pe masă, încă nu apuci stiloul, deşi totul este foarte clar, 
mai ales începutul: caravana cinematografică intrând în sat pe un drum cio- 
pârtit de ploaie”. Povestirile şi nuvelele lui loan Groşan nu sunt doar parabole 
ale condiției umane, regizări rafinate ale dramei omului singur în fața unui 
univers ce-l neagă, ci şi parabole sau alegorii subtile ale intertextualitätii, ale 
jocului ironic şi / sau parodic în care e implicată literatura în dinamismul 


32 


evolutiei ei, de la mimesis la autoreflexivitate. Lumea nu doar că există „pour 
aboutir à un livre” (Mallarmé), ci chiar se sprijină, într-o povestire cu sub- 
strat alegoric, pe o carte („Draga mea, spune, la un moment dat, autorul din 
povestirea Insula, stăm pe o carte. Asta е”). Sceptic, ba chiar abulic uneori, 
loan Groşan vădeşte, şi în „jucăriile” sale textuale (gen Jurnal de bordel), un 
acut interes pentru social, expunându-si, astfel, dincolo de apetitul demiti- 
zant şi ironic, o certă anvergură morală. Îmbinând percepția acut realistă, 
de o anume frustete, cu insertia fantasticului și a insolitului (ca în Trenul de 
noapte, de exemplu) sau cu lectura simbolică si parodică a semnelor realului, 
loan Groşan îşi asumă, nu în ultimul rând, o distanţă etică față de lumea ре 
care o evocă. În fond, aerul spectacular-ludic e definitoriu pentru acest tip 
de proză în care ficțiunea autobiografică şi memoria intertextuală, parodia şi 
pastişa creează impresia unor oglinzi paralele ce multiplică suprafețele lumii 
până la confuzie, într-un derutant joc de forme şi unghiuri de percepţie ce fac 
realitatea fictivă, conferind, simultan, concretete ficţiunii. Prin subtilitatea si 
rafinamentul notatiilor, prin maturitatea stilistică şi prin strategiile narative 
pe care le mânuieşte cu dezinvoltură, loan Groşan se dovedeşte unul dintre 
cei mai reputați şi mai lucizi prozatori ai generaţiei sale. 


Un alt prozator remarcabil al generaţiei '80, Ştefan Agopian, face parte din 
categoria acelor scriitori fascinanti, creatori de verb şi de atmosferă, sedusi 
de magia limbajului şi de spectacolul unei lumi în derivă, aflată în perpetuă 
metamorfoză, o lume dinamică, ale cărei înfățișări își modifică necontenit 
conturul şi aspectul. Nu întâmplător, demersul său epic a fost aşezat sub sem- 
nul livrescului, al alegoriei şi fantezismului baroc. Cărţile sale se nasc mai 
mult din erudiție, din voluptätile clipei trecute sau din mirajul altor cărți, 
reale sau inventate, decât din observaţia extrasă cu precizie din trupul re- 
alitätii. Acest rafinament al relatării este, am putea spune, răspunzător şi de 
maniera de a rosti frazele, învăluitoare şi discrete în același timp, abundente 
şi reținute, hieratice şi de o materialitate sugestivă. Pe de altă parte, se poate 
reţine, din cărţile lui Ştefan Agopian, şi un destin ambiguu al eroilor săi, care 
nu se situează într-un timp anume, cu determinatii precise, ci, mai degrabă, 
într-o atemporalitate sacralizantă, în care istoria şi utopia se îngemănează, 
pentru a contura o atmosferă epică marcată de un colorit fastuos şi ambiguu. 
Radu G. Teposu notează cu precizie o astfel de particularitate: „Personajele 
prozatorului trăiesc, deopotrivă, în trecut şi viitor, ele sunt scrise de destin, 
precum cartea însăși e produsul unui text misterios si infinit, sunt atâtate în 
permanenţă de gustul instigatiei si al supliciului. E o lume care trăieşte sub 
semnul complotului si al nestatorniciei, al lipsei de transcendentä si al confu- 
ziei. Aşa cum timpul se desfoliază, ca o cortină grea de plus, arätändu-si când 
faţa trecută, când cea viitoare, tot astfel grotescul fuzionează cu sublimul, 
spiritualul cu visceralul, angelicul cu demonicul, realul cu visul, aparenţa cu 
esenţa, moartea cu viaţa, ficțiunea cu istoria. Protagoniștii au când carnatia 
ființelor celor mai palpabile, când transparența himerelor. Ei pot fi simple 

halucinaţii ale naratorului, dar şi proiecţii alchimice şi oculte ale unor expe- 
riente magice”. 


Recenta carte a lui Ştefan Agopian Fric (Polirom, 2003) are o structură com- 
pozită. Alături de romanul omonim sunt cuprinse aici Niște povestiri (şapte 
la număr), precum si ceea ce autorul numeşte „Înapoi la biografie: (începutul 
altei cărţi)” sub titlul Domni și domnisoare, dar şi câteva pagini cu caracter 
autobiografic, sub titlul Andi - prezentare generală (este vorba de o prezen- 
tare a relaţiei de prietenie şi camaraderie dintre autor şi Andi Schonfeld). Şi 
în Fric, ca şi în Manualul întâmplărilor, Sara sau Tobit se impune acelaşi ton 
somptuos al naraţiunii, aceeaşi atmosferă epică de fast, hieratism şi satiră 
camuflată în notatiile, nu lipsite de reflexe parodice, ale textului. Prezentarea 
biografiei eroului este înscenată sumar, în datele sale cele mai semnificative, 
cu încadrarea în epocă, într-un timp şi într-un spaţiu purtând irizări mitice: 
„În anul 1701 Fric se numea Melkon Zardarian, avea treizeci şi doi de ani şi 
era profesor de logică în oraşul Trapezunt, la şcoala mânăstirii Carmir. Era 
căsătorit şi avea doi copii. Nu bea şi nu fuma, ştia toate limbile pământului şi 
nu-i plăceau prietenii şi nici femeile. În vara acelui an şi-a sugrumat nevasta 
şi şi-a vândut copiii unui sirian. A îmbrăcat haine de cerşetor şi, după ce a dat 
foc casei în care locuia încă de la naștere, luându-și numele de Егіс, a pornit 
de-a lungul litoralului spre Constantinopol. I-au trebuit doi ani şi ceva pen- 
tru a ajunge acolo şi acolo s-a întâlnit cu Mekhitar, care tocmai se pregătea 
să treacă în Moreea împreună cu elevii săi”. Până la urmă, Fric se sinucide, 
„a doua zi după plecarea călugărilor mekhitarieni” şi este găsit, trei zile mai 
târziu, de către Orjen. De fapt, romanul propriu-zis începe după moartea 
lui Fric, iar acesta este cel care, mort fiind, participă, ca „martor” mut, la 
majoritatea întâmplărilor pe care le trăiesc Orjen şi ceilalți protagoniști ai 
acestui roman îmbrăcat în straie de poem. Trama propriu-zisă a construcţiei 
narative e cât se poate de sumară. Ceea ce este esenţial în cadrul textului e 
configurarea unei ambiante, a unei culori afective, a unei atmosfere de taină, 
vis şi de miraj erotic. În fond, erosul este toposul ca element de construcţie 
epică şi energie care pune în mişcare psihologiile umane. 


Universul întreg este erotizat, aşezat sub semnul unei senzualitäti atotstăpâ- 
nitoare. Visul şi erosul sunt emblemele tutelare ale operei; în măsura în care 
eroii cărții trăiesc, halucinati, într-o lume cu contururi tremurătoare si cu un 
relief inconstant, ei nu sunt decât fantasme puse în mişcare de tensiunea ero- 
sului, de energia senzualitätii, germene si finalitate a voinţei lor de a trăi. De 
altfel, în Postfata romanului, Petru Cretia notează că „în romanul acesta apare 
ceva nemaiîntâlnit în literele românești: o impregnare cu Eros a universului. 
Atât Erosul teluric, cât si cel ceresc (potrivit distinctiei din Banchetul lui Pla- 
ton). Ceva asemănător se petrece în poezia lui Elytis, asemănare înlesnită şi 
de aşezarea cărții în lumea grecească, un fel de lume grecească. Iar cititorul să 
nu se sfiască de ceea ce i-ar putea părea excesiv, poate chiar sordid. Antoniu 
si Cleopatra a lui Shakespeare prisoseşte de nerusinäri, ca să nu mai vorbim 

de 1001 de nopti sau de scabrozitätile din joycianul Ulise. În marele univers 
insufletit de Eros încape totul, de Іа târfe la stele, de la cele mai pământeşti 
emanatii sau de la răsuflarea mării până la recele albastru, gol de orice iu- 
bire, al ochilor lui Fric, care zace mort cu tălpile ciugulite de crabi si spălate 
de valuri. Dar să nu se teamă nimeni, nimfa Orjen o să-l învie, ea fiind un 
daimon al vieţii eterne şi, totodată, o făptură întâmplătoare”. Există, în Fric, o 
adevărată fascinatie a trupului, a ascunzisurilor si a arătărilor sale minunate, 
a inefabilei vieţi ce se petrece înlăuntrul corpului uman, în universul acesta 
obscur de carne, sânge şi limfă. Misterul feminitätii şi al vieţii se întâmplă, de 
pildă, în trupul Mariei Dragases, cea саге îşi este suficientă sieşi, în măreția 
atotputernică a cărnurilor sale („Casa e cu obloanele trase, ei dorm sau se 
învârt sub cearsafuri în lumina difuză; cu pulpele larg desfăcute, Maria Dra- 
gases aşteaptă după-amiaza, gustul ei venind răcoros dinspre mare, degetele 
mângâie sexul păros näscätor de copii, el se desface din buzele-i roşii şi crete 
fremătânde ca o algă, aerul lipicios pătrunde prin tuburi cäldute în creierul 
ei, se încolăceşte acolo, ea cască şi-şi strânge picioarele, se întoarce cu curul la 
noi. Fundul ei este aidoma unui burduf pe care apeşi însetat, şade cu о mână- 
ntre pulpe, unghiile ei se înfig în carnea prea albă, icneste si dinţii i se văd 
sub răsuflarea greoaie, îşi mângâie tâtele cu stânga făcută cäus; lumea pare 
aidoma tâtelor ei dormitând şi lângă ele se joacă copii, degetele lor gräsute se 
întind spre sfârcuri, sfârcurile se lungesc de o palmă, par să amusine lumea, 
cearceaful, ele sunt tuburi prin care lumea se scurge-n afară, se face cum е: o 
grădină si o casă, si la poalele lumii un bărbat mort simțind toate acestea si 
vocea fetiţei Orjen: - Maria Dragases”). 


Personajele acestui roman nu au, propriu-zis, consistență ontică. Existenţa lor 
e iluzorie, la fel cum trupurile lor sunt părelnice, cu contururi ce-şi modifică 
mereu desenul si cu trăsături vagi, halucinante. Semnele vietuirii lor sunt mai 
curând simbolice şi alegorice, căci eroii lui Agopian stau sub imperiul visului, 
ei nu sunt nimic altceva decât fantasme îndrăgostite de iluzia realității şi de 
magia trupului. Timpul se scurge, aici, într-o devenire aproape materială, dez- 
articulând existentele şi dând palori tainice chipurilor. Nu se poate contesta, de 
asemenea, turnura lirică a frazelor din acest roman, aura de poezie ce încadrea- 
ză figurile şi întâmplările. Autorul ştie să surprindă, cu acuitate a percepţiei, 
latura de mister a lucrurilor, vraja lor neauzită, sunetul vremelniciei pe care 
lucrurile îl lasă în timpanul timpului: „Duminica se scurge așa pe sub tălpile 
lor, tesutä din ore şi pofte” sau „Dar ce fac grecii acum? Grecii aşteaptă dormind 
întâmplările viitoare: Femeile grece călăresc pe valuri şi așteaptă întâmplările 
viitoare: un prunc zbierând în mătasea de sânge!”. Ştefan Agopian construieşte, 
în romanul său, o lume, o „lume de vorbe” (Petru Cretia), un univers erotizat, 
ale cărui articulații poartă în sine pecetea magiei limbajului evocator şi a fas- 
cinatiei atemporalitätii. 


Povestirile din volum pästreazä timbrul erotizant al frazei, cu un plus de ironie 
si de reflex parodic, în constructii narative ce contin palpitul träitului, notat cu 

maximă putere de sugestie a concretului, ca în Noapte de februarie, Kenya, mon 
amour sau Doamnele îndrägostite vin din viitor. Proza lui Ştefan Agopian poate 
fi pusă, întreagă, sub semnul motto-ului din Ernesto Sabato, de la începutul 
cărţii: „Se poate spune orice despre un vis, dar nu că este minciună”. Hrănită 
din geografia fluctuantă şi senzuală a visului, epica lui Agopian excelează în 
arta descrierii şi în rafinamentul parabolei ce trasează un contur utopic vietu- 


irii concrete. 


Evident, exemplele şi cărțile ce ar putea ilustra evoluţia prozei româneşti 
contemporane se pot inmulti, iar experienţele estetice şi strategiile narati- 
ve sunt, neîndoielnic, mult mai multe. Am selectat doar câteva eşantioane 
de proză din aceşti ani ai tranziţiei literare româneşti, dispuse pe cele două 
paliere fundamentale, proză autobiografică şi proză ficțională, care mi s-au 
părut reprezentative pentru devenirea evoluţiei artei narative şi a tectonicii 
narativitätii la noi. 

Anatol UN CUVÂNT DESPRE 
GAVRILOV CUVÂNTUL NOSTRU 
LATINO-ROMÂN 


Această reflecţie despre cuvânt a avut ca imbold traduce- 
rea cuvântului rusesc слово si a derivatului său словесный 
din studiile lui Bahtin Слово в романе, Из предыстории 
романного слова si Проблема содержания, материала и 
формы в словесном художественном творчестве prin 
„discurs” – Discursul în roman, Din preistoria discursului în 
roman - şi, respectiv, prin „literară” – Problema continutu- 
lui, materialului şi a formei în creaţia literară [1]. 


Orice traducere presupune trans-portarea cuvântului 
dintr-o limbă în alta, dintr-un limbaj în alt limbaj al 
aceleiaşi limbi, adică dintr-un context semantic în altul. 
O traducere exactă este imposibilă, deoarece un context 
niciodată nu poate fi identic cu altul, orice identitate con- 
ţine şi o diferenţă, după cum menţionează Heidegger în 
eseul său Identitate și diferenţă. Însă o traducere este cu 
atât mai bună, cu cât traducătorul izbuteşte, prin trans- 
ferarea cuvântului străin în organismul limbii proprii, să 
ne dea o înțelegere mai largă şi mai profundă a contextu- 
lui conceptual şi cultural al cuvântului transpus / tradus. 
Or, o traducere bună este cea care generează un dialog 
fecund dintre culturi şi concepții diferite. 


Capitolul V. Слово y Достоевского din Проблемы nos- 
тики Достоевского (Problemele poeticii lui Dostoievski, 
1970), a fost tradus în româneşte de S. Recevschi prin Cu- 
vântul la Dostoievski. Ce 1-а făcut pe N. Iliescu, 12 ani mai 
târziu, să prefere discursul cuvântului? Neologismul pare 
să sune mai savant, mai impunător decât popular-vulga- 
rul nostru cuvânt, provenit din latina târzie. Şi слово are 
în limba rusă un potenţial poetic încă din slavona veche 
în care a fost scris poemul Слово o полку Игореве. Însă 
nu acesta a fost, cred, motivul principal. Preferinta täl- 
măcitorului pentru discurs a avut mai degrabă un temei 


* Fragment dintr-un studiu inedit mai amplu Dialogismul comu- 
nicării literare. 

semantic. El a crezut că anume discursul redă în româneşte sensul conceptual 
pe care Bahtin 1-а investit în слово în lucrările sus-mentionate. 


Tălmăcitorul nu a ţinut cont de faptul că Bahtin folosise deja, în scrierile sale 
din anii 1924-1925, neologismul latino-roman discurs (discursivitate) [2, р. 71], 
lucru care a devenit cunoscut după publicarea acestor manuscrise abia la sfâr- 
şitul anilor '90. Dar mai târziu autorul renunţă la discurs şi nu-l foloseşte nici în 
anii '60-'70, când acest termen devine tot mai frecvent în lucrările lingvistilor 
ruşi. 


De ce Bahtin a renunţat la savantul discurs, mai potrivit s-ar părea într-un 
limbaj filozofico-estetic, şi preferă neaosul, arhaicul слово? Cu certitudine, nu 
pentru conotatia lui poetică şi, respectiv, a lui „словесность” din expresia ter- 
minologică „изящная словесность”, cum era denumită literatura artistică în 
secolele XVIII-XIX. 


Într-un manuscris din ultimii ani ai vieţii cercetătorul rus va defini cuvântul ca 
o „dramă” cu cel puţin doi antagoniști care luptă pentru împlinirea anumitor 
rosturi ale vieţii, „pentru Omul din om” (о expresie a lui Dostoievski des citată 
de Bahtin). 


Acest crez pentru cuvânt, pentru arta cuvântului îndeosebi, Bahtin 1-а susținut 
de la bun început. Încă în prima sa publicaţie cunoscută din 1916, intitulată 
Artă si responsabilitate, teoreticianul rus scria: „Trei domenii ale culturii uma- 
ne – știința, arta şi viaţa – 151 găsesc unitatea numai în personalitatea care le 
adună în integritatea ei. Ce este însă chezäsia legăturii interne dintre elemen- 
tele personalității? Numai unitatea responsabilităţi. (...) Viaţa şi arta trebuie să 
poarte nu numai o responsabilitate reciprocă, ci şi vina uneia față de alta. Arta 
şi viaţa nu sunt același lucru, însă ele trebuie să fie unite în mine, în unitatea 
responsabilitätii mele” [3, p. 5-6]. 


Orice cuvânt conţine semnificaţii şi sensuri sau rosturi (cred că „rostul” este 
mai aproape de modul în care Bahtin concepe sensul, смысл), sensul constitu- 
ind răspunsul la „ultimele întrebări” (o altă expresie a lui Dostoievski preluată 
de Bahtin), adică la marile întrebări despre valorile fundamentale ale condiţiei 
umane. Responsabilitatea vorbitorului pentru cuvântul rostit şi adresat seme- 
nului său își găseşte expresia superioară în arta cuvântului, care reflectă capa- 
citatea scriitorului de а (re)utiliza cuvântul, împreună cu forma lui materială, 
sonoră sau grafică, cu forma lui internă, cu semnificaţiile şi sensurile lui. Prin 
rostirea sau scrierea cuvântului, omul / scriitorul ia o poziţie proprie în con- 
fruntarea dintre viziuni, atitudini, idei, sentimente, reconstituind antinomiile 
existenţei umane prin opțiunea sa pentru anumite valori cognitive, sociale, po- 
litice, morale etc. care capătă un conţinut estetic şi emotiv. 


Concepţia filozofico-estetică dialogică a lui Bahtin despre cuvânt nu putea să 
nu intre în conflict cu concepţia formalistă care se întemeia nu pe estetică, ci 
pe lingvistica structurală (formală, de fapt) a lui Е. de Saussure si В. de Cour- 
tenay. Formaliştii au fost atraşi anume de atitudinea ei pozitivistă, de studie- 

rea descriptivistă, obiectivist-pozitivistă şi abstractă (Bahtin a inclus această 
concepţie filozofico-lingvistică într-un curent de idei mai larg, de sorginte 
carteziană, pe care l-a numit „obiectivism abstract”) a „faptului de limbă”, 
metodă pe care ei au încercat s-o aplice la „faptul literar” (vezi articolul pro- 
gramatic astfel intitulat al lui Iurii Tânianov din antologia Ce este literatura?). 
Formalistii împărtăşeau deci iluzia epistemologică a pozitivistilor privind 
caracterul nonfilozofic al decupării „faptului”, în general, si posibilitatea cu- 
noasterii lui prin observare şi descriere obiectivă. Este o iluzie gnoseologică 
pentru că faptul nu este ип , dat”, ci un produs al unui mod de a vedea şi a în- 
telege lumea, este predeterminat de „cum văd eu lumea” (Einstein). Orice fapt 
este în realitate un produs teoretic al „pre-căutării”, după cum a demonstrat 
Heidegger prin deconstruirea conceptului de viaţă a lui Dilthey care credea, 
si el, că viața poate fi cunoscută în mod nemijlocit ca „trăire”, ca un fapt izolat, 
fără să conştientizeze că însăşi noţiunea „viață conţine deja noţiunea mai 
largă de vivacitate ca mod de a fi în viaţă diferit de alte moduri de a fi. O de- 
construcție similară Bahtin a făcut-o concepţiei pozitiviste despre caracterul 
ştiinţific al „faptului literar”, un produs al metodei formale, preluat din an- 
samblul întreg de fapte ce constituie conținutul vieții omului, al activităţii lui 
creatoare, ce îşi găseşte expresie în cuvântul viu şi întreg si pe care formaliştii 
l-au redus la un „fapt” lingvistico-formal de limbă, văduvindu-l de conţinutul 
lui esenţial, valoric-estetic, de ceea ce este viaţa formei lui interne. 


Altfel spus, procesul de comunicare interpersonală a fost redus la o noțiune 
pozitivistă sau pragmatic-instrumentalistă de cuvânt-mijloc de comunicare, ce 
poate fi descris şi cercetat ca un fapt-lucru material oarecare. Precum poziti- 
vismul are o filozofie a lui, elementară, și formalismul are o estetică, o filozofie 
primară despre artă şi anume o „estetică materială” care identifică forma cu 
materialul fonetic sau grafic (literal) al cuvântului artistic, respectiv opera li- 
terară integrală cu textul ei, care nu reprezintă decât forma ei exterioară. Or, 
faptul literar este creaţia artistică a lumii prin cuvânt în integritatea sa. Valoa- 
rea artistică a cuvântului este tocmai expresia plenară a conţinutului estetic al 
trăirii vieţii prin „cuvântul ce exprimă adevărul” privitor la „întrebările ultime” 
са „ce este viaţa, cum cată să ће?” ce este „Omul din om” ş.a. Acest cuvânt artis- 
tic adevărat se naşte doar „Când inima-ti frământă / Doruri vii şi patimi multe”, 
când „Тї se pare са pe cap îţi cade сеги”. Acest cuvânt deplin nu poate fi jude- 
cat cu „Ne-nduraţii ochi de gheaţă” (M. Eminescu, Criticilor mei), cu acea „Sură, 
stearpă teorie” despre cuvânt, pe care tocmai conţinutul lui plin de tumultul 
vieţii n-o interesa, pentru că lumea ar părea „o cifră” ce-l exclude pe eul poetic 
care „Într-o lume de cadavre căuta un suflet viu” („...Mă zbăteam dorind viaţă” 
în „ştiinţă, în maxime-n poezie” – M. Eminescu, Lumea îmi părea o cifră). 


Esteticianul rus a intenționat să elibereze cuvântul din prizonieratul forma- 
lismului, extinzând noţiunea lingvistică de cuvânt-mijloc, de semnificant al 
unui semnificat prin сеа de cuvânt poetic – expresia plenară a cuvântului în- 
treg, viu, ceea ce face din el tocmai cuvântul „limbajului absolut” (E. Coseriu). 
Nu este o hiperbolă această definiţie, dacă ne gândim că în niciunul dintre 

limbajele specializate, care se înmulțesc vertiginos odată cu dezvoltarea teh- 
nologiilor şi a ştiinţei, atrăgând în sfera proprie de comunicare tot mai multe 
cuvinte din limba naturală, nu găsim cuvântul întreg. 


Să explic această afirmaţie. Un limbaj specializat exclude cuvântul întreg, cu 
ambiguitätile, redundanta şi mobilitatea lui semantică si preferă neologismele 
cuvintelor neaoşe cu multitudinea lor de asociaţii şi conotaţii. În cazul cuvân- 
tului întreg timp, de exemplu, atunci când el devine termen ştiinţific (în fizică, 
astronomie etc.), el semnifică ceea ce Heidegger a numit „timp calculat” [4, 
р. 39], adică un timp constituit din unități matematice care ne ajută să ne ori- 
entăm pe calea urmăririi unor scopuri investigationale sau practice. Acest timp 
obiectualizat, matematizat răspunde unor cerinţe reale şi concrete ale omului. 
El este util în domeniile respective numai dacă se ţine cont că este vorba de 
un instrument abstract, că el nu este „timpul autentic”. Acest timp nu poate 
fi obiectul nostru exterior, pentru că noi trăim în el cu întreaga ființă umană 
ca într-un prezent continuu. Legătura dintre timp şi ființa umană este atât de 
strânsă, indisolubilă, încât ființa devine cea de-a patra dimensiune a timpu- 
lui. De aceea Heidegger a definit timpul autentic ca „timp cvadridimensional” 
[ibid., p. 39-40], în care ființa umană este o componentă indisolubilă. Timpul 
calculat nu este nici bun, nici rău, el nu poate fi nici pierdut-uitat, nici regăsit- 
amintit, ca un cuvânt din dicţionar pe care-l regăsim mereu același (în forma 
lui neutră) şi la locul lui. Doar în baza noţiunii de timp ca trăire — retrăire – vi- 
sare se naşte opera literară, de unde rezultă relationarea axiologică (valorică) a 
timpului şi memoriei, nu una numerică – Amintiri din copilărie sau În căutarea 
timpului pierdut au ca personaj principal timpul cvadridimensional. 


Din punctul de vedere al spaţiului calculat „departe” şi „aproape” sunt noţiuni 
vagi, goale, care capătă un conţinut concret, exact, definit numai fiind transpuse 
în unități de măsurare a spaţiului (metri, kilometri, ani-lumină). La Eminescu 
iubita este mai des aşteptată să vină, să se apropie („încet să mi te-apropii, 
М. Eminescu, Și dacă...) decât prezentă, aşteptarea înfrigurată а ei fiind măsura 
valorii supreme a trăirii intense a omului în timpul autentic. Acest „aproape, 
incalculabil în dimensiuni fizice, capătă în limbajul absolut dimensiuni valoric- 
existenţiale cât se poate de concrete, imposibile în cazul timpului concret. 


Adverbele „aici” si „acolo”, „acum” şi „odată, cuvinte abstracte, devin concrete, 
stabilind reperele prezentului, când sunt raportate la „vorbitor”: la eul care vor- 
beste cu un alt eu vorbitor. 


Cuvântul „limbajului absolut”, pe care omul îl rosteşte cu întreaga-i ființă, este 
ceva mult mai mult decât un semnificant material convenţional al unui anu- 
mit semnificat. El este cuvânt-voce, expresie individuală a unei personalități 
integre şi responsabile care se rostește. Acesta nu poate fi găsit în limba-sis- 
tem sincronic de semne, identic mereu cu sine însuşi, adică în „limba-ergon” 
(Coșeriu), produs finit. De altfel, însuşi Saussure, în ultimele sale manuscrise, 
editate postum abia în anii '60 de Jean Starobinski, este frământat de întrebarea: 
cum poate fi pus în mișcare sistemul static al limbii, cum devine el discurs? La 

această întrebare vor încerca să răspundă continuatorii săi prin „lingvistica 
discursului” care, după cum a observat E. Coșeriu, fiind bazată pe concepţia 
lui Saussure, rămâne totuşi în limitele gramaticii. lar pentru gramatică limba 
moartă şi cea vie sunt obiecte identice de cercetare lingvistică. Or, spiritul viu 
al limbii nu poate fi cunoscut prin gramatică, ci numai prin actele de comuni- 
care dialogică — de con-vorbire între purtătorii unei limbi. 


Schleiermacher, fondator al hermeneuticii generale ca dialog intersubiectual cu 
textul, scria: „Expresia lingvistică, chiar fixată în scris, nu este complet detaşată 
de autor, chiar dacă regulile alcătuirii ei sunt impersonale. Discursul este o 
obiectivare, o transpunere a unui spirit viu în lumea obiectelor. Limbajul, mai 
ales atunci când este fixat prin scris, poate fi perceput asemenea lucrurilor, dar 
în mod originar el este expresia unui spirit. Prin urmare, pe lângă aspectul gra- 
matical-impersonal, discursul este şi actul unei individualitäti care vrea să se 
exprime” [5, p. 8]. Acest principiu al individualitätii creatoare, ca factor princi- 
pal al originării discursului, a fost o revelaţie a filozofiei şi esteticii romantice a 
cuvântului, dar el a fost dat uitării și chiar combătut ca o manifestare a subiec- 
tivismului idealist în epoca dominării pozitivismului, a formalismului logic şi 
lingvistic, când discursul scris a fost receptat în mod detaşat față de autorul lui, 
de activitatea verbală spontană, ajungându-se chiar la o contrapunere catego- 
rică: discurs oral vs. discurs scris (la Paul Ricoeur, de exemplu). De aceea o 
„lingvistică a discursului” care reduce acest fenomen spiritual complex la as- 
pectul lui gramatical-impersonal, la discursul unui „subiect” gramatical-imper- 
sonal, la se-ul reflexiv-impersonal a lui Heidegger şi face din subiectul vorbitor 
o instanţă idealistă-mistică, transformă și discursul (textul scris) într-un cada- 
vru al logicii şi al lingvisticii formale. Acest „discurs” este la fel de înstrăinat, ca 
şi langue al lui Saussure, de vorbirea individuală vie, care, la rândul ei, nu poate 
şi nici nu vrea să se recunoască în acest discurs mort, gramaticalizat. 


Bahtin a observat că lingvistica formală s-a constituit ca disciplină filologi- 
că aparte pe calea studierii in absentia a limbii, adică prin mijloace exclusiv 
teoretice. Dar o limbă vie nu poate fi însuşită eficient numai prin studierea 
lingvistică a lexicului şi a gramaticii ei. Mai mult chiar, limba maternă îi apa- 
re vorbitorului ei ca străină şi incognoscibilă. O ilustrație vie şi umoristică a 
acestui adevăr este cunoscutul episod din Amintiri din copilărie despre „Ce este 
gramatica limbii române? ,Mi-ti-i, ni-vi-li, me-te-îl-o, ne-ve-i-le” sunt niște 
forme, pe care vorbitorul limbii le foloseşte inconștient, dar efectiv în vorbire, 
îmbinate în enunturi concrete, şi care, extrase din aceste unități întregi de sens, 
devin pentru el fără nicio поіта - „iznoave häzoase” 


La baza noțiunii lingvistice de cuvânt ca unitate minimală a enuntului stă con- 
ceptia atomistă-asocianistă [6, p. 10-18]. Conform acesteia, limba poate fi cu- 
noscută prin studierea formelor ei cele mai elementare, obținute prin analiza- 
disociere a organismului ei viu, care fiinteazä numai ca un tot întreg în mișcare 
şi care ulterior sunt îmbinate respectând reguli gramaticale. De pe aceleaşi po- 
zitii, К. Jakobson, în articolul Lingvistică si poetică, defineşte funcţiile principale 
ale limbajului, dintre care cea mai importantă este funcţia poetică - proiecție а 

cuvintelor de pe axa paradigmatică pe axa sintagmatică, combinatorie. Astfel, 
mecanismul limbajului, despre care Saussure se întreba cum să-l pună în mis- 
care, funcționează firesc, însă cu o singură condiţie, trecută sub tăcere: cunoaş- 
terea limbii de către vorbitorii ei, care o folosesc în scopuri comunicative, ci nu 
teoretic-investigationale. Or, tocmai în această condiţie se ascunde întrebarea- 
cheie cu privire la cunoașterea limbii, formulată transant de către Eugeniu Co- 
şeriu: ce trebuie să înțelegem prin а şti o limbă? Știința despre limbă sau „ştiinţa 
limbii”, proprie numai vorbitorului ei, ştiinţă pe care el o posedă înainte de a o 
învăţa la şcoală sau de a se dedica studierii ei lingvistice, se formează şi se rea- 
lizează numai prin însuşi actul vorbirii, pentru că limbajul este, prin originea şi 
natura lui, un act de con-vorbire, adică este dialog. 


Mai mult decât atât, zice E. Coșeriu, nu vorbirea se bazează pe cunoașterea 
teoretico-lingvistică a limbii, ci invers, lingvistica, dacă se vrea o „lingvistică 
integrală” [7], o ştiinţă despre limbajul omenesc în totalitatea existenţei lui rea- 
le, trebuie să ia ca punct de plecare (con)vorbirea şi să-şi redefinească noțiunile 
principale în baza altui postulat: ştiinţa reală а limbii este în primul rând ştiinţa 
de a crea în limbă, prin cuvânt, noi sensuri şi posibilități de exprimare a lor. 
Limba vie nu este numai „ergon” (produs), ci, înainte de toate, este ,dynamis”, 


„energeia, adică mişcare înnoitoare şi forță de creaţie. 


Si Bahtin a devenit conştient, încă în anii '20, de necesitatea unei noi sti- 
inte despre limbă, care, bazată pe „filozofia dialogului” (H.-G. Gadamer 
[8, p. 86-87]; Bahtin vorbea de „dialogism” şi „dialogistică”), să aibă ca obiect 
principal de cercetare nu raportul direct cuvânt – lucru, ci cuvânt - cuvânt si 
formele stilistice în care cuvântul enuntiatorului cuprinde „cuvântul străin, 
mai mult decât referential. Bahtin vorbeşte nu de o lingvistică nouă (cum e 
„lingvistica integrală”), ci de un mod interdisciplinar de a concepe şi de a stu- 
dia limba atât ca produs, „dat, cât si ca proces creator de comunicare verbală 
şi nonverbală, interpersonală, pe care el îl va numi mai târziu, la începutul 
anilor '60, „metalingvistică” [9]. 


Astfel, slovo, ca un cuvânt întreg, este contrapus nu atât discursului, cât for- 
malizării cuvântului în lingvistică, specializării lui rigide în lexem, fonem, 
morfem, semantem etc. Cu acest cuvânt lingvistic nu pot fi construite decât 
mostre exemplare de propoziţii şi fraze şi nicidecum enunturi care în lim- 
bajele reale ale comunicării, în domenii concrete ale activității umane sunt 
replici de dialog. Şi în textul literar (în sens larg de „scriere”), conceput ca un 
discurs monologic, omofon, este vorba despre o țesătură de cuvinte-enunturi, 
fiecare enunț având un subiect, un eu-autor. Deci textul literar, în concepția 
lui Bahtin, nu este un discurs omogen şi continuu al unui singur eu-autor, ci 
o textură complexă de cuvinte proprii şi cuvinte străine care sunt ale altui eu, 
cu o autonomie ideologică şi stilistică proprie. Termenul în discuţie nu era 
preferat de Bahtin şi pentru că aminteşte de Discursul despre metodă al lui 
René Descartes si de alte tratate construite sub forma unui demers logic sau 
retoric, riguros sistematizat. 

Urmärind formarea cuvântului romanesc, ca un tip nou de cuvänt artistic, 
Bahtin a constatat că acesta a evoluat de la cuvântul-discurs, logic sau retoric, 
la cuvântul-enuntare stilistic individualizată şi diversificată, tot mai mult apro- 
piindu-se de oralitatea cuväntului-voce, de la cuvântul monologic, cuvântul- 
canon literar al epocii în care se exprimă autorul şi personajele lui, la o polifo- 
nie nelimitată. Prin urmare, „cuvântul romanesc” nu poate fi deci înghesuit în 
„discurs” decât în limitele stilisticii tradiţionale care nu cunoaște cuvântul viu. 


Şi E. Coșeriu ега de părere că problematica discursului, pe care o cercetează 
„lingvistica discursului” ca lingvistică a textului („analiza transfrastică”), nu 
reprezintă „decât o parte a gramaticii” [10, p. 147] şi nu acoperă nici pe de- 
parte problematica integrală a vorbirii, care continuă să rămână nestudiată: 
„Nu avem încă o lingvistică a vorbirii ca disciplină temeinic constituită” [ibid., 
p. 140]. Desigur, lingvistul român avea în vedere nu lipsa cercetărilor dialecto- 
logice ale graiului, nici abordarea limbii literare vorbite din punctul de vedere 
al unor devieri de la „limba corectă”, de manual, ci acea „lingvistică a vorbirii” 
care să constituie temelia „lingvisticii integrale, având ca obiect principal de 
cercetare „ştiinţa limbii” ca „ştiinţă de a crea în limbă, de a da o nouă viaţă cu- 
vântului prin folosirea lui expresiv creatoare în procesul comunicării umane. 


În lumina celor spuse mai sus despre conceptul bahtinian „cuvânt romanesc”, 
ce reprezintă plenar oralitatea cuvântului artistic scris, devine clar de ce Bahtin 
a insistat asupra termenului „словесное творчество”, care contemporanilor 
săi li se părea deja vetust, dar şi grandilocvent. Pe lângă faptul că el opunea 
noțiunea „словесность”, care implică adjectivul „изящная” (artă frumoasă) 
termenului formalist „литературность” (literaturitate), pentru Bahtin era im- 
portant să releve legătura originară şi indisolubilă a cuvântului literar-artistic 
cu formele estetico-artistice ale creației poetice populare. Teoria sa despre es- 
tetica cuvântului nu se limita la creaţia literară cultă, ci cuprindea şi experienţa 
milenară a creaţiei orale. 


În manuscrisul unei cărți neterminate, Проблемы речевых жанров (Problemele 
genurilor de vorbire) [11], găsim proiectul unei ample cercetări a evoluţiei istorice 
a genurilor literare din genurile creaţiei orale a cuvântului poetic. Cu regret, acest 
proiect nu a putut fi dus la bun sfârșit. Însă cartea sa despre opera lui Rabelais, 
a cărei originalitate este definită prin dezvăluirea rădăcinilor ei poetice în crea- 
Па populară din epoca medievală şi Renaşterea europeană, ne dă o idee despre 
concepția lucrării sale neterminate. Nu este vorba despre studierea unor teme 
şi motive folclorice în literatura cultă, ci de o idee mult mai profundă privind 
„memoria literaturii” care se transmite prin poetica genurilor. Creaţia orală a po- 
poarelor a pus temeliile literaturii culte şi, atunci când legătura cuvântului scris 
cu cel vorbit släbeste, limba si literatura cultă îmbătrâneşte şi moare. Scriitorul 
trebuie să valorifice originea cuvântului viu, pornind de la aceasta, ca şi cum el 
ar fi „cel dintâi scriitor”, cel care ar bea din ара neîncepută a vieţii cuvântului, 
din izvorul limbii orale. Literatura care se inspiră numai din literatură, adică din 
„viața literaturizată a cuvântului, scria Bahtin, este „literaturitatea” meseriașilor 
care se naşte şi moare uitată în paginile revistelor literare, fără să poată evada 

din ,Timpul” al contemporaneitätii în „timpul mare al istoriei”. Aceste origini ale 
marilor tradiţii ale creaţiei verbale populare nu trebuie căutate numaidecât în 
timpuri străvechi, pentru că tradiţia, cum spunea Gadamer, vine ea însăși la noi, 
dacă ştim să o întrebăm şi să ascultăm atent ce ne spune prin cuvânt. 


O nuanţă a problemei este de ce traducătorul român, despre care am amintit 
la începutul textului, a neglijat opțiunea autorului, readucând în titlul lucrării 
menţionate discursul, la care Bahtin tocmai renuntase? Am arătat mai sus că 
pentru Bahtin cuvântul este mai mult decât cuvântul în înţelesul lui de discurs. 
Deci a fost preferată o traducere interpretativă în locul uneia literale. Într-ade- 
văr, слово este mai aproape de discurs decât de cuvânt în înţelesul ,obisnuit” 
Dar care este acest înţeles obişnuit al „cuvântului”? Căutând cuvântul cel mai 
potrivit pentru conceptul bahtinian, traducătorului i-a scăpat că tocmai „cu- 
vântul” nostru latino-românesc exprimă cel mai bine, prin originea formei lui 
interne, această noțiune. Doar „cuvântul” este descendentul direct (singurul, 
se pare, din toate limbile romanice) al etimonului latin conventum - înţelegere 
asupra unor lucruri de mare importanţă pentru întreaga comunitate obținută 
într-un „conventus” – întrunire, adunare a membrilor comunităţii. Deci cu- 
vântul nostru a fost de la origini „cuvânt-împreună” (С. Noica [12]) al rostirii 
româneşti. Anume cu acest sens, de cuvânt-enunt într-o con-vorbire, termenul 
s-a putut înrădăcina în română. Deşi în cadrul unei adunări publice sau al unui 
„cuvânt înainte” la o carte, nimeni nu se gândeşte la o „unitate de bază a voca- 
bularului care reprezintă asocierea unui sens şi a unui complex sonor”, adică la 
о acceptie lexicografică a cuvântului, ci anume la cuvântul-enunţ, ca replică de 
dialog la alt cuvânt-enunt deja rostit sau anticipat, adică ne gândim la rostirea 
„cuvântului împreună”. Or, în dicționar, ca şi în lingvistică, în general, lucrurile 
пе араг răsturnate: în capul articolului este pusă o noțiune lingvistică abs- 
tractă şi formalizată, iar sensurile reale ale cuvântului sunt prezentate ca nişte 
exemple de sensuri particulare ale unor expresii concrete, derivate, chipurile, 
din noţiunea generală. În realitate, ele nu derivă din aceasta, ci, mai curând, 
ne conduc la sensurile reale derivate din sensul originar al „cuvântului”, dat 
la sfârşitul articolului, ca o oarecare etimologie. În realitate sensul lui originar 
este si sensul general, obişnuit, de la care au derivat înțelesurile particulare ale 
expresiilor-exemple, ca lăstari ai cuvântului-rădăcină. 


De altfel, cuvântul are o rădăcină comună cu evenimentul ce survine şi exprimă 
ceea ce Bahtin numea событие со-бытия - evenimentul co-existentei, adică al 
convietuirii prin con-venire. Sensul originar al cuvântului exprimă deci origi- 
nea tuturor cuvintelor ca evenimente ale adunării împreună şi ale înţelegerii 
asupra unor lucruri de primă însemnătate. Adică exprimă originea şi natura 
dialogică a limbajului uman. 


Opţiunea traducătorului român este simptomatică pentru modul în care noti- 
unile teoretico-lingvistice abstracte substituie în conştiinţa noastră lingvistică 
conținutul real al cuvântului întreg şi opacizează forma lui internă care conține 
sensul-matrice produs de o situaţie reală si de o trebuintä fundamentală a co- 
municării umane. Această „uitare” este condiționată de presiunea crescândă pe 

саге formalismul о exercită prin limbajele specializate, conventionalizate asu- 
pra conştiinţei lingvistice a vorbitorilor scoliti, obişnuiţi cu o limbă vorbită „ca 
la carte”, cu discursuri excesiv logizate în care cuvântul, redus la rolul umil de 
simplu mijloc, nu mai este un cuvânt întreg. Traducătorul, prin cedarea făcută 
acestei presiuni, a ratat şansa de a recuceri şi de a elibera, împreună cu slovo 
al lui Bahtin, şi „cuvântul” nostru din prizonieratul ,lingvisticitätii” lui. Căci 
cuvântul adevărat, întreg, nu este un cuvânt oarecare, ci o mină inepuizabilă pe 
care dicționarul nu o poate explora în totalitate. 

Constantin CARACTERIZAREA 
ŞCHIOPU PERSONAJULUI LITERAR | 
DIN PERSPECTIVA ESTETICA 


Caracterizarea personajului literar este o operaţie in- 
dispensabilă unui comentariu şcolar. Deja în clasa a V-a 
elevii operează cu astfel de concepte ca: personaj literar, 
portret fizic, portret moral, procedee de caracteriza- 
re, caracterizare directă / indirectă, gros-plan, schiță de 
portret, caricatură etc. În procesul studierii / receptării 
literaturii perspectivele de caracterizare a personajului 
literar se pot diversifica foarte mult, ajungând să repre- 
zinte un grad sporit de dificultate. Spre exemplu, în clase- 
le de liceu, conform obiectivelor de referinţă stipulate 
de curriculumul naţional, elevii trebuie să poată include 
personajul literar într-o tipologie social-umană, în una 
estetică, să estimeze semnificaţia acestuia în opera lite- 
rară, să interpreteze varietatea modalitätilor de caracte- 
rizare, să identifice statutul personajului literar (de per- 
sonaj / actor, de personaj-narator), să releveze atitudinea 
scriitorului față de personajul creat si s-o compare cu 
propria viziune supra acestuia din urmă etc. Mai mult 
decât atât. Raportarea personajelor la câteva dintre ma- 
rile convenţii estetice ale literaturii îi ajută pe elevi să 
înţeleagă ideologia unei epoci, exprimată într-un model 
uman, pe care ea şi l-a elaborat. Or, dacă în perioada Evu- 
lui Mediu „mitul cavaleresc al suzeranității feminine este 
echilibrat prin imaginea eroului cavaler fără teamă și fără 
prihană” (Silviu Angelescu), iar în clasicism întreaga lite- 
ratură ţine să fixeze identitatea personajului mai degrabă 
dintr-o perspectivă morală, idealul epocii constituindu-l 
imaginea celui care-i preocupat să-şi înfrângă instinctele, 
pasiunile, în programul literar al romanticilor portretis- 
tica răstoarnă monotonia echilibrului clasic, creând noi 
efecte estetice prin introducerea în imagine a grotescu- 
lui, a monstruozitätii, a urâteniei, aspecte altădată refu- 
zate. Dar dacă, pe de o parte, romantismul intentionase 
mai mult o exaltare a omului, recunoscându-i aspirații 
care-l înältau dincolo de limitele sale fireşti, realismul, pe 
de altă parte, urmăreşte mai degrabă o coborâre a lui la 
scara firească a vieții. 

În lucrarea sa Teorie si analiză literară, Constantin Parfene insistă asupra di- 
verselor tipologii de personaje literare, luând ca repere mai multe criterii de 
clasificare. Astfel, după Constantin Parfene, personajele se împart în mai multe 
categorii: a) fictive, cu rădăcina într-o existență umană atestată istoric, perso- 
пај – scriitorul însuşi, personaj alegoric (avându-se în vedere gradul si modali- 
гае de transfigurare a realităţii), b) principale, secundare, episodice (conform 
locului ocupat în acțiunea operei), c) individuale, colective (după modul cum 
evoluează personajul), d) complexe, plate (după amploarea constituirii), e) cla- 
siciste, romantice, realiste, de factură modernă etc. (în dependenţă de formula 
estetică). 


Caracterizarea personajului literar din perspectiva modalitätilor de transfigu- 
rare a realităţii, a locului ocupat în acţiunea operei ori a modului cum evolu- 
eazä este o operaţie frecventă în cadrul orelor de literatură şi mai putin dificilă 
în comparaţie cu cea de raportare a lui la o formulă estetică. Integrarea perso- 
najului nu numai într-un sistem structural caracterologic sau funcțional, dar 
şi într-o formulă estetică poate pune bazele unei înţelegeri organice a operei 
literare de către elevi, poate contribui la o interpretare în spirit pozitiv al aces- 
teia. În cazul dat este nevoie de o bună cunoaștere de către elevi a caracteris- 
ticilor de fond ale uneia sau a altei școli literare, a trăsăturilor definitorii ale 
personajului clasicist, romantic, realist, naturalist, expresionist etc. Problema 
se complică şi mai mult în situaţia în care profesorul e nevoit să caute soluţiile 
adecvate şi optime pentru predarea temei respective, astfel, ca elevii să poată 
deosebi în final un personaj romantic de unul realist ori clasicist, să releve chiar 
tipurile de personaje din cadrul unei formule artistice (personajul romantic, de 
exemplu, într-o operă artistică apare în ipostaza titanului – om superior, de o 
moralitate desăvârşită, cu o putere enormă de sacrificare în numele unui ideal; 
a demonului – un personaj revoltat, mistuit de pasiuni; a geniului – persona- 
litate excepţională, cu o fantezie extraordinară şi putere de pătrundere pe mă- 
sură; a inadaptatului pasiv / activ; a visătorului; a copilei inocente etc., în timp 
ce personajul realist poate să reprezinte mai multe tipuri umane, cum ar fi: 
parvenitul, zgârcitul, snobul, orfanul, parazitul, avarul, muncitorul, leneşul ş.a.). 
În virtutea celor afirmate mai sus, menționăm că la lecţiile de literatură se va 
vorbi despre om ca proporţie divină (în antichitatea clasică), despre o imagine 
a omului imperfect, vinovat, damnat (în literatura Evului Mediu), despre omul 
forță (în literatura Renașterii), despre om ca rațiune si echilibru (în clasicism), 
despre imaginea acestuia ca realitate duală, antagonică (în literatura romanti- 
cilor), despre om ca entitate complexă (în literatura realismului), şi despre o 
imagine a omului ca inertie (în literatura de avangardă). 


La ce tehnici de lucru va recurge profesorul pentru a le forma elevilor capa- 
citatea de identificare şi de caracterizare a personajului literar din perspectivă 
estetică? Cel mai la îndemână procedeu pe care îl poate folosi chiar la etapa 
iniţială de caracterizare a personajului este piramida. Conform acestuia, elevii 
sunt solicitati să prezinte informaţia principală din opera literară în formă de 
piramidă, completând rândurile după cum urmează: 

Rândul I: numele personajului; 

Rândul II: starea socială, ocupaţia lui, profesia; 
Rândul III: trei trăsături de caracter ale personajului; 
Rândul IV: comportamentul (într-o situație concretă); 
Rândul V: problema cu care se confruntă; 


Rândul VI: felul în care soluţionează problema. 


Menţionăm că această activitate – completarea spaţiilor libere ale piramidei – 
urmăreşte, în primul rând, concentrarea atenţiei elevilor asupra câtorva detalii 
importante ale personajului construit conform unei formule estetice. Astfel, în 
procesul caracterizării personajului clasicist, bunăoară, din spaţiile completate 
ale piramidei elevii vor observa şi deduce că personajul respectiv provine, de 
regulă, din aristocrație (stare socială — rândul al II-lea al piramidei), demon- 
strează echilibru şi consecvență a caracterului cu sine, are simţul onoarei si al 
datoriei si o formulă sufletească unică (trăsături de caracter – rândul al III-lea), 
acționează calm, cumpătat (comportament - rândul al IV-lea), în rezolvarea 
unor dileme raţiunea îi domină sentimentele (mod de rezolvare a problemei – 
rândul al VI-lea). Altul va fi conţinutul piramidei în urma prezentării de către 
elevi a informaţiei pe marginea personajului romantic. Acesta poate proveni 
din cele mai diferite medii sociale, e sfâşiat de stări interioare contradictorii, 
reprezintă caractere excepționale în împrejurări excepționale, e complex, evo- 
luează între extreme, iar viața lui nu are o durată normală. Spre deosebire de 
primele două, personajul realist provine din medii sociale diferite, reprezintă 
caractere tipice în împrejurări tipice, fiind un exponent al unei categorii sociale, 
e în permanentă transformare în raport cu mediul social-politic, psihologia lui 
se desprinde din portret, comportament, vorbire, mediu în care trăieşte şi e 
pusă sub semnul unor trăsături dominante, e condiţionat de societate, devine 
o instanță dominantă a discursului narativ şi are rolul de mediator în relaţia 
„autor – narator - cititor”. Altele sunt însă trăsăturile personajului din proza de 
factură modernă. Acesta este urmărit cu precădere în planul vieţii interioare, 
refuză încadrările tipologice determinate social, are o psihologie surprinzătoa- 
re, complicată, imprevizibilă, acţiunile lui sunt adeseori aparent inexplicabile 
în raport cu psihologia comună, relaţiile cu lumea, cu societatea, cu familia 
stau sub semnul tensiunii şi exprimă refuzul normelor ei, el evoluează sau are 
fațete multiple, adică se „oglindeşte” diferit în cei din jur, actiunile-i sunt deter- 
minate de ereditate, boli, instincte, obsesii (personajul naturalist), el nu repre- 


47 


48 


zintă o individualitate conturată, ci este o expresie a unor sensibilitäti / senzaţii 
(personajul simbolist), e o figură generică, reprezentativă pentru o anumită 
categorie, fiind mai mult un simbol al unor idei, decât o individualitate uma- 
nă (personajul expresionist). Desigur, analiza fragmentelor de text artistic din 
perspectiva acestor caracteristici este o modalitate eficientă de formare la elevi 
a deprinderilor de a deosebi un personaj clasicist de unul romantic şi de a ar- 
gumenta raportarea lui la o formulă estetică anume, maniera în care a fost el 
construit de scriitor. Sarcinile de lucru се ar însoţi fragmentele din textul literar 
pot fi diferite. Mai jos propunem o secvenţă de text si câteva sarcini a căror 
soluționare îi va ajuta pe elevi să pătrundă esența personajului romantic (în 
cazul dat) ori a oricărui tip de personaj (în cazul unui alt text ce aparține altei 
formule estetice): 


Nu era un cap urât acela al lui Dionis. Faţa era de acea dulceaţă vânătă albă ca 
şi marmura în umbră, cam trasă fără a fi uscată, şi ochii tăiați în forma migdalei 
erau de acea intensivă voluptate pe care o are catifeaua neagră. Ei înotau în orbite- 
le lor – un zâmbet fin şi cu toate astea atât de inocent trecu peste fața lui la specta- 
colul ce-l privea. Ridicându-si căciula cea mitoasä, vedem o frunte atât de netedă, 
albă, corect boltită, care coincide ре deplin cu fața într-adevăr plăcută a tânărului 
meu. Părul numai cam prea lung curgea în vite până la spate, dar uscăciunea 
neagră și sălbatecă a părului contrasta plăcut cu fața fină, dulce şi copilărească 
a bäietanului. Îşi puse în cui paltonul ud si, la aroma îmbătătoare a unei cafele 
turceşti, ochii lui cei moi si străluciți se pierdură iar în acea intensivă visătorie care 
stă câteodată atât de bine băieţilor, pentru că seriozitatea contrastează totdeauna 
plăcut cu fața de copil /.../ Dionis făcea cu-n creion un calcul matematic pe masa 
veche de lemn lustruită şi adesea surâdea. Ochii lui cei moi şi străluciți se pierdură 
iar în acea intensivă visătorie. Melancolia la vârsta lui este semnul caracteristic al 
orfanilor; el era orfan, o existență – cum sunt multe la noi - fără de speranță şi, 
afară de aceea, determinat prin naştere la nepozitivism. 


Sarcini de lucru: 


1. În baza textului alegeţi din şirul de mai jos şi bifati caracteristicile ce apar- 
tin, după părerea voastră, personajului romantic. 


2. "Ţinând cont de caracteristicile definitorii, justificati (ori combateti), cu re- 
ferinte la fragment, tipul de personaj romantic. 

Trăsături caracteristice: 

Este un erou excepțional. 

Provine din aristocrație. 

Este visător, melancolic. 

Are un caracter tipic, acționând în împrejurări tipice. 


Este un singuratic. 


NM RL MAO 


Este construit antitetic. 

Menţionăm că în procesul rezolvării sarcinilor, elevii vor găsi lesne în text de- 
taliile ce scot în evidenţă un personaj excepţional (ochi de acea intensivă volup- 
tate..., zâmbet fin, inocent, frunte atât de netedă, albă, corect boltită etc.), visător 
(ochii lui cei moi si străluciți se pierdură iar în acea intensivă visätorie), melan- 
colic (Melancolia la vârsta lui este semnul caracteristic al orfanilor), dominat de 
sentimentul singurătăţii (el era orfan...) şi construit antitetic (fața... cam trasă 
fără a fi uscată; un zâmbet fin şi cu toate astea atât de inocent, seriozitatea con- 
trastează totdeauna plăcut cu faţa de copil etc.). 


Având în vedere faptul că la etapa de caracterizare a personajului romantic ele- 
vii deja cunosc trăsăturile definitorii ale celui clasicist, profesorul poate include 
în fişa de lucru doar trăsături (4-5) ce aparţin personajelor clasicist şi romantic. 
Astfel, recurgând la metoda excluderii, elevii vor identifica, în şirul propus, 
foarte repede caracteristicile personajului romantic. Nu le rămâne decât să le 
justifice prin referinţe la fragmentul indicat de profesor pentru analiză. 


Este incontestabil faptul că recunoașterea unui personaj de orice factură este- 
tică este posibilă şi grație mărcilor stilistice caracteristice uneia ori altei şcoli 
literare. Or, personajul clasicist se impune prin concizia, claritatea, puritatea şi 
precizia exprimării, personajul romantic are un limbaj foarte colorat, o liberta- 
te deplină a rostirii, este retoric (utilizează întrebarea retorică, adresarea, excla- 
matia retorică), personajul realist manifestă o exprimare sobră, insistă asupra 
detaliului, iar cel din proza modernă are un stil impersonal al vorbirii (per- 
sonajul naturalist), o violenţă a limbajului (personajul expresionist), combate 
retorismul, apelând la sugestie (personajul simbolist), dă dovadă de un limbaj 
încifrat, geometric (personajul din proza ermetică). Ţinând cont de acest fapt, 
profesorul va propune elevilor mai multe sarcini de lucru menite a le forma 
deprinderi de caracterizare a personajului pe baza analizei mărcilor stilistice. 
Exemplificăm: 

Se dă fragmentul: 

Ximena: 

Rodrig, ah! Ai dreptate, cu toată vrăjmăşia 

Nu pot blama pe-acela ce-şi face datoria, 

Şi-n chinurile mele ce-asupra-ti se răsfrâng 

Eu nu te-acuz pe tine, pe mine mă deplâng; 

Ştiu ce se cheamă cinste si cum înflăcărează 

Asemenea insultă o inimă vitează, 

Tu n-ai făcut, fireşte, decât ce se cădea, 

Dar mi-arätasi de-asemeni şi datoria mea, 

Funesta-ti vitejie mi-arată prin avântu-i 

Cum îţi răzbuni un tată si-onoarea cum ţi-o mântui. 

Aceeaşi râvnă cată la rândul meu să pun 

Onoarea să mi-o mântui, pe tata să-l răzbun /.../ 

Oricât iubirea noasträ ar vrea sä te retie 
Voi şti să dau dovadă de-aceeasi bärbätie 
Don Rodrigo: 

Nu pregeta atuncea să faci ce ești datoare 
Spre-a împlini o jertfă atât de-nältätoare! 
Mândria ta îmi cere viaţa – vin şi-o ia! 
Osânda-mi va fi dulce şi dulce moartea mea! 
S-astepti până ce legea îşi va rosti sentința, 
E să-mi întârzii moartea şi tie biruinţa. 
Prea fericit muri-voi răpit de braţul tău. 
Sarcini de rezolvat: 


1. Observati dacă personajul se exprimă: 

a) clar, precis, concis; 

b) într-un limbaj colorat, utilizând întrebări, exclamatii retorice, adresări; 

c) sobru, insistând asupra detaliului; 

d) sugestiv, apelând mai mult la simbol. 

2. Identificati în fragment mărcile stilistice (cuvinte cu sens propriu / figurat / 


ambiguu, termeni precişi, retorisme ş.a.) ce demonstrează un anume fel de ex- 
primare a personajului. 


3. Precizati, în baza mărcilor stilistice atestate, tipul de personaj (clasicist / ro- 
mantic/ realist etc.). 


În continuare, pentru a înţelege şi mai bine tipologia personajului de factură 
estetică, elevii vor fi solicitati să rezolve următoarele sarcini de lucru: 


1. Alegeţi una sau două trăsături de caracter / o manifestare de comportament 
ale / a personajului romantic si ilustrati-le printr-un personaj din operă. 


2. Indicati două sau trei trăiri ale personajului romantic / realist / clasicist / 
modern pentru a demonstra că el are o formulă sufletească unică / complexă. 


3. Urmăriţi modul de trai şi durata vieții personajului romantic / realist / clasi- 
cist. Formulati concluzia de rigoare. 


4. Determinati tipul de personaj romantic / realist/ modern ce se desprinde din 
operă. Argumentati. 


La etapa finală, a consolidării cunoştinţelor, profesorul le va propune elevilor 
un test care să includă următorii itemi: 


1. Subliniaţi în propoziţia principală cuvântul corespunzător, iar în cea subor- 
donată bifati afirmaţia corectă: 


Ilie Moromete este un personaj realist / romantic / clasicist, deoarece: 

a) are o formulă sufletească unică; 

b) reprezintă caractere tipice în împrejurări tipice; 

c) e o personalitate excepțională, cu o fantezie extraordinară. 
2. Completaţi spaţiile libere: 


a) Personajul din proza realistă deseori acționează în circumstanțe (ce fel de?) 
văii est Drept exemplu poate servi personajul ............. care acționează în urmă- 
toarele circumstanțe ............ 


b) Personajul realist este un exponent al unei categorii sociale. Astfel Ilie Morome- 
te reprezintă (pe cine?) ............ 


c) Structura psihologică a personajului realist e pusă sub semnul unor trăsături 
(се fel де?)............ Exemplific prin următoarele: ............ 


3. Creați în limita unei jumătăţi de pagină portretul unui personaj realist ima- 
ginar. 


În concluzie subliniem că în procesul receptării textului literar caracterizarea 
personajelor este încă tributară unui schematism (se insistă excesiv doar asu- 
pra trăsăturilor psiho-caracterologice). Ceea ce rămâne în afara demersului 
analitic este tocmai punerea în lumină a anumitor valenţe ale personajului, 
privit / analizat din perspectivă estetică. Or, a caracteriza un personaj înseam- 
nă a-l înţelege, a-i sesiza mobilul comportamental, a-l raporta la universul de 
viaţă се l-a generat si în care îşi duce existența, la ideologia epocii exprimată 
în modelul uman elaborat, a-l judeca valoric, a-i desprinde virtuțile sau defec- 
tele lui morale ca tip artistic. Numai definind, împreună cu elevii, toate aceste 
obiective, se poate spune că analiza literară a unei opere artistice şi implicit 
caracterizarea personajului au o finalitate eficientă. 

Sorin 
ANCA 


INVENTIA MEA 


zeul pe care l-am inventat 

încă nu mi l-am tatuat pe braţ 

îl ascund încă sub limbă 

îl nerostesc încă pe unde apuc 

îl învăţ pe îndelete însingurarea 

şi mersul pe sârmă cu ochii închiși 

înainte de-al arunca în groapa leilor umani 


zeul pe care l-am inventat 

nu-şi cunoaşte încă numele şi menirea 
şi n-o să i le dau pret 

până când nu sunt absolut convins 
c-a-nvăţat singur să moară... 


AMPRENTE BLESTEMATE 


mă spăl cu îndărătnicie 
de jegul acestor amprente 
care mă obligă 

mai presus de voința mea 
la identitate 


zilnic consum tone de säpun 

mii de litri de apă 

nu se poate ghici însă 

nici măcar umbra unei eroziuni 

în geografia acestor 

blestemate amprente de granit 

şi chiar dacă în groapa cu lei le arunc 
prosteşte şi-n ciudă 

revin şi mai frumoase 

şi la loc se-alipesc 


mă spăl până şi-n somn pe mâini 
fără-ncetare 

mă spăl poate de frica 

de-a nu mă naşte din nou... 


CU OCHII ÎNCHIŞI 


lampadarele voastre mă-orbesc 
risipa lor mă strangulează 


eu nu vreau să văd totul 
iubesc lucrurile-n semiobscur 


în mătasea aceea semoasă si febrilă de mister 


aveţi milă 

de pupilele mele 

si scutiti-mä de toate aceste racordări 
la real şi la faimoasa iluminare 


eu sunt incurabil 


deci pură pierdere de energie şi timp pentru voi 


vă veţi alege în final 
doar cu un orb nerentabil şi posac 


stingeți-vă deci lampadarele superbe 
eu voi găsi oricum o cale 

de-a-mi urma drumul 

fiți fără teamă 

chiar si cu ochii închiși... 

ARUNCAREA ÎN TRUP A VENINULUI 


Е-о lumină fără amurgire, veninoasă si continuă, 
cu şerpi albi-negri impletiti în plete. 

Pruncii s-au oprit intrauterin 

din clocirea facerii. 

Bărbaţii se zidesc de vii în licori tot mai tari. 
Tot mai aspru se face ochiul care stă-n văzduh 
şi muşcă din priviri pământul. 

Înclăită-i natura rotitoare-n gol 

şi toate gurile-s de lupi flămânzi. 

Solii-şi vând solia pe cei mai ieftini arginti. 
Orice gând se sparge ca o sticlă de geam 
lăsând să se vadă absenta-ncäperii. 

Blestemul se-ntoarce acasă. 

Vai de cei care au deasupra trupurilor acoperiş; 
în curând se va nărui peste ei cu văzduh cu tot. 
Sosirea trenului în gară e o-ntâmplare 

atât de nefirească 

încât călătorii nici nu îndrăznesc 

să mai coboare din el — 

şi poate-i mai bine aşa 

orişicum pericolul e în orişice plămân 

şi respiraţia slefuieste piatra 

care о va îneca. 

Vai de cei care au doar o singură umbrelă 
împotriva acestei ploi 

care va cădea toată deodată. 

Suntem într-adevăr în primejdie — 

ceasul bunicului s-a oprit 

şi pendulează, atârnând de lanţul cel de argint, 
sec scrâşnind pe perete. 

Cineva ţipă pe străzi 

cum că altcineva 1-а văzut pe Noe 

ieşit din minţi călare pe-o secetă mare 

peste câmpii 

înspre nu ştiu unde gonind. 


Aiurea! 

Noe doarme la mine pe prag 

de mii de ani 

visând același vis ermetic si etans închis 
să nu prindă igrasie sau mucegai. 

E-o duminecă fără amurgire 
tatonată-ntr-o după amiază plină de bube 
şi babe proorocitoare. 

Eu ies în curte uimit să-l întâmpin pe tata 
care după atâţia ani petrecuţi 

dincolo de râpă 

şi-a amintit că-nainte de plecare 

nu-și bătu coasa cum se cuvine. 

El trece prin mine 

(purtat doar de grija expusă mai sus) 
de-a dreptul în şură... 

De-aici dragă răbdător auditoriu 

filmul s-a rupt decapitând povestea 
acelei dumineci fără amurgire 

şi tot ce-mi mai pot aduce aminte 

e ca-nceput deodată ploaia... 


CINE VINE CINE PLEACĂ 


nu ştiu ce m-a apucat 
aşa ca din senin 

să-l întreb într-o zi 
(foarte strategic) 

pe tata 

care dintre noi doi 

e cel care vine 

sau cel care pleacă 


el s-a făcut că nu mă aude 
(sau poate chiar nu m-a auzit) 

am insistat 
(așa cum îmi este felul) 


el s-a făcut din nou că nu mă aude 


(sau poate chiar nu m-a auzit) 


am întrebat a treia oară 
(oarecum intrigat) 

în timp ce tata 

îşi umplea paharul cu vin 

a sorbit odată adânc 

pe urmă mi-a întins 

şi mie licoarea aurie 

am sorbit şi eu odată adânc 
şi-n clipa următoare 

am uitat subit 

ce-am întrebat atât de insistent 
el însă mi-a dat 

ceva mai târziu 

în primul meu poem 
cumplitul răspuns 

şi de-atunci mi-l dă mereu 
iar eu tremur de spaimă 

de ziua când fiul meu 

mă va întreba ca din senin 
care dintre noi doi 

e cel care vine 

sau cel care pleacă 
deoarece ştiu 

că nu-i pot rămâne dator 
tocmai cu un astfel de răspuns... 


DOUĂ FETE PENTRU UN SINGUR CHIP 


doamne mi-am zis a venit seara peste inimile noastre — 


rufe întinse pe sârme ghimpate 


peste саге fără-ndoială-şi vor vărsa 
astrele din nou lacrimile lor însângerate 


doamne mi-am zis a venit seara 
în cuibul cel de cuc uitat 

îmbălsămându-i numele-n tăcere 

ca şi când nimeni niciodată nu l-ar fi auzit 
doamne mi-am zis chipul meu are două fete 
care-n oglindire nu se mai răsfrâng... 


GESTURI DOMESTICITE 


Sunt trezit din somn 

pentru a-mi identifica 

propriul cadavru 

adunat într-un cearsaf 

de sub senilele de tanc 

ale realității. 

Sunt suspectat de-acest incident. 

Mi se atribuie vina. 

Sunt anchetat ore în şir, 

zile, săptămâni la rând 

până când recunosc în cele din urmă, 
ca-n delir, faptul 

că n-am rezistat eroic, 

lăsându-mă sedus 

de neputinta de-a nu rămâne nenăscut, 
c-am abuzat (şi nu doar pe-alocuri, 
întâmplător sau din necunostintä de cauză) 
de-această libertate 

asumată fără aprobare 

şi deci anonimă. 

Mi se face dreptate în cele din urmă 
redându-mi-se dreptul la somn 

după nenumărate ore de trezie obligatorie, 
după nenumărate zile, săptămâni, 
anotimpuri si ani întregi, 

voi fi deci liber 

până când cadavrul meu 

cel de mine identificat 

se va descompune 

făcând loc unuia mai tânăr, 

mai rezistent la ispite 

şi mai puţin ataşat naşterii. 

Si astept printre presimtiri 

să fiu din nou trezit din somn 
pentru a-mi identifica noul cadavru 
niciodată căzut la datorie... 


DESPRE GEOMETRIA GOLULUI 
CARE SE UMPLE 


înainte de-a veni marea 

cu ale ei valuri 

răsturnate-n albe spume 

veni un pescärus 

parcă înaintemergător 

şi-n picaj 

deasupra țărmului incandescent 
şi clocotitor 


aşteptam ca actul întâi 

să fie asemeni unei femei 
însărcinate dintotdeauna 

însă ochiul 

rămas intepenit în privire 

de după izgonirea din ciclop 
dădea ocol minusculului nostru trup 
intimidându-l strategic 

într-atât de tare 

încât naufragiat în cele din 
urmă-ntr-un delir aproape sacru 
trecu pe lângă noi 

deschizând o fantă spre alt timp 
şi spre altă dimensiune 

naşterea sferei 

care urma să-nsuflețească 

prima rostire 

primul alfabet 

deci n-o să pot mărturisi despre 


prima durere aproape nimic 
chiar dacă mai răzbat si azi 

încă spre mine zvonuri... 

tac 

chiar dacă tăcerea nu mai e de aur 
nu mai poate fi de aur 

şi nu mai poate fi 

inclusă în nici o ordine de zi 

şi ce rost ar mai avea 

deja s-au înălțat 

schelele şantierului de demolare 
a începutului 

femeia aceea e la fel de frumoasă 
ca şi-naintea facerii 

mai vine uneori prin nopțile 
ploioase şi-mi bate la geam 

vine mereu în speranța 

de-a aduce vorba 

de acel act fără de pereche-n istorie 
eu însă tac 

cu încăpățânare şi mai arunc un 
lemn pe foc 

spre a-i putea recita ultimul 

vers al poemului meu fără sfârşit 
se dă multumitä-ascultând 

până ce stă ploaia 

şi-naintea zorilor 

mai prindem cu colţul ochilor 
însângerați de nesomn 

reverenta vreunui astru rătăcit 


transparentizându-se în dreptul discului 


solar 

deşi mereu 
nedestăinuită 
pleacă parcă usuratä 


înapoi în scorbura ei de nimeni ştiută 


acea femeie care începuse totul 

îi sorb cu privirile-mi pierdute 
de la geam 

spre amiază plecarea 

şi-mi spun 

timpul nu are nimic feminin 
şi-mi spun 

inima nu are nimic masculin 
dovadă sigură acest poem 
această femeie mamă 

deşi calcă cu tălpile ei pe chipul 
pământului 

pământul îi este străin 

pământul este masculin tip 

ca ieşit din minţi 

dar tipätul meu este pur şi simplu 
strâns de gât 

de şenilele tancurilor 
care-ntrerup brusc imaginea spre 
femeia planetară 

un soldat mă somează 

doi soldaţi mă somează 

trei soldaţi mă somează 

nu numai soldaţii mă somează 
să-mi retrag privirile pierdute 
din fereastră 

altfel vor fi nevoiţi să intervină 
negresit spre a restabili echilibrul 
între mine cel aruncat în realitate 
şi cel proiectat în oglinzile 

lor mici de buzunar 

care cică niciodată nu-i trădează 
pentru o clipă păsările sunt 

de partea mea 

parcă şi norii dau să se adune 
deasupra lumii 

însă nimic şi nimeni nu se 

poate împotrivi acestor slujbaşi 
teribil de bine instruiți 

trag perdeaua în cele din urmä 
si tac 

trag perdeaua croită din 
steagurile cu gaură a părinţilor 
acestor marionete care vor 
să-mi ucidă femeia 

care de bine de rău i-a născut... 


Sorin Anca s-a născut la 7 august 1972 în Poiana Galdei, județul Alba, poet, grafician, 
artist plastic şi compozitor cu domiciliul în Germania. 


Sorin Anca a fost primul născut într-o familie de țărani. Tatăl său a murit când el avea 10 
ani. A urmat meseria tatălui său, ca mecanizator, dar acest lucru nu i-a adus nici un fel 
de satisfacţii. 


În anul 1990 a absolvit Liceul Agro-Industrial din Aiud. 


După două încercări eşuate de „evadare” din România comunistă (una din ele sfârşind cu 
arestarea sa), în iunie 1990 reuşeşte să ajungă în Germania si să se stabilească la Nürnberg, 
unde rămâne până în 1995. Se mută apoi la Kânigsbrunn, după care, în 2001, la Dona- 
uworth, actualmente locuind la Stettenhofen. 


Este redactor fondator (2002) şi realizator, împreună cu soţia sa Claudia, al revistei de 
creaţie a diasporei româneşti „Galateea”, în care publică poeţi stabiliți în afara României 
geografice si politice. 

Activitatea de creaţie literară 


Debutează, în 1997, cu volumul de versuri În numele tău, Editura IMAGO, Sibiu, volum 
căruia i s-a decernat „Premiul Salonului National de Carte Cluj”, pentru debut. 


Publică în diferite reviste literare: „Rostirea Românească, „Vatra, „Агро, „Columna”, „Ob- 
servator Muenchen”, „Роги, „Arche Noah” „Discobolul, „Саза, „Curierul Românesc”, 
„Lettre International”, и”, „Iransilvania”, „Poezia”, „Provincia Corvină”, „Poesis” etc. 


Despre creaţia sa literară au scris: Alexandru Cistelecan, Alexandru Lungu, Andrei Zanca, 
George Vulturescu, Mihai Posada si multi alții. 


Activitatea de creaţie plastică 
În anul 2000 a realizat primele lucrări de artă plastică şi primele sculpturi. 


În anul 2002, Sorin Anca a suferit o criză existenţială (probleme de sănătate 51 o dramă 
familială). În această etapă a vieţii a realizat cele mai semnificative lucrări, Îngerii. Unele 
din acestea au fost expuse în holul primăriei din Heidelberg. 


Urmează numeroase expoziții personale şi în grup. 
Din 2005 este membru al Asociaţiei artiștilor plastici profesioniști din Germania (BBK). 


Lucrări publicate: În numele tău (versuri), Editura Imago, Sibiu, 1997; Lumini prăpăstioase 
(versuri), Dachau, 1997; Lacrima pământului (haiku), Dachau, 1998; Nesfärsita naștere / 
Die entlose Geburt (versuri), ediţie bilingvă română şi germană, Editura Radu Bărbulescu, 
München, 1998; Zidirea de viu (versuri), Editura Arhipelag, Târgu-Mureş, 1999; Poeme / 
Gedichte, ediţie bilingvă, Editura Radu Bărbulescu, Miinchen, 2000; Pictopoeme (versuri / 
desen), volum colectiv cu Alexandru Lungu, Kônigsbrunn, 2001 (Editura Argo, Bonn); 
Dincolo de aici (versuri), Königsbrunn, 2002; Nirosa - un anume fel (versuri), Editura 
Galateea, Kônigsbrunn, 2004; Nabellos (Fără buric) (versuri în limba germană), Editura 
Radu Bărbulescu, München, 2004, Wahn (Dementä) (versuri în limba germană), Books 
on Demand, 2008. 


Cristinel UN IMPORTANT SIMPOZION 
MUNTEANU DE JURNALISM 


(IMPRESIILE UNUI PARTICIPANT) 


În perioada 24-25 octombrie 2008, Catedra de Jurnalism 
a Universităţii „Babeş-Bolyai” din Cluj-Napoca а organi- 
zat cel de-al VII-lea Simpozion Naţional de Jurnalism, cu 
participare internațională, având tema „Limba de lemn 
în presă – ieri şi azi”. Deschiderea simpozionului s-a făcut 
vineri, 24 octombrie 2008, ora 9.30, în Amfiteatrul „Wo- 
odrow Wilson” al Facultăţii de Ştiinţe Politice, Adminis- 
trative şi ale Comunicării, prelegerea inaugurală (Limba 
de lemn în programele TV) fiind susţinută de cunoscutul 
realizator de televiziune Nicolae Melinescu. 


Trebuie precizat, înainte de toate, că simpozioanele orga- 
nizate până în prezent de Catedra de Jurnalism a U.B.B. 
s-au remarcat printr-un înalt nivel ştiinţific al comuni- 
cărilor susținute, prin participarea unor personalități la 
acestea şi prin faptul că toate lucrările celor şase simpo- 
zioane anterioare au fost publicate în volume, la edituri 
prestigioase din România (Polirom, Tribuna, Limes). 


Cel de-al VII-lea Simpozion Naţional de Jurnalism a reu- 
nit 30 de specialiști, de la cele mai reprezentative univer- 
sitäti ale României, din Bucureşti, Iaşi, Timișoara, Craio- 
va, Baia Mare, Arad, Alba-Iulia, Galaţi, Piteşti si, evident, din 
Cluj-Napoca, de la universitatea gazdă. A fost, cu siguranţă, 
cea mai importantă reuniune ştiinţifică națională dedicată 
unui fenomen întâlnit în presă: limba de lemn. Laudele i 
se cuvin în cea mai mare măsură profesorului univ. dr. Ше 
Rad, iniţiatorul şi principalul organizator al manifestării. 


Aşadar, „lume bună” la această ediţie: au participat cer- 
cetători / universitari de la Bucureşti, co-autori ai unor 
lucrări fundamentale ale culturii noastre (Gramatica 
Academiei şi DOOM? - Rodica Zafiu, Ioana Vintilă-Ră- 
dulescu, Adriana Stoichitoiu Ichim), lingvişti de talie 
naţională (Dumitru Irimia, Ionel Funeriu, Stelian Du- 
mistrăcel, Nicolae Felecan), realizatori cunoscuţi de te- 
leviziune (Nicolae Melinescu), profesori de la universi- 
täti din Spania si Italia, critici literari consacraţi (Mircea 
Popa, Aurel Sasu), scriitori de succes (Doina Rusti) sau 

specialisti recunoscuti pentru contributii la istoria comunismului (Lavinia 
Betea). 


Cu ocazia simpozionului s-au lansat, încă din prima zi, două lucrări consa- 
crate fenomenului lingvistic studiat: Aurel Sasu (coord.), Dicţionarul limbii de 
lemn, şi Gina Necula, Reflectarea limbii de lemn în proza literară românească 
din deceniile al VI-lea si al VII-lea [din sec. XX]. De asemenea, a fost prezentat 
volumul (tradus de Cristian Bejan şi editat de Cristinel Munteanu) lui Tobias 
Peucer, De relationibus novellis / Despre relatările jurnalistice, apărut la Leipzig, 
în 1690, reprezentând prima teză de doctorat din lume dedicată jurnalismului. 
Tot cu prilejul simpozionului, s-au lansat / prezentat (sâmbătă, 25 octombrie) 
şi alte 27 de cărţi ale autorilor participanţi la manifestare – un adevărat „tur de 
forță” prin recenta literatură de specialitate (si, de altfel, o frumoasă iniţiativă 
a aceluiași Ilie Rad). La loc de cinste, la recomandarea profesorului Stelian 
Dumistrăcel, s-a aflat şi nr. 9-10 al revistei „Limba Română” din Chişinău, cele 
câteva exemplare ajunse la Cluj fiind rapid „adjudecate” de doritori. 


Tocmai pentru a aduce la cunoştinţa celor interesaţi diversitatea preocupărilor 
şi a punctelor de vedere referitoare la conceptul şi fenomenul limba de lemn, 
considerăm utilă trecerea în revistă a lucrărilor susținute (cu atât mai mult cu 
cât ele vor fi publicate într-un volum aparte), care au fost grupate pe trei secti- 
uni: I. Limba de lemn - diversitäti conceptuale: 1. Prof. univ. dr. Mihaela Albu 
(Craiova) – Limba de lemn ca alienare spirituală. 2. Prof. univ. dr. Ileana Bunget 
(Torino) – Paradigme ale limbii de lemn comune, în discursurile lui Mussolini si 
Ceaușescu. 3. Prof. univ. dr. Nicolae Felecan (Baia Mare) — Principiul lexicografic 
sau „limbajul de lemn”. 4. Prof. univ. dr. Adriana Stoichitoiu Ichim (Bucureşti) — 
Aspecte semantice ale limbii de lemn. 5. Conf. univ. dr. Gabriela Rusu-Păsărin (Cra- 
iova) – Limba de lemn - „teatrul unei lumi sociale (sau limbajul radiofonic între 


Prof. univ. dr. Ше Rad, conf. univ. dr. Elena Abrudan 
şi conf. univ. dr. Cătălin Baba, Cluj 

obligație si tentatie). 6. Prof. univ. dr. Doina Rusti (Bucureşti) - Ziariștii, copiatori 
de texte în limba de lemn. 7. Prof. univ. dr. Aurel Sasu (Cluj-Napoca) – Militari- 
zarea limbajului. 8. Conf. univ. dr. Dan Stoica (laşi) – „Corectitudinea politică” si 
limba de lemn. 9. Prof. univ. dr. Camelia Zabavă (Craiova) – Distorsionări morfo- 
sintactice în limba de lemn. 10. Prof. univ. dr. Rodica Zafiu (Bucureşti) – Dincolo 
de monotonie: coduri de lectură ale limbii de lemn. П. Limba de lemn - ieri: 1. Dan 
Anghelescu, scriitor (Craiova) – Realismul socialist și limba de lemn în critica lite- 
rară a anilor '50. 2. Conf. univ. dr. Delia Cristina Balaban (Cluj-Napoca) – Limba 
de lemn în publicitate, înainte de 1989. 3. Prof. univ. dr. Mihai Guzun (Chişinău) — 
Limba de lemn în presa sovietică. 4. Prof. univ. dr. Dumitru Irimia (laşi) - Panait 
Istrati faţă cu limba de lemn. 5. Dr. Nicoleta Mihai (Bucureşti) – Limba de lemn 
în discursurile lui Gheorghe Gheorghiu-Dej. 6. Lect. univ. dr. Mihaela Mure- 
san (Cluj-Napoca) – Limba de lemn în discursurile lui Corneliu Zelea Codreanu. 
7. Lect. univ. dr. Gina Necula (Galaţi) – Limba de lemn - mijloc de stabilire a co- 
muniunii fatice în discursul politic. 8. Prof. dr. Doina Rad (Cluj-Napoca) – Limba 
de lemn în presa din timpul dictaturii Regelui Carol al II-lea. 9. Prof. univ. dr. Ше 
Rad (Cluj-Napoca) – Limba de lemn în telegramele adresate lui Nicolae Ceauses- 
си. 10. Prof. univ. dr. Dumitru Vlädut (Timişoara) – Limba de lemn în discursul 
legionar. III. Limba de lemn - azi: 1. Drd. Maria Aluas (Cluj-Napoca) – Limba 
de lemn în presa religioasă; 2. Prof. univ. dr. Stelian Dumistrăcel (Iaşi) – Surse și 
registre ale limbii de lemn din mass-media românească actuală. 3. Conf. univ. dr. 
Mariana Cernicova (Timişoara) - Noulimba de tranziţie. 4. Conf. univ. dr. Daia- 
na Felecan (Baia Mare) – Structuri cliseizate în redactarea horoscopului. 5. Conf. 
univ. dr. Oliviu Felecan (Baia Mare) – Limba de lemn în mica publicitate. 6. Prof. 
univ. dr. Ionel Funeriu (Arad) – Limba de lemn în proiectele de cercetare științifică 
(granturi). 7. Drd. Ionel Поае (Iaşi) – Cliseul discursului electoral din perspectiva 
limbii de lemn actuale. 8. Lect. univ. dr. Cristinel Munteanu (Brăila) — „Parodierea” 
clişeelor aparținând limbii de lemn în publicația „Academia Cațavencu”. 9. Prof. 
univ. dr. Mircea Popa (Alba Iulia) – Limba de lemn a criticii literare. 10. Prof. univ. 
dr. Ioana Vintilă- Rădulescu (Bucureşti) – Limba presei de azi – o limbă de lemn?. 


Totodată, trebuie felicitat Profesorul Ilie Rad şi pentru organizarea unei micro- 
sesiuni constituită din comunicările unor invitaţi din Spania: prof. univ. dr. Luis 
Veres (Valencia) – Limbă si persuasiune: limba de lemn în presa spaniolă, în timpul 
dictaturii lui Franco şi prof. univ. dr. Miguel Catalân (Valencia) – Limba de lemn, 
ca limbaj politic, şi dezinformarea. Adesea se uită (sau chiar se ignoră) faptul că în 
spaţiul hispanic cercetările dedicate fenomenului mediatic sunt foarte temeinice, 
uneori acestea întrecându-le pe cele din mediul de limbă engleză sau franceză (la 
care totuşi cercetătorii români se raportează, în continuare, reductionist). 


Dincolo de această expunere alertă şi aridă a programului simpozionului de la 
Cluj-Napoca, printre impresiile generale, se cuvin a fi subliniate ospitalitatea 
gazdelor, buna lor organizare, vizitele la diverse obiective culturale (de pildă, la 
Muzeul Universităţii „Babeş-Bolyai”) şi călătoria epuizantă (căci „lung e dru- 
mul Clujului”) dar, în definitiv, frumoasă! Şi (de ce nu?) de remarcat participa- 
rea consistentă a unor colaboratori ai revistei „Limba Română” din Chişinău: 
Stelian Dumistrăcel, Dumitru Irimia, Nicolae Felecan (împreună cu Daiana si 
Oliviu Felecan), Cristinel Munteanu, Rodica Zafiu, Gina Necula ş.a. 

Dumitru PANAIT ISTRATI 
IRIMIA FAŢĂ CU LIMBA DE LEMN 


Cu foarte puţine excepţii, realitatea lingvistică numită 
prin sintagma limbă de lemn a fost situată în timpul re- 
gimurilor totalitare din sec. XX, definind discursul poli- 
tic în vremea comunismului în special, dar şi în vremea 
fascismului italian, a franchismului spaniol şi a nazismu- 
lui german. Și tot cu puţine excepţii, fenomenul a intrat 
în centrul atenţiei lingvistilor, de la noi precum si din 
celelalte {агі est-europene după prăbuşirea sistemului 
comunist în 1989. 


Prin specificul ei: stereotipii lexicale si morfo-sintactice, pe 
fondul suspendării raportului semantic realitate — cuvînt 
şi al absolutizării funcţiei conative a limbajului transfor- 
mat în mijloc de manipulare a receptorului-masă, limba 
de lemn este limbajul demagogiei politice mai ales, reali- 
tate care precede cu mult sec. XX. Modele de manifesta- 
re a limbajului demagogic sînt denuntate de Caragiale, în 
comedia O scrisoare pierdută, de exemplu (în discursurile 
lui Caţavencu şi Trahanache), sau în O noapte furtunoasă, 
în discursul lui Rică Venturiano (în textul publicistic şi în 
conversaţia familiară), de Eminescu în publicistica lui tă- 
ioasă şi pamfletară de înaltă valoare artistică. Eminescu 
pune chiar în ecuaţie definiția demagogiei, purtînd marca 
machiavelismului, forma degradată a ideilor lui Machia- 
velli: „Machiavelli recomanda să-ți ascunzi planurile ade- 
vărate şi ceea ce arăţi lumii să fie planuri de întreprinderi 
imaginare. Planul general este bunăoară Y. Toate faptele 
cîte le faci publicul le va considera ca tot atitia termeni a 
căror suma finală va fi Y. Deci, faci armata (a), faci o para- 
dă (р), faci un institut (и) — el îşi închipuie că toate tintesc 
la scopul final — Y = a+p+u. În realitate însă planul tău e 
X. Y cu toţi termenii nu este decît o mască si se numără 
în minus, o risipă de putere aparentă, pentru a masca în- 
trebuintarea veritabilă a acestei puteri deci: 


y 
x = b+c+d+e (-a - p - u) f...=x” (M. Eminescu, Opere, 
vol. XV, p. 274). 


66 


Din acest unghi privind lucrurile, suspendarea raportului semantic natural, 
obiectiv, atît cît poate fi obiectiv procesul de verbalizare a lumii extraverba- 
le, are o singură direcție: dinspre emițător (factorul politic) spre receptor, de- 
mosul de păcălit. Iar receptorul se lasă păcălit. Dacă în povestirea basmului 
minciuna poartă atributul creativităţii, lumea ficțională deschizind căi de acces 
la esenţa Fiintei Lumii, prin limbajul politic cu caracter demagogic, se spun 
basne, termen degradat semnificînd minciuna care propune o imagine falsă 
despre lumea socială. 


Limba de lemn şi-a pierdut pentru multe categorii de receptori în comunism 
funcţia de mascare a realităţii. Receptorul era convins de falsul constru- 
it lingvistic şi din motive diferite recurgea la aceleaşi stereotipii, într-un act 
de pseudocomunicare lingvistică în contradicție cu însăşi natura limbii. Altfel 
spus, există o ipostază a limbii de lemn cu funcție de manipulare la emitere 
(Instanţa – factorul politic) şi o ipostază a limbii de lemn cu funcţie de auto / 
apărare la receptare (Instanţa care nu vrea să intre în conflict cu o forță pe care 
o simte de neînvins sau cu o Instanță pentru care are dispreţ etc.) 


* 


Am considerat important să intrăm în acest mod în subiectul anunţat, întrucît 
Panait Istrati este un caz aparte, care permite sau chiar impune să privim din 
mai multe unghiuri atît personalitatea scriitorului şi omului Istrati, cît si recur- 
gerea la limba de lemn în contemporaneitatea lui sau mai tîrziu. 


Scriitorul român se constituia într-un caz, începînd cu sfirşitul deceniului trei, 
printr-o schimbare radicală de poziţie faţă de Utopia comunistă, pe care о cre- 
dea devenită sau în curs de devenire realitate în Rusia prin Revoluţia din oc- 
tombrie 1917. După cunoaşterea în mod direct a realității din „patria proletari- 
atului”, unde fusese invitat să ia parte la sărbătorirea celei de-a zecea aniversări, 
räminind în Uniunea Sovietică 16 luni, înţelege că nu poate tăcea adevărul care 
i-a rămas ascuns doar în perioada si prin mijloacele manifestărilor särbätoresti 
şi îl denunţă prin Spovedanie pentru învinşi, primul volum, publicat la începutul 
lui 1929, la Editura Rieder din Paris, din trilogia Spre altă flacără. Celelalte două 
volume, apărute tot sub semnătura lui, din motive de cenzură, erau realizate 
de Victor Serge, Sovietele.1929 şi Rusia fără mască, de Boris Suvarin. Editura 
era aceeaşi care îl făcuse cunoscut lumii prin publicarea creaţiei sale literare: 
Povestirile lui Adrian Zografi, începînd cu Chira Chiralina, apoi Moş Anghel şi 
următoarele, traduse imediat în peste 20 de limbi şi recreate de autorul însuși 
în limba română. 


х 


În 1981, В. Suvarin publică, în revista „Kontinent” un amplu portret al lui Pa- 
nait Istrati. Într-o notă însotitoare, marcată în parte de amprenta limbii de 
lemn. Redacţia revistei identifică, prin sintagme intertextuale – înscrise între 

ghilimele – polii între care s-a instituit condiţia tragică а träirilor scriitoru- 
lui înainte şi după cunoaşterea si dezvăluirea realitätilor din Uniunea Sovieti- 
că: „Amintirile lui Boris Suvarin [...] aruncă lumină asupra cauzelor care l-au 
transformat pe scriitor dintr-un creator cu «näzuinte revoluționare» într-un 
«odios renegat», şi asta după ce Istrati a petrecut şaisprezece luni în țara prole- 
tariatului mondial. [...] În acelaşi timp, memoriile acestea ne ajută să înţelegem 
cum s-a reflectat imaginea primei țări a Socialismului în mintea intelighentiei 
progresiste din Occident” (Documente, I, p. 1-2). 


Această Notă a redacției, cum uşor se poate observa, se caracterizează printr-una 
din ipostazele paradoxale ale discursului în care limba de lemn (fara proletari- 
atului mondial, imaginea primei țări a Socialismului, cu majusculă) coexistă cu 
denuntarea clişeelor limbii de lemn (sintagmele puse între ghilimele). 


B. Suvarin îşi începe amintirile din preziua plecării lui P. Istrati si Cristian Ra- 
kovski la Moscova. El reţine antiteza dintre entuziasmul scriitorului român şi 
starea de îngîndurare a lui Rakovski, şi el român, născut în Bulgaria, şi devenit 
cetățean al Ucrainei, implicit al Uniunii Sovietice, ambasador în Franţa, chemat 
de guvernul sovietic acasă, prima etapă a unui drum dramatic în care îl va re- 
întîlni Р. Istrati mai târziu şi-i va deveni apărător – poziţie în care şi-a asumat 
riscuri, pentru care avea să plătească fără întirziere. 


Plecarea în acel an, 1927, la Moscova însemna în ființa lui Panait Istrati ple- 
carea într-o lume în care Utopia comunismului devenise sau stătea sa devină 
realitate: „Lui Istrati nu-i tăcea gura: euforic, agitat la gîndul unui pelerinaj în 
«Mecca comunismului», la care visa de mult timp şi pe care urma să-l înceapă 
a doua zi, Istrati nu contenea să-şi reverse entuziasmul legat de revoluţie şi de 
viitorul luminos pe care aceasta îl deschisese.” (Documente, I, p. 3). B. Suvarin 
înțelege exact temeiul poziţiei şi stării celui care luptase ani la гіпа în România 
pentru drepturile muncitorilor şi care trăise, el însuşi, în chip direct, şi gre- 
ul vieții, şi aspiraţiile muncitorilor români, elveţieni, francezi, pînă să devină 
scriitor de renume: „Nu avea habar de marxism - scrie Suvarin – dar asta nu-l 
deranja deloc; sentimentele înlocuiau la el doctrina, instinctul îl situa de partea 
celor săraci şi exploataţi, de partea jertfelor. De partea tuturor revoltatilor. [...] 
Despre regimul sovietic ştia un singur lucru: că acesta se opune lumii capitalis- 
te” (ibidem). Dar В. Suvarin, „exclus din partidul comunist si din Internaționala 
a III-a în anul 1925”, observă şi unde se înșela Р. Istrati. El descoperise, са multi 
alții care i-au fost în preajmă scriitorului român în perioade diferite, o trăsătură 
definitorie – starea de libertate: „Acest lucru i se părea suficient pentru a-şi face 
proiecte de a se stabili definitiv în Rusia, lui, cel incapabil să se încadreze într-o 
colectivitate. De parcă o personalitate liberă ar fi putut supravieţui într-o ţară 
în care populaţia toată е încarcerată...” (ib.ibidem), trăsătură pe care Istrati în- 
suși o consideră esenţială pentru ființa umană: „Prietenilor mei care au umplut 
pușcăriile naționale şi cu care am suferit, aş vrea să le spun că niciodată drumul 
lor n-a fost cu totul al meu. Că niciodată n-am putut să mă împac cu un partid 
[...] – scria în „Adevărul literar” în iunie, 1924. Aş vrea să le mai spun că dacă 
pentru ei lumea e împărţită numai în săraci şi bogaţi, să mi se îngăduiască să 

cred că pentru mine lumea mai e împărțită si în oameni ce se nasc liberi si oa- 
meni ce se nasc robi. Robul sărac rămîne rob şi atunci cînd se îmbogățește [...] 
iar omul liber rămîne liber şi în puşcărie” (Documente, I, p. 68). Liber în ființa 
lui profundă, Panait Istrati a întemeiat, cu această înțelegere a ființei umane, 
lumea fascinantă a povestirilor sale din Chira Chiralina, Moş Anghel, Nerantu- 
la, Ciulinii Bărăganului şi din alte povestiri. Cu aceeaşi înțelegere s-a întîlnit în 
şaisprezece luni, foarte diferite în curgerea lor, cu lumea Uniunii Sovietice în 
cele două ipostaze: cu mască şi fără mască. Şi, fiinţă liberă, şi-a asumat rolul şi 
riscul denuntärii minciunii. 


Situat între entuziasmul încrederii în lumea Utopiei comuniste şi de-mascarea 
realităţii, limbajul lui P. Istrati din perioada petrecută în Uniunea Sovietică 
se caracterizează printr-o dimensiune semantică reflectind componentele şi 
atributele unei lumi ficționale şi printr-o dimensiune degradată reprezentind 
o lume fictivă. 


Cunoașterea şi numirea adevărului lumii cu care urma să ia contact scriitorul 
intră într-un proces de semantizare marcat de ezitarea între ficțional (tinînd de 
regimul Utopiei comuniste) şi real, acesta în două ipostaze: cu mască (realul fic- 
tiv) şi fără mască (realul dezvăluit). În ce priveşte al doilea termen — realul — este 
semnificativ pentru starea cu care îşi așteaptă călătoria – un traseu inițiatic 
sui-generis, diferit de cel propriu personajelor din Povestiri - momentul pre- 
cedent plecării. În fiinţa lui Panait Istrati, euforia rememorată de B. Suvarin 
coexistă cu o stare de nesiguranţă, de temere ascunsă, greu stäpinitä, într-un 
dialog cu Cristian Rakovski, relatat de scriitorul român însuşi într-un material 
intitulat Însemnări si reportaje ale unui vagabond al lumii, publicat în „Le Mon- 
de”, în 1928: „Ambasadorul de ріпа acum, în cămaşă, păşea peste vrafurile de 
foi înnegrite, le manevra dibaci, apucînd cîte un capăt de hirtie şi examinîndu-l 
о clipă, tot timpul calm, uneori grav [...] La masa mea eu îmi asezam masinal 
spalturile şi îl priveam. Acele ceasornicului se miscau tăcute si nepăsătoare. O 
căldură grea, sufocantă urzea noua noastră viață. 


— Cristian! 
— Ce-i? 
– Oare voi fi dezamăgit în Rusia? 


– Depinde. Dacă vei privi lucrurile la suprafaţă, vei fi dezamăgit. Dacă vei şti să 
vezi, vei înţelege.” (Documente, I, p. 128). 


Adăugăm acestui dialog perspectiva în care înscrie A. Lunacearski, dramaturg 
şi critic literar, comisar al poporului, pentru învățămînt, între anii 1917-1929, 
călătoria lui P. Istrati, descrisă în aceiaşi termeni dar integrați într-o frază mo- 
del limba de lemn, şi marcați ei înşişi, aceşti termeni, cel putin de o stare de 
ambiguitate între dimensiunea semantică utopic-fictionalä şi dimensiunea se- 
mantică fictivă: „Scriitorul a devenit prietenul proletariatului de la noi, organi- 
zat, mereu în ofensivă şi victorios. [...] Vrea să bată în lung si în lat cu trenul si 
cu piciorul uriașa noastră Siberie. Unii vor să vadă din viața noastră ceea ce se 
vede Іа suprafață, el vrea să pătrundă esența. Va povesti convingător întregii lumi 

ceea ce va vedea” (art. Un artist pentru săracii lumii, în revista „Roman-Gazet”, 
din 1928, text publicat şi ca prefață la Domnița din Snagov, varianta în limba 
rusă, Moscova, 1928; Documente, П, р. 30). 


Panait Istrati va povesti, într-adevăr, întregii lumi ceea ce va vedea, dar ceea ce 
va vedea în stratul de adîncime, dincolo de masca stratului de suprafață. De con- 
vins, sigur a convins, dar nu a putut impune recunoaşterea contradictiei dintre 
imaginea construită prin limba de lemn şi realitatea condiției umane în „patria 
proletariatului” în procesul de instaurare a sistemului comunist. 


În contemporaneitatea apariţiei Spovedaniei pentru învinși i-a perceput foarte 
exact esenţa şi a şi comunicat-o, dar în mod privat, regele Albert al Belgiei, de 
exemplu, într-o scrisoare către fiica sa, Marie José, de curind căsătorita la Roma 
cu Umberto, cel ce avea să fie ultimul rege al Italiei: 


„Vu hier, au palais des Beaux-Arts, la pièce Henri IV de Pirandello, bien 
intéressant. Jai lu les trois livres Vers l'autre flamme Soviet 1929 par le 
communiste roumain Panait Istrati qui a été deux ans au sein du parti. Livre 
touffu mai saisissant, cest ce que l'on a écrit de plus complet, somme tout une 
redoutable critique” (Scrisoarea din 22 febr.1930, tipărită de Marie José, Albert 
et Elisabeth de Belgique, mes parents, Paris, Pion, 1971, p. 388). 


După căderea comunismului, i-a recunoscut esența unul dintre scriitorii ruşi 
care semnaseră Apelul Către scriitorii din Occident contra lui P. Istrati, Leonid 
Leonov, într-un interviu luat de Serghei Feodosiev, profesor de Limba france- 
ză la un liceu din Ucraina, împătimit de cunoaşterea în profunzime a omului 
şi scriitorului român, interviu publicat în 1990 în Cahiers Panait Istrati, nr. 7, 
p. 103-104): „Nu cunosc bine creaţia lui P. Istrati şi în general nu m-a interesat 
creaţia scriitorilor politici, indiferent că au avut o atitudine pozitivă sau ne- 
gativă faţă de Revoluţia din octombrie, unul din evenimentele istorice cele mai 
înfiorătoare si mai crude. [...] În ce priveşte semnăturile puse sub articolul din 
„Literaturnaia Gazeta”, 1929, de care vorbiti, înşiruirea însăşi a unor scriitori 
atît de diferiți provoacă o îndreptăţită îndoială asupra acordului lor în proble- 
ma respectivă”. (Documente, І, p. 296). 


* 


În prima parte a călătoriei sale Р. Istrati vedea ceea ce era pregătit să vadă, 
în sensul că voia si spera să vadă, prin modul său de a gîndi, raportul dintre 
om si societate, în care raport intră şi conflictul clasa muncitoare – burghezie, 
dar predominantă гатіпеа exigenta apărării ființei umane în / prin valorile 
ei esenţiale: „Despre socialism — scrie Р. Istrati – nu citisem încă nimic, dar în 
urma unor mari mişcări muncitoreşti în portul nostru auzisem că el înseamnă 
dreptate pentru cei obiditi şi văzusem un om ucis în bătaie la poliție, fiindcă 
fusese socialist. [...] am înţeles că socialismul cuprinde în sînul lui toate virtu- 
tile pe care în zadar le căutam în faptele servitorilor lui Dumnezeu: dreptate, 
bunătate, cinste, cumpătare, cultul frumosului şi, mai presus de orice, o adevă- 

rată înfrățire cu cel învins de viaţă. [...] Am aderat [la socialism] nu ca să-i сег 
mărirea salariului şi putin mai multă libertate, ci pentru a-i reclama dreptul 
omului de a dispune de soarta lui.[...] am refuzat regimului capitalist oferta de 
a-mi exploata munca în schimbul unei existente ca vai de lume si am pornit în 
lume, rontäind o roşcovă în bătaia soarelui...” (Documente, I, p. 43, 48). De pe 
această poziţie face scriitorul, la începutul Spovedaniei pentru învinși, portretul 
„militantului îndrăzneţ, respingîndu-i natura demagogică prin citarea între 
ghilimele a expresiilor-componente ale limbii de lemn: „Sindicaliştii bolşevici 
în faşă care eram pe-atunci (Jos parlamentul, acţiune directă!) nu iubeau 
aşa-zisa elită care dădea ordine, în numele clasei muncitoare, acapara tribunele 
şi ziarul, ne excomunica şi ne umilea cu pseudo-evanghelia marxistă în mînă. 
Militantul îndrăzneţ, bun de gură şi tare în marxism, juca atunci același rol 
tiranic ca al comparsului comunist de astăzi. EL singur, reprezenta «conştiinţa 
revoluţionară», «aspiraţiile», «ideologia proletariatului». Noi nu eram decît mai 
mult sau mai putin trădători.” (Spovedanie, p. 24-25). 


Văzută din interiorul Utopiei, Revoluţia bolşevică din octombrie era pentru 
P. Istrati (şi pentru anumite categorii sociale, ca şi pentru numeroşi intelectu- 
ali, inclusiv din Rusia) o mişcare ce avea să înlăture nedreptatea socială şi să-i 
redea Omului libertatea reală. Iar libertatea reală însemna, în viziunea scrii- 
torului care așeza Utopia pe principii umaniste, a dispune de propriul destin, 
a se confrunta cu propriul destin. „Singurul lucru de pret - scrie în Pribegiile 
mele – pentru un om cu näzuinte uriaşe este lupta, bătălia cu propriul destin” 
(Documente, II, 34). Din această perspectivă limbajul său poartă în primul rînd 
marca implicării subiective, patetice în semantizarea realității despre care co- 
munică. Cum această realitate era, de fapt, necunoscută, doar gîndită, în sensul 
în care era dorită / visată, uneori, limbajul intră pe neobservate pe teritoriul 
limbii de lemn, fără însă ca scriitorul să-i dea şi funcția, manipulatoare, pe 
care o avea şi pe care şi-o întăreşte în timp în limbajul politic şi publicistic. 
Intrarea pe teritoriul limbii de lemn a fost deschisă de capcana stratului de 
suprafață care era foarte aproape de imaginea lumii din Utopia comunistă. E 
capcana în care cade Panait Istrati la începutul călătoriei. În reportajul În jurul 
unui congres, publicat în ziarul ,Clarté”, din 16.X1.1927, Panait Istrati, fără să-şi 
abandoneze spiritul realist, în comentarea lucrărilor Congresului mondial al 
prietenilor U.R.S.S.-ului, situează totuși la superlativ, prin expresii care se vor 
impune ca stereotipuri ale limbii de lemn, realitățile Rusiei proletare şi trăirile 
muncitorului: „Desigur, Rusia proletară, victorioasă, îşi poate permite chiar lu- 
xul unui congres fastuos şi fără rost: congresul oamenilor veniţi ca s-o admire. 
Însă dincolo de lumina orbitoare ce inunda figura oratorului, se putea observa 
flacăra de pe chipul muncitorului” (p. 146). Pe fondul suprapunerii conceptului 
de umanitate cu cel de internationalism (care va deveni ulterior internatio- 
nalism proletar), Panait Istrati a putut semna, alături de alţi scriitori partici- 
panti la aniversarea Revoluţiei din octombrie, scrisoarea deschisă În apărarea 
U.R.S.S.-ului, redactată în retorica limbii de lemn: „Uniunea Sovietică a devenit 
acum patria universală a tuturor oamenilor [...]. Toţi prietenii U.R.S.S. trebuie 
să se unească pentru a apăra această primă şi minunată cucerire a proletaria- 

tului de orice încercare de atac din partea capitalismului.[...]. Rusia proletară 
a dovedit deja că ştie să-şi croiască drum spre un nou viitor, în pofida urii pe 
care o stirneşte împotriva ei lumea veche.[...] Popoarele reunite în Uniunea So- 
vietică muncesc cu abnegatie pentru binele întregii omeniri.” (Na Literaturnom 
Postu, 1928, nr. 1, Documente, 1, р. 150, 152). 


În condiţiile privirii la suprafață, luînd decorul, masca drept realitate, discursul 
patetic al lui Panait Istrati se întilneste cu discursul celor care îl întîmpină în 
diferite regiuni în prima parte a călătoriei prin „patria proletariatului”, discur- 
sul acesta din urmă, construit pe aceiași cîțiva termeni, pe aceleaşi cîteva struc- 
turi stereotipe cu epitete şi antiteze obligatorii. Centrul îl reprezintă termenii 
proletar, proletariat, clasa muncitoare, revoluționar, care guvernează semantic şi 
sintactic atît (1)imaginea „noii lumi”, cît si (2) imaginea scriitorului, considerat 
în biografia şi în creaţia lui, realizată deja sau pe care urmează să o înfăptuiască 
după cunoaşterea consecinţelor Revoluţiei din octombrie. 


1. CLIŞEELE PREZENTĂRII NOII LUMI, CU MASCĂ 


În imaginea noii lumi, termenii si structurile stereotipe prin care se caracteri- 
zează limbajul oficialităților intervin şi în limbajul scriitorului. Fără să exclu- 
dem o anume nevoie de adaptare la limbajul gazdelor, precum si exprimarea în 
acelaşi mod a unor poziţii sincere, este de presupus că structura discursului a 
fost de multe ori modelată de reporter, cu atît mai mult cu cît şi limba română 
ca atare este desfigurată, spre a se distanța cît mai mult de limba română litera- 
га, în interiorul unei politici de susţinere a existenţei unei limbi moldoveneşti. 
Ne oprim la momente ale întîlnirilor cu diferite categorii de cetățeni din Mol- 
dova de dincolo de Nistru, constituită în R.A.S.S.M. „iniţiale al căror sens nu 
va fi ghicit de prietenii mei români. Ei bine, este Republica Socialistă Sovietică 
Autonomă Moldova, titulatură puţin lungă, ca tot ceea ce este sovietic.” (Spo- 
vedanie, p. 81). 


Ziarul „Plugariul Roş” din 3 august 1928 anunţă sosirea iubitului scriitor (iubit, 
epitet obligator, care va rămîne constant, alternînd cu sinonimul scumpul şi fă- 
cînd loc sau alăturîndu-și alți determinanti de nelipsit: proletar, nostru), cu titlul 
Moldova muncitoare îl intilneste pe iubitul scriitor Panait Istrati. „Scumpul nos- 
tru scriitor proletar, se scrie în text, ne-a înștiințat că...” (Documente, I, р. 202). 
Se reproduc, apoi, discursurile reprezentanţilor clasei muncitoare, consomoliş- 
Шог, pionierilor, veniți să-l întîmpine pe peronul „stanţiei Bîrzu”, „impodoghită 
cu flaguri rog”: „Iovarişilor! Noi întîlnim ре scriitoriu nostru proletar, – zici 
t.Rusnak” (idem, р. 203), ,Cuvintarea lui t.Buciuscanu: «Noi avem mari bucu- 
rii сї la noi o vinit vestitu scriitor. El îi scump pintru noi de atita сї ni-i neam 
aproapi la moldoveni. El îi din sînu nostru muncitoresc [...]. Trăiască scriitoriu 
nostru proletar!». (Documente, І, p. 204). La Balta, „toţi se stăruiau să-l vadi mai 
di aproapi pi iubitu şi vestitu scriitor Panait Istrati. [...] Cu urări de bine a fost 
întîlnit de clasa muncitoare scriitorul călător”, tov. Rusnak îl salută «pe tovarişu 
Istrati din numele clasei muncitoare din Moldova Sovietică. [...] tov. Arbore ni-l 

prezintă pe Istrati ca un scriitor ieşit din rîndul clasei muncitoare. [...] Clasa 
muncitoare a tîrgului nostru e tare bucuroasă să-l aibă în rîndurile ei pe aşa un 
oaspete scump», a spus t. Avgust? (Documente, I, р. 206). 


Cliseele din limbajul oficialităților sînt trecute în limbajul scriitorului; în în- 
cheierea reportajului despre întîlnirea lui P. Istrati cu scriitorii moldoveni, se 
reproduce ceea ce ar fi spusele lui P. Istrati, care face referire la clasa muncitoare: 
„Eu aici întri voi mă sîmt са întri fraţii clasului пеи. Aici {1-1 drag si faci orişici 
lucru pintru clasu muncitoresc.” (Documente, І, р. 216), „În ziua cînd proletaria- 
tu din toati lumea s-a scutura giugu di az, industria înaintati di la Apus a întra 
în stăpînirea întregului clas proletar [...]. Dispärtindu-mä di voi vă făgăduiesc să 
rămîn un ostaș a clasului muncitor şi sî fac cunoscut pisti graniti [...] cît di mari 
childi di credinţi în viitori dati voi astăzi...” (idem, р. 215), „Е prăjeşti (află) din 
zi în zi mai încredinţati сї gazetili burjuaznici o amăjesc şi сі aici înfăptuirea 
sotializmului să întăreşti pi ci zi treci, sub conducerea dictaturii proletariatului. 
[...] În împrejutărili di az, i-or trebui Rusiei Sovetici suti di scriitori cinstiţi, сагі 
sî părăsască tihna lor di la Apus, sî vini aici, si vadi cum s-o făcut Revoliutia 
şi cum sî înfăptuieşte sotializmu, apui si sî întoarci în tärili di undi o vinit şi sî 
scrii сі-о văzut şi ci-o auzît.” (idem, р. 213), „Căci deghe amu aflu cît di mari esti 
partea care vă să cuvini în istoria Marii Revoliuţii.” (idem, р. 214). 


În relatarea reporterului despre întîlnirea lui P. Istrati si Kazantzakis la Kazan, 
cu scriitori tătari: „Structura limbii de lemn îl implică în stil indirect am spu- 
ne, apoi în stil indirect liber, dar cu totul ambiguu, pe scriitorul român: „EI 
consideră că revoluţia rusă a avut un rol uriaș pentru clasele de mijloc, pentru 
intelectualitatea care nu ştia încotro s-o apuce. Ei şi-au găsit drumul, au păşit 
pe urma Sovietelor. Ni s-a spus despre clasa muncitoare că nu poate crea nimic. 
Sîntem incredintati că această afirmaţie e-o minciună de-a burgheziei.” (Docu- 
mente, I, p. 222). 


Sînt însă cu siguranţă ale scriitorului saluturile șablon: „Irăiascî Moldova So- 
vetici!, Trăiască Revoliutia pisti toati lumea!,Träiascä U.R.S.S.!” (idem, р. 215), 
„Irăiască Republica Таќага şi U.R.S.S.!” (р. 220), în varianta dezamăgirii abia 
stăpînite: „...trimit din nou salutul meu cald ţării proletarilor si tuturor lup- 
tătorilor pentru o omenire mai bună.” (din telegrama tipărită în „Izvestia”, 12 
febr. 1929; Documente, I, p.244). 


2. CLIŞEELE PREZENTĂRII SCRIITORULUI 


În comentariul la Domnița din Snagov, Un artist pentru săracii lumii, publicat 
în revista „Roman-Gazeta” din 1928, nr. 1, Lunacearski realizează о re- 
cenzie-model pentru limba de lemn a criticii literare: proveniența de jos a 
scriitorului: „Provine din păturile de jos, dintr-o familie săracă...” (Documente, 
II, p. 29), solidaritatea cu lumea celor oprimati: „Scriitorul a devenit prietenul 
proletariatului de la noi [...] Panait Istrati este un adevărat artist şi încă artis- 
tul nostru, artistul săracilor din lumea întreagă.” (р. 30), încrederea în influenţa 

pozitivă a ideologiei proletariatului asupra creaţiei sale viitoare: „Alianţa lui cu 
proletariatul îi va fi de folos şi lui, şi clasei muncitoare. Fie ca această alianță să 
devie tot mai puternică.” (p. 30). Modelul, eventual îmbogăţit cu alte clişee, va 
fi întîlnit în aproape toate recenziile si comentariile sovietice precedente pu- 
blicării Spovedaniei: „Romanele lui Istrati sînt nu numai istorii despre oamenii 
simpli şi despre imperativele conştiinţei, dar şi tablouri în care se oglindesc 
monstruozitäti ale ordinii actuale. În creaţia artistică a lui Istrati aceste două 
motive se împletesc haotic. [...] Întilnirea acestui scriitor cu revoluţia rusă [...] 
e încă o dovadă a acţiunii înnoitoare a principiilor lui Octombrie care oferă 
un temei ferm celor mai sensibili reprezentanţi ai gîndirii actuale.” (P. Kogan, 
Panait Istrati, în Revoluţia і Kultura, 1927, nr. 34; Documente, П, р. 46), „La săr- 
bătoarea unui deceniu de la revoluţia din Octombrie - scrie Ivan Anisimov, 
comentind toate povestirile apărute ріпа în 1928 - Istrati a venit în Uniunea 
Sovietică cu decizia fermă de a rămîne şi de a lucra aici. Speră ca aici să-şi 
găsească patria, să se aşeze pe un sol nou şi sănătos pentru creaţia sa. Sîntem 
convinși că acest pas îl va conduce pe Istrati nu numai spre realizări remarca- 
bile, dar şi spre lichidarea contradictiilor dureroase din conştiinţa lui socială. 
Rusia sovietică va face din Istrati un scriitor al său” (Krasnaia Novi, 1928, пг. 2; 
idem, p.73). Aceleași speranţe si le exprimă criticul comentind Pribegiile mele 
şi Mihail, după ce „află” originea minusurilor creaţiei lui în absenţa legăturii 
intime cu proletariatul: „Legătura lui Istrati cu clasa muncitoare revoluționară 
nu este organică, şi acest lucru face ca protestul lui să fie steril. În ciuda since- 
rităţii tuturor intentiilor sale, protestatarul mic-burghez nu poate deveni un 
adevărat revoluţionar. Pentru el, drumul era unul singur: să treacă în lagărul 
proletariatului luptător. Numai atunci posibilităţile extraordinare pe care le are 
autorul nostru își vor fi putut da adevărata măsură, iar contradictia internă a 
creaţiei sale va fi fost depăşită. Cum se ştie, Istrati intenționează să trăiască şi să 
lucreze în Rusia Sovietică. Să nădăjduim că decizia aceasta este începutul unei 
noi perioade, revoluţionare, în creaţia autorului operelor Haiducii şi Chiralina” 
(Ivan Anisimiov, Note franceze, în „Vestnik Inostrannoi Literaturi, 1928, nr. 3; 
idem, p. 84). „Cu fiecare zi el se apropie tot mai mult de elita progresistă, revo- 
lutionarä a clasei muncitoare din occident... Cu fiecare zi se va dovedi tot mai 
clar temeiul luptei de clasă, iar Istrati va înţelege că nu se poate ajunge prea 
departe cu «voluntarismul» celor mai buni eroi ai săi [...]. Cu fiecare zi creşte 
numărul celor care îşi pun pana în slujba cauzei victoriei proletariatului mon- 
dial. Credem că Panait Istrati este unul dintre aceştia. [...]. El а dăruit de mult 
proletariatului propria inimă [...]. Bogata lui experiență de viaţă şi inteligența 
îi vor arăta acea parte a baricadei unde trebuie să lupte, nu doar cu pana, ci şi 
cu arma în тіпа” (С. Sandomirski, Scriitorul ,ciulin al cîmpului”, їп „Vestnic 
Inostrannoi Literaturi”, 1928, nr. 9; Documente, II, p. 90, 95). 

Comentatorii nespecialişti din timpul întilnirilor pe care le are Istrati în călă- 
toria sa prin Uniunea Sovietică merg, uneori, într-un alt registru, dar întemeiat 
tot pe clișee, mai departe: patria proletariatului îi va oferi condiţii să scrie, pe 
care scriitorul nu le avea în Occident: „Тоу. Istrati cu mari greu s-o ridicat. Bur- 
juazia nu-i da chip si scrii, da noi i-om da toati împrejurărili cari i-ar trebui ca 

si poati lucra.” (Moldova muncitoare îl intilneste pe iubitul scriitor, Panait Istrati, 
în „Plugariul ros”, 1928, 3 august; Documente, I, p. 202). 


Într-o retorică purtînd mărcile limbii de lemn, vorbitorii care l-au întîmpinat 
pe P. Istrati, ştiau că sînt liberi (slobozi), că ei construiesc o lume nouă şi că scri- 
itorul proletar va scrie despre ceea ce a văzut si auzit, despre adevărul cunoscut 
în Rusia proletară: Tov. Rusnak, care deschide mitingul de întîmpinare: „Noi 
întîlnim pi scriitoru nostru proletar. [...] El o vinit sî vadi viaţa noastrî. El cu 
condeiu lui a scri tot cum trăieşti moldovanu nostru slobod” („Plugariul ros”, 3 
august, 1928; Documente, I, р. 203), ,Cuvintarea tov. Arbore: «Тоу. Istrati – lup- 
tător împotriva burjuaziei, – dă-mi voi sî ti salut. Noi sîntem tari bucuroși c-ai 
vinit sî vezi cum ţăranii şi lucrătorii din Moldova slobodi îşi zidesc viaţa cei 
nouî».... (Documente, П, р. 204). 


* 


Ei, aceşti oameni „numai buni de învins”, cu „inimile de aur”, în exprimarea 
scriitorului, în afara clişeelor, cum ar putea părea mai ales prin epitetul metafo- 
ric de aur, nu bănuiau că aşa se va întîmpla. P. Istrati va dezvălui adevărul des- 
pre ceea ce a văzut dincolo de stratul de suprafață, de mască, încărcînd cu sens 
termeni care erau desemantizati în limba de lemn a vorbitorilor. După därima- 
rea decorului, din limbajul ceremonial al întâlnirilor şi din limbajul verbal al 
cuvîntărilor, a rămas la vedere minciuna si răul produs ființei umane. Care rău 
nu-și avea sursa în reaua credinţă / impostura / corupţia conducătorilor, cum 
a crezut el însuşi, denuntind în două scrisori către GPU ceea ce considera a fi 
deturnarea de la esența Revoluţiei, nici în greșeli fireşti începutului de drum, 
cum îi scria R. Rolland, cerîndu-i, într-un limbaj conținînd clișee clasicizate ale 
limbii de lemn, în scrisoarea din 29 mai 1929, să nu le publice: „Scrisorile Dv. 
către GPU sînt perfecte (s.a.) [...] Aceste pagini sînt sacre. Ele trebuie păstrate în 
arhivele Revoluţiei eterne. În cartea de aur. Noi vă iubim mai mult şi vă admi- 
гат că le-aţi scris. Dar nu le publicați.” (ş.a.) („Cahiers Panait Iatrati”, Valence, 
1987, nr. 2-3-4, р. 32). Dar Р. Istrati le publică iar în corespondenţa cu К. Rolland, 
devine tot mai radical: „Ştiţi bine că niciodată istoria nu a cunoscut un agresor 
împotriva vieţii umane, avînd un braț mai lung si un suflet mai dur са asa-zisul 
comunist al timpului nostru.” (idem, p. 358). Eroarea stă în sistemul însuși, care 
se caracterizează prin crime de lez-umanitate: „Acest rău suprem, omagiu ne- 
sätios al egoismului omenesc; această crimă de les-umanitate pe care gîndirea 
universală se va încumeta într-o zi s-o însemne cu fierul roșu; această culme a 
banditismului şi a teroarei şi-a găsit expresia perfectă în U.R.S.S., sub regimul 
asa-zisei Dictaturi a Proletariatului” (Spovedanie, р. 103). Invocarea baladei 
Mesterului Manole, la întîlnirea sa cu moldovenii, este semnificativă tocmai 
în acest sens: „...Facticele pîndeşte opera, o ameninţă cu prăbuşirea, exact ca 
în frumoasa legendă а mînästirii Argeş, ale cărei ziduri se prăbuşeau noaptea, 
pe măsură ce le ridicau ziua. Ce sacrificiu va trebui deci făcut, pentru a pune 
capăt nenorocirii ? În legendă a fost suficient un suflet de femeie. Şi arhitectul, 
meşterul Manole, nu a şovăit să-şi zidească propria nevastă, pentru ca opera să 

învingă. Ce vor trebui să sacrifice arhitecții comuniști, pentru a vedea triumful 
operei lor? N-au ei oare o nevastă, care se numește Doctrina şi care este mai 
vinovată decît inocenta femeie a meșterului Manole? Nu din cauza Doctrinei 
se datoresc toate nenorocirile operei socialiste? Vai! în zilele noastre oamenii 
îşi iubesc mai putin opera decît nevestele. Nu mai este пісі un meşter Manole.” 
(Spovedanie, p. 82). 


* 


Dupä publicarea cärtii, structura discursurilor care au în vedere persoana / 
personalitatea lui P. Istrati rămîne aceeaşi, proprie modelului-limbă de lemn, 
dar clişeele sînt guvernate acum semantic si sintactic de alți termeni: calomnie, 
a calomnia, renegat, trădător, a se vinde, contrarevolutie, mic-burghez etc., pe 
fundalul construit de stereotipiile despre uriaşa construcție a Socialismului în 
Patria proletariatului. Începutul e făcut, se pare, de Apelul Către scriitorii din 
Occident. Panait Istrati şi Uniunea Sovietică: „Scriitorii din Occident... fiecare a 
luat cu sine ceea ce a ştiut să vadă din uriaşa experienţă a reconstrucției vieţii 
umane pe саге o sävirseste revoluţia noastră (...) Ceea ce scrie el astăzi despre 
{ага noastră пе indigneazä nu pentru că е o calomnie pur şi simplu (...) ci pen- 
tru că este calomnia lui Istrati.” („Literaturnaia Gazeta”, 20 noiembrie, 1929; 
Documente, I., 294), „...Acest ticălos ne-a înşelat atîta timp. A început să гаѕріп- 
dească în străinătate cele mai oribile calomnii la adresa U.R.S.S., grevindu-se de 
faptul că «a văzut totul cu ochii lui»..” (din Raportul Secretariatului Biroului 
International al Scriitorilor Revolutionari. Raportul lui Bela Illés, în Literatura 
Revoluției Mondiale, 1931; Documente, I, p. 321).Cum cetățeanul Habaru nu 
ia atitudine în interviul cu scriitorul în ziarul „Le Monde” împotriva ideilor 
„renegatului” Istrati, cu privire la literatura proletară, Bruno Iasenski trage con- 
cluzia în articolul Magazin universal de ideologii („Vestnic Inostrannoi literatu- 
тї, 1929, sept.-oct.) că „avem de-a face cu o campanie conștientă de calomnie 
împotriva puterii sovietice şi a politicii ei în domeniul culturii.” (idem, p. 278). 
Aceleași clişee în portretul scriitorului trec din limbajul publicistic şi al criti- 
cii literare în diferite enciclopedii sovietice: „Întors în Apus el a lansat calom- 
nii pline de răutate la adresa Ţării Sovietelor şi, ulterior, a dus o propagandă 
antisovietică, convenabilă contrarevolutiei internationale” (Mica Enciclopedie 
Sovietică, 1936; Documente, II, р. 122-123), „În colaborare cu trotkistii contrare- 
volutionari a scris o serie de calomnii revoltătoare la adresa Uniunii Sovietice.” 
(Marea Enciclopedie Sovietică, 1937; idem, p. 123). 


„Cu același clişeu caracterizează poziţia lui P. Istrati Al. Oprea, într-o scrisoare 
către Ilia Ehrenburg, din 13 mai 1961: „Istrati coboară tot mai jos şi mai jos pe 
drumul calomniei împotriva mişcării muncitoreşti. Articolele lui care se publi- 
cau în ziarul de dreapta „Curentul” aveau permanent un caracter calomniator.”, 
„ЕІ a criticat Uniunea Sovietică de pe poziţiile unui reprezentant al lumpen- 
proletariatului, dezamăgit de socialismul care s-a dovedit a fi altfel decît şi l-a 
imaginat acest om de orientare anarhistă şi individualistä. [...] A început să-și 
exprime disprețul pentru masa celor ce muncesc, numindu-i «turmă» şi pro- 

slăvindu-i pe cei aleşi din rîndul cărora, desigur, făcea si el parte” (idem, р. 108) 
[Prin fraza din urmă, Al. Oprea denatura total sensul frazei lui Panait Istrati: 
„Той cei care vor să facă din om un animal într-o turmă sînt asasinii lui”, Do- 
cumente, I, р. 328)]. 


În „Vecerniaia moskva”, din 2 noiembrie 1929, sub titlul Adevărata față a lui 
Panit Istrati, se introduc fragmente dintr-un interviu despre scriitorul român 
care „s-a vîndut Sigurantei române” (idem, p. 297), dat colaboratorilor unor 
ziare din Caucaz, de Bella Illes, care încheie: „din faptele pe care le-am prezen- 
tat, se vede deja că Istrati a vrut pur şi simplu să se vîndă U.R.S.S.-ului şi cum 
în О.К.5.5. nu se cumpără oameni, Istrati a găsit alți cumpărători – pe dusma- 
nii U.R.S.S” (idem, р. 298). În „Literaturnaia gazeta”, din 31 martie,1930, He- 
inz-Kagan recurge la acelaşi clișeu în articolul Sfirsitul lui Panait. Un renegat 
își caută stăpîni pe măsură: „|...] Istrati [...] un record mondial de rapiditate a 
transformării într-un renegat si un trădător.” (Documente, I, p. 303). 


Cum nu se putea admite că i-au schimbat radical poziţia față de revoluţia pro- 
letară, adevărul celor cunoscute intră între clişee şi sintagmele falsului revo- 
lutionar: „Se dădea drept revoluționar şi s-a dovedit a fi un golan...” (în Apelul 
Către scriitorii din Occident; Documente, I, p. 294), în „ziarul reactionar francez 
Les «Nouvelles Litteraires»” scriitorul „o face pe «revolutionarul de stînga 
dezamägit»” (idem, p. 301), „în paginile revistei burgheze din Franţa «Nou- 
velle Revue Française» publică primul capitol din cartea sa” (ibidem). Pentru 
B. Volin, în articolul Un haiduc al literaturii. P Istrati - Agent al serviciilor de 
siguranță române, P. Istrati, după ce „se preface a fi cel mai mare prieten al pro- 
letariatului care construieşte socialismul..., „susținut de Siguranță, «demască» 
Uniunea Sovietică de astăzi. Aceste demascări sînt urletul animalic al micului 
burghez înnebunit şi cumpărat. (...) Panait Istrati este cel mai jalnic şi mai jos- 
nic din toată gloata de clevetitori burghezi sau a celor ridicați din rîndurile 
emigrației alb-gardiste.” („Pravda”, 20 oct. 1929; Documente, I, р. 279), „A venit 
în U.R.S.S. unde a stat aproape doi ani, prefăcîndu-se a fi prieten al Uniunii So- 
vietice.” (Mica Enciclopedie Sovietică, 1936; Documente, П, р. 122). 


Nu sînt iertate nici opiniile literare ale lui P. Istrati, care respinge si sablo- 
nul din literatură, în fond, literatura proletcultismului: „Personal nu sînt un 
scriitor proletar, proclamă Istrati cu mîndria unui revoluţionar liber, - în 
interpretarea ironică a lui Boris Iasenski, în „Vestnik Innostranoi Literaturi”, 
din 1929, nr. 5 a interviului dat de P. Istrati ziarului „Le Monde” în martie 
1929 – dacă această expresie trebuie să devină o formulă închistată. Întrevăd 
un mare pericol în șablonul proletar, ca în oricare şablon de altfel?” (Documen- 
te, I, p. 276). A crede în libertatea creatorului este pentru B. Volin, în articolul 
Fätarnicul Istrati, din „Literaturnaia Gazeta”, 29 aprilie 1929, în care ironizea- 
ză concepţia scriitorului român exprimată în interviul dat lui Frederic Lefe- 
vre, „colaborator al celei mai neprincipiale gazete pariziene, «Les Nouvelles 
Litteraires»”: „Istrati a răspuns la altele, pălăvrăgind fără noimă si afirmind 
categoric următoarele: «În regimul sovietic actual — îl încredințează Istrati pe 
interlocutorul său — artistul nu poate crea conform inspiraţiei proprii («à sa 

fantaisie») iar sablonul proletar este tot atît de îngust ca oricare altul. Aceasta 
este una dintre problemele care mă nelinisteste cel mai mult, îndeosebi după 
ce am constatat си cîtă larghete sînt protejaţi asa-zisii «creatori» care consimt 
să fie «pe linie»? (idem, р. 272). 


Concentrarea maximă de clișee ale limbii de lemn caracterizează portretul pe 
care i-l fac redactorii Enciclopediei Literare, publicată la Moscova, în 1930; este 
desființată mai întîi întreaga lui creaţie: „Orizontul autorului este de о îngusti- 
me derutantă. [...]. Istrati, care, conform tuturor datelor existenţei sale, se pre- 
gătea să devină un scriitor revoluționar (să ne amintim de biografia lui de om 
truditor), se poticneşte în mlastina filozofiei mic-burgheze de tipul Romain 
Rolland”. Chiar atunci cînd creaţia lui Istrati este, în mod paradoxal, percepută 
cu exactitate în esenţa confruntărilor interioare ale personajelor, totul însă este 
văzut de îndată ca alterat de concepția mic-burgheză a scriitorului: „Ca mic 
burghez ce este Istrati vrea să găsească în trecut integritatea pierdută? (Docu- 
mente, П, р. 120), „În crizele isterice ale lui Istrati, în căile fariseice ale «căutării 
adevărului», care nu sînt altceva decît o formă de acceptare, de refuz al luptei 
reale cu ordinea capitalistă..” (idem, p. 121). Încheierea portretului este un cu- 
mul de atribute negative, adunînd la un loc întreg lexicul şi sintaxa clişeelor 
limbii de lemn în funcţie de negare, generate de publicarea Spovedaniei: „Istrati 
vine în Uniunea Sovietică cu lacrimi în ochi [...] Foarte curînd se dovedește că 
Istrati a fost unul dintre cei mai ticăloşi renegati, interviurile lui si, apoi, cărțile 
dovedindu-se niște calomnii stupide, cinice şi contrarevolutionare. [...] El s-a 
demascat definitiv, meschinăria lui iese acum în evidenţă – calea calomniato- 
rului de profesie şi a condeierului aservit este singura care i-a mai rămas, şi el a 
păşit pe această cale sigur de sine, adică «s-a găsit pe sine». (ibidem). 


Demascarea realitätilor social-politice din „Rusia proletară” a fost susținută 
în permanenţă, în Spovedanie si în diverse interviuri, de demascarea falsitätii 
limbajului, ceremonial şi verbal, instrument de mascare a adevărului şi de ma- 
nipulare pentru guvernanti si asumat de către cei buni de învins, din inertie 
sau ca o formă de apărare: „Comuniștii moldoveni sau alţii nu sînt decît cu 
numele. Această speță este de asemeni necunoscută în U.R.S.S. decît numai în 
lume.” (Spovedanie, р. 81), „Totdeauna am avut o aversiune profundă față de 
paradă, oricare ar fi ea. Or, în aceste zile de sărbătoare, totul era paradă. Şi dacă 
mă impresionă cîteva zile, la capătul unei săptămîni nu mai putui. [...] peste tot 
aceleaşi înfiorătoare discursuri. Prima oară emoția mă ştrangulă. Era grandi- 
oasă [...]. A treia oară nu mai putui, îmi puneau barbă. [...]. Declaraţiile lor de 
dragoste mă îmbolnăveau. Si trebuia, vrind-nevrînd, să le răspund cu acelaşi 
ton.” (Spovedanie, р. 56-57), limbaj pe care a trebuit să şi-l asume si el în situați- 
ile protocolare sau care i-a fost atribuit de reporteri. Privind retrospectiv, scri- 
itorul are revelaţia spectacolului pus la punct după toate regulile manipulării: 
„Este cazul să spun că eu însumi am făcut parte din serbare. Desigur, ne aflam 
în prezenţa unei tentative colosale de bolşevizare sentimentală, întemeiată de 
astă dată pe generozitatea «spiritelor independente», pe care le invitaseră pen- 
tru a vedea proletariatul la muncă.” (Spovedanie, p. 43). Contextul întilnirilor la 

care trebuiau să participe „spiritele independente” determina recursul la clișee: 
„Ce vreţi să vă spun? Abia am venit. Nu cunosc nimic, replică scriitorul unor 
«muncitori în uzine ieri, azi ziarişti care făceau pe marii reporteri» veniți «să 
reclame imperios articolul datorat. / – Spuneţi binele pe care îl ginditi despre 
Revoluţia noastră, precum si răul pe care l-ați lăsat în murdarele {агі capitaliste 
de unde veniţi. /.../ Asta-i: un simplu autograf! Salutul vostru adresat Sovietelor 
noastre. Si trage-i cu autografele [...] Trăiască Uniunea Sovietică! Trăiască Re- 
volutia Mondială!” [...] era imposibil să fac altfel...” (Spovedanie, р. 50-51). 


Dar accesul la adevăr era posibil numai prin înlăturarea decorului şi readuce- 
rea expresiei lingvistice la raportul ei firesc cu sensul: „Destul cu discursurile, 
parada şi politica veninoasă. Nu mai putem. (...) Şi n-avem nimic de învăţat, 
cînd amabile personalități vin să ne arate fete vesele si cînd vin să ne perie cu 
tablouri ce sînt pentru noi un decor, un decor real, din care va rămîne o parte, 
desigur, dar care totuşi nu-i decît un decor." (idem, р. 83). 


Ironia ia locul cliseelor minciunii, dominată de stări de indignare: „Mai multi 
scriitori şi poeţi din cei mai sovietici și mai proletarieni duc într-o seara nevasta 
unui «tovarăş»... Dimineaţa, ajunsă acasă, nefericita se omoară. Doar patru sau 
cinci ani de puşcărie”, „Întreg comitetul sindicatului de locuinţe, din Moscova, 
se constituie într-o ligă secretă pentru bucuria poporului rus”, „Puțin mai apoi, 
comitetul sindicatului funcționarilor şi amploaiatilor din Moscova își constru- 
iseră o casă... a poporului. (...) Apoi bravii tovarăşi îşi vînd locuinţele din oraş 
şi se mută în noi localuri.” (Spovedanie, p. 99) sau de imaginea poetică a coe- 
xistentei supravieţuirii încrederii în capacitatea omului de a lua în stäpinire 
natura cu pierderea încrederii în drumul pe care l-ar avea de parcurs omul în 
„Rusia proletară”: „[...] Singuri, omul în cîrje si cel fără aripi, amindoi în susul 
colinei, cu figurile bronzate de ultimele raze ale asfintitului, gesticulează [...], 
descriind cu braţele largi cercuri, ce vor să îmbrätiseze pămîntul, arätindu-si 
unul altuia marșul bolsevismului în lume.” (Spovedanie, p. 90). 


„Schimbarea la față” de care va fi acuzat, înseamnă, în realitate, trecerea din- 
colo de stratul de suprafaţă, de decor, refuzul limbajului de lemn, ceremonial 
sau verbal: „În ce mă priveşte consider pierdută cauza pe care voiam s-o apăr; 
nu mai vreau bilete de liber parcurs, nici să continuu fastuoasele recepții, care 
mă obligă să surîd, să surîd... şi să tac” (idem, р. 98) „Patria proletară”, „dicta- 
tura proletariatului” își dezvăluie, prin situarea lor între ghilimele, statutul de 
expresii fără sens, clişee în discursul stereotip al limbii de lemn, percepută 
de Р. Istrati ca limbaj sovietic. „Ce vrea să spună în limbaj sovietic – scrie 
Р. Istrati într-un comentariu pe marginea justiţiei în «patria proletară» – mun- 
că obligatorie? Un lucru foarte simplu: condamnatii vor veni la închisoare ca 
şi cum ar veni la fabrică, cu deosebirea că nu vor fi nici plătiţi, nici hräniti. 
Ceva mai mult: îşi vor da osteneala de-a executa o muncă al cărei volum nu va 
fi niciodată cunoscut, fiindu-le distribuită în felul cel mai arbitrar posibil, pe 
cap de om, în funcţie de gradul de supunere si după cantitatea denunturilor de 
care sînt capabili.” (Spovedanie, p. 130). Pseudo-revolutionarii „Rusiei proletare” 
sînt situați în opoziţie cu „grandoarea si forța idealismului revoluţionar rus 

de altădată”, tocmai prin contradictia dintre realitate şi limbajul — precizez din 
nou, ceremonial şi verbal - chemat să o mascheze: „Această castă, ignorantä, 
vulgară, perversă [...] nu cunoaşte decît „cuvintele de ordine” ale unei puteri 
căreia îi este ciment şi armătură. Desfăşurări de steaguri; Internaționala as- 
cultată în picioare, ,colturi” ale lui Lenin; difuzoare, imense pancarte, stambe 
acoperite de fraze; fraze judecînd viața; fraze confecționate toate pentru a înlocui 
ideile; GPU-ul pentru a înlocui argumentele; cenzura pentru a evita critica; un 
vid universal despre care ea gargariseste si de care se serveşte pentru a domina.” 
(Spovedanie, p. 131). 


* 


Spovedanie pentru învinşi, їп complementaritate cu corespondenţa purtată în 
acest timp cu prietenii cei mai apropiaţi: scriitorul A. M. de Jong, traducătorul 
său în Olanda, criticul literar din Suedia Ernst Bentz, scriitorul grec Nikos Ka- 
zantzakis, împreună cu care a străbătut o vreme întinderile Uniunii Sovietice, 
şi mai ales cu Romain Rolland, pe de o parte, revelă condiţia de ființă tragică 
a scriitorului român determinată de prăbuşirea credinței într-o Utopie pe care 
o purtase în sine ani multi si de imposibilitatea de a înţelege atitudinea lui Ro- 
main Rolland față de cunoașterea adevărului, pe de altă parte, permite surprin- 
derea procesului de desemantizare a unor structuri lingvistice şi de impunere a 
lor ca nucleu esenţial pentru ceea ce se va arăta a fi şi va deveni limba de lemn 
specifică lumii comuniste sau pseudocomuniste. 


În această a doua direcţie se integrează în parte limbajul lui Panait Istrati sau 
atribuit lui şi, în mod definitoriu, într-o variantă limbajul diferitor categorii din 
lumea cu care a avut contact scriitorul, în altă variantă limbajul în care au fost ex- 
primate reacţiile la publicarea Spovedaniei pentru învinşi, în presa sovietică sau 
în diverse lucrări. Se manifestă, în aceste circumstanţe, două variante ale limbii 
de lemn: varianta de expresie pozitivă, în funcţie encomiastică, şi varianta de 
expresie negativă, în funcţie distructivă. 


BIBLIOGRAFIE 


1. Mihai Eminescu, Opere (Ediţie critică, întemeiată de Perpessicius şi continuată de 
P. Cretia si D. Vatamaniuc), vol. XV, Editura Academiei, București, 1993. 

2. Panait Istrati, Spovedanie pentru învinşi, Editura Dacia, Cluj-Napoca, 1991 (Spoveda- 
nie). 

3. Panait Istrati, Omul care nu aderă la nimic. Documente din Rusia Sovietică (Ediţie: Zamfir 
Bălan, Serghei Feodosiev),vol.I-II, Editura Istros-Muzeul Brăilei, Brăila, 1996 (Documen- 
te). 

4. Marie José, Albert et Elisabeth de Belgique, mes parents, Pion, Paris, 1971. 


80 


Elena LIMBA ROMÂNA ÎN SUEDIA 
FAUR COLOCVIUL INTERNATIONAL DE LA 


MARSTRAND DEDICAT CULTURII ROMÂNE 


În ultimii ani, în ţările scandinave, interesul față de limba 
şi cultura română este în continuă creştere. Una dintre 
ratiunile principale ale acestui fenomen îl constituie si 
faptul că, odată cu intrarea României în Uniunea Euro- 
peană, s-a simţit nevoia formării de personal cunoscător 
al limbii române pentru diverse domenii (juridic, econo- 
mic, turistic, al traducerilor etc.). Totuşi interesul practic 
nu este singurul care îi determină pe scandinavi să înveţe 
limba română. Mulţi învaţă această limbă pentru că au 
descoperit, prin experienţe semnificative pentru ei, lite- 
ratura română, filozofia sau muzica românească etc. 


Cursuri de limba română sunt oferite de Universitatea 
din Lund, Suedia, unde secţia de Limba română functi- 
onează în cadrul Departamentului de limbă şi literatură 
(Spräk-och literaturcentrum), iar din 1998 şi Universitatea 
din Copenhaga, Danemarca, oferă un program de Studii 
româneşti, în colaborare cu Universitatea suedeză. La am- 
bele universităţi, cursurile de limba română sunt condu- 
se de Coralia Ditvall, conferenţiar universitar la Institu- 
tul de Romanistică (Romanska Institutionen) din cadrul 
Universităţii din Lund si conferenţiar universitar extern 
la Institutul de Engleză, Germană şi Romanistică (Engel- 
sk, Germansk, Romansk Institut) din cadrul Universităţii 
din Copenhaga. Coralia Ditvall este, în acelaşi timp, şefa 
secţiei de Limba română de la cele două Universităţi. În 
predarea acestor cursuri, asistenta Аза Apelkvist este 
„mâna dreaptă a Coraliei”, cum obisnuieste ea însăşi să 
o numească. 


Coralia Ditvall este promotoarea, pe plan internațional, 
a unei metode inedite de predare-învăţare a unei limbi 
străine, metodă care facilitează accesul diverselor catego- 
rii profesionale la învăţarea limbii române. Începând deja 
cu anul 1999, conf. univ. dr. Coralia Ditvall, de origine 
română, a propus metoda e-learning sau distance learning 
de învăţare a unei limbi străine care presupune predarea 
şi examinarea studenţilor via internet. Nu este lipsit de 
importanță să amintim că acest curs vizează învățarea 

limbii române ca limbă complet străină şi se desfăşoară în întregime online, 
pentru toate cele patru nivele de studiu (inclusiv pentru începători!). 


Conferința anuală a secţiei de limba română („Тһе Annual Conference of the 
Romanian Section”) care se desfășoară pe insula Marstrand reprezintă, încă de 
la prima sa ediţie din 2002, un important eveniment cultural, complementar 
programului de învăţare a limbii române ca limbă străină de la Universitățile 
din Lund şi Copenhaga. 


Iniţiativa organizării acestei manifestări ştiinţifice aparţine, de asemenea, con- 
ferentiarului universitar Coralia Ditvall şi întrunește anual participanţi din Ro- 
mânia, Suedia, Norvegia şi Danemarca (sau scandinavi stabiliți în diverse părți 
ale lumii). Conceput pe două secțiuni: secţiunea de comunicări şi secțiunea 
destinată prezentării de cărţi, teze de doctorat si de proiecte ştiinţifice (încheia- 
te recent, viitoare sau aflate în curs de derulare), evenimentul de la Marstrand 
constituie, pentru profesorii, cercetătorii, doctoranzii şi cursantii reuniți cu 
această ocazie aici, pe de o parte, un important forum de discuţii despre diver- 
se aspecte ale culturii române, iar pe de altă parte, un prilej de a stabili legături 
între participanţii la această conferință anuală şi proiectele acestora. 


Anul 2008 a reprezentat, cu certitudine, un an important pentru Conferința 
secției de limba română, din două motive: în primul rând, în acest an numărul 
persoanelor invitate şi a participanţilor a depăşit cu mult numărul celor din 
anii trecuţi; în al doilea rând, dacă, până în 2007, la secţiunea de comunicări 
toate materialele erau prezentate în plen, anul acesta conferința de la Marstrand 
s-a extins, completându-se cu noua subsectiune Seminarii, creată cu scopul de 
a satisface interesele specializate ale participanţilor la acest colocviu. 


Conferinţa a debutat cu o scurtă alocutiune a Coraliei Ditvall, organizatoarea 
prezentând o retrospectivă a procesului de studii româneşti IT (,IT-Roma- 
nian Studies”) de la Universitățile din Lund si Copenhaga si insistând asupra 
actualitätii acestor studii şi asupra celor mai recente rezultate obţinute prin 
metoda e-learning în învăţarea unei limbi străine. Invitatul de onoare al con- 
ferintei a fost profesorul Erling Strudsholm de la Universitatea din Copenha- 
ga, Danemarca, preşedinte al Fundaţiei „Eugen Lozovan” şi decanul Departa- 
mentului de studii englezeşti, germanice şi romanice la această universitate, 
în cadrul căruia funcționează, în colaborare cu Universitatea din Lund, Sue- 
dia, şi secția de Studii româneşti. Profesorul Strudsholm a prezentat o ofertă 
de burse „Eugen Lozovan” pentru studenţii şi cercetătorii români interesați 
de completarea studiilor proprii la Universitatea din Copenhaga. Domeniile 
pentru care Fundaţia „Eugen Lozovan” oferă burse sunt filologia romanică, 
greacă, latină, istorie sau arheologie. Arne Halvorsen, profesor la Institutul 
de Limbi Moderne din Trondheim, Norvegia, a prezentat câteva dintre pro- 
blemele cu care s-a confruntat în realizarea proiectului său de redactare a 
unui dicționar român-norvegian. Se cuvine să amintim că, până în prezent, 
acest dicționar, recent apărut la editura Polirom în cea de a doua ediţie a sa 
(prima ediție datează din 2001), este singurul dicționar de acest tip, destinat 
vorbitorilor de limbi scandinave?. Comunicarea profesorului Arne Halvorsen 
s-a axat pe dificultăţile pe care le-a întâmpinat în găsirea echivalentelor le- 
xicale adecvate între cele două limbi (ca, de exemplu, în cazul unor cuvinte 

precum manea si pet). Tot în spatiul lingvisticii, dar, de aceastä datä, în do- 
meniul traducerii, s-a situat si comunicarea Roxanei Ibsen de la Universitatea 
din Copenhaga. Profesoara daneză s-a referit la câteva probleme de traduce- 
re din română în daneză a unor termeni juridici care exprimă drepturile şi 
obligaţiile în contractele juridice. Concluzia comunicării a fost expusă, aş spune, 
într-un autentic spirit coşerian, anume că traducerea nu vizează cuvinte izo- 
late şi că, atunci când traducem, trecem de fapt dincolo de semnificaţiile lor 
propriu-zise şi traducem sensul. Alți conferentiari la secţiunea comunicărilor 
în plen au fost: Ingmar Séhrmar, profesor de limbi romanice şi lector univer- 
sitar pentru limba spaniolă la Universitatea din Goteborg, care a vorbit des- 
pre existenţa runelor gotice în România; Arina Stoenescu, lector la Colegiul 
Universitar din Södertörn, a prezentat o comunicare cu tema Tales of Two 
Reigns. „Plural” anthology about Romanian Childrens Culture; Tina Lundberg, 
interpretă la Parlamentul European, Bruxelles, a vorbit despre experienţa în- 
tâlnirii ei cu muzica românească, respectiv cu muzica Mariei Tănase, oferind 
participanţilor un moment emotionant prin interpretarea proprie a cântecu- 
lui „Lume, lume”. 


Secţiunea Seminarii, inaugurată în 2008, a fost divizată tematic, în funcție de 
trei coordonate majore, subsectiunile desfăşurându-se paralel. Astfel, partici- 
pantii interesaţi de aspecte ale gramaticii limbii române au putut participa la 
secțiunea de Gramatică-Traducere. Aici profesorul Arne Halvorsen a revenit 
asupra dificultăţilor întâmpinate la redactarea Dicţionarului român-norvegi- 
an, prezentând şi supunând dezbaterii modul în care se relationeazä sensul 
propriu cu sensurile metaforice în cazul unui cuvânt precum „a se străpezi.. 
Ştefan Gencărău de la Universitatea „Babeş-Bolyai” din Cluj, România, a pus în 
discuţie o problemă de analiză a discursului pornind de la filmul românesc 4 
luni, 3 săptămâni si 2 zile. În baza unor secvenţe din filmul lui Cristian Mungiu 
au fost evidenţiate pierderile la nivel stilistic din subtitrarea în limba engleză a 
acestui film românesc. În ceea ce mă priveşte, am reluat chestiunea problema- 
tizată deja parţial de profesorul Arne Halvorsen, anume lexicul metaforic în 
limba română, problemă pe care am abordat-o din perspectiva teoriei metase- 
mice propuse de profesorul Mircea Borcilă de la Universitatea „Babeş-Bolyai” 
din Cluj-Napoca. După ce am relevat mecanismul de funcționare al metaforei 
şi am stabilit că la baza metaforicii vorbirii stă operaţia fundamentală a analo- 
gizării, am explicat, prin numeroase exemple, crearea de conţinuturi semantice 
metaforice în limba română. 


De asemenea, pentru cei interesaţi de literatura română a existat o secțiune 
specială de Literatură. În cadrul acesteia, Bjôrn Apelkvist, lector de limba su- 
edeză la Universitatea din Bucureşti, a reliefat câteva aspecte legate de opera 
filozofică a lui Constantin Noica, anunțând, cu această ocazie, si apariţia, în 
acest an, a versiunii în suedeză a „Jurnalului de la Păltiniş” a lui Gabriel Lii- 
ceanu. La rândul ei, Marie Blomkvist (Suedia) a vorbit despre proiectul de 
traducere în suedeză a romanului Simion liftnicul, ca urmare a impactului ре 
care l-a avut asupra ei descoperirea prozei lui Petru Cimpoeşu. Totodată, tra- 
ducătoarea a făcut referire la câteva situaţii dificile de traducere în fața cărora 
a pus-o textul lui Cimpoesu si la soluţiile pe care le-a găsit pentru fiecare caz 
în parte. 

Alte aspecte, precum politicä, mass-media si sport au fost abordate în secti- 
unea de Științe politice- Varia. Astfel, Andreas Johansson (Suedia) s-a referit 
la situația politică din Republica Moldova dinaintea alegerilor parlamen- 
tare din anul 2009, în timp ce Ståle Volleng (Norvegia) a realizat o scurtă 
incursiune în istoria olimpică a României. Demian Sânziana, corespondent 
la New York pentru Formula As, a prezentat o situaţie panoramică a mass- 
mediei din România, reliefând cele mai recente schimbări şi tendinţe în 
acest domeniu. 


Nu în ultimul rând, trebuie menţionat că spiritul în care s-a desfăşurat sectiu- 
nea Seminariilor a fost unul al dezbaterilor, uneori chiar polemice, pe marginea 
subiectelor propuse de fiecare în parte. În finalul programului s-au prezentat 
cărți şi proiecte care vizau cultura română. 


Colocviul de limba română de la Marstrand s-a încheiat cu o seară de muzică 
şi dansuri româneşti din diverse zone ale României. Formaţia Calabalâc, com- 
pusă din şase suedezi (patru dintre ei fiind studenţi ai secţiei de Limba română) 
fascinati de ritmul şi armonia muzicii româneşti şi devenită deja o prezență 
familiară la conferința de la Marstrand, a interpretat cântece din repertoriul 
Mariei Tănase, precum şi nemuritoarea romantä românească „Ciobănaş cu trei 
sute de of”. 


Importanța majoră a acestui eveniment multicultural, care se desfășoară în fi- 
ecare ап în Suedia, rezidă, neîndoielnic, în faptul că reuşeşte să creeze punți 
de legătură între cercetătorii reuniți cu ocazia acestui colocviu la Marstrand, 
promovând astfel limba şi cultura română în spaţiul scandinavic. Un exemplu 
elocvent în acest sens îl constituie colaborarea (în vederea publicării în limba 
suedeză) între Marie Blomkvist, traducătoarea în suedeză a romanului lui Pe- 
tru Cimpoesu, Simion lifinicul, şi Per Nilson, editor suedez’, interesat de litera- 
tura din Europa Centrală şi de Est. 


Am convingerea că programul de studii inițiat de conferentiarul universitar 
Coralia Ditvall si, mai ales, The Annual Conference of the Romanian Section 
vor contribui şi în viitor, în mod semnificativ, la răspândirea culturii române 
în spaţiul nord-european şi vor media o colaborare cât mai profitabilă între 
membrii pe care îi reuneşte. 


NOTE 


! Detalii despre acest colocviu pot fi găsite pe site-ul http://www.infomezzo.se/Mar- 
strand/. 


2 În realizarea Dicţionarului român-norvegian, profesorul Halvorsen a beneficiat de spri- 


jinul valoros al unui grup de cercetători clujeni de la Institutul de Lingvistică şi Istorie 
Literară „Sextil Puşcariu” şi de la Universitatea „Babeş-Bolyai” din Cluj-Napoca. Astfel, spe- 
cialisti precum Felicia Şerban, Ioana Anghel, Elena Comsulea, Doina Grecu, Rodica Mari- 
an, Valentina Şerban, Mariana Istrate de la Institutul de Lingvistică şi Mihaela Ursa de la 
Universitatea „Babeş-Bolyai” din Cluj au asigurat controlul cuvintelor-titlu, al indicatiilor 
morfologice etc. ale părții româneşti a acestui dicționar. 


* Informaţii mai detaliate despre profilul si colecțiile editurii, precum şi despre ultimele 


apariţii pot fi aflate pe site-ul editurii: http://www.perenn.com/. 

Oliviu 
FELECAN 


EVENIMENTE STIINTIFICE 


În perioada 17-22 august 2008 la York University din To- 
ronto a avut loc cel de-al XXIII-lea Congres International 
de Ştiinţe Onomastice (ICOS 2008). Alegerea continen- 
tului american după mai multe ediţii europene nu a fost 
deloc întâmplătoare, dacă se are în vedere că Toronto este 
cea mai populată metropolă (~ 5 milioane de locuitori) 
din Canada. Într-o astfel de aglomeratie cosmopolită şi 
multiculturală coexistă mai mult de 100 de naţionalităţi, 
iar aproximativ jumătate din populaţie s-a născut în afa- 
ra ţării. Oraşul nu e vestit doar са un prosper centru fi- 
nanciar şi economic, ci şi prin cele trei universităţi, dintre 
care York este a treia ca mărime din Canada. Fondată în 
1959, a ajuns la un număr de peste 50.000 de studenți și 
un personal academic şi administrativ de 7.000 de pro- 
fesionisti, repartizaţi în 11 facultăţi. În ultimii ani s-au 
conferit acolo 550 de titluri de doctor, iar biblioteca nu- 
mără peste 6,5 milioane de titluri. Având în vedere infra- 
structura de invidiat şi un corp profesoral competent, spe- 
cialistii în onomastică de acolo - printre care Wolfgang 
Ahrens, Sheila Embleton si André Lapierre - s-au angajat 
să organizeze acest eveniment ştiinţific de excepţie, com- 
parabil cu olimpiadele sportive, doar că se desfăşoară din 
trei în trei ani. 


Participarea nu a fost atât de numeroasă ca la ediţiile 
precedente (Uppsala, 2002 şi Pisa, 2005) - probabil din 
cauza depărtării —, însă numărul de cercetători care au 
prezentat lucrări a ajuns la 213, din nu mai puţin de 40 
de {агі de pe toate continentele: Africa de Sud, Anglia, 
Australia, Austria, Belgia, Brazilia, Bulgaria, Camerun, 
Canada, Cehia, Elveţia, Estonia, Finlanda, Franţa, Ghana, 
Germania, Hong Kong, Irlanda, Irlanda de Nord, Israel, 
Italia, Japonia, Letonia, Lituania, Malayezia, Mexic, Ni- 
geria, Noua Zeelandă, Norvegia, Olanda, Oman, Polonia, 
România, Rusia, Scoţia, Singapore, Spania, Statele Unite, 
Suedia, Ucraina, Ungaria. Delegaţia cea mai numeroasă 
a fost а țării gazdă, cu 23 de persoane, urmată de SUA 
şi Suedia cu câte 18, Germania cu 16, Nigeria cu 9 etc. 


COLOCVIU 85 


Din România au fost prezenţi patru universitari, din Iaşi - Eugen Munteanu şi 
Odette Arhip şi din Baia Mare – Nicolae Felecan (Baptismal Names and their 
Inflectional Forms în the Subdialect of Maramureş), Oliviu Felecan (Romanian- 
Ukrainian Connections in the Anthroponymy of the Northwestern Part of Ro- 
mania) —, cu precizarea că a fost prezentată şi lucrarea Postcommunist Political 
Satire Illustrated in the Nicknames of Romanian Politicians a Daianei Felecan. 
Se cuvine subliniat că limbile oficiale ale congresului sunt engleza, franceza şi 
germana, iar în Canada – datorită influenţei tot mai mari a hispanicilor – s-a 
acceptat şi spaniola. 


Lucrările congresului s-au desfăşurat în opt secţiuni, iar timpul alocat unei 
comunicări era de 20 de minute, urmate de alte 10 minute de întrebări şi dez- 
bateri. La fiecare jumătate de oră exista posibilitatea de a schimba secțiunea, în 
funcţie de interesul pentru un subiect sau pentru altul. Dintre activităţile ple- 
паге, se pot aminti Reuniunea Generală a Societăţii Canadiene de Onomastică, 
Adunarea Generală a membrilor Societăţii de Ştiinţe Onomastice, o prezenta- 
re bibliografică de specialitate (de altfel, pe parcursul desfăşurării congresului, 
cărți şi reviste de onomastică din lumea întreagă au fost expuse pentru o mai 
bună cunoaștere) şi câteva expuneri de larg interes, cum ar fi a lui Andre La- 
pierre, A mari usque ad mare: Regards sur la toponymie du Canada, Richard 
Coates (Anglia), Special Report on the Survey of English Place Names Project sau 
Adrian Koopman (Africa de Sud), Southern African Onomastic Research. 


La 20 august, în programul congresului a fost prevăzută o vizită la Cascada Ni- 
авага — cel mai renumit sit turistic din America de Nord - şi în zona adiacentă, 
cu podgorii vestite, dar şi cu un orăşel turistic ce păstrează arhitectura şi par- 
fumul mijlocului de secol XIX (Niagara on the Lake). Spectacolul cascadei este 
unic:14 milioane de m° de apă pe minut se präbusesc de la o înălțime de peste 
50 de metri şi formează un zid imens de apă, care 1-а făcut pe Charles Dickens 
să afirme că „mi se părea că mă ridic de pe pământ si privesc Raiul”. Împărţită 
între Canada (3/4) şi SUA, ea atrage peste 14 milioane de vizitatori anual. 


Alte „minunăţii” demne de vizitat în statul Ontario sunt arhipelagul format 
din 1.000 de insule (1.000 Islands) risipite pe fluviul St. Laurent şi pe lacul 
Ontario – la graniţa dintre cele două state nord-americane —, 30.000 de insu- 
Је (30.000 Islands) — pe întinderea lacului Huron -, mănăstirea Sainte Marie 
among the Hurons — cel mai cunoscut loc de pelerinaj din ţară, de fapt e recon- 
stituirea unei misiuni catolice din prima jumătate a secolului al XVII-lea. 


Cât despre Toronto, el e prototipul oraşului american, cu un plan ordonat 
(străzi ce se taie în unghi drept) şi cu zgârie-nori. Impresionează CN Tower, 
care a fost cea mai înaltă construcţie autopurtantă din lume, de 553 de metri, 
Sky Dome – primul stadion din lume dotat cu acoperiş retractabil (în doar 20 
de minute) -, Hockey Hall of Fame – hocheiul fiind sport national – sau noua 
clădire a Primăriei. Altfel spus, e o altă lume, neîngrădită de nicio limită spati- 
ală, care încearcă să se dezvolte prin aportul de forță de muncă supercalificată 
de pe tot mapamondul, oferindu-i în schimb cel mai performant sistem social 
şi o toleranţă etnică si religioasă de neimaginat în altă parte. Nu e de mirare 
că se poate auzi limba română peste tot, pe holurile universităţii, pe stradă, la 
Cascada Niagara, pe vasele de croazieră ce brăzdează Marile Lacuri. 

Cel de-al doilea eveniment ştiinţific pe care dorim să-l mediatizäm a avut loc la 
Baia Mare în perioada 19 — 21 septembrie 2008. E vorba de al XIII-lea Simpozi- 
on Internaţional de Dialectologie, organizat de Catedra de Limba şi Literatura 
Română a Facultăţii de Litere, acțiune coordonată de prof. dr. Nicolae Felecan. 
E pentru a treia oară când, sub oblăduirea Societăţii Române de Dialectologie, 
Universitatea de Nord din Baia Mare găzduieşte această manifestare, cu spriji- 
nul Consiliului Judeţean Maramureş şi al Primăriei municipiului. Locaţia nu a 
fost aleasă întâmplător, avându-se în vedere că forul de specialitate a luat ființă 
în acest oraş în urmă cu doisprezece ani, iar succesul ediției precedente — des- 
făşurate cu acelaşi comitet organizatoric şi în aceeaşi urbe — a echivalat cu un 
îndemn la consecvență. 


Lucrările simpozionului s-au desfăşurat în trei ateliere, care au cuprins cele şase 
secțiuni: dialectologie istorică, graiurile dacoromâne, dialectele sud-dunărene, 
dialectologia şi ştiinţele onomastice, dialectologia şi limba literară, hermene- 
utica textului. Deschiderea mai amplă a sectiunilor şi către domenii conexe a 
vizat atragerea mai multor specialişti, chiar dacă nu sunt dialectologi, şi merită 
menţionat că simpozionul s-a transformat într-unul international. Si la edițiile 
precedente au participat invitați de peste hotare (Republica Moldova, Serbia, 
Ucraina, Ungaria), însă temele abordate erau legate doar de dialectele limbii 
române. În toamna anului 2008, prin intrarea țării noastre în Uniunea Euro- 
peană, s-a dorit o lărgire a sferei de interes, iar invitaţii din Italia şi Germania 
au adus în discuţie si probleme ale dialectelor italiene meridionale (Alfonso 
Germani, Antonio Mallozzi) sau ale vorbirii populare din Bayern (Germania: 
Helena Maria Sabo). Au mai trimis lucrări câţiva cercetători din Ucraina, însă 
regretul cel mare s-a produs din pricina absenței confratilor moldoveni înscriși 
în program (Vladimir Zagaevschi, Stela Ѕріпи), care au fost nevoiţi să renunțe 
la deplasare în ultimul moment datorită birocraţiei obţinerii vizelor de intrare 
în România. E anormal să se pună piedici unor universitari din Republica Mol- 
dova şi să se îngrădească participarea lor la evenimente ştiinţifice de amploare, 
atâta timp cât accesul la cultură ori libera circulaţie (fie si peste granite) este un 
drept fundamental al omului. 


Participanţii din România au venit de la universități si institute de lingvistică 
de pe întreg teritoriul țării: Bucureşti, Cluj-Napoca, Timișoara, laşi, Baia Mare, 
Reşiţa, Constanţa, Oradea, Braşov, Arad, Alba Iulia. Primirea invitaţilor a avut 
loc în seara zilei de 18 septembrie, iar în dimineața următoare, la deschiderea 
lucrărilor, moderată de Nicolae Felecan, au luat cuvântul rectorul Universității 
de Nord, prof. dr. ing. Dan Călin Peter, preşedintele Societăţii Române de Di- 
alectologie, Petru Neiescu, decanul Facultăţii de Litere, prof. dr. Petru Dunca, 
reprezentanţi ai Consiliului Judeţean (conf. dr. Gheorghe Mihai Bârlea), ai Pri- 
măriei (viceprimarul Mircea Dolha) şi episcopul ortodox al Maramureşului 
şi Sătmarului, PS. Iustinian Chira. S-a subliniat importanţa evenimentului ре 
plan local si national, s-a pus în discuţie situaţia limbii române si a dialecte- 
lor sale din afara graniţelor, după care a avut loc şedinţa în plen, comunică- 
rile fiind susținute de Nicolae Saramandu (director adjunct al Institutului de 
Lingvistică „І. Iordan - Al. Rosetti” din Bucureşti), Teofil Teaha — de la aceeaşi 
instituţie –, Petru Neiescu (Institutul de Lingvistică si Istorie Literară „Sextil 

Pușcariu” din Cluj-Napoca) si Vasile Frăţilă (Universitatea de Vest din Timi- 
şoara). După amiază s-au desfăşurat lucrările pe secțiuni în incinta Bibliotecii 
Judeţene „Petre Dulfu”, o construcţie ultramodernă, gazdă primitoare pentru 
orice eveniment cultural. Seara, la Restaurantul Universitar, un banchet de gală 
a încununat activitatea zilei. 


În data de 20 septembrie s-a organizat o excursie de documentare în Tara Läpu- 
şului, având în vedere că Maramureșul istoric si Tara Oașului au fost străbătute 
la precedenta ediţie a simpozionului. Deşi mai putin cunoscută, în comparaţie cu 
zona tradițională a Maramureşului, Tara Lăpuşului este împânzită de mănăstiri 
şi monumente istorice, dintre care s-au vizitat Mănăstirea Rohiita (ctitorie nouă, 
situată la poalele Munţilor Tibles), Mănăstirea Rohia (unde s-a călugărit si şi-a 
petrecut ultimii ani ai vieţii Nicolae Steinhardt), biserica de lemn din Rogoz, con- 
struită în anul 1633, monument înscris pe lista Patrimoniului Mondial UNESCO. 
Beneficiind de ghizi competenţi, participanţii au aflat multe lucruri interesan- 
te despre zona etnografică vizitată sau despre istoricul mănăstirilor. Spre seară, 
după се au văzut о vâltoare de apă şi о horincie din Groşii Tiblesului — simboluri 
ale măiestriei şi ingeniozitätii maramureşenilor –, excursionistii au fost primiţi, 
cu o ospitalitate rar întâlnită, de autorităţile locale, unde, în cadrul unei cine fes- 
tive, un grup de elevi a realizat un spectacol folcloric tradițional Ţării Lăpușului. 
În aceeaşi locaţie s-a desfășurat si Adunarea Generală a membrilor Societăţii Ro- 
mâne de Dialectologie, la care s-a făcut bilanţul ultimilor ani de activitate, s-a ales 
noua conducere şi s-au lansat propuneri pentru viitor. 


Ultima zi s-a deschis cu o prezentare de carte colectivă, mai exact au fost ex- 
puse şi popularizate ultimele lucrări ale participanţilor la simpozion. Acţiunea 
s-a bucurat de un real succes, mai ales în contextul actual, când difuzarea căr- 
tilor suferă enorm, iar tirajele ating uneori cifre doar cu două zecimale! După 
amiază, cei rămaşi au avut posibilitatea de a vizita Baia Mare şi principalele 
muzee de aici: Muzeul de Mineralogie, Muzeul de Artă, Muzeul de Etnografie 
şi Folclor, Muzeul de Istorie, Planetariul. 


În încheiere, merită subliniat aportul ştiinţific şi cultural deosebit pe care îl 
comportă astfel de evenimente în viața intelectuală a oamenilor de litere. Des- 
chiderea spre universalitate nu ar fi posibilă fără participări la congrese şi con- 
ferinte internationale de amploare, aşa cum păstrarea contactului cu lumea 
academică şi cu noutăţile editoriale poate fi îmbunătăţită tot la manifestări 
ştiinţifice similare. În ciuda condiţiilor economice destul de vitrege, e un fapt 
benefic atunci când se realizează evenimente de acest gen, devenite traditiona- 
le. Prin schimbul de idei, prin cunoaşterea intelectuală a altor meleaguri, toată 
lumea are de câştigat, în primul rând persoana implicată, apoi instituţia pe care 
o reprezintă şi, nu în ultimul rând, {ага sa. Nu e uşor să organizezi un simpo- 
zion internaţional, nu e uşor să participi la un congres de anvergură mondială, 
dar satisfactiile spirituale devin nelimitate şi ne trimit cu gândul la o maximă 
celebră a Antichității greco-romane: Omnia mea mecum porto. La fel cum spi- 
ritul învinge materia, orice întâlnire de acest gen dăruieşte participanţilor un 
crâmpei de nemurire. 


Galina ANALIZA CONTRASTIV- 
CERCHES TIPOLOGICĂ A OBIECTULUI | 
GRAMATICAL ÎN LIMBILE RUSĂ 

ŞI ROMÂNĂ 


În lingvistica modernă din ultimele decenii a crescut con- 
siderabil interesul față de cercetarea limbilor în vederea 
revelării trăsăturilor comune şi diferenţiale nu numai ale 
limbilor înrudite, dar şi ale celor neînrudite. Identificarea, 
analiza si stabilirea unor corespondențe, echivalente sau, 
dimpotrivă, a unor divergențe între sisteme sau categorii 
lingvistice eteroglote reclamă compararea faptelor de limbă 
din cadrul unui idiom cu fapte de limbă dintr-un alt idiom. 


Nu este o noutate că una dintre sarcinile de primă im- 
portanță ale învățământului nostru şi ale întregii soci- 
etäti este însuşirea cât mai eficientă a limbii române de 
către alolingvi şi, în primul rând, de către vorbitorii de 
limba rusă. Realizarea acestui obiectiv presupune depă- 
şirea unor probleme de asimilare a noului idiom, genera- 
te, între altele, si de discrepantele dintre modalitățile de 
exprimare a unor categorii logico-gramaticale corelative 
din cele două limbi. 


Printre dificultăţile cele mai persistente în învăţarea lim- 
bii române de către vorbitorii rusolingvi se înscriu şi cele 
provocate de însușirea capacităților combinatorii ale cu- 
vintelor, ştiindu-se că „în regulile de îmbinare a cuvintelor, 
în legitätile de formare a diferitor tipuri de sintagme se 
manifestă în mod pregnant specificul national al limbii”! 
Divergentele dintre particularitätile combinatorii ale celor 
două limbi creează condiţii pentru interferența lor - cu 
repercusiuni negative mai ales asupra limbii române -, în 
urma căreia lexemului românesc i se atribuie, nemotivat, 
trăsături combinatorii sintactice specifice corespondentu- 
lui său rusesc. 


Reieşind din aceste considerente, ne propunem, în cele 
ce urmează, să urmărim aspectele comune şi cele par- 
ticulare pentru cele două limbi - rusă şi română - pri- 
vind modalităţile de exteriorizare a valorilor semantice 
ale obiectului indirect exprimat prin cazul dativ. Întru- 


INTERFERENTE 


cât obiectul indirect, în general, a beneficiat de o varietate impunătoare de 
interpretări referitoare atât la regentul său, cât şi la felurile exprimării, este 
necesar a preciza că, în analiza pe care intentionäm s-o întreprindem, ne vom 
ralia la poziţia adoptată de cunoscuta lingvistă rusă E. 5. Skoblikova în abor- 
darea acestei probleme, care recunoaște drept obiect / complement indirect 
doar determinantii adverbiali?, celelalte elemente regente rămânând în afara 
investigaţiei noastre. 


Pentru desemnarea constituentului sintactic al propoziției care urmează a fi 
analizat aici, vom utiliza termenul sintaxem în accepţia cercetătoarei G. A. Zo- 
lotova, care-l defineşte drept „unitate semantico-sintactică minimală..., ce se 
manifestă, concomitent, ca purtător al unui sens elementar și component con- 
structiv al unor structuri sintactice mai complexe, caracterizându-se printr-un 
set de funcţii sintactice”. Termenul sintaxem a cunoscut, de asemenea, variate 
şi contradictorii interpretări atât în lingvistica rusă‘, cât şi în cea românească’. 
În investigația noastră vom opera cu termenul sintaxem nominal pentru a de- 
semna numele în dativ, purtător al funcţiei de obiect indirect, ale cărui valori 
semantice şi realizări sintactice urmează să le identificăm. 


Dativul rusesc este considerat mult mai integru în semantica sa decât celelalte 
cazuri, unii cercetători opinând chiar că el ar avea „doar un singur sens, anume 
acel ce este numit în mod curent sensul obiectului mai îndepărtat, sau al obiec- 
tului indirect”. Ideea dată poate fi acceptată doar prin prisma conceptului de 
ierarhie a sensurilor cazuale, lansat de renumitul lingvist R. Jakobson, conform 
căruia „sensul general al cazului este independent de ocurenta sa, în timp ce 
semnificaţiile lui particulare sunt condiționate de tot felul de construcţii şi de 
diverse sensuri formale şi lexicale ale cuvintelor ce-l înconjoară” şi de aceea ele 
pot fi considerate „variante combinatorii ale sensurilor”. Sensurile particulare, 
condiționate, aşadar, sintactic sau frazeologic, se aranjează, la rândul lor, într-o 
ierarhie a sensurilor particulare, ierarhie pe care vom încerca s-o realizăm 
având ca material sintaxemele nominale în dativ. Aşa cum s-a menţionat deja, 
sensurile lor particulare sunt determinate de ocurentele în care apar, iar, în 
cazul nostru, elementul „cel mai influent” asupra semanticii cazului dativ este 
verbul regent. 


În lingvistica modernă, problema ocurentelor sintactice ale verbului este abor- 
dată din perspectiva teoriei valentei. Ca purtător al valentei, verbul dispune de 
anumite poziţii deschise în jurul său, care urmează a fi completate de logofor- 
mele solicitate de semantica şi sintagmatica verbului respectiv. În această ordi- 
ne de idei, cercetătorul I. Bärbutä subliniază că „anume procesul în calitatea sa 
de semn dinamic cu desfăşurare în timp implică un punct de pornire, o sursă 
(agentul), un punct final, un obiect afectat de proces (pacientul), un participant 
în favoarea / defavoarea căruia se realizează procesul (destinatarul), diferite 
circumstanţe locale, temporale, modale, cauzale, conditionale etc. Acesta este 
sistemul general de actanti şi circumstanţe implicate de verb, însă fiecare unita- 
te lexicală din această clasă posedă un model valential individual ce include un 
anumit număr de constituenti”!°, În funcţie de gradul de necesitate al actantilor 

pentru plenitudinea semantică si sintactică a enuntului alcătuit de verb, valența 
poate fi obligatorie sau facultativă”. 


Una dintre semnificaţiile definitorii ale sintaxemului nominal în dativ, în lim- 
ba rusă, este cea de beneficiar / prejuduciat al acţiunii exprimate de verb, ceea 
ce presupune că sintaxemul dat desemnează persoana sau, în sens mai larg, 
obiectul animat / inanimat, în folosul sau în detrimentul căruia se efectuează 
acțiunea. Verbele care regentează acest lexem se caracterizează printr-o valență 
obligatorie de dreapta, deschisă obiectului indirect în dativ, şi, convenţional, 
pot fi clasificate în două subgrupuri mari, antonimice între ele. 


a) Primul subgrup îl constituie lexemele verbale care au în conținutul lor semantic 
semul integrant „a contribui” / „a acorda sprijin”: содействовать, способство- 
вать, обеспечить, помочь, служить, благоприятствовать, покровитель- 
ствовать, попустительствовать, потакать, ассистировать, потворс- 
твовать, desemnând un sprijin acordat cuiva într-o activitate (содействовать 
развитию, способствовать распространению, помогать родителям), 
coparticiparea subiectului Ја о actiune/stare їп саге este antrenat obiectul in- 
direct (ассистировать хирургу), exprimând ideea de protecţie acordată cuiva 
(покровительствовать художнику, благоприятствовать брату), exteriori- 
zând atitudinea binevoitoare, încurajatoare а subiectului adresată unei persoane 
exprimate de sintaxemul în cazul dativ, chiar dacă activitatea acesteia este repro- 
babilă, nelegitimă (потакать дочери, попустительствовать нарушителям 
порядка). Specificul semantico-valential al acestor verbe se materializeazä în 
modelul distributiv У (f) + N (dat.). 


Printre verbele grupului descris, o poziţie aparte о au lexemele verbale 
ассистировать, протежировать. Spre deosebire de celelalte verbe, care re- 
gentează atât sintaxeme animate, cât şi inanimate, acestea se îmbină doar cu 
sintaxeme animate – nume de persoană: ассистировать хирургу, режиссеру, 
профессору; протежировать ученику, родственнику, другу, fiind imposi- 
bile structuri de tipul: ^ассистировать селу, классу, опытам; *протежиро- 
вать наукам, искусству, работе. Putem presupune са aceste lexeme verbale 
si-au pierdut capacitatea Іог de altädatä de а regenta si substantive inanimate, 
concluzie sugerată de constatarea că în Dicţionarul explicativ al lui D. I. Uşakov, 
în articolele consacrate acestor cuvinte, se atestă nota кому? uemy?”, ре când în 
Dicţionarul limbii ruse, semnat de S. I. Ojegov', este prezentă doar nota xomy£. 


În limba română, sintaxemele ce desemnează persoana sau obiectul în folo- 
sul, în interesul sau în sprijinul căruia se efectuează acțiunea își exteriorizează 
acest sens în ocurenta verbelor corelative cu cele ruseşti: a ajuta, a contribui, а 
sprijini, a înlesni, a ocroti, a susține, a îngădui, a permite, a tolera, a favoriza, а 
proteja, a asista ş.a. Cu toată similitudinea lor semantică, aceste verbe totuşi se 
caracterizează printr-o distribuție mai variată, ceea ce le deosebeşte de cores- 
pondentele lor din limba rusă, care regentează doar sintaxeme în dativ. 


Verbele a ocroti, a sprijini, a susține, a proteja, a favoriza, a tolera, a asista 
posedă o valență obligatorie pentru poziţia de obiect direct şi formează 

îmbinări obiectuale cu sintaxemul nominal în dativ, realizând două mo- 
dele distributive: unul binomic V(f) + N (acc.) și altul trinomic V(f) + 
Prep.(pe) + N (acc.). Primul model distributiv este constituit din sintaxeme 
exprimate atât prin substantive animate, cât şi inanimate, la forma hotărâtă: 
a ocroti natura, a sprijini ştiinţa, a susține colegul, a proteja artele, a favoriza 
rudele, a tolera obrăznicia băiatului. Cel de-al doilea model reprezintă îm- 
binarea verbelor respective cu un substantiv animat – nume de persoană, 
la forma hotărâtă sau nehotărâtă, precedat de prepozitia pe, specific pentru 
exteriorizarea obiectului direct, exprimat printr-un substantiv animat: a(-i) 
ocroti pe prieteni, a(-i) sprijini pe părinți, a(-i) susține pe sportivii moldo- 
veni, а(-1) proteja pe subaltern, a(-i) favoriza pe elevii silitori, a(-i) tolera ре 
străini, a(- asista pe chirurg ş.a. 


Din registrul de verbe enumerate mai sus, un comportament mai deosebit îl 
аге a ajuta, care, pe lângă modelele distributive prezentate mai sus – V(f) + N 
(асс) (a ajuta prietenul) şi V(f) + Prep.(pe) +N (acc) (a(-l) ajuta pe prieten) – 
mai realizează încă două: V(f) + N (dat) (a ajuta prietenului) şi V (£) + Prep 
(la) + N (acc.) (a ajuta la seceris), fiind vorba, de fapt, de specificul sintagmatic 
al verbului dat, care cere două obiecte indirecte. Uneori acestea din urmă se 
realizează concomitent: а ajuta mamei la ţesut, conform modelului distributiv 
V(f) + N (dat.) + Prep.(la) + N (acc.). 


Cât priveşte verbele a îngădui, a înlesni, ele îşi actualizează concomitent două 
valenţe de dreapta: a îngădui (cui? ce?), a înlesni (cui? ce?): a îngădui unui elev 
plecarea, a înlesni studentului însuşirea materiei, realizând modelul distributiv 
V(£) + N (dat.) + N (acc.). 


Si verbul a contribui are ocurente deosebite de cele ale corespondentului său 
rusesc, el solicitând ca valență obligatorie un obiect indirect în acuzativ cu 
prepozitia la, conform modelului distributiv V(f) + Prep.(la) + N (acc.): a 
contribui la soluționarea unei probleme. În calitate de valență facultativă, acest 
verb mai poate cere un complement indirect în acuzativ precedat de prepozitia 
cu, indicând mijloacele cu care se realizează acțiunea numită de el şi realizând 
modelul V(f) + Prep.(cu) + N (acc.) + Prep. (la) + N (acc.): a contribui cu fi- 
nante la construirea blocului. 


b) Cel de-al doilea subgrup este constituit dintr-un inventar de verbe cu sen- 
suri opuse celor de mai sus, având semul comun „a dăuna” / „a se opune”: me- 
шать, вредить, досаждать, препятствовать, противиться, противо- 
действовать, пакостить, сопротивляться, противостоять, отказать, 
запрещать. Aceste verbe dețin о valență obligatorie de dreapta, deschisă pozi- 
tiei sintactice de obiect indirect si consumată de sintaxemul nominal în cazul 
dativ, realizând acelaşi model structural-semantic ca şi verbele din subgrupul 
anterior: V (f) + N (dat.). Acest binom desemnează împotrivirea, rezistența 
opusă obiectului (сопротивляться влиянию); denotă crearea unor obstacole, 
piedici în realizarea acțiunii (препятствовать товарищам); redă acțiuni ce 
aduc daune obiectului (вредить посевам, мстить предателю); acţiuni ce 

provoacă necaz, nepläcere, amărăciune cuiva (досаждать соседям, грозить 
врагу) ş.a.m.d. 


În limba română, structurilor ruseşti analizate mai sus le corespund sintaxe- 
me cu funcţia de obiect indirect, indicând persoana sau obiectul în dauna, în 
detrimentul sau defavoarea căruia se efectuează acțiunea, ele fiind regentate 
de verbe echivalente celor enumerate pentru limba rusă: a vătăma, a dăuna, a 
necăji, a (se) răzbuna, a amenința, a împiedica, a încurca, a se opune, a se împo- 
trivi, a refuza. Ca şi perechile lor antonimice, analizate mai sus, şi aceste lexeme 
verbale se caracterizează prin potente sintagmatice mult mai variate decât co- 
respondentele lor ruseşti. 


Din şirul de verbe prezentat, doar a dăuna, a se opune, a se împotrivi repetă mo- 
delul distributiv V(f) + N (dat.), caracteristic acestei poziţii sintactice în limba 
rusă: a dăuna semănăturilor, a se opune influenţei, a se împotrivi exilului. 


Verbele a vätäma, a necăji, a (se) răzbuna, a amenința solicită, ca actant obli- 
gatoriu, nu un obiect indirect, ca în limba rusă, ci unul direct, realizând două 
modele structurale: unul binomic V(f) + N (acc.) si altul trinomic V(f) + 
Prep.(pe) + N (асс.), în ambele sintaxemul dependent având funcţia sintactică 
de obiect direct. Primul model distributiv admite utilizarea sintaxemelor expri- 
mate atât prin substantive animate, cât şi inanimate, la forma hotărâtă: a vătă- 
ma piciorul, a песӣјі colegul, a răzbuna obida, a amenința vecinul. Cel de-al doilea 
model reprezintă îmbinarea acestor verbe cu un substantiv animat – nume de 
persoană, la forma hotărâtă sau nehotărâtă, precedat de prepozitia pe, specifică 
pentru exteriorizarea obiectului direct: a(-i) necăji pe prieteni, a se răzbuna pe 
dușmani, a(-l) ameninţa pe vecin ş.a. 


Verbele a încurca, a împiedica, a refuza acceptă şi ele, în poziţia actantilor obli- 
gatorii, fie un obiect direct, fie unul indirect, realizând modele distributive di- 
ferite. În cazul ocupării poziţiei de actant obligatoriu de către un obiect direct, 
verbele numite se manifestă în cele două modele structurale prezentate mai 
sus: V(f) + N (acc.), când obiectul direct este redat prin substantive atât anima- 
te, cât şi inanimate, la forma hotărâtă (a încurca lucrurile, a împiedica grupul, 
a refuza ajutorul), şi V(f) + Prep.(pe) + N (acc.), când acesta este exprimat 
printr-un substantiv animat – nume de persoană, la forma hotărâtă sau neho- 
tărâtă, precedat de prepozitia pe (a(-l) încurca pe coleg, а(-1) împiedica pe frate, 
a(-i) refuza pe vecini). Când poziţia actantului obligatoriu este ocupată de un 
complement indirect, îmbinările cu aceste verbe realizează modelul distributiv 
V(f) + N (dat.): a încurca vecinului, a împiedica colegului, a refuza prietenului. 
De remarcat că în acest caz, verbele regente amintite posedă două valenţe obli- 
gatorii: una — cea amintită mai sus, de complement indirect în dativ, şi alta – de 
obiect (propoziţie completivă) direct, modelul distributiv final fiind V (f) + 
N (dat.) + PS (compl.): a încurca vecinului să decidă, a împiedica colegului să 
învețe, a refuza prietenului să-l ajute. 


Rezumând cele analizate mai sus, constatăm că valorile semantice pe care le 
comportă sintaxemul nominal cu funcţie de obiect indirect în ocurenta unor 


INTERFERENTE 


grupuri semantice corelative sunt identice în limba rusă şi în cea română, do- 
vedind, o dată în plus, caracterul universal al categoriilor semantice. Cât priveş- 
te realizările sintagmatice ale valorilor semantice identificate, acestea prezintă 
divergențe considerabile în cele două limbi confruntate. Astfel, verbele ruseşti 
examinate posedă valenţe obligatorii de dreapta pentru poziţia sintactică de 
obiect indirect, consumate de sintaxeme nominale în cazul dativ conform mo- 
delului structural-distributiv V (f) + N (dat.). În limba română însă, aceste 
verbe au o structură valentialä variată, deschizând poziţii libere atât pentru 
obiectul indirect, cât şi pentru cel direct, actualizate de sintaxeme nomina- 
le în cazul dativ, în cazul acuzativ neprepozitional sau cu diferite prepozitii. 
Configurația sintagmatică neomogenă a verbelor româneşti prezente în aceste 
îmbinări se reflectă şi în diversitatea modelelor structural-distributive pe care 
le realizează: V(f) + N (dat.), V(f) + N (acc.), У (£) + Prep. (pe, la, cu, de) + N 
(acc.). Această necorespundere în modalitățile de exprimare a acelorași valori 
semantice confirmă caracterul idioetnic al categoriilor sintactice din cele două 
limbi ~ rusă şi română. 

Vladimir ANDREI NEGURĂ. 
BULAT CHEIA GRAMATICII 
PENTRU ARTELE PLASTICE 


Agnosco veteris vestigia flammae 
[Recunosc vestigiile unei flăcări de demult]. 
Vergiliu 


Arta tapiseriei nu a avut un destin prea fericit în Repu- 
blica Moldova, comparabil cu această direcţie artistică 
din Ţările Baltice, Cehia sau Polonia, spre a mă referi 
doar la spaţiile culturale limitrofe. Evoluţia ei nu a fost 
nici spectaculoasă, nici firească. Deşi arta țesutului {4- 
rănesc are o tradiţie veche şi polimorfă în zona geogra- 
fică menţionată, apropierea artiştilor de morfologia şi 
„gramatica” acesteia s-a arătat în timp peste măsură de 
neconvingătoare. Cu puţine excepţii, s-a depăşit doar 
nivelul unui artizanat cuminte, sec, mecanicist. Încă din 
anii '60 apar primele încercări de acest fel, iar către anii 
"80, odată cu dezvoltarea designului domestic şi cu spri- 
jinirea interesului pentru amenajările interioare, gustul 
pentru arta tapiseriei capată dimensiunile unei discipli- 
ne tot mai ordonate şi mai imaginative. În partea estică 
a Prutului printre cei care au mizat enorm pe acest gen 
de artă a fost şi Andrei Negură, aflat astăzi în apogeul 
creaţiei sale. 


L-am cunoscut pe Andrei Negură într-o vreme în care 
lucra personal piese textile de mai mici dimensiuni, com- 
poziţii rafinate şi de mare impact. Spuneam personal, 
pentru că avea în atelier un război de țesut vertical ca 
cele pe care le mai poți vedea prin muzee, cărţi sau în 
fundături de lume, unde mestesugul țesutului a rămas ca 
o inerție... Era impresionant să vezi un tânăr bărbat aple- 
cat asupra urzelii, căci mentalul nostru asociază această 
îndeletnicire străveche cu domeniul femininului. 


Cu o şcoală solidă, făcută la Moscova şi Budapesta, Ne- 
gură propunea chiar de la debut o nouă viziune asupra 

felului de a concepe suprafetele tesute, de a structura compozitia unui spa- 
tiu – în care fibra colorată funcţiona pe post de tusä, ritm, volum... Descope- 
rirea lui a fost o revelație pentru multă lume lucidă. Iar prezentele sale erau 
sistematice: în saloane, expoziţii anuale. Avea şi comenzi, pe care le onora 
ireproşabil, căci tapiseriile acestui artist nu erau niște simple panouri tesute, 
decupate dintr-un continuum spaţial anonim, ci deveneau, cel mai adesea, 
nişte elemente plastice de animat atmosfera în care erau amplasate. Dar şi 
prezenţa în expoziţii făcea ca piesele sale să facă notă discordantă prin perso- 
nalitatea pe care o căpătaseră. Devenise recognoscibil, avea propria scriitură 
plastică. Lucările lui aproape că nu aveau nevoie de o etichetă, erau blazonul 
unei anume viziuni. 


E mai bine de un deceniu si jumătate de când nu am mai văzut o piesă nouă 
de tapiserie... 


Vremurile s-au schimbat, iar decăderea acestei arte se datorează tocmai lipsei 
unui comanditar ferm; arta țesutului nu poate exista de „amorul artei”. Ea se 
susține din comenzi, din concurenţă şi multă şi bogată imaginaţie. Fiecare din 
cele trei condiţii trebuie îndeplinite, coroborate, puse în relație. Când piaţa nu 
revendică o astfel de artă, ea dispare sau se transformă în altceva: migrează în 
sculptură, pictură sau ceramică. De altfel, arta tapiseriei conţine în chiar co- 
dul său „genetic” aceste dimensiuni plastice. Ea ştie şi poate să se transforme, 
să ,expandeze”, să devină foarte dinamică. Artistul e cel саге o modelează, îi 
potenteazä ceea ce este înscris în datele sale „intrinseci”. Poate lua forma unui 


happening. 


O privire rapidă asupra evoluţiei acestei arte din epoca clasică, din secolele 
XVII-XVIII, ne face să constatăm că atunci era vorba de „tablouri tesute”, 
de sisteme plastice capabile să redea întreaga gamă de emoţii, trăiri, stări 
şi câte mai pot fi numite în această perspectivă, ce erau „vânate, evident, 
şi de pictori prin tablourile lor, deşi modalităţile de a le obţine / capta erau 
diferite. Oricum, sfera laică este atașată decorativului, plăcerii, senzorialu- 
lui, „dezvrăjirii minţii”, tocmai de aceea o esenţială diferență între pictură 
şi arta tapiseriei nu există. Asta ar putea fi şi explicația faptului că Negură 
a practicat şi mai practică pe larg pictura. Dar pictura lui foloseşte o sin- 
taxă şi gramatică specifice tapiseriei, tuşele sunt ca fibrele, culorile rămân 
culori. Interesant de consemnat este faptul că ceea ce funcţiona altădată în 
tapiserie ca bordură, acum s-a transformat, la Negură, într-o atenţie spori- 
tă asupra ramelor tabloului. Spaţiul trebuie delimitat, definit, înfrumusețat. 
Funcţionează ca un prolog. Astfel, el devine cadru, graniță. Aşa cum se spu- 
пе că pământul stă la „fundul” norilor, un tablou e terminat atunci când і 
se găseşte o ramă potrivită. Nu e puţin lucru. Nici prea lesne de izbutit. Lui 
Andrei Negură îi reuşeşte, pentru că are flexibilitatea şi imaginaţia necesare 
conceperii unui tot, a unui întreg. Una din metehnele de care suferă artistul 
contemporan este lipsa unităţii, a rotundului. A împlinitului. Tocmai de aceea 

se vorbeste mereu de proiect, de work in progress, si nu de operä. Opera pare 
pusă sub semnul întrebării, în surdină, anihilată, inutilă... Dar ea nu moare, 
ci îşi aşteaptă Autorul. 


Andrei Negură are un parcurs inegal, învolburat, cu suisuri şi coborâsuri. Dar 
el se datorează mai putin unor întreruperi ale traseului său creator decât im- 
posibilităţii de a proiecta către exterior o imagine a permanentei acestuia. Dis- 
ciplina, coerenţa, consecventa şi conștiința matură a propriului demers, dispo- 
nibilitatea de а imbrätisa diverse genuri plastice — în care se simte liber să-şi 
materializeze ideile şi temele — caracterizează întreaga carieră de până acum a 
acestui artist. Poate prea discret prezent pe simezele expoziţionale. Dar asta e 
propria lui opţiune, artistul e liber să decidă... 


De curând a prezentat la Chişinău o expoziţie personală cu opera sa din ul- 
timii ani, din care se putea reconstitui un portret al artistului la maturitate. 
Un artist aflat în căutarea continuă a ceva de pictat, cu idei multe, variate, 
mustoase, unele — la limita abstractului — nu prea lesne de clasificat sau ca- 
talogat. 


Grupajul cuprins în aceste pagini, la care comentariul meu se doreşte o adden- 
da, este o mică şi discretă selecție din multitudinea de strategii plastice ale ar- 
tistului Andrei Negură, pe care încă mai trebuie să-l descoperim, să-l înțelegem 
şi să-l apreciem. 

Andrei NEGURĂ. 
Gestul şi tusa în discursul plastic 


Procesiune 12. 2007, 60x80 cm. Din ciclul Procesiuni 

Pergament 15. 2008, 80x80 cm. Din ciclul Pergamente 


DIALOGUL ARTELOR Ш 


Procesiune albastra. 2000, 80x100 cm. Din ciclul Procesiuni 


IV 


Simfonie 6. 2007, 
40x40 cm. Din 
ciclul Simfonii 


Simfonie 5. 2007, 
40x40 cm. Din 
ciclul Simfonii 


DIALOGUL ARTELOR М 


Procesiune 21. 2004, 60x60 cm. Din ciclul Procesiuni 


VI 


Pergament 21. 2006, 60x60 cm. Din ciclul Pergamente 


DIALOGUL ARTELOR VII 


Scara. 2005, 80x100 cm 


VIII 


Simfonie 8. 2007, 
40x40 cm. Din 
ciclul Simfonii 


Simfonie 9. 2007, 
40x40 cm. Din 
ciclul Simfonii 


DIALOGUL ARTELOR ІХ 


Tapiserie „Serenada”. 2002, 140x200 cm 


Legenda. 2005, 80x100 cm 


DIALOGUL ARTELOR ХІ 


Metafora 2. 2008, 80x100 cm 


XII 


Motiv biblic. 2001, 80x100 cm 


DIALOGUL ARTELOR ХШ 


Metafora 3. 2008, 80x100 cm 


XIV 


Miniatura 5. 2003, 40x40 cm. Din ciclul Miniaturi 


DIALOGUL ARTELOR XV 


Primavara. 2005, 50x60 cm 


Procesiune cu trubaduri. 2007, 80x100 cm. Din ciclul Procesiuni 


IN MEMORIAM VALERIU RUSU 97 


S-A STINS DIN VIAȚĂ 
ILUSTRUL OM DE ŞTIINŢĂ, 
BASARABEANUL VALERIU RUSU 


La 4 noiembrie 2008, în Marsilia, după o îndelungată şi 
grea boală, a trecut la cele veşnice ilustrul om de ştiinţă 
de origine basarabeană Valeriu Rusu, profesor emerit, di- 
rector al Departamentului Lingvistică Comparată a Lim- 
bilor Romanice şi Română de la Universitatea Provence, 
Franţa, doctor în filologie, profesor universitar, membru 
asociat al Academiei Aix-en-Provence, Preşedinte de 
onoare al Casei Limbii Române, membru al colegiului de 
redacţie al revistei „Limba Română” din Chişinău, cetă- 
tean de onoare al municipiului Chișinău. 


Valeriu Rusu s-a născut pe 09. 09. 1935, în comuna Mi- 
hăileanca, judeţul Hotin. În martie 1944 se refugiază, îm- 
preună cu părinţii, în comuna Speteni, judeţul Ialomița. 
Urmează Liceul „Mihai Viteazul” din București (1953), 
apoi Facultatea de Litere a Universităţii din Bucureşti 
(1958). Pe parcursul anilor 1958-1987 este cercetător 
ştiinţific, din 1969 este şeful Sectorului de Dialectolo- 
gie la Centrul de Cercetări Fonetice şi Dialectologice al 

Academiei Române, avându-i ca profesori şi directori pe acad. Al. Rosseti si 
prof. B. Cazacu. În paralel este asistent si lector la Universitatea din București. 
Din 1969 este doctor în ştiinţe filologice cu teza Graiul din nord-vestul Olteni- 
ei (publicată la Editura Academiei, 1971) sub direcţia lui Al. Rosseti. 


În 1987 se stabileşte în Franţa, la Aix-en-Provence. Activează în calitate de 
profesor, director de cercetări, director al Departamentului de Lingvistică 
Comparată a Limbilor Romanice şi Română. Este membru al Asociaţiei „Le 
Felibrige” (1981), membru asociat al Academiei de Ştiinţe, Litere, Agricultu- 
ră şi Artă din Aix-en-Province (1992), al unor societăţi internaționale de 
lingvistică. 

Cu participarea prof. Valeriu Rusu au fost elaborate şi tipărite un şir de impor- 
tante lucrări, dintre care se impun: 


Noul Atlas lingvistic român pe regiuni. Oltenia, volumele I-V, 1966-1984; pentru 
care a primit premiul „Т. Cipariu” al Academiei Române. 


Introducere în studiul graiurilor româneşti, Editura Ştiinţifică şi Enciclopedică, 
1977. 


Dialettologia generale (în italiană), colecţie coordonată de Manlio Cortelazzo, 
Editura Zanichelli, Bologna, 1981. 


Tratatul de dialectologie românească, sub conducerea lui Valeriu Rusu, Editura 
Scrisul Românesc, Craiova, 1984. 


Eloge du village roumain, anthologie, preface par Valeriu Rusu, Editions de 
l'Aube, 1990. 


Mihai Eminescu, anthologie bilingue, Service des publications de l’Université 
de Provence, 1990. 


Le Roumain. Langue, littérature, civilisation, Editura Ophrys, Paris, 1992. 
Le Roumain. Mots et images, Editura Ophrys, Paris, 1994. 


Ambele volume au fost adaptate pentru vorbitorii de limba rusă si tipărite la 
Chişinău în 1997. 

Echos poétiques de Bessarabie; antologie, prefaţă de Valeriu Rusu, Editura Stiin- 
ta, Chişinău, 1998. 

Vasile Romanciuc, Un ochi. Un oeil, antologie si prefatä de Valeriu Rusu, Editu- 
ra Libertas, Ploiesti, 2000. 


Iulian Filip, Un spin. Un épine, antologie si prefață de Valeriu Rusu, Editura 
Libertas, Ploieşti, 2003. 


Mihai Cimpoi, Le Pommier dor, traducere efectuată sub conducerea lui Valeriu 
Rusu, Editura Prut Internaţional, Chişinău, 2001. 


Ion Budai-Deleanu, Tsiganiada ou le Campement des Tsiganes, traducere de Ro- 
manita, Aurelia si Valeriu Rusu, Wallada-Biblioteca Bucurestilor, 2003. 

De asemenea, a îngrijit, prefaţat si publicat ediţiile Ovid Densusianu, Opere, I, 
1965, П, 1975, Ш, 1977, cu reeditare în 1998; Tache Papahagi, Mic Dicţionar 
folcloric, 1979, cu editarea în franceză, trad. Estelle Variot, 2005 şi Grai, folclor, 
etnografie, 1998 etc. 


A participat la numeroase colocvii, congrese internaționale, prezentând comu- 
nicări, publicate ulterior în analele forurilor ştiinţifice, începând cu Congre- 
sul international al lingviştilor (Bucureşti, 1967), Congresul international de 
lingvistică şi filologie romanică (București, 1968) etc. 


Din 1996, pe parcursul unui deceniu și ceva după prima revenire la baştină, 
a ţinut mai multe conferinţe în cadrul unui șir de instituții de învățământ su- 
perior, inclusiv la Universitatea de Stat din Moldova, la Universitatea Liberă 
Internaţională din Moldova (cu ocazia decernării diplomei magna cum laude, 
decembrie 1997), la Casa Limbii Române, la Centrul Academic Internațional 
„М. Eminescu”, la Uniunea Scriitorilor si la alte instituţii de cultură din Chisi- 
nău. 


Prof. Valeriu Rusu a rămas până la sfârşitul vieţii un devotat şi sincer fiu al 
Basarabiei, un mare prieten al conationalilor săi, pentru a căror renaștere spi- 
rituală a militat de-a lungul întregii sale biografii, făcând cunoscută în Franța 
literatura şi cultura română, inclusiv cea basarabeană. Activitatea generoasă 
a lui Valeriu Rusu va rămâne pentru contemporani un exemplu de promotor 
energic şi nedezmintit al valorilor româneşti în lume. 


În aceste zile de grea si amară încercare pentru comunitatea de creație, ştiinţifică 
si pedagogică din Republica Moldova, își îndreaptă gândul spre Franţa, patria 
adoptivă a lui Valeriu Rusu, si exprimă sentimente de sinceră compasiune soti- 
ei regretatului nostru compatriot – Aurelia Rusu, dr. prof., apreciat eminescolog, 
fiicei Romaniţa Rusu, cunoscut arhitect în Marsilia, dragului său nepot Iulian, 
precum şi colegilor şi discipolilor de la Universitatea din Aix-en-Provence, tuturor 
celor care l-au ştiut şi l-au iubit: 


Acad. Mihai CIMPOI, Preşedinte al Uniunii Scriitorilor din Moldova, 

Acad. Grigore VIERU, 

Acad. Anatol CODRU, 

Acad. Nicolae DABIJA, redactor-şef al săptămânalului „Literatura şi Arta”, 
Acad. Anatol CIOBANU, şef catedră, Facultatea de Litere, U.S.M., 

Conf. univ. dr. Ana BANTOS, Director al Institutului de Filologie al A.S.M., 
Conf. univ. dr. hab. Irina CONDREA, Decan al Facultăţii de Litere al U.S.M., 


Alexandru BANTOS, Director al Casei Limbi Române „Nichita Stănescu”, 
redactor-şef al revistei „Limba Română”, 


Prof. dr. Nicolae MĂTCAȘ, ex-ministru al Ştiinţei şi Educaţiei din R.M., 


Scriitorii Ion HADÂRCĂ, Iulian FILIP, Vasile ROMANCIUC, 
Valeriu MATEI, Andrei STRAMBEANU, Nicolae RUSU, Vlad ZBARCIOG. 


Chișinău, 5 noiembrie 2008 

Alexandru ICOANA В 
BANTOS СО NUMELE ТАО 


Îmi vine foarte greu să vorbesc la timpul trecut despre 
Valeriu Rusu. Speram, şi această speranță parcă mai plu- 
teşte undeva, în preajmă, că vom mai avea şansa să ne 
revedem, să discutăm, să mai punem la cale proiecte, să 
gândim la zile care vin, să vorbim despre câte se întâm- 
plă, bune şi rele, pe de o parte si alta a Prutului... Astă 
vară am avut mai multe drumuri la Bucureşti şi mă tot 
urmărea gândul să merg la Vălenii de Munte, unde se 
afla în vacanță familia Rusu, dar nu am avut cuvenita 
stare sufletească pentru întâlnirea cu bunul meu prieten, 
şi acum, după cele întâmplate, regret... 


Cine ar fi putut bănui că aceasta va fi ultima vară pentru 
Valeriu şi că atât de repede va veni ziua când el va pleca 
pentru totdeauna dintre noi. 


„Întâlnirile cu fratele Valeriu, la Chişinău, la Vălenii de 
Munte, la Bucureşti sau la Aix, de fiecare dată, aveau 
puterea magică de a semăna lumină, optimism, curaj, 
dorinţa si forța de а trece învingători peste obstacolele 
sau neplăcerile de moment. Îi era caracteristic un anume 
fel de a-ţi îmbuna şi linişti inima, de a-ţi trezi pe neob- 
servate încrederea în tine şi în propriile tale sentimente. 
La emisiunile radio sau tv, la întruniri oficiale, ştiinţifice 
sau culturale, în excursii sau la un pahar de vorbă ştia 
să transmită interlocutorilor verva, bonomia, umorul, 
naturaletea de a purta o discuţie, iar calităţile sale de 
talentat orator şi excelent cunoscător al limbii, literatu- 
rii şi culturii române şi franceze imprimau dialogurilor 
competență, profunzime, dar şi degajarea şi simplita- 
tea necesare receptării ideii, indiferent de complexita- 
tea temelor sau subiectelor abordate. Probabil, astfel se 
explică popularitatea pe care o avea profesorul Valeriu 
Rusu în rândul studenţilor francezi de la Universitatea 
Provence, cursurile sale înregistrând cea mai înaltă au- 
dientä. 


IN MEMORIAM VALERIU RUSU 101 


S-a refugiat în Franța presat de vremuri tulburi: „Atmosfera (în 1987, la Acade- 
mie, dar şi în întreaga Românie – Al.B.) devine din ce în ce mai grea, insupor- 
tabilă. Toate demersurile, protestele mele (de a stopa procesul de comasare / 
lichidare a centrului de fonetică si dialectologie, cu institutul de folclor si cen- 
trul creaţiei populare — А.В.) se întorc contra mea”. După propria-i mărturi- 
sire, Valeriu Rusu a avut şansa, dar mai ales curajul de a-şi lua lumea în cap, 
reuşind în scurt timp să-şi facă un nume în patria adoptivă. „Am obținut totul 
prin muncă, muncă cinstită la care, cu toată modestia, adaug un cuvânt atât de 
profund: dăruire, demonstrând că am ce da, că am ce oferi tineretului studios 
francez, că reprezint o cultură cu o tradiție veche şi demnă în toate încercările 
vieţii” (Neamul trebuie să ne vegheze și să ne lumineze necontenit gândul, fapta... 
Dialog: Alexandru Bantoş — Valeriu Rusu, în Retrospectivă necesară, Casa Lim- 
bii Române, Chişinău, 2007, p. 132.). 


Descendent dintr-o familie de räzesi din Tara de Sus, profesorul Valeriu Rusu 
a rămas până la sfârşitul vieţii feciorul credincios al acestui „pământ-martir”, 
cum avea să definească el însuși Basarabia. Departe de locurile natale, era 
mereu atras de glasul patriei profunde: „...încerc să ascult vocea strămoşilor 
şi părinţilor mei (din Soroca lui Ştefan cel Mare: satele Niorcani şi Sauca). Şi 
pentru că aceştia au trecut în altă lume, mă simt dator să-i reprezint aici, atâta 
timp cât forțele şi gândul lucid nu m-au părăsit încă.... Se află necontenit într- 
o perpetuă ardere interioară, are permanent senzația că nu va reuși să ducă 
la capăt misiunea pe care şi-o asumă cu responsabilitate - de a fi oricând 
„purtătorul unui mesaj cultural de excepţie”. În lume, dar şi acasă. Pentru că 
atunci când apare posibilitatea de a reveni pe „pământul dulce al Basarabiei”, 
după 52 de ani de absenţă, se implică, ca nimeni altul dintre numerosii inte- 
lectuali înstrăinaţi de regimul sovietic, în viața culturalä-stiintificä de la est 
de Prut. Casa Limbii Române, proiect elaborat de revista „Limba Română” de 
la Chişinău cu sprijinul directorului Departamentului de Lingvistică Compa- 
rată a Limbilor Romanice si Română de la Universitatea Provence, — de altfel, 
denumirea instituţiei, al cărui preşedinte de onoare a fost, aparține tot lui Va- 
leriu Rusu – Centrul Academic International „М. Eminescu”, manualele Lim- 
ba Română. Limbă, literatură, civilizație şi Limbă română. Cuvinte şi imagini 
(„...cred că este unul din rarele manuale de limba română din străinătate, саге 
nu ne fac de râs”), Echos poétiques de Bessarabie, o binevenită, pentru francezi, 
antologie de poezie din Republica Moldova, traducerea si tipărirea unor im- 
portante lucrări ale scriitorilor basarabeni contemporani, valorificarea prin 
lansarea în spaţiul limbii franceze a unor prestigioase opere din istoria scrisu- 
lui românesc sunt doar câteva dintre semnele / amprentele pe care profesorul 
le-a lăsat pe parcursul unui deceniu de reveniri la baştină. Şi, desigur, studiile, 
comunicările rostite şi tipărite la Chişinău, Bucureşti, laşi, Focşani etc., dialo- 
gurile excepționale acordate mass-mediei, colaborarea fructuoasă la revista 
„Limba Română” constituie mărturia gândurilor şi a acţiunilor apreciatului 
nostru compatriot. Având ca axă punerea în valoare cu demnitate şi perti- 

nentä a patrimoniului spiritual românesc, în special lingvistic, dar si starea 
politică, economică, morală în cele două state româneşti, paginile sunt scrise 
cu durere şi dor, cu nostalgie şi, în anii de la urmă, cu dezamăgire şi regret 
pentru aroganta, indiferența, laşitatea si „(ne)faptele” unor intelectuali, care 
compromit trecutul, prezentul şi viitorul acestui neam. 


Acum, când si al patrulea răzeş sorocean (după mamă, tată si fratele Vadim), 
din câţi se porniseră în lume în 1944, a făcut „pasul cel mare, spre necunoscut, 
sau spre limanul unde, poate, ne vom reîntâlni cu toţii, într-o bună zi, nesepa- 
rati de oameni răi, de fapte idioate si de frontiere absurde, filele rămase de la 
Valeriu Rusu impun o nouă dimensiune şi o nouă conotaţie biografiei pere- 
grinului basarabean. „Singura mea dorință, mărturisea Valeriu Rusu, e să mă 
întorc acolo unde m-am născut şi unde aș vrea foarte mult să fiu de folos”. 


Dar n-a fost să fie. Şi e păcat. Regretele sunt zădarnice şi ele nu au cum mişca 
timpul înapoi. Doar faptele celui plecat, devotamentul cu care a slujit adevărul 
(„о Ёгата de viață zbuciumată adesea, câteodată fericită, dar mai ales, cât de 
cât autentică”), pledoaria sinceră, invariabilă pentru bine, frumos, înțelepciune 
şi pentru un alt destin al neamului din care s-a considerat parte ne mai pot 
alina întristarea provocată de dispariţia celui care a meritat mai multă onoare 
în Patria lui. Si a noastră. Că în Franţa a avut-o! 


Nu ne putem obişnui cu gândul că Valeriu Rusu nu mai е. Şi pentru că dorim 
să-l ştim aievea lângă noi, aşa precum a fost pe parcursul unui deceniu si ceva 
(cât de mult ne va lipsi vocea lui, putin răguşită de emoție si depărtare, venind 
telefonic din Aix — ce intuiţie! - exact când necazurile ne copleşeau: „Ce mai 
faceţi, haiducilor? Mai rezistati? Sus fruntea! Nu uitaţi că destinul e o luptă. Şi 
la Chişinău, şi la Bucureşti, şi aici, în Franta!”), reproducem câteva scrisori pri- 
mite de la Valeriu Rusu şi preluăm unele fragmente din paginile scrise despre 
şi pentru Basarabia. 


Dar mai întâi îndemnăm cititorul să se aplece asupra unui pasaj cu valoare de 
testament dintr-o scrisoare trimisă tatălui său încă la începutul lunii aprilie 
1991: 


Cât timp mai avem fiecare din noi de trăit, să dăm celor din jur până la ultima pi- 
cătură din munca, mintea si iubirea noastră! Căci avem urmaşi care îşi vor aduce 
aminte de noi cu plăcere, să sperăm. 


Și nu este lucru mai frumos şi mai alintător decât această imagine a noastră pe 
care o lăsăm urmaşilor noştri! 


Dormi în pace, Lerule, suflet rătăcitor! 


Nestearsä va rămâne în amintirea noastră icoana cu numele tău. 

Valeriu ÎN SCOPUL 
RUSU ACELORAŞI IDEALURI 


Aix-en-Provence, 21 iulie 1996 
domnului Alexandru Bantos, 


redactor-șef al revistei „Limba Română” 


Stimate domnule Alexandru Bantoș, 


Scrisoarea Dumneavoastră din 6 iunie a.c. m-a mişcat, 
m-a impresionat profund. 


Am simţit, în rândurile pe care mi le impärtäsiti, gustul 
pâinii de acasă, parfumul îndepărtat al copilăriei mele 
pe meleagurile basarabene şi bucovinene (Soroca - Ho- 
tin) - dar, cu atât mai viu astăzi, când ne apropiem de 
vârsta nostalgiilor (la 8 septembrie voi avea 61 de ani!) -, 
generozitatea şi noblețea pe care şi părinţii mei – mama 
era din Niorcani, sat de răzeşi de frunte – au încercat s-o 
sădească în inimile şi sufletele celor doi copii ai lor, Va- 
dim (dispărut cu mult înainte de vreme, în 1991, fără să 
fi „putut” merge în ţară, la înmormântarea lui) şi Valeriu 
(în actul de botez: Valerie). 


Din tot се are domnul profesor Anatol Ciobanu puteţi 
publica orice, dacă veți considera interesant si util. 


Pentru la toamnă vă voi pregăti colaborări periodice. 


Cele două manuale, fără exagerare, se bucură de o pri- 
mire excelentă, si nu numai în Franţa... cred că este unul 
din rarele manuale de limba română din străinătate, 
care nu ne fac de râs. Am pus mult suflet în ele, căci am 
vrut astfel să îndeplinesc şi dorința mamei, care de mic 
mă încuraja să fiu profesor de limba română. 


„Nebunia” creatoare am moștenit-o, cred, de la mama, Daria, 
„îndărătnicia” lucrării ogorului culturii, de la tata, Vasile. 


Dacă pot fi editate aceste două manuale și în Basarabia – 
Moldova... îmi dau şi cămaşa, cum se spune, pentru acest 
gest cultural! 

Chisinäu, 31 august 1998, Casa Limbii Române. Valeriu Rusu (in centru, rândul doi) 
împreună cu (de la stânga la dreapta) Liliana Filip, Aurelia Rusu, Ana Bantos, 
Vasile Romanciuc, Spiridon Vangheli, Grigore Vieru, Gheorghe Triboi, 
Gheorghe Prini, Iulian Filip şi Alexandru Bantos 


Acuma am pe masa de lucru două volume: Ecouri poetice din Basarabia, cu 
traduceri realizate cu studenţii mei, şi Tiganiada, traducere integrală (pentru 
prima dată, în istoria zbuciumată a acestei capodopere a literaturii universale, 
şi de o actualitate impresionantă), realizată de Aurelia, Romaniţa (fiica noastră) 
şi Valeriu, treime întru toate. 

Lucrez la prefață, căci vreau să trec cu un burete aspru si dătător de viață nouă, 
reală, peste imaginile „create” în Europa, prin TV, romane, articole etc., despre 
români: vampirism, Dracula, Ceauşescu, țigani etc. 


Pe biroul meu stau şi cärtile-revistele trimise în dar: vă imbrätisez pentru lupta 
nobilă, inspirată de dreptate şi adevăr pe care o duceti. 


Ştiţi că veţi avea în mine, până la ultima suflare, un luptător de nădejde în sco- 
pul aceloraşi idealuri. 


Pe curând, cu noi şi bune știri culturale (și nu numai!). 


Vacanţă plăcută, salutări tuturor Fraţilor noștri întru Ştiinţă şi Adevăr, şi în 
primul rând Colegului Anatol Ciobanu, 


Cu cele mai alese sentimente, 


Valeriu Rusu 
Aix-en-Provence, 2 iulie 1996 


IN MEMORIAM VALERIU RUSU 105 


Valeriu PURTÂND RECUNOSTINTA 
RUSU ORAŞULUI AIX-EN-PROVENCE 


Aix-en-Provence, 15 iunie 2000 
Către Casa Limbii Române, Chișinău 
În atenţia domnului Director Alexandru Bantos 


Stimate domnule Director, 


Asa după cum ştiţi, în ziua de 14 iunie a.c., a avut loc, în or- 
ganizarea Departamentului nostru, manifestarea culturală 
franco-română consacrată celei de a 150-a aniversări de 
la naşterea lui Mihai Eminescu, poetul national al tuturor 
românilor, şi a trei decenii de la crearea Departamentului 
de limbă română şi a Seminarului de traduceri „M. Emi- 
nescu” la Universitatea Provence din Aix-en-Provence. 


Participanţii la această reuniune de simtire si cultură 
românească au luat cunoștință cu deosebită atenţie și 
bucurie de mesajul trimis de Casa Limbii Române din 
Chişinău cu acest prilej. 


Apreciind activitatea excepțională pe care Casa Lim- 
bii Române din Chișinău o desfăşoară, sub conducerea 
Dumneavoastră, rolul ei de seamă în promovarea şi cul- 
tivarea limbii Române, acolo, la limes-ul LATINITATII, 
spre Orient, avem onoarea şi plăcerea să vă aducem la 
cunoştinţă că, în cursul acestei reuniuni, domnul Len- 
grand, adjunctul Primarului-Senator al Aix-ului, domnul 
Jean-François Picheral, împreună cu conducerea Depar- 
tamentului nostru, au hotărât să acorde Casei Limbii Ro- 
mâne din Chişinău medalia oraşului Aix-en-Provence. 


Felicitându-vă călduros, pe Dumneavoastră, domnu- 
le Director, şi pe colaboratorii Dumneavoastră pentru 
această distincție care ne onorează pe toţi, 


Urând realizări tot mai însemnate şi mai bogate Casei 
Limbii Române din Chişinău, 
Vă rugăm să primiţi, în spiritul alesei noastre colaborări 


în spaţiul culturii românești, stimate domnule Director, 
expresia sentimentelor noastre de stimă şi consideraţie. 

Valeriu VITA-DE-VIE 
RUSU DIN NIORCANII SOROCII 


Este duminică, 12 noiembrie 2000. Ora 6 şi 20 de minute 
dimineaţa. Telefonul sună. Mă grăbesc să ajung la aparat 
(ce s-a mai întâmplat?, cine sună la această oră, dumini- 
ca?). 


Este profesorul Sergiu Guţu, din Soroca (în blocul în 
care locuiesc, la etajul al III-lea, toate obloanele sunt tra- 
se, toată lumea doarme), acest telefon este vita-de-vie 
imaginată de Vasile Romanciuc care îmi aduce veşti din 
Niorcanii Sorocii, satul meu de baștină. 


Ca să nu-i cheltui bänutii (ştiu cât costă o convorbire te- 
lefonică cu Franţa), îi spun scurt: „Am primit scrisoarea 
Dumneavoastră. Vă răspund curând”. 


Primul gând a fost să scriu aceste rânduri. Când am fost, 
30 august — 2 septembrie 2000, la Chişinău, am avut plă- 
cuta ocazie să-l cunosc pe domnul Guţu chiar la gară. 
Mi-a spus câteva vorbe de bun venit şi mi-a dat un ma- 
nuscris: La petite fourmi. 


Profesorul Guţu a inventat / creat o metodă ingenioasă 
de a-i incita pe copiii basarabeni să se apuce vârtos de 
învăţarea limbii franceze. 


Prestigiul internaţional al limbii franceze, mesajul uma- 
nist al culturii franceze justifică pe deplin invitaţia profe- 
sorului Guţu, adresată elevilor: 


„Ouvrez vos abécédaires /, Car îl est temps / De com- 
mencer / A apprendre / Le français!” 


Am fost, în ultima cälätorie la Chisinäu, oaspetele, în- 
tre altele, al Liceului „Dante Alighieri” (director: doamna 
profesoară Filip). M-a impresionat, în acea zi de început 
de an şcolar, setea de: cunoaştere şi deschiderea spre toate 
tărâmurile LATINITATII (sau ale LATINEI, cum spun 
poeţii basarabeni) ale acestor copii, atât de aprigi la min- 
te şi atât de frumoși! 

Fără îndoială, copiii din comuna Vasilcău — Soroca nu pot beneficia, încă, de 
condiţiile de viață şi de învățătură de la Liceul „Dante Alighieri”. 


Dar ei au un profesor de excepţie, un suflet împătimit de carte, un 
profesor-poet. 


Abecedarul său, La petite fourmi, este un ghid poetic pentru această călătorie 
mirifică în spaţiul limbii şi al culturii franceze. 


Aştept ca un editor generos, preocupat de destinul limbii franceze, al culturii 
franceze în Basarabia (limba franceză ne va ajuta să ne debarasăm de melodia 
şi intonatia rusească când vorbim limba română la Chișinău, prea moale şi 
tărăgănat, față de spiritul dinamic latin, nu-i aşa, domnule Alexandru Bantos, 
director al Casei Limbii Române din Chisinäu?!), să publice cartea frumoasă a 
domnului Guţu. 


Acest gest cultural va face cinste editorului, va „recompensa” pe domnul Guţu 
pentru acest telefon matinal, de azi, 12 noiembrie 2000, ora 6 şi 20 de minute... 
iar copiii noştri vor avea o carte саге îi va însoți, ca într-un joc (instructiv si 
agreabil, inclusiv în duminicile fermecătoare organizate de poeţii Iulian Filip şi 
Іапоѕ Ţurcanu la Chişinău), în Franţa imaginară... pregătindu-i pentru călăto- 
ria, reală, de mâine, în această Ţară a Luminilor. 


Aştept deci, dragă Vasile Romanciuc, ca „viţa ta de vie” să-mi aducă veşti de rod 
bogat de la Soroca. 


Marsilia, 12 noiembrie 2000, 
ora 16 şi 20 min 


Aix-en-Provence, 12 decembrie 2000. Valeriu Rusu împreună cu 
delegaţia basarabeană 

Valeriu LIMBA - _ 
RUSU CEA MAI PROFUNDA CREATIE 


Fiecare popor a dat umanităţii şiruri de creatori – în do- 
meniul artei, științei, literaturii, tehnicii etc. —, însă lim- 
ba fiecărei etnii este creația sa cea mai profundă, cea mai 
semnificativă, cea mai bogată şi cea mai dăruită de harul 
frumosului şi al binelui. 


Şi, ca români, nu vom pune niciodată în suficientă lumi- 
nă această constatare, căci puţine neamuri şi-au înfrățit 
destinul cu limba lor precum noi, primii ostași la frun- 
tariile Latinitätii, orientati spre Orient, dar apărând, prin 
jertfa noastră, Occidentul. 


La Masa împărătească a Istoriei, Ștefan cel Mare și Sfânt 
ne e martor. 


Căci prin cuvântul limbă (evident din latină moştenit) 
noi am desemnat si ,poporul” şi „limba” pe care o vor- 
bim, ambele însoţite de determinantul român (din lati- 
nescul romanus), emblemă a nobletei noastre latine. 


Noi am ţinut atât de mult, dintotdeauna, la palma de pă- 
mânt hărăzită nouă de Destin și Istorie, că am înnobilat 
latinescul terra, care însemna, banal, „pământ” - pe care 
mergem, călcăm, саге ne hrăneşte –, acordându-i semni- 
ficatia de „țară, patrie”, de unde expresia atât de specifică 
nouă dor de țară. 


Таг pentru sensul banal „obiect, rotund, pe care mergem 
etc? am apelat tot la un cuvânt latinesc, pavimentum, care 
însemna „pardoseală, duşumea, la o vilă, casă, pe care 
deci călcăm, ca şi pe pământ, fapt care explică evoluţia 
semantică în discuţie. 


Pe acest pământ al nostru, din mosi-strämosi, „de la Nistru 
pân-la Tisa”, de la Carpaţi la Dunăre si Mare, noi ne-am 
clădit, ascultând „porunca locului” de care vorbea Nicolae 
Iorga, țara românească, în toată întinderea ei armonioasă. 


Şi în această vatră de spirit, cuget si lucrare româneas- 
că, niciodată agresivă sau expansionistă, dar apărată cu 

Ion Ciocanu, Alexandru Bantos, Valeriu Rusu, Grigore Vieru si Ion Vieru 
pe Aleea clasicilor din Chişinău 


întreită încăpățânare, care a speriat tustrelele imperii – Austro-Ungar, Rus şi 
Turc —, cu care ne-a miluit Istoria la hotarele ființei noastre nationale, la această 
răscruce de limbi, popoare, civilizaţii, religii, cu luminile şi umbrele ce o defi- 
nesc în mod natural, noi nu avem de ce abdica cu nicio literă de la porunca 
Voievodului cugetării şi poeziei noastre: 


„N-avem oști, dară iubirea de moșie e un zid, 
Care nu se-nfiorează de-a ta faimă, Baiazid!» 
(Scrisoarea П). 


În rest, nu avem nimic de cerut, nimic de dat, nici ţară, nici limbă, nici frați... 


Cuvântul - „tară a minunilor”, revista „Limba Română”, 
nr. 5-6, 199, p. 12, 14 

Valeriu LIMBA ROMÂNĂ - | 
RUSU HARTĂ CREDINCIOASĂ ŞI MEREU 


VIE A SUFLETULUI NOSTRU 


….De fapt, la toate cursurile mele de limba si literatura 
română nu scap un prilej să nu pun în lumină locul lim- 
bii române între limbile romanice. Si chiar mai departe: 
ori de câte ori un cuvânt sau o formă lingvistică îmi 
permit, evidentiez tezaurul de înţelepciune, de viață si 
experiență, comunitară şi individuală, pe care românii 
de pretutindeni l-au depus, de secole, în aceşti nobili 
şi fideli mesageri de spiritualitate românească: CUVIN- 
TELE. 


[...] În tot ce fac, în tot ce exprim, prin viu grai sau prin 
scris, ca om, ca profesor, ca lingvist-dialectolog, încerc să 
ascult vocea strămoșilor şi a părinţilor mei (din Soroca 
lui Stefan: satele Niorcani si Sauca). Şi pentru că aceştia 
au trecut în cealaltă lume, mă simt dator să-i reprezint 
aici, atâta timp cât forţele si gândul lucid nu m-au părăsit 
încă... $1 uneori, în ceasuri de taină – noaptea, singur cu 
foaia de hârtie în faţă, clipocitul stelelor sau briza Mistra- 
lului (un vânt ce bate în Provence) împrumută parcă ac- 
cente dulci ale graiului moldovenesc şi desluşesc, atunci, 
la fereastra mea marseilleză, mesajele lor. Căci aşa cum 
spunea şi Tache Papahagi, omul de ştiinţă este solitar în 
creaţia sa, dar solidar prin gestul său cultural, cu poporul 
din care a pornit în lume. 


[...] Limba română nu piere, şi nu va pieri! Nici în Ba- 
sarabia, nici în Transilvania, nici în Oltenia, nici la ro- 
mânii sud-dunăreni, sau la cei din Caucaz! Şi mai ales la 
sate! Încă o dată satul românesc „se achită” foarte bine de 
nobila sa misiune: matrice stilistică a culturii româneşti 
(Lucian Blaga), tezaur de viață comunitară si izvor de noi 
imagini şi afirmări etnice. Cu excepţii neînsemnate, pot 
afirma că acolo, la ţară, am întâlnit, am auzit cea mai fru- 
moasă limbă română. Numai la Sadoveanu, la Creangă, la 
Eminescu am auzit o astfel de limbă. Parcă aveam în faţă 
personaje literare! Este foarte important că basarabenii, 
deşi condiţiile lor de existență au fost extrem de dificile, 
au păstrat totuşi neîntinate limba, sufletul si tradiţiile. Ce 

vreți mai mult, domnilor? Temelia este sănătoasă, nu ne rămâne decât să о 
consolidăm, lucru care se face prin muncă, cu foarte multă muncă. Şi aici aş 
vrea să zic un cuvânt aparte despre misiunea profesorului, a intelectualului în 
general. Am conversat cu multi dintre ei. Concluzia? Trebuie să reconstituim 
prestigiul de altă dată al intelectualului. EI trebuie să redevină un simbol, un 
dascăl, un profet chiar al neamului. Evident, e uşor a afirma acest lucru şi cu 
mult mai dificil e a crea condiţii profesorului ca să aibă un salariu bun, stabil şi 
să-l primească la timp, să scape de grija grădinii, a gospodăriei etc. El trebuie să 
aibă în grijă un singur lucru - sufletul, starea spirituală a sătenilor, nivelul lor 
de cultură care solicită efort, nervi, sănătate etc. Dar să revenim la starea limbii 
vorbite în Basarabia. Să fim bine intelesi: în întreita calitate de om, român si de 
lingvist îmi place să aud toate limbile pământului, şi le admir frumusețile, în- 
telese sau abia-ntelese. Însă, când de la Paris urc în avionul pe care scrie „Mol- 
dova” şi care mă va duce în mai puţin de trei ore în Moldova strămoşilor mei, 
limba rusă a stewardeselor — în ciuda frumuseţii lor fizice, aureolată de tot ce e 
mai rafinat în lumea modernă - mă împinge în colțul cel mai ferit al fotoliului 
meu. Şi situaţia s-a prelungit la Chișinău, la hotel, la restaurant, în magazine, la 
piaţă. Chiar moldoveni neaoşi îmi răspundeau mai întâi ruseşte, crezându-mă 
străin... Şi când le spuneam cine sunt, limbile se dezlegau, precum pâraiele 
primăvara, îmbiindu-mă în dulcele grai moldovenesc, pe care numai în gura 
mamei îl mai auzisem în ultima jumătate de secol! 


[...] Da, e absolut adevărat şi nu avem de ce să regretăm, cum spunea Blaga, 
acest destin, căci din el izvorăsc luminile şi umbrele excepţionale care explică 
miracolul românesc pe acest pământ de cumpănă, la Porţile Occidentului, 
dar cu faţa spre Orient. Noi uităm prea des, astăzi, că Orientul, în sensul larg 
al termenului, nu a fost numai locul de unde veneau năvălirile de tot soiul, 
cu grijile şi necazurile ce ni le aduceau, ci si o atracţie permanentă pentru 
omenire, са tărâm al celor „o mie si una de nopţi” ... şi încă tot atâtea! Asa se 
explică şi faptul că verbul a (se) orienta, care însemna, la început, „a (se) în- 
drepta, (a) merge spre..., a (se) gândi... la Orient”, s-a „banalizat”, prin frecven- 
ta folosire, la toate punctele cardinale (azi spunem şi „mă orientez spre... apus, 
nord, est”) şi chiar mai departe: „a (se) descurca” etc. Toată istoria noastră nu 
a fost decât o lecţie permanentă de comportament faţă de noi înşine, dar si 
față de alţii. Or, limba română actuală este nu numai liantul dintre generaţii, 
ci şi o hartă credincioasă şi mereu vie a sufletului nostru. Şi e păcat că adesea 
cei care au convietuit cu noi nu ne-au cunoscut această fără de pret comoa- 
ră – limba română. 


Fragment din dialogul Să luăm aminte: am supraviețuit 
datorită satului, revista „Limba Română”, 1997, nr. 1-2, p. 41-45 

Valeriu INIMA MEA 
RUSU TREMURA 


PENTRU BASARABIA 


Întâlnirea de astăzi este un moment unic în viața mea si, 
recunosc, m-ati copleşit. Sunt convins că nu merit tot ce 
s-a afirmat despre mine şi toate gesturile de solidaritate 
pe саге mi le arätati. Însă pentru că interpretez tot ce s-a 
întâmplat aici, mai ales ca pe un gest de solidaritate cul- 
turală decât drept un semn de preţuire a ceea ce am făcut, 
le accept cu multă plăcere şi vă mulțumesc călduros. 


Vreau să vă spun că istoria acestor două manuale pe 
care le vedeţi aici este istoria vieţii mele. Când aveam 
şase ani si hălăduiam cu copiii din Niorcani în jurul 
iazului, într-o seară mama, care avea doar două clase 
primare, mi-a spus: Tu, băiete, vei fi profesor de romä- 
nă. Fratelui mai mare, Vadim, i-a spus: Tu vei fi agro- 
nom, vei lucra pământul. Atunci nu am acordat atenţie 
spuselor ei. Dar destinul a vrut să îndeplinesc această 
poruncă a mamei, poruncă a locului, şi să devin pro- 
fesor de limba română. De atunci, de la acea vârstă 
petrecută la Niorcani, Donduşeni, s-au scurs ani, s-au 
scurs decenii, au fost vremuri tulburătoare pentru 
mine. A venit apoi anul 1987, când am plecat la Aix- 
en-Provence. Mama murise deja în 1981. A venit anul 
1991, când a murit fratele meu şi nu am putut să merg 
la înmormântarea lui. În 1992 a murit tatăl meu, şi nu 
am putut să merg nici la înmormântarea lui. Şi atunci, 
în 1992, după 40 de ani de cercetări şi de activitate, mi-am 
zis: acum inima şi mintea mea sunt coapte pentru a 
scrie, pentru a face un elogiu limbii române. Şi m-am 
apucat, în acele momente foarte tulburătoare pentru 
sufletul meu, să scriu aceste manuale. Ele poartă am- 
prenta tremurätoarei aspirații de a transmite ceea ce 
am moştenit de la părinţi, ceea ce mi-a dat ţara, ceea 
ce mi-a dat satul. Așa se explică faptul că, destul de 
târziu, am purces la elaborarea acestor două manuale, 
pentru că a scrie un manual despre limba ta maternă, 
despre ţara ta, pentru străinătate, înseamnă a-ţi asuma 
o răspundere, o povară extraordinară. Si dacă nu s-ar 

fi produs aceste momente cruciale din viața mea, nu sunt sigur că as fi avut 
curajul să mă apuc de această zăbavă. 


Evenimentul pe care-l sărbătorim aici, lansarea în versiune rusească a celor 
două manuale, are o semnificaţie cu totul excepțională. Am plecat aproape, mi-e 
şi teamă să spun acum, peste jumătate de secol din satul meu. Am peregrinat 
peste tot, la Bucureşti, în Europa si, după 53 de ani, cărțile mele revin la locul 
de baştină. Este cel mai frumos omagiu pe care l-am adus vreodată Basarabiei. 
Prin editarea acestor cărți mă văd reîntors la baștină. Or, aşa cum afirma cine- 
va, noi toţi ar trebui să trăim si să murim acolo unde ne-am născut, acolo unde 
am văzut lumina zilei. Inima mea tremură neostenit pentru Basarabia. Aici 
este Patria mea, aici îmi sunt bucuriile şi durerile, alături de frumosii, harnicii, 
bunii, chinuitii şi triştii mei basarabeni. Mă întreb mereu: putea-voi oare să-mi 
onorez până la capăt datoria de fecior al acestui pământ-martir? 


[...] Am avut о şansă să am profesori extraordinari la facultate, am avut o şansă 
când am putut să audiez cursurile lui Iorgu Iordan, Alexandru Rosetti, cursuri- 
le lui G. Călinescu. Am avut o şansă când încă am mai prins din vechea gene- 
ratie de profesori extraordinari, între care e Tache Papahagi. Nu vreau să-l uit 
deloc, deşi nu mi-a fost profesor direct, l-am frecventat până în ziua morţii lui. 
Tin să aduc un omagiu acestui mare savant si mare patriot. Am avut apoi şansa 
şi curajul să-mi iau lumea în cap, pentru că trebuie să vă spun, este o șansă, dar 
este si un curaj enorm să pleci în lume. Şi pot să spun că sunt fericit. Dar totuşi 
undeva un grăunte, nu de mânie, de părere de rău există în inima mea: singura 
mea dorinţă e să mă întorc acolo unde m-am născut și unde aş vrea foarte mult 
să fiu de folos. Anume așa înțeleg să răspund la onoarea ce mi-o arătați... 


M-am simţit extraordinar la Chișinău. A doua ședere a mea în Basarabia mi-a 
confirmat nişte lucruri pe care le simțeam. Avem niște oameni extraordinari: 
de la redactorii de la radio, de la televiziune, de la Casa Presei la personalită- 
Ше pe care am avut ocazia să le întâlnesc la ULIM şi 0.5.М., la Academie, Іа 
Guvern, la Preşedinţie. Pretutindeni am descoperit oameni de o înaltă cultu- 
ră, deschişi pentru dialog şi hotărâți să schimbe soarta Republicii Moldova. 
[...] Am încredere în pământenii mei şi sunt foarte optimist pentru destinul 
neamului nostru, destinul limbii române. Sunt convins că zile frumoase ne aș- 
teaptă. Sunt sigur că se apropie ceasul când românii, inclusiv cei din Basarabia, 
vor spune un cuvânt extraordinar de argumentat, de frumos pentru civilizația 
Europei, pentru civilizația umanităţii. Aceasta este, aceasta trebuie să fie aspira- 
Па noastră. Suntem legaţi, aici, de acest mic pământ, de acest sat, Niorcani, sau 
de Sauca, dar avem aspiraţia universalitätii. Să nu pierdem momentul, prilejul 
de a reintra în circuitul valorilor moderne şi să nu uităm că numai prin muncă 
onestă, istovitoare, permanentă vom reuşi să salvăm satul, temelia existenţei şi 
rezistenţei noastre. 


Fragment din discursul rostit pe 18 decembrie 1997 la biblioteca ULIM 
cu ocazia lansării cărților prof. V. Rusu Limba română. Limbă, literatură, civilizație 
şi Limba română. Cuvinte şi imagini, 


editate de echipa revistei „Limba Română”, Chișinău, 
revista „Limba Română’, nr. 6, 1997, р. 15-16 

Valeriu CRÂMPEIE _ 
RUSU DINTR-O VIAȚA ZBUCIUMATA 


(FRAGMENT DIN MEMORII) 


Privesc înapoi... crâmpeie dintr-o viaţă zbuciumată, cu 
luptă şi muncă înverşunată, mereu, câteodată cu succe- 
se, chiar cu unele clipe de fericire. Drumul, presărat cu 
destui dușmani, şi mai ales cu proști — pe aceştia nu am 
putut să-i sufăr deloc —, cu câţiva prieteni. Toți ai mei s-au 
dus pe calea fără întoarcere. Am inima grea, durerea mă 
sfâşie. 


Totuşi trăiesc cu certitudinea că nu i-am trădat şi, ori- 
cum, i-am simțit alături (chiar când vedeam putin altfel 
unele lucruri, nu-i aşa, Vadim?!) în fiecare gând, în fieca- 
re pagină scrisă, în fiecare curs sau conferință... 


Cât vom mai avea zile, cu Aurelia, această Ardeleancă 
(scriind cu majusculă, am spus totul, am spus „Cântarea 
Cântărilor”!), împătimită şi înzestrată, în tot ce face sau 
croiește, cu mintea sau си mâna... o Lumină, mereu lină, 
mereu profundă, agitată uneori, ne luminează în față; 
Romaniţa cu Viitorul ei... 


Sper, cu toată încrederea şi patima, cât mi-au mai rămas 
în sufletul meu si în inima mea, deja putin înnegurate, în 
momentele când scriu aceste rânduri-gânduri, în Desti- 
nul Romanitei! 


Asa să-i ajute Dumnezeu şi s-o răsplătească, pentru min- 
tea ei ageră si pentru sufletul ei generos! 


Aix-en-Provence, 
8 august 1992, ora 1%, 
revista „Limba Română, Chişinău, nr. 9, 1999, p. 17 

Aurelia CĂTRE VALERIU 
RUSU 


Ti-aduci aminte, în toamna lui 1987, când toţi trei uniţi: 
tu, Romaniţa şi cu mine, ne-am rupt, poate pierdut fa- 
milial şi social, dar puneam înainte speranţa în urmaşii 
noştri şi, întărindu-ne pentru a trece toate spaimele, frica 
şi năpăstuirile, am învins în confruntările de zi cu zi. 


De acolo, de la Aix-en-Provence, înconjurat de prieteni 
de nădejde, ne întăreai, spunându-ne că ne vom regăsi 
şi vom В din nou împreună – chiar si atunci când Ro- 
manita si cu mine, härtuite, deznădăjduite, încercuite în 
puterile nopţii, nu mai găseam tăria de a crede. 


Legământul nostru a ţinut. 


Ne-am scris împreună cărțile, ne-am bucurat şi suferit 
împreună, am năzuit să smulgem Cerului un crâmpei de 
lumină, am ţinut, din tot sufletul, să facem parte binelui. 


Acum, pe albul pernei de spital, după suferinţa grea si 
neîndurătoare, fața ta e şi mai prelungä, iar mâna punc- 
tează, sacadând clipele, voind să spună са nu mai poţi 
îndura şi că totul s-a sfârşit. 


Am sperat până la capăt, am rugat şi chemat şoptind, de-a 
lungul zilelor şi nopţilor, îndurarea. 


Ai lui, rămânem, aici, o vreme, deşi am stat cu vitejie ală- 
turi, şi vom pleca, frânturi îndurerate, împreună cu el. 


Chipul său surâzător, vocea-i blândă şi lină ne vor fi din 
nou Călăuză... 

Romanita 
RUSU 


A MON PÈRE 


Si le propre des anges est de filtrer le mal et de restituer 
le bien en gardant toujours le même sourire empreint de 
douceur et de générosité — alors mon père en fut un! 


Si lon reste enfant tant que nos yeux gardent cette lumière 
interrogative et émerveillée – alors mon père est resté un 
enfant qui na jamais connu la méchanceté, jusqu'au bout! 


Si la vie ne nous est donnée que pour leffeuiller au 
contact du monde, alors mon père la brisée en milliers 
de morceaux de lumière qu’il a offert а tous ceux qui ont 
croisé son chemin. Sans jamais épargner ses forces et sa 
sensibilité, sans l'ombre d'une rancœur. 


Son élan permanent vers les autres fait que, aujourd’hui, nous 
sommes tous là pour l'accompagner: la famille, les amis, les 
étudiants et même les personnes qu’il a à peine rencontrées et 
qui avons tous été touchés par ses ailes desprit et de cœur. 


Il a poussé les limites de son corps toujours plus loin dans 
la course perdue d'avance avec les ressources infinies de 
son âme; jusquà voir son petit-fils atteindre les sept ans 
qui, selon la croyance roumaine, permettent à un enfant 
de simpregner de toutes les valeurs fondamentales de la 
vie. Et il l'a fait, obstiné et doux à la fois, heureux de le voir 
et triste de pressentir que le temps lui était compté et qu'il 
n'allait pas pouvoir le soutenir encore très longtemps. 


Dire aujourd'hui qu'il va me manquer serait futile et 
mensonger. Car je sais déjà que du lever au coucher du 
soleil, chaque instant trouvera son écho dans tel ou tel 
moment du passé. Il a été et restera mon repère, mon 
soutien et mon interdiction de tomber. 


Puisse-t-il être accueilli en paix, là où il va, par ceux qui, com- 
me lui, sont si rares ici-bas: Daria, Vasile, Vadim, Richard. 


Quant à nous, il ne nous reste que la dure tâche de ne pas 
trop le décevoir. 


Saluons une dernière fois le Grand Homme qui fut, tout 
simplement, mon papa! 

Jean-Claude ADIEU À VALERIU 
BOUVIER 


Cest avec beaucoup démotion que je prends la parole ce 
matin pour dire un dernier adieu à mon ami Valeriu et 
essayer d'apporter un peu de réconfort à sa famille: Aure- 
lia, Romanita, Julien. Cela fait près de quarante ans que 
nous étions liés l’un à l’autre. Nous avions fait connais- 
sance en 1970, quand il était arrivé à Aix, pour occuper 
le poste de lecteur de roumain, avec sa femme, Aurelia, et 
sa fille, Romanita, qui à l'époque était un peu plus petite 
que Julien. La dialectologie que nous pratiquions Рип et 
l'autre, lui au Centre de Phonétique et de Dialectologie 
de l'Académie de Bucarest, moi à l’Université de Proven- 
ce, ă Aix, nous a tout de suite rapproches. Et ce fut ainsi 
le début d’une longue et réelle amitié, d’une amitié quon 
peut dire fraternelle, d’une véritable fraternité, qui dès le 
début fut étendue à nos deux familles. 


Nous avons évidemment beaucoup de souvenirs en 
commun, souvenirs de moments très heureux que nous 
avons vécus ensemble, à Aix, à Marseille, dans la Drôme, 
ou encore en Roumanie où nous étions magnifiquement 
accueillis, mais souvenirs aussi de difficultés de diverses 
sortes que nous nous efforcions de partager. Il serait trop 
long dégrener tous ces souvenirs et ce ne serait ni le mo- 
ment ni le lieu. 


Mais je voudrais surtout insister sur quelques aspects de 
Ја carrière universitaire que mena Valeriu Rusu à Аіх. 
Саг ce fut un grand universitaire qui fit honneur а Pins- 
titution qui Га accueilli en deux temps successifs: d'abord 
pour un emploi temporaire de lecteur, puis à partir de 
1987, date à laquelle il decida demigrer en France, pour 
des fonctions durables qui ont été de professeur associé, 
de maître de conférences, et enfin de professeur au plein 
sens du terme et de professeur émérite à partir de sa mise 
à la retraite. 


Quand il arriva à Aix en 1970, Valeriu Rusu trouva à 
l’Université un enseignement du roumain qui était enco- 

re très balbutiant et marginal. Peu à peu, grâce à sa compétence bien sûr, mais 
aussi grâce à son dynamisme, son enthousiasme, son dévouement aux autres et 
tout particulièrement à ses étudiants, il a développé d’une façon considérable 
la petite section de roumain du départ et il a ainsi donné à la langue et à la 
culture roumaines à Aix toute la place quelles devaient avoir dans le concert 
des langues romanes. 


Enseignant très efficace et chercheur actif, qui laisse derrière lui une œuvre 
scientifique très importante, écrite en roumain et en français, dans le domaine 
de Ја dialectologie, mais aussi de la culture populaire, de l’histoire, de la littéra- 
ture..., Valeriu Rusu nous a séduits aussi à Aix par ses qualités danimateur et 
de la façon très heureuse dont il a su faire rayonner la culture roumaine au-delà 
du cercle de ses étudiants, dans l’université et dans la ville dAix. Je donnerai 
seulement quelques exemples significatifs: l'invitation à Aix dans les années 
1970 de ce grand messager de la culture roumaine quétait Zamfir, le joueur 
de flûte de Pan bien connu; le cercle poétique formé détudiants de différents 
âges, qui traduisit en français des œuvres poétiques d'Eminescu ou de poètes 
plus récents et les fit connaître à l’Université et en dehors dans des manifesta- 
tions culturelles très appréciées: l'intervention dEmmanuel aujourd’hui est un 
bel exemple de la réussite de cette action poétique universitaire; les colloques 
scientifiques enfin qu'il organisa à l’Université dans le domaine de la dialecto- 
logie ou de la littérature et qui attirèrent bien des chercheurs venant souvent 
d'autres horizons et d'autres universités. 


Enfin, je voudrais rappeler que Valeriu Rusu, qui na jamais oublié son pays 
d'origine, la Roumanie, où il retournait chaque année, depuis Ја chute du ré- 
gime Ceausescu, et où il apportait sa contribution à la vie scientifique, a mani- 
festé une attention particulière pour sa province natale, la Moldavie, arrachée 
à la Roumanie, comme on le sait, et rattachée à l’ancienne U.R.S.S., puis deve- 
nue indépendante. En invitant des collègues moldaves, en organisant avec eux 
des manifestations et des publications, en y allant lui-même avec Aurelia, en 
particulier pour recevoir le titre de docteur Honoris Causa de l’Université de 
Chişinău, il apporta à ce pays ces dernières années une aide scientifique extré- 
mement précieuse. 


Par tes qualités humaines incontestables, ta gentillesse, ta gaieté, ta joie de vi- 
vre, ton enthousiasme si communicatif, qui allaient de pair avec une énergie 
et une volonté qui forçaient l'admiration, tu as su conquérir l'estime et l'amitié 
de beaucoup de personnes en Roumanie et en France. Tu nous as beaucoup 
apporté et nous ten sommes infiniment reconnaissants. Nous ne toublierons 
pas. Adieu, Valeriu. 

Theodor PLECAREA 
CODREANU LUI VALERIU RUSU 


Tocmai mă pregäteam să merg la sărbătorirea a 70 de ani 
de la întemeierea Societăţii scriitorilor bucovineni (Su- 
ceava, 6-9 noiembrie), când Gheorghe Neagu îi telefonea- 
ză soţiei pentru a-i spune că marți, 4 noiembrie 2008, s-a 
stins din viață, la Marsilia, Valeriu Rusu, cunoscutul uni- 
versitar român de la Aix-en-Provence, soțul Aureliei Rusu, 
eminenta editoare a lui Eminescu. În numărul aniversar 
din Bucovina literară, primit cu câteva zile mai înainte, 
scrisesem, în niște Note fugare, despre ultima întâlnire, la 
Nisa, pe 30 aprilie 2008, cu soții Aurelia si Valeriu Rusu, 
care, dintr-un gest prietenesc, au parcurs peste 200 de 
km de la Marsilia, pe o ploaie sâcâitoare de primăvară. 
Ce-i drept, starea generală a lui Valeriu Rusu nu era cea 
pe care i-o cunosteam din anii anteriori, dar nu existau 
semne de îngrijorare pentru un asemenea sfârşit fulge- 
rător. Moartea lui Valeriu Rusu lasă un gol în cultura 
noastră, pe care nimeni nu-l poate umple. 


L-am cunoscut la Chișinău, unde venea des datorită 
obârşiei sale basarabene, la scurt timp după răsturna- 
rea regimului din 1989. A fost o întâlnire pe care o 
datorez şi lui Eminescu, fiindcă doamna Aurelia Rusu 
îi vorbise de mai multe ori despre lucrarea mea din 
1984, Eminescu - Dialectica stilului. Îmi apăruse în 
1992 şi Modelul ontologic eminescian, cartea primind 
un premiu al Uniunii Scriitorilor din Moldova. Cred 
că ne-am cunoscut cu acest prilej. Afinitäti elective 
indicibile ne-au apropiat imediat. Valeriu Rusu avea 
un suflet mare, o generozitate umană si cărturărească 
care fascina şi lega prietenii. Deşi părăsise {ага în соп- 
ditii dramatice, şi pentru el, şi pentru doamna Aurelia 
Rusu, a rămas profund ataşat de valorile româneşti şi 
de limba română, pe care le-a promovat în Franţa cu 
o dăruire exemplară. Când a fost cazul, a apărat aceste 
valori chiar împotriva „demitizanţilor” şi snobilor din 
țară. În ultimii cincisprezece апі, cu talent de redutabil 
polemist, a dus un veritabil război mediatic, în diverse 

publicaţii, împotriva impostorilor cărora Eminescu, Eliade ş.a. le „miro- 
seau” urât. 


Valeriu Rusu s-a născut în acelaşi an cu Grigore Vieru, la 9 septembrie 1935, 
la Mihăileanca, judeţul Hotin. În 1944, în faţa tăvălugului de deportări din 
Basarabia, familia s-a mutat dincoace de Prut. Studiile liceale şi universitare 
le-a urmat la Bucureşti, absolvindu-le în 1953 şi respectiv 1958, pentru ca din 
1959 să devină colaborator al Centrului de Fonetică şi Dialectologie al Acade- 
miei Române, iar apoi şef de secție, din 1969, la aceeaşi instituţie până în 1986. 
Doctoratul şi l-a susținut cu o lucrare monografică dialectologică a graiurilor 
oltenești. Şi-a continuat perfecționarea filologică şi printr-o bursă de trei luni la 
Universitatea din Toulouse, în 1965. Un an mai târziu devine lector de română 
la Universitatea din Belgrad, iar din 1970 până în 1974 este lector, maitre de 
conference asociat la Aix-en-Provence. Aici se va stabili din 1987, nemaiputând 
suporta mizeria spirituală a epocii de aur, persecuțiile extinzându-se şi asupra 
soției, căreia i s-a interzis activitatea asupra ediției Eminescu, realizare de о 
mare acuratețe ştiinţifică, paralelă cu cea a Academiei. La Universitatea 
Provence, a cultivat neobosit interesul străinilor pentru limba şi literatura ro- 
mână în calitate de profesor şi de conducător de teze şi de şef al Departamen- 
tului de Lingvistică Comparată a Limbilor Romanice şi Română. De-a lungul 
anilor, organizând acţiuni internaționale de promovare a limbii şi culturii ro- 
mânesti, Valeriu Rusu şi-a orientat forțele şi asupra Republicii Moldova, co- 
laborând cu publicaţiile de aici („Limba Română”, „Literatura şi Arta”, „Viaţa 
Basarabiei”), fiind susținător al Casei Limbii Române din Chişinău, în calitate 
de preşedinte de onoare, apoi în cea de membru al Centrului Academic Inter- 
naţional „Mihai Eminescu” iniţiat şi condus de acad. Mihai Cimpoi. Meritele 
ştiinţifice ale lui Valeriu Rusu au fost răsplătite cu titluri academice importante: 
a fost membru titular al Academiei de Ştiinţe, Arte şi Agricultură din 
Aix-en-Provence, doctor honoris causa al Universităţii Libere Internaţionale 
din Republica Moldova etc. Este şi cetățean de onoare al Chișinăului. 


Opera ştiinţifică a lui Valeriu Rusu s-a concretizat în 27 de cărți şi în peste 
300 de studii, articole, cronici etc. risipite prin diverse publicaţii din Franţa, 
România şi Republica Moldova. Apoi atlase lingvistice, traduceri, antologii. 
Împreună cu Aurelia Rusu si cu fiica lor Romaniţa Rusu, a dat o remarcabilă 
versiune franceză a Tiganiadei lui Топ Budai-Deleanu. Într-un interviu acordat 
Cristinei Florescu, în revista ieşeană Convorbiri literare, Valeriu Rusu menţiona 
că a trudit la traducerea Tiganiadei timp de zece ani, fiind, totodată, colaborarea 
cea mai frumoasă între tată, soţie şi fiică. A mai tradus din Eminescu, Arghezi, 
dar şi din scriitorii români contemporani, inclusiv de la Chişinău. A pregă- 
tit pentru tipar Dicţionarul dialectului aromân general şi etimologic al lui 
Tache Papahagi, versiunea franceză aparținând unei discipole a profesorului, 
Estelle Variot. Domeniile ştiinţifice acoperite de Valeriu Rusu sunt numeroa- 
se: lexicologie, dialectologie, istoria limbii, etnologie, folclor, stilistică, 
sociolingvistică, publicistică. Cele mai multe dintre studiile şi monografiile 
lui Valeriu Rusu sunt elaborate în baza cursurilor susținute la universitate: In- 

troducere în romanistică, Geografia lingvistică, Vocabularul ş.a. În ţară însă, din 
păcate, în ţară, scrierile lui Valeriu Rusu sunt prea putin cunoscute. 


Concepţia sa lingvistică este profund marcată de tradiția românească, de la 
Ovid Densusianu la Eugen Coșeriu, dar si de lingvistica europeană modernă, 
pe fondul filozofiei unor Blaga, Noica, Eliade. Pentru el, limba nu este un simplu 
instrument de comunicare, ci e fondatoare de cultură, în sensul pe care l-a avut 
în vedere Roman Jakobson sau Constantin Noica. De aici insistența cu care 
autorul s-a aplecat asupra fenomenului lingvistic al satului românesc din toate 
provinciile, studiindu-i dialectele, din perspectivă etnolingvistică si folclorică. 
De asemenea, el era convins că latinitatea limbii române, ca accident istoric 
imperial benefic, e grefată pe o matrice dacică, ce n-a putut fi dislocată de con- 
tactul vremelnic cu elementul roman, de unde originalitatea inconfundabilă a 
latinitätii noastre între celelalte popoare romanice. A mers, desigur, pe urmele 
unui Hasdeu sau ale lui Lucian Blaga, cel din „revolta fondului nostru nelatin” 
Matricea românească este atât de profund înrădăcinată în spiritul marilor oa- 
meni de cultură, încât şi transplantati în alte meleaguri ei poartă românitatea 
ca pe o comoară menită să fecundeze culturile de adopţie. Îi plăcea să invoce 
observaţia lui Jean d'Ormesson, celebrul istoric literar şi academician francez, 
care, în vol. al II-lea din Un autre histoire française, Paris, 1998, p. 319, îşi în- 
cepea capitolul dedicat lui Emil Cioran cu observaţia: „Nous devons beacoup 
aux romains” (datorăm mult românilor), citându-i pe Eliade, Cioran, Ionescu 
şi Brâncuşi. În interviul din „Convorbiri literare” din 2005 (prilejuit de aniver- 
sarea a 70-a), Valeriu Rusu putea mărturisi, cunoscând bine fenomenul la fața 
locului, că asimilarea geniilor româneşti de către cultura franceză „nu a fost o 
anexare pasivă, căci aceste personalități au reconvertit Parisul (oraş-simbol) 
într-un sat-matrice românesc”. 


Cât priveşte Basarabia, Valeriu Rusu a purtat-o în suflet până în clipa plecării 
dintre noi, plăsmuire spirituală care, desigur, i-a supravieţuit şi-i va supraviețui 
mereu. Întrebat ce înseamnă pentru el Basarabia, a răspuns că nu poate fi decât 
centrul lumii, „boaba de spumă” eminesciană creatoare de lume românească. lar 
dacă împlinirea a 70 de ani i-a fost trecută cu vederea pe malurile Dâmboviţei, 
a fost cinstit cum se cuvine la Chișinău, fiind sărbătorit chiar la Casa Limbii 
Române condusă de Alexandru Bantoş. Tot cu acel prilej, Editura Cartier а 
editat broşura Moment poetic cu profesorul Valeriu Rusu, într-o colecție ajunsă 
atunci la nr. 32, avându-i ca editori pe Iurie Colesnic, Iulian Filip, Vasile Ro- 
manciuc şi lanoş Țurcanu, cu o prefaţă semnată de Nicolae Dabija, privitor la 
viaţa şi activitatea profesorului. 


Rămâne de datoria Chişinăului să înceapă editarea operei celui care ne-a pără- 
sit cu trupul, dar care va rămâne viu în memoria noastră. 


Huși, noiembrie 2008 


122 


Vasile PATRU NOIEMBRIE 
ROMANCIUC CEL TRIST 


Pe data de patru noiembrie, seara, cred că după ora opt, 
m-a sunat, de la Bălți, doamna Ludmila Cabac. După vo- 
cea îndurerată a dumneaei, mi-am dat seama că urmează 
să aud o veste tristă, nicidecum însă cea pe care am 
auzit-o: „S-a stins din viaţă Profesorul Valeriu Rusu... 


La început de septembrie, încercasem de mai multe ori 
să-l sun, să-l felicit cu ocazia zilei de naştere, dar telefonul 
de la Marsilia tăcea... Pe la jumătatea aceleiaşi luni, am 
sunat de la Nisa, unde plecasem împreună cu soţia în vi- 
zită la fiul nostru – mă gândeam că între Nisa şi Marsilia 
nu sunt decât vreo două sute şi ceva de kilometri şi poate 
că am fi reuşit să ne întâlnim (îmi era dor de dl Profesor, 
în ultimii ani nu comunicam decât la telefon)... Mi-a răs- 
puns doamna Aurelia şi astfel am aflat că Profesorul e la 
spital, grav bolnav. Revenind la Chişinău, am format din 
nou numărul de la Marsilia, și am înţeles că lucrurile nu 
s-au schimbat prea mult — speranțe mici, mici de tot... 


Şi acum, acest patru noiembrie, care, de azi înainte, va fi 
scris cu lacrimi în calendarele prietenilor Profesorului... 
Studenţii de la Facultatea de Litere din Aix-en-Provence 
îl iubeau mult (îi spuneau simplu, Valeriu, ca unui coleg, 
ca unui frate). Membrii Seminarului de traduceri „Mihai 
Eminescu”, pe care l-a fondat şi l-a condus ani în şir, în- 
vätau cu plăcere şi asiduitate limba română - Profesorul, 
om de mare cultură, a ştiut şi a avut harul de a convinge, 
de a-i face pe tinerii francezi să citească în original şi 
să îndrăgească poezia lui Eminescu, Blaga, Arghezi, Stă- 
nescu, Sorescu, poezia românească din Basarabia (acum 
zece апі, la Editura Ştiinţa, apărea antologia Domniei 
Sale Echos poétiques de Bessarabie, care s-a bucurat de 
două lansări memorabile, organizate de familia Rusu: la 
Ambasada României din Paris şi la Facultatea de Litere 
din Aix-en-Provence - aici întâlnirea studenţilor fran- 
cezi cu un grup de scriitori din Chişinău a durat mai bine 
de patru ore!). 

Originar din Basarabia, Valeriu Rusu nu şi-a uitat niciodată rădăcinile. A păstrat 
legături strânse cu oameni de ştiinţă si de cultură de aici, a încurajat si a spri- 
jinit efortul tinerilor basarabeni de a studia în Franţa... A susținut întotdeauna 
aspiraţiile noastre de reunire cu Patria-mamă, visa să se întoarcă într-o bună zi 
acasă — într-o Basarabie românească liberă, fără sârmă ghimpată pe Prut. 


A fost de câteva ori oaspete drag al casei noastre, nu voi uita niciodată acele cli- 
pe care mi-au înseninat inima. Era un bărbat frumos, înalt, cu părul uşor ondu- 
lat atins de prima ninsoare, pe faţa lui blândă puteai citi ca-ntr-o carte deschisă 
lumina răzbătând din adâncul sufletului său... Un om de o rară bunătate... Nu 
m-am întrebat niciodată dacă are sau nu duşmani, știu însă că Domnia Sa era 
un adversar neîmpăcat al inculturii, ipocriziei şi inechitätii. 


La noi în casă l-am auzit spunând: „Mulţumesc lui Dumnezeu că nu trebuie să 
mulțumesc nimănui... Iar eu, astăzi, după patru noiembrie cel trist, zic: „Mul- 
tumesc lui Dumnezeu că mi-a dat norocul să-l cunosc pe Valeriu Rusu, căruia 
atâția oameni au pentru ce să-i mulțumească. 


Cred că la trecerea dragului nostru prieten în lumea celor drepţi n-a căzut o 
stea... Cred, mai degrabă, că steaua care s-a aprins în ceruri la nașterea sa are 
acum o lumină mai intensă, îmbogăţită de toate lucrurile frumoase, de neuitat, 
pe care Profesorul le-a lăsat aici, pe Pământ, şi pe care ea, steaua lui, vie, fier- 
binte, se sprijină... 


Verbele limbii române refuză să vorbească despre Valeriu Rusu la timpul trecut... 


10 decembrie 2000. Anatol Ciobanu, Vasile Romanciuc, Valeriu Rusu, Aurelia Rusu, 
Nicolae Dabija, Ana Bantoş, Dan Mănucă pe muntele Sainte Victoire 

Ana 
BANTOS 


LOU SOULEU ME FAI CANTA 


În aceste timpuri definite drept ale multiculturalitätii 
Valeriu Rusu a înţeles că fenomenul comunicării nu poa- 
te fi conceput altfel decât prin prisma comuniunii spiri- 
tuale, că e puţin să pledezi pentru universalul abstract, 
mai important dovedindu-se a fi perceperea comunicării 
prin prisma formelor istorice concrete şi că viitorul tre- 
buie citit într-un prezent în care trecutul este împletit în 
mod organic. Anume din aceste considerente a organizat, 
în mai 1999, la Universitatea Provence Săptămâna poezi- 
ei române din Republica Moldova (cu participarea unei 
delegaţii din care făceau parte Grigore Vieru, Mihai Cim- 
poi, lulan Filip, Vasile Romanciuc, Ion Hadârcă, Alexan- 
dru Bantos şi subsemnata), în cadrul căreia, la multiplele 
întâlniri cu oameni de cultură, profesori universitari, stu- 
denti francezi a fost subliniată oportunitatea relansärii 
programului poeţilor în spiritul integrării europene, în 
albia trasată de înaintașii noştri spirituali Frederic Mis- 
tral şi Vasile Alecsandri, a valorificării patrimoniului cul- 
tural comun. Consecvent, Valeriu Rusu a organizat, în 
2001, Colocviul internaţional Ginta latină şi Europa de 
astăzi, la care am avut onoarea să fiu invitată împreună 
cu profesorul Anatol Ciobanu, scriitorii Nicolae Dabija, 
Iulian Filip, Vasile Romanciuc si domnul Dan Mănucă, 
directorul Institutului de Filologie Română „Alexandru 
Philippide”, Filiala Academiei Române din Iaşi. Dialogul, 
scria Ortega y Gasset, este logosul din punctul de vedere 
al celuilalt, al aproapelui. Refugiat în Franţa, după o ac- 
tivitate îndelungată și fructuoasă de dialectolog la Insti- 
tutul de Lingvistică al Academiei Române (prima oară 
cunoscând refugiul la vârsta de numai şapte ani, când 
împreună cu părinţii şi cu fratele Vadim au plecat din 
satul natal Niorcani, Soroca, în România), Valeriu Rusu a 
făcut efortul de a-i apropia pe occidentali de limba, lite- 
ratura şi cultura română. 


În calitatea sa de profesor la Universitatea Provence a 
promovat cu multă osârdie valorile literare şi culturale 

Universitatea Provence. Aurelia Rusu, Ion Hadârcă, Valeriu Rusu, Grigore Vieru, 
Ana Bantos, Mihai Cimpoi, Vasile Romanciuc, Iulian Filip la o întâlnire cu studenţii 


româneşti, îndrumându-şi invätäceii să traducă din poezia clasică şi modernă 
română. Datorită lui au apărut volumele traduse în franceză din Eminescu, 
Lucian Blaga şi poezia din Republica Moldova, Echos poétiques de Bessarabie, 
volumul de articole şi studii literare La pomme dor de Mihai Cimpoi, iar îm- 
preună cu fiica sa Romaniţa şi cu soţia sa Aurelia Rusu, eminentă cercetătoare 
a operelor eminesciene în manuscris, care l-a încurajat şi susținut pe tot par- 
cursul vieţii lui zbuciumate, au tradus Tiganiada lui Ion Budai-Deleanu. Sub 
îndrumarea lui Valeriu Rusu şi-au susținut tezele despre literatura română Es- 
telle Variot şi Mariana Danilenco-Crăciun, aceasta din urmă publicând-o sub 
titlul La poésie bessarabienne contemporaine et la quête de l'identité culturelle, Ёа. 
Connaissances et Savoirs, Paris, 2005. 


A fost intermediarul dintre cultura română si cea europeană occidentală, în 
acest proces anevoios avându-i în vedere şi pe basarabeni, iar de la o vreme, 
mai cu seamă, pe noi, basarabenii. Faptul că ne-a făcut să ne simţim prezenți 
la modul concret în acest dialog dintre Est şi Vest contează enorm pentru ceea 
ce va urma. Dorinţa lui de a-i include si pe basarabeni nu a însemnat tentativa 
de reducere a câmpului spre care şi-a îndreptat ţinta, ci de a-i prezenta Occi- 
dentului peisajul valorilor culturale românești în dimensiunea lui completă. 
Din același motiv, revenit acasă, în Basarabia, după o prea îndelungată absenţă, 
înțelegând perfect importanţa activității misionare în apărarea limbii în Repu- 
blica Moldova, Valeriu Rusu a încurajat inaugurarea Casei Limbii Române la 


126 


Chişinău. Mi-l amintesc сит în acele zile de fierbere când, pe ultima sută de 
metri, muncitorii lucrau până noaptea târziu cu umbrelele, din cauza ploii care 
nu mai contenea, el a ţinut să meargă la fața locului si să-i susțină, oferindu-le 
chiar bani din propriile economii. Dincolo de gestul generos, care echivala cu 
concretetea faptei, aveam să citesc anume „răzbunarea” celui care trăia acut 
destinul apărătorului ce luptă din răsputeri, de unul singur, pentru promovarea 
imaginii Тагіі sale. 

Meritul lui Valeriu Rusu este că a găsit soluţii concrete pentru rezolvarea pro- 
blemei comunicării noastre în cadrul european şi că le-a aplicat în practică: 
cele două manuale de limba română (scrise în limba franceză) pentru francezi, 
frăgezimea şi prospetimea limbii pe care o caută scriitorii, dialectologul aflând-o în 
istoria limbii, manuale care ulterior au fost traduse la Chișinău în limba româ- 
па, саге pe care le-a editat, întrunirile si colocviile organizate, – toate demon- 
strează că el a trăit după principiul pe care îl repeta de câte ori avea prilejul: Să 
facem fiecare dintre noi ceea ce putem la locul pe care îl ocupăm şi lucrurile se vor 
mişca înainte. Recapitulându-i destinul prin prisma acestui criteriu ре care şi 
l-a impus în primul rând sie însuși, ne dăm seama, acum, când nu-l mai avem 
printre noi, de eroismul vieții cotidiene al unui basarabean care a optat si pen- 
tru diversitatea valorilor culturale în Occident. 


Astăzi constientizäm tot mai mult devalorizarea noțiunilor, a termenilor. Oco- 
lim cuvinte care ni se par demodate. Ce înseamnă, bunăoară, a fi patriot? Sau 
ce înseamnă a fi erou? Cred că prin tot ceea ce a făcut Valeriu Rusu, prin faptul 
că, întorcând spatele politicii, a muncit pentru promovarea valorilor româ- 
neşti în spaţiul francez a conferit concretete şi consistență acestor noțiuni şi că 
din aceste considerente Valeriu Rusu a fost un adevărat patriot şi un adevărat 
erou. 


„Am cunoscut datorită lui Valeriu Rusu frumuseţea universului spiritual al 
Universităţii Provence, al tineretului francez pe care a reuşit să-l facă mai re- 
ceptiv față de limba si literatura română, am cunoscut dimensiunea provensală 
a frumuseţii pe care Franţa a oferit-o dintotdeauna poeţilor şi pictorilor din 
toată lumea, frumuseţe ce se revarsă generos, în dialect occitan, dintr-un vers 
apartinändu-i lui Mistral pe care noi, basarabenii, aflați pe acele meleaguri in- 
undate de soare, îl murmuram încântați si care, de acum încolo, ni-l va aduce 
printre noi, ori de câte ori ne va fi dor de el, pe dragul si nepretuitul nostru 
Valeriu Rusu: 


Lou souleu me fai canta (Soarele mă face să cânt)... 

Mihai MULTICULTURALUL 
CIMPOI 


Valeriu Rusu a reprezentat prin personalitatea sa inte- 
lectuală şi prin opera lingvistică multiculturalismul în- 
teles ca dialog valoric european şi mondial. A fost un 
adevărat liant între cultura română, cea franceză şi cea 
general europeană. 


În felul acesta, a continuat o tradiţie seculară: acea a 
relationärii strânse, congenere — dată fiind apartenența 
noastră comună la ginta latină —, între modelul cultural 
francez şi modelul cultural românesc. 


Arghezi spunea memorabil că limba franceză nu e lim- 
bă, ci stil. 


Valeriu Rusu avea convingerea fermă că anume acesta e 
adevărul despre limba lui Hugo şi Balzac. Mai mult decât 
atât: credea că şi limba română constituie - prin geniul 
ei, prin felul genial în care a modelat-o Eminescu - un 
stil cu acea garnitură întreagă de factori de care vorbea 
Lucian Blaga în Trilogia culturii. 


Dragostea față de limba română nu а manifestat-o în 
chip sec-profesoral, aulic, hieratic, ci ca pe o pasiune, ca 
pe o calitate sufletească neprotocolară, ce ţine de adân- 
curile incandescente ale fiinţei. 


Limba este casa (locul de adăpost) a ființei noastre, ea пе 
dă — aşa cum au spus-o Eminescu si Heidegger — certi- 
tudinea că suntem un popor făuritor de istorie. 


Frumusetile limbii române îl vrăjeau; si el le evidenția, 
raportându-le la frumuseţile limbii franceze. Ele erau, 
pentru Valeriu Rusu, traductibile, omologabile. 


O atare profesiune de credinţă o insuflă şi profesorilor, şi 
studenților – tineri literați de la Universitatea din Aix- 
en-Provence, cu care a înființat Atelierele de traduceri 
şi plurilingvism. Datorită acestei conlucrări au apărut 
traduceri din Eminescu, din alți clasici ai noştri, printre 
care şi multi basarabeni. Gratitudinea mea se îndreaptă 


Delegaţia scriitorilor basarabeni în vizită la Bandôl (Franţa) 


spre domnul profesor şi spre discipolul său pentru traducerea integrală a cărții 
Le pomme dor (Mărul de aur), în care am abordat anume interconexiunile lite- 
raturii noastre cu cea universală. 


Valeriu Rusu a creat în Franța două oaze de spiritualitate românească: una е 
chiar casa lui de la Marseille: cu soţia sa Aurelia Rusu, distins eminescolog, care 
a făcut parte din magnifica echipă a lui Perpessicius şi a pregătit spre editare 
mai multe manuscrise eminesciene, şi fiica Romaniţa, talentata poetă şi apreci- 
ată specialistă în domeniul arhitecturii. 


Cea de-a doua e catedra de romanistică şi românistică, unde a modelat o grupă 
întreagă de exegeti şi traducători - mari îndrăgostiți de limba noastră. 


Chipul lui Valeriu Rusu apare în ochii noştri înconjurat de o densă aură de 
lumină. 

lon ЅСНІТА DE REQUIEM 
HADÂRCĂ PENTRU VALERIU RUSU 


Disciplinat ca un neamt, talentat са un înger si timid 
ca o fată mare - aşa mi-a intrat în altarul sufletului, 
încă de la prima noastră întâlnire, chipul profesorului 
Valeriu Rusu, basarabeanul veşnic rănit de ghimpele 
Dorului, refugiatul succesiv la Câmpina hasdeuiană, 
apoi la Aix-en-Provence-ul lui Frederic Mistral. 


Până la memorabilele şi consistentele conferințe publice, 
desfăşurate sub auspiciile ospitalierei Case a Limbii Ro- 
mâne, întâmplarea a făcut să ne adune împreună la un 
colocviu științific consacrat artei traducerilor, manifesta- 
re desfăşurată sub egida Bibliotecii Naţionale de la Chi- 
şinău. Abordasem atunci cu nonşalanţă câteva subiecte 
la modă, legate de capricioasa artă a traducerii, fără să 
cunosc prea bine personalitățile aflate la acea oră în 
auditoriu, într-un dute-vino discret, cum se obisnuieste 
pe la noi. Am avut răbdarea să ascult si alte puncte de 
vedere, iar atunci când a luat cuvântul cvasinecunoscutul 
profesor Valeriu Rusu, glosând în tema variantelor inter- 
pretative ale Mioriţei, liber construind apoi subtile aso- 
ciatii cu opera lui Eminescu, Blaga, Stănescu, Vieru si, în 
sfârşit, oprindu-se amănunţit asupra Tiganiadei lui Bu- 
dai-Deleanu, am simţit cu repulsie handicapurile noastre 
universitare şi mi-am plecat fruntea în fața maestrului, 
deşi profesorul mi-a remarcat, cu generoasa-i bonomie, 
modesta mea comunicare. 


Ne-am împrietenit pe loc şi am vorbit multe şi de toate, 
simțind căldura benefică a unui suflet de frate, care te 
înțelege fără cuvinte si de care nu-ţi vine să te desparti 
niciodată. 


A fost un noroc că ne-am întâlnit sub acelaşi soare şi a 
fost un mare noroc pentru cultura și scriitorii din această 
parte a Ţării să aibă un basarabean-ambasador al culturii 
române în marea cultură franceză, pe care atât de bine a 
ştiut-o şi a servit-o, de asemenea, profesorul Valeriu Rusu. 
Renumitul Seminar de traducere, fondat de Valeriu Rusu 

pe lângă Departamentul Lingvistică Comparată a Limbilor Romanice şi Română 
de la Universitatea Provence; antologia bilingvă de poezie Echos poétiques de Bes- 
sarabie; caietele de specialitate Cahiers détudes romanes; numeroasele monografii, 
articole, eseuri, medalioane şi atitudini la zi ale profesorului Valeriu Rusu (presu- 
pun că şi destule pagini nepublicate si proiecte rămase în manuscris), toate având 
astăzi un statut de patrimoniu, care pot contura exemplar un remarcabil destin de 
intelectual basarabean, ce şi-a răzbunat cu brio stigmatul exodului. 


În mod special şi personal, datorez profesorului Valeriu (și dnei Aurelia!) Rusu 
şansa norocoasă de a fi vizitat Franța în mai 1999, fiind invitat, alături de Mihai 
Cimpoi, Grigore Vieru, Ana şi Alexandru Bantoş, Vasile Romanciuc şi Iulian 
Filip, de către Universitatea Provence, la „Seminarul poeţilor din Republica 
Moldova”. Zile şi impresii de neuitat. Colocviul de la Institutul Cultural Român 
din Paris, oraşul Marseille, patria lui Mistral – comuna Maillane, Avignon - re- 
şedinţa papală sau Bandôl... 


Caleidoscopic contemplând peisajele, cetăţile, oraşele, bazilicile, monumentele, 
bibliotecile, balcoanele inundate cu flori, podgoriile, munţii şi marea, gândeam 
atunci ca şi acum: dar ce poate fi mai frumos decât să ai norocul de a vedea 
Franţa cu ochii unor mari intelectuali români, integrați într-o cultură înrudită, 
precum au fost pentru noi minunatele gazde Aurelia si Valeriu Rusu! 


În fond cunoscusem şi văzusem ceea ce era posibil de a cunoaşte într-un ter- 
men atât de scurt са o deschidere fulgerătoare de ceruri. Nu o Frantä globaliza- 
tă, cosmopolită, stângistă şi tuciurie, zguduită de greve şi demonstraţii de forță, 
cu microbisti şi pantei rebeli, сі o Frantä profundă, istorică, literară si univer- 
sitară, romantic înnobilată de urmele legendarilor impresionisti. Iar dincolo 
de toate acestea am cunoscut un spirit enciclopedic, de dimensiuni hasdeuene, 
care ştia să discearnă date istorice şi literare, asociaţii culturale, ample structuri 
metaforice, cucerind auditorii, câştigând discipoli şi deschizând în timp ori- 
zonturi de nebănuit. 


Îi aud şi acum glasul lin curgător, contopit în surdină cu orga bisericii Sacré- 
Coeur, cu picturile pastelate ale Montparnasse-ului, cu ecoul celebrelor are- 
ne romane din Arles, cu melodiile pastorale Moulin de Fontvieille, bastina lui 
Alphonse Daudet, sau înmărmurită-n resemnare sub Arcul de Triumf de pe 
Champs-Élysées... Ascult şi parcă aud răsfoindu-se încet cele unsprezece (!) 
cărți din braţele lui Eminescu, cel sculptat de Ion Vlad lângă biserica română, 
de pe coperta ultimei cărți, tot mai deslusit auzindu-se si citindu-se providen- 
tial: „Iar timpul creşte-n urma mea, mă-ntunec”... 


„Inima mea tremură pentru Basarabia”, spunea Valeriu Rusu într-un colocviu 
omagial, susținut prin 1997, cu prilejul conferirii titlului de doctor honoris ca- 
usa a ULIM... În aceste sfâsietoare clipe de adio rostim cu durere şi resemnare: 
„Inima Basarabiei tremură pentru Tine, iubite profesor!” 


Dormi în pace, dragă Valeriu Rusu! 


18 noiembrie 2008 

lulian URMELE LUMINOASE 
FILIP ALE LUI VALERIU RUSU 


L-am detectat cu plinul şi foarte concret în relația – nu си 
oricine (pentru oricine nu avea timp) — cu cei de acasă. 
Ideea înființării Casei Limbii Române, pe care i-a suge- 
rat-o lui Serafim Urecheanu şi echipei sale în nişte ani 
tensionati în jurul a tot ce e românesc, a însemnat camer- 
tonul ilustrativ şi reperul axial, nuclear al programelor 
declanșate de Valeriu Rusu în Basarabia şi în Franţa. 


Mi-a rămas drept spectacol de rară frumuseţe intrarea 
cu braţele sale pline de traducerile în limba franceză a 
poeţilor basarabeni: 

„— Noi acolo în Franţa așa vă iubim şi vă pretuim. Faceţi 


у» 


ce vreţi си dragostea noastră. 


Astfel îşi prezenta la Uniunea Scriitorilor, în biroul lui 
Mihai Cimpoi, imensa mapă cu traducerile incredibilu- 
lui Seminar Mihai Eminescu de la Universitatea din Aix- 
en-Provence, pe care îl conducea, mentinându-l cu harul 
Domniei Sale de pedagog, dar, mai ales, cu dragostea si 
cunoaşterea în esenţă a poeziei românești. „Cine vrea să 
cunoască o civilizație, să-i vadă satele şi să-i cunoască 
poezia”. Era afirmaţia şi convingerea lui Valeriu Rusu – 
mână în mână cu vesnicia s-a născut la ţară. 


Făcea un volum de lucru pe segmente ce ar fi îndreptățit 
întreţinerea ambasadelor şi ministerelor de resort (care au 
menirea să o facă). Corespondenta cu cancelaria preşe- 
dintelui Franţei, cu cancelaria Regelui Mihai, cu primarii 
Aix-ului şi Chişinăului – în problema derulării în Franța 
a unei Săptămâni de poezie românească din Basarabia, în 
problema organizării Colocviului international Ginta lati- 
па si Europa de astăzi – marca nivelul si ambiția Rusului 
nostru de a ne pune în relaţie firească, valorică, eficientă 
cu celelalte componente ale culturii, ale spiritualităţii eu- 
ropene, unde trebuie să fim, să ne simțim ca acasă. 


Poate cel mai important beneficiu al nostru, după toate 
strădaniile lui Valeriu Rusu, a fost seminarul basarabean 
în replică celui de la Aix — constituirea unui nucleu rusoist 
la Chişinău. Din acest nucleu făceau parte şi Serafim Ure- 

cheanu cu Gheorghe Prini, care au reactionat concret la ofertele lui Valeriu Rusu, 
conlucrând şi pregătind editarea antologiei bilingve româno-franceze Echos 
poétiques de Bessarabie, pe care apoi primarul general de Chişinău i-a înmânat-o 
preşedintelui Jacques Chirac în Piaţa Marii Adunări Naţionale. A fost impulsul 
binecuvântat pentru realizările ulterioare. 


I-a reuşit şi realizarea proiectului Casei Limbii Române, şi al Centrului Academic 
Internațional „M. Eminescu”, şi incredibila Săptămână de poezie basarabeană în 
Franţa, şi Colocviul internațional Ginta latină şi Europa de astăzi, unde am relan- 
sat programul poeţilor felibri, am reluat, programatic, apelurile Gintei latine – să 
conlucrăm în limbajele frumuseţii înrădăcinate. Nu au fost vorbe şi programe de 
dragul programelor — cărțile în limbile franceză, italiană, română, apărute imedi- 
at după acele legăminte, îl bucurau nu numai pe domnul profesor. 


Parcursurile lui Valeriu Rusu între Vălenii de Munte (la Universitatea de vară Ni- 


colae Iorga), Chişinău, Aix-en-Provence si celelalte adrese de inimă si de ardere 
necontenită în numele sănătăţii acasei noastre nu aveau cum să nu-l macine. 


Familie frumoasă, laborator ştiinţific, de creaţie, casa distinsilor Valeriu Rusu, 
Aurelia Rusu, Romaniţa – cetate durabilă, deşi mereu îndurerată de nedreptätile 
şi rănile necicatrizate... Nepotul Iulian, Julienul lui drag, care-i răpea tot mai mult 
timp pentru ieșirile la terenul de joacă, la preumblările fireşti ale bunelului cu ne- 
potul aşteptat, ni se părea aici, la Chișinău, o sursă de fortificare a sănătăţii celui 
care şi-a risipit-o nesocotit, dar... până aici i-a fost numărătoarea pământească. 
Mai ales de urme se vorbeşte la urmă. Valeriu Rusu päsea din program în pro- 
gram, din proiect în proiect, din idei în idei, lăsând urme lucrătoare – pentru 
sănătatea şi frumuseţea acasei ființei noastre, pentru sănătatea mai multilor de 
noi, care... ce ne facem cu această pierdere şi cu aceste urme? 


Îndemnurile lui rămân valabile – se ştie câte meditații avem de făcut. Iar dacă 
poţi, e păcat să te prefaci că nu рой. 


În preajma lui mi se întâmplau poezii, desene. Fără Valeriu Rusu îngândurările 
devin mai amare, mai îndelungi... 


DESPRE LEGISLAȚIA LINGVISTICĂ DIN BASARABIA 
Profesorului Valeriu Rusu 

Mai mult tac... Dar nu-s tăcuți. 

Mutii noştri încă-s multi. 

Multii noştri încă-s muţi. 

Dar... tăcerea e de munţi – 

O auzi, dac-o asculți... 

Munţii noştri ni-s demulți... 

Multii nostri-s tot desculți... 

Multii noştri încă-s muţi — 

Mai mult tac... 


Dar nu-s täcuti. | 
Întâmplată la 30 august 1998, în ajunul 


deschiderii Casei Limbii Române 

Anatol ÎMPĂTIMIT CERCETĂTOR _ 
CIOBANU AL LIMBII ŞI CULTURII ROMÂNE 


Pentru întâia oară am avut fericita ocazie de a-l întâlni pe 
profesorul Valeriu Rusu în anul 1996, când, cu sprijinul 
Fundaţiei SOROS Moldova, m-am aflat 45 de zile într-un 
stagiu de documentare la Universitatea Provence. Înainte 
de plecare, într-o discuţie telefonică, profesorul Valeriu 
Rusu mă rugase să-i aduc din satul răzeşesc al mamei 
sale (Daria Secară), Niorcani, judeţul Soroca, o crengu- 
{а de măr si un säculet cu pământ strămoșesc. A avut о 
bucurie imensă când i-am îndeplinit această mișcătoare 
dorință. A sărutat „pământul țării sale” si la prima oră de 
curs, în aula plină de studenţi, a demonstrat, spre sur- 
prinderea lor, cadoul basarabean. 


Asistând la cursuri, mi-am dat seama că V. Rusu este un 
profesor cu totul ieşit din comun. Limba română (şi nu 
numai!) văzută, simțită, promovată де У. Rusu era expusă 
în cel mai captivant mod, iar eruditia, gesturile, mimica, 
voia bună, stilul polemist etc. îi absorbeau pe audienti, le 
trezeau curiozitatea pătrunderii în tainele limbii, litera- 
turii şi civilizației româneşti. 


Sălile de studii în care apărea maestrul erau permanent 
arhipline, studenţii francezi ascultau cu un deosebit inte- 
res prelegerile dascălului, iar în pauzele dintre ore, câte- 
odată cam lungi, roiau în jurul profesorului, adresându-i 
întrebări, solicitări, propuneri. 


Succesul formidabil în activitatea didactico-instructivă 
a distinsului nostru compatriot poate fi uşor explicat. 
Valeriu Rusu s-a format ca dialectolog în Ţară, ceea ce 
l-a avantajat să facă roentgenul limbii române, familia- 
rizându-se cu specificul dialectal al ei. Dialectologia l-a 
constrâns să fie totodată istoric al limbii, etnograf, fol- 
clorist, literat, traducător etc. Aceste competenţe sunt 
reflectate într-o serie de studii, articole, comunicări ale 
profesorului, dar şi în cele două manuale de excepţie: Le 
roumain: Langue, Littérature, Civilisation (1992, 225 p.) şi 
Le roumain: mots et images, în colaborare cu Romaniţa 

Rusu (1994). Notäm că la Chișinău echipa revistei „Limba Română” (personal 
АІ. Bantoş) a iniţiat si a efectuat traducerea acestei excelente opere în limba 
rusă (1997). 


În anul 1997 Facultatea de Litere а U.S.M., Catedra Limba Română, Lingvis- 
tică Generală şi Romanică a făcut o invitaţie de lucru soților Rusu: doctor în 
filologie Aurelia Rusu şi profesor universitar Valeriu Rusu. Programul de acti- 
vitate la Chişinău a inclus: un ciclu de prelegeri de lingvistică şi de literatură 
pentru studenţii de la U.S.M.; întâlniri de lucru cu membrii catedrelor de Іа 
aceeaşi universitate; vizitarea Academiei de Ştiinţe a Moldovei; întâlniri la Uni- 
unea Scriitorilor din Moldova; participarea la unele acțiuni organizate de Casa 
Limbii Române; întâlnirea cu senatorii ULIM-ului, care l-au votat ca profesor 
honoris causa etc. 


Studenţii şi toţi cei care au avut fericirea să audieze conferințele profesorului 
V. Rusu au rămas adânc impresionați atât de vastul și profundul lor conţinut, 
cât şi de aşa-zisul modus exprimandi. 


În anul 2002 Catedra Limba Română, Lingvistică Generală şi Romanică ela- 
borează şi editează un volum omagial dedicat profesorului У. Rusu - Probleme 
actuale de lingvistică, Studia linguistica іп honorem Valeriu Rusu (U.S.M. 2002, 
305 p.). Conţinutul cărţii denotă că gândul si fapta profesorului Valeriu Rusu 
a fost întotdeauna îndreptată la baştina sa, una din preocupările lui fiind des- 
tinul pământului strămoşesc, al limbii, literaturii, istoriei, culturii, civilizaţiei 
româneşti. 


În această ordine de idei este semnificativ dialogul Alexandru Bantos – Valeriu 
Rusu din 6 decembrie 2000. Profesorul afirma atunci: „Ne trebuie muncă, mun- 
că, ne trebuie Unire, unire! Că daruri naturale — putere de muncă, inteligenţă, 
har poetic - avem din belşug, slavă Domnului!” Și iarăşi mă grăbesc să adaug: 
oricât de mică și de obosită ar fi, inima mea tremură deopotrivă pentru românii 
din Transilvania, Maramureş sau Banat, din Moldova, Muntenia, Oltenia sau 
Dobrogea” (vezi cartea Valeriu Rusu, Atitudini si mărturii, Ploieşti, 2008, р. 17). 


A dispărut un împătimit cercetător al limbii şi culturii române: a plecat la 
Domnul profesorul emerit Valeriu Rusu. Dar inconfundabilele şi nepretioasele 
idei, gânduri şi concepţii ale savantului, dăruite cu atâta suflet discipolilor lui 
români, francezi, italieni etc., risipite, de asemenea, în diverse publicaţii din 
Europa, vor dăinui. Anume prin ele şi datorită lor numele profesorului Valeriu 
Rusu va rămâne în memoria colegilor, prietenilor, studenţilor, a numeroşilor 
cititori care i-au cunoscut şi apreciat opera didactică, ştiinţifică, literară. 


Sit tibi terra levis! 

Leo PROMENADA 
BUTNARU 


Mai că seară de seară, Anton Pobede-Clima scoate la plim- 
bare câinele unchiului său Ghenadie Pobede, bărbat la - un 
an, doi – peste 60, stabilit la Bucureşti ceva timp după podul 
de flori. Pur şi simplu, când i s-a permis să treacă în Româ- 
nia, a rămas pe malul drept, s-a tăinuit ici-colo pe la mănăs- 
tiri, pe la oameni buni care, pe atunci, îi căinau cu adâncă 
frâtie pe nedreptätitii basarabeni, ce avuseseră de suferit 
atâta de la diavolul roşu, încât, peste un an si jumătate, cu ti- 
tlu de refugiat politic, personajul nostru obtinu o garsonieră 
în Voluntari, pe lângă stația de metro Valea Lungă. 


Unchiul e la odihnă, fiind persoană de gen masculin care 
merge programatic la sanatoriu, să-şi trateze pre-impo- 
tenta si să facă curte unor femei active sexual. Contra- 
punctul aforistic al sexagenarului e unul folcloric, päsu- 
nisto-urban: „а-та, mamă, la Sovata, / Ca să-l văd si eu 
pe tata”. 


După ce spune astea despre unchi-su, nepotul conchide: 
– Super-puper! 


Igor Dogea e student la arhitectură, şi el transprutean, 
dar şi transnistrean. Dublu „trans”. Sau poate ca si dublă 


(Din volumul în curs de pregătire Ruleta românească) 


„Scriitor «complet» – poet, prozator, dramaturg, eseist, Leo But- 
naru este una dintre personalităţile proeminente ale literaturii 
române de azi, fapt confirmat şi de prozele publicate în acest 
număr al revistei noastre”. 


»Iribuna”, 2007, nr. 121 (16-30 septembrie). 


„Foarte atrăgătoare sunt ultrascurtele povestiri ale lui Leo But- 
naru, Pestisorul de Dâmboviţa, Securitate sută la sută şi Decolteul 
(premiate, de altfel, la Concursul Naţional de Proză scurtă şi 
Eseu „Pavel Dan”). Au ritm, culoare şi, pe alocuri, un umor ire- 
zistibil, combinaţie de însuşiri care constituie un adevărat coc- 
teil Molotov în lupta pentru cucerirea cititorului”. 


„România literară”, nr. 40, 2007. 

„transă. Astfel că eu, licean în ultima clasă la „Mihai Eminescu”, Dogea si cu 
Anton ne întâlnim aproape seară de seară. Astăzi, iese, – ieşim la plimbarea pa- 
trupedului lui Pobede, un rottwailer nu prea barosan ce pare destul de blând si 
cooperant. Până să ne întâlnim cu Dogea, în doi, cumpănirăm cam de ce finan- 
te dispunem — sumă destul de modestă —, astfel că mai să ne gândim a proba 
si noi, ca ruşii, vreun parfum ieftin. Nu, zic eu, că nu am degradat într-atât, 
încât să ajungem personaje din , Moskva-Petuski” a lui Erofeev, să dăm de duş- 
că flaconase cu miresme lichide. Hai, propun, să facem un ocol cu animal cu 
tot, să dăm pe la căminul lui Dogea, de unde ieşim spre murii Cotrocenilor şi 
murele din Gradina Botanică. Amicul ăsta al nostru se cam zgârceşte să-şi ia 
şi el, ca oamenii, un telefon mobil. Cică, l-ar sustrage de la studii, l-ar deranja, 
l-ar ademeni cu fel de fel de patimi. Însă, în comparaţie cu noi, Dogea are ceva 
bani. Serile, e paznic la un SRL. De mâna a treia, organizaţia, dar, oricum, рой 
face şi acolo un trei-patru sute de lei. Nopțile. Astfel că amicul e oarecum în 
bani cu o anumită stabilitate şi, dacă economiseşte cu celularul, pe care încă nu 
şi l-a luat, cu noi se arată, moderat, darnic – două-trei rânduri de beri vin din 
partea lui, plus de ce mai e în stare şi buzunarul nostru. De bine-de rău, putem 
sta două-trei ore la o terasă. 


În drum spre Dogea, Pobede-Clima îndeamnă javra capricioasă să-şi facă tre- 
burile, însă aceasta amână momentul. 


– S-o fi constipat, s-o fi astupat? se îngrijorează nepotul, scuturând de lesa ani- 
malului, ca să-i grăbească acestuia declanşarea proceselor usurätoare. 


Ajunşi la cămin, eu urc la Dogea, îi spun ce şi cum. Basarabeanul nostru nu zice 
ba, сі „O clipă!” zice, prinzând a se găti îndelung, meticulos, ca o domnişoară. 
Se spală pe dinţi, îşi priveşte în bătaia luminii bluza, i se pare botitä şi mai să şi-o 
calce, dar eu intervin, prompt, grăbindu-l, spunându-i că ne aşteaptă Anton. 


Când ieşim, îi strig lui Pobede-Clima: 
– Gata, s-a desertat javra? 


– Pe dracu. Iat-o, goneşte pisicile prin curte. L-am slobozit, să alerge, poate se 
mai zdruncină şi-i dă drumul. 


La un noment dat, după ce o pisică intră printr-o răsuflătoare de la demisol, 
câinele îşi băgă botul în gaura ceea şi, în poza asta, părea că ar fi putut sta cel 
putin о oră, până ar fi venit felina să i se predea. Anton se apropie, înșfăcă 
patrupedul de zgardă, îi dădu câteva ghionturi. Ca să declanșeze procesul. În 
sfârşit, totul pare a fi în ordine. 


– Super-puper! conchide Pobede-Clima, punându-i rottwailerului lesa. 


O fi şi aceste silabe, super-puper, o verbocreatie a sa. Sub influenţa lecturilor 
din avangardistii ruşi, pe care îi propagă printre colegii de facultate români get- 
beget. Deja unora nu le mai este greață de ruşi. Citesc Erofeevii. Pe Venedikt si 
pe Viktor. Confundându-i, fireşte, ceea ce, de fapt, nu contează. 

— Beton! zice vreunul. 


– Beton de beton! plusează un al doilea la această scurtisimă recenzie rostită 
în argou. 


Când se întâmplă să revină să-şi vadă părinţii, Anton este întrebat de mătuşa 
sa, fosta soatä a unchiului, deja bucureştean: 


– Ce mai face curvarul cela bătrân? 


Orice ar răspunde el, mătușa tot acolo ajunge, reluând povestea cu aventurile 
fostului soţ (om - se spune pe Іа noi). Zice, glumind amar, ba chiar dureros, că 
i se pare că omu-su, fost, parcă ar fi făcut legământ cu el însuşi să se culce cu 
toate toapele din orăşelul lor... 


– Ştiu eu ce să spun?... nu găseşte nepotul răspunsul, în gândul său zicându-si: 
Poate că reuşise (până la podul de flori), poate că nu... Oricum, orașul nostru 
nu е chiar oraş – în toată legea si dimensiunile, ci e aşa, un orăşel... Dar vreo 
două-trei mii de muieri tot s-ar găsi în el, care căsătorite, care ceva mai libe- 
ге... Ca pretutindeni... $1 nu e nevoie de prea multă cutezantä si inventivitate 
ordinară, s-o faci pe Casanova în Puţintei – aşa se numeşte orășelul – si să te 
gândeşti la una ca asta: să te culci cu toate... 


– Ştii, i se adresează mătușa, eu trăiam aşa, într-o permanentă stare – nu că de 
depresie, ci de... depresiune. (Mătuşa e profesoară de limba şi literatura română 
la unicul liceu din orăşel.) Da, da, depresiune, pe care o simţeam aşa, cum 
ti s-ar lăsa, greu, în jos, „în prag”, cum se zice la țară. (Atare confidente veneau 
după ce închinau două-trei pahare de „bine ai venit!” „bine v-am găsit!) 


Asa, din mers, din plimbare agale, cumpănind noi cam de ce finanţe dispunem, 
ajungem la aproape trista concluzie că ar fi cam costisitor să ne plasăm la vreo 
terasă — oricum, acolo băutura e cu 10-15, dacă nu chiar peste, mai scumpă de- 
cât în market, la gheretă, astfel că decidem să cumpărăm şase cutii de bere, câte 
două de... cap gol - că n-o să zici „de căciulă” în crucea verii — şi să ne asezäm 
frumusel şi gospodăreşte în micul scuar din coasta Grădinii Botanice - are 
gard comun cu aceasta — şi să mai stăm de vorbă. 


Când să trecem pe aproape de trifurcatia Şoseaua Grozăvești, Bulevadul Ge- 
пішиі şi Şoseaua Cotroceni, chiar pe zebră, un agent de circulație nărăveşte să 
amendeze un cärutas smolit care, vede-se, a încălcat el ceva. Се - „ceva”? Pur 
şi simplu şi ferm, transportului cabalin, cärutelor le este interzis să circule prin 
metropolă. Dogea se dă cu părerea: 


– Avem legi destul de bune, nu ca în Cuba. Păcat că mai nimeni nu le respectă. 
Iar cärutasul vociferează cât îl ţine gura: 


– Aoleu, domn majur, de ce să-mi ei mata mie cäisorii?! Се mă fac eu şi copi- 
laşii fără dânşii, cu ce ne câştigăm noi neagra pâine а romilor?!... A ţiganilor, 
adică, a păcătoşilor ce suntem. 

Agentul îi face semn cu bastonul spre rândul de balegi lăsate de unul dintre 
animale pe stradă. 


– Le strâng, domn ofiteriu, chiar amu’! Iaca, în chipiul ista le strâng, face agitat 
şi pripit cärutasul, descoperindu-se cu un gest repezit. Nu numai că le strâng, 
dar să-mi crape ochii de nu le şi mănânc, aşa, pe toate! Numai lasă-mi cäiutii, 
domn majur, lasă-mă să plec la copchilasii mei, că tare-s mititei si flămânzei. 
De unde să plătesc eu amenda?!... Cât ai spus?... Aoleu, cinci sute de roni?... Păi, 
domn ofiteriu, până ieri, aistia erau cinci milioane!... De unde să-i iau?... Domn 
majur... 


Agentul arată cu bastonul dungat spre poarta prezidenţială a Cotrocenilor, că 
pe aproape de ea se întâmpla panarama. 


– Aşa е, domn ofiteriu, am greşit, recunosc. Dar dacă trece domn" prezidentu 
țări, îi cad în genunchi şi-i pup roţile „Mercedes”-ului, să mă ierte! face, inepu- 
izabil în pocăință, cärutasul, gata să-şi pună cenuşă pe crestet. Si chiar atunci 
răsună nişte sirene, poate că de escortă prezidenţială, si — ca speriat! – agentul 
înşfacă caii de dârlogi, dă în unul cu bastonul, fuge, galopează împreună cu еі, 
căruța hodorogeste şi, în scurt timp, dispare, ascunsă, după colțul de gard al 
Grădinii Botanice. Cam burtos, cärutasul oaches şi crăcănat e ultimul care se 
face nevăzut. 


În loc de comentariu, Dogea îl întreabă pe Pobede, arătând spre câinele din lesă: 


– Da tu ai măturice, făraş şi pungă pentru el? Dacă te prindea agentul, când se 
deserta dihania, nu împușcai si tu o amendă? 


Studentul duce mâna la piept, se înclină niţel, si face: 
– Mea culpa. Ispravlius'! 


Aşadar, după ce cumpără berea, treimea procesiunii noastre intră în micuța 
grădină publică din coasta Grădinii Botanice, tragem o bancă lângă o alta, ne 
aşezăm comod, pocnim capacele primelor trei cutii de lichid auriu, rottwaile- 
rul priveşte curios la ce facem, tresare din urechi la pocnetul tinichelei ,Ursus”, 
după care, evident şi iremediabil, prinde a se plictisi. Dar nu pe mult timp. 
Ceva mai departe, de asemenea pe o bancă, lângă un cărucior pentru copii, stă 
o mămică şi urmăreşte cum se joacă băieţelul ei, acesta — înveşmântat cam ciu- 
dat. Adică, häinutele sale — ca häinutele, frumusele, curätele, numai că oarecum 
nepotrivite sezonului — costumas gen combinezon în plină căldură a dricului 
estival? Chiar dacă ziua e spre amurg adânc, sunt totuşi peste treizeci de grade... 
Ei bine, mămica ştie mai bine, copilasul suportă, nu protestează, semănând - 
zău! – a cosmonaut-päpusicä. Aşa ceva... Cosmonautel, să zic, extra-DEX... 


Privind spre locul cu mamă si copil, patrupedul prinde a se foi, întinde lesa pe 
care o are învălătucită pe mână Pobede-Clima, căruia eu îi spun: 


* Ispravlius'! (rus.) - Mă corijez eu. 

– Da leag-o, bre, de piciorul băncii si bea-ti liniștit berea! 


Amicul îmi dă dreptate, vrea să se conformeze, dar, în clipa în care să treacă un 
capăt al lesei după piciorul băncii, rottwailerul se smuceşte, salvator, rupând-o 
la fugă, sältat, urseşte, spre mama cu copil. Ba nu, doar spre copilas si - Doma- 
ne, fereşte! – unde näväleste peste gâgâliciul de omulet, îl doboară la pământ si 
prinde a-i sfâsia häinuta-combinezon. Noi sărim ca arşi, Pobede-Clima strigă 
animalul pe nume - dracu” ştie cum îl mai chema, că, de spaimă, am uitat to- 
tul! —, dar acesta continuă să devore copilasul. 


Femeia strigă... Dar ce strigă? „Băieţelul!” sau... „Roboţelul!”?!... Iat-o că-şi re- 
petă urletul disperat: 


– Vai, robotelul meu! 


Chiar aşa a spus – ,robotelul”, nu - „băieţelul meu”!... Aud bine, nu am naibe 
sonore... Nu mi se näzare. Iată, femeia, mama, strigă din nou: 


— Іа, măi, câinele, că-mi nenoroceşte roboţelul!... 


Pobede aleargă spre locul tragediei, insfacä rottwailerul de zgarda de piele a 
lesei, încearcă să-l desprindă de la omulet, animalul însă, puternic, se rupe din 
mâinile colegului si se näpusteste si cu mai mare furie asupra... robotelului, 
sfâşiindu-i häinuta, rupând din trupşorul acestuia... Dar - nu curge sânge... 
Ci, la smucitul şi datul furios din cap al câinelui, dintre dinţii acestuia zboară 
un fel de... bucăţi de plastic, de placaj, nişte detalii de fier, parcă... Apoi, în clipa 
următoare, răsună un „Ba-bah!, o bubuitura, sare ceva foc, se aude schelălăitul 
jalnic al rottwailerului ce cade, lat, peste mica sa jertfă din care se înalță un 
nouraş de fum. 


– Nenorocitule, mi-ai distrus robotelul! ţipă femeia-mamă. O să mi-l plätesti, 
şi nu costă puţin!... 


„Da, femeia într-adevăr strigase ,Robotelul!” şi nu – ,Bäietelul!” În spiritul 
timpului şi al mutatiilor de tot soiul, virtuala mamă, care nu era totuşi mamă, 
ieşise în scuar să-şi plimbe... robotelul. În concepţia ei anticonceptivă - băie- 
țelul... Rottwailerul atăcă, mecanismul roboțelului... protestă, седа, se produse 
scurtcircuitul, câinele — elctrocutat, mort, robotelul — bucăţi, inutilizabil... Tim- 
puri, oameni, animale şi cazuri noi, mai speciale, adică... 


În fine, chestiunea nu se termină cu una-cu două, femeia spunând că robotelul 
а costat-o la peste... nu mai ştiu câte mii de dolari... sau lei... Nu reținui... 


– Da се, crezi că rottwailerul costă mai putin?! se îmbăţoşă, aiurit, Pobede-Cli- 
ma, cu gândul la ce va trebui să-i spună unchiului, care îi lăsase în grijă javra. 


Oricât s-ar fi certat plimbătoarea de robotel-bäietel şi plimbătorul de câine-rott- 
wailer, n-ar fi ajuns nicidecum la vreo, barem, aproximativă înțelegere. Fu chema- 
tă poliţia. Aceasta întocmi protocolul ~ fantasic, nu?! Stupefiat, un gradat zise: 


– Haideţi la un xerox, să vă dau câte o copie a protocolului. 

— Şi ce să fac eu cu ea? Să mă şterg la?... se revoltă mama robotelului. 


- Doamnă, fiți decentă (aşa se adresă, politicos, polițistul, pentru că era, să nu 
uităm, din București). În caz contrar, vă amendez pentru ultraj. 


După oarece altă пі{іса tevatură şi contrare verbală, Pobede-Clima si femeia cu 
robotelul-bäietelul primiră copia protocolului, polițistul concluzionând: 


– Unul se duce la comisia protecţiei animalelor, celălalt la, bineînţeles, comisia 
protecţiei roboților. Depuneti plângeri şi vedeţi ce urmează. 


– „Simplu, nu? Scurt pe doi. Ce mai atâta gălăgie?... Instantele ştiu ele се au de făcut. 
31.X.2007 


ROSIILE, VINETELE... 


Domnişoara Ana... – iată, abia scrii ип nume şi deja dai de un ciot... de corec- 
titudine politică, mai bine zis — de necesitatea ei, a corectitudinii (exagerate), 
dar nu si a ciotului... În atare cazuri poți fi liber să te arăţi niţel „incorectly po- 
litical” doar în basme, probabil, unde personajele nu prea au naţionalitate... în 
orice caz, nu toate sunt supuse prejudiciilor şi prejudecätilor sub aspect etnic, 
elaborate de secolul douăzeci... Astfel că doar în cazul lui Statu-Palmă-Barbă- 
Cot рой să spui că ar fi un... Barbă-Ciot, şi nu s-ar supăra пісі tu român, nici tu 
ţigan... pardon, rom... nici tu ungur, nici tu... nici el... nici eu..., asijderea — si la 
plural – noi, voi, ei, europeni, africani sau americani, chinezi sau arabi... 


Însă în cazul Anei problema e mult mai complicată, deoarece istoria ce tin a 
o vă aduce la cunoştinţă, povestind-o, е ...sângeroasă, să zicem, şi dacă spui 
că din domnişoara Апа - unguroaica sau austriaca, ucraineanca sau bulgă- 
roaica... - Dracula suge sângele... – pentru că anume astfel se va întâmpla în 
derularea subiectului, – sigur că combatanții întru corectitudine politică din 
țarile respective, ale căror virtuale domnişoare supuse suptului de sânge le-am 
amintit, s-ar revolta nevoie mare, apriori şi irevocabil crezând că Dracula nu 
poate fi decât un român, vampirul transilvan, şi nu austro-ungar, si nu slav, 
ucrainean, bulgar, şi nu peninsular arabo-saudit, israeliano-arab etc. (Vedeţi ce 
complicat e să te dumereşti ce, cum, cine şi unde?...) 


Astfel că, să cădem de comun acord, Ana va fi o domnişoară căreia nu-i vom 
dezvălui nationaliatea, iar vampirul, ca de obicei, va fi fiorosul Dracula, român 
get-beget, pentru că poporul nostru nu se supără când un englez scrie o car- 
te antiromânească cu vampiri ce beau sânge străin şi nici pe holiwoodienii 
care toarnă un film cu conationalul nostru însetat de ser feminin internatio- 
nal, – nu, poporul nostru chiar se mândreşte că, astfel, se mai face si el cât de 
cât cunoscut, pe alocuri — celebru în lume... 

Aşadar, non abbiamo paura, şi – să-i dăm drumul! Adică, să ne căutăm de drum — 
cel narativ, în care, precum anuntam deja, protagonistă va fi Ana - cea - cum 
ne-am înţeles — fără etnie identificabilă – abilă mișcare a autorului! -, apatridă 
ca şi cum sau, în cel mai bun caz, și ca în basme, o... Ană Cosânzeană să fie, 
româncă de-a noastră, din popor şi folclor. Pentru că, la o adică, şi Dracula 
ar putea fi asemănat cu un Casanova-vampir, însă aici iarăşi nimerim în 
trans-empire nu са stil arhitectural, ci... caricatural prin stupida intransigentä 
ce ar putea fi folosită cu mai mare... inutilitate... Aşa că, ziceam, non abbaiamo 
paura, dar, trebuie să o recunoaştem - sau nu, însă oricum se vede din text, – că 
ne e totuşi oarece grijă să nu încălcăm hotarele fostelor imperii... 


Dar, iată, ca nuantare de etapă, deja domnisoarei nu-i vom spune, simplu, in- 
color, Ana, ci oarecum mai mustos: Ana Cosânzeana, în speranța că nu se va 
supăra Ileana, pentru că de Elena elenă, cea din cauza căreia se declansase 
sângerosul (...vampirosul?...) război al Troei, nu poate fi vorba si grecii pot fi 
linistiti - nimeni nu are de gând să le lezeze demnitatea (națională)... 


În fine, la bucătărie, Ana Cosânzeana spăla câteva (pătlăgele) vinete, pe care, 
una câte una, după ce le scutura de apă deasupra lavoarului, le punea în rolă, 
să le coacă, să le... Fi, să n-o dăm si noi în cărţile de bucate; pur si simplu, se 
gândea să facă niște icre de vinete la borcan pentru iarnă. 


Concomitent cu spălatul vinetelor, Ana Cosânzeana musca, mustos, dintr-o 
(pătlăgea) roşie voluminoasă, adică - ceva mai impresionantă decât dacă аі 
spune – mare, după care – mușcătură - repunea leguma într-o farfurioară 
de pe marginea maşinii de gătit (eu scriu textul la Chișinău, şi nu pot spu- 
ne — aragaz, deoarece sistemul conductelor de gaz basarabene încă nu ţine 
de Astra Română, de unde şi vine numele ,aragaz”, ci tin - se cam ştie de 
сіпе...). Ce poftă părea să demonstreze – nimănui! - Ana Cosânzeana, mus- 
când, mustos, din (pătlăgeaua) roşie! (Nimănui, să-i demonstreze, în sensul 
că era singură acasă, nu o vedea nimeni, soțul, soacra, amantul?... Da, aşa 
era — singură acasă, dar nu se poate spune totuşi că nu o vedea nimeni – dar 
autorul acestui text? De unde știe dânsul ce făcea Ana Cosânzeana, dacă nu 
ar fi văzut-o?...) Aromă roză, parcă, emana roşia – din mâna Anei, dintre 
buzele ei, de ре blid – când era lăsată pe el! Ce aromă, Doamne!... Ce să mai 
vorbim! – a încerca să redai o aromă е ca şi cum te-ai aventura să pictezi 
muzica... Astfel, să mă credeţi pe cuvânt de onoare: aroma aromelor! Ce 
poftă, ce bon apetit! 


Pe Іа ora patru, ре când îşi planificase să încheie cu vinetele, si convenise exact, 
în baza unei înțelegeri cu manichiurista Dracula - luaţi aminte - Dracula, ter- 
minându-se în „a” e totuşi mai curând un nume de femeie, decât de bărbat 
(acesta, bărbatul, – nu se supere, — dacă vrea să rămână în rădăcina respecti- 
vului element onomastic, trebuie să se numească simplu, fără ifose, cu riscurile 
inerente: Dracul...), — astfel că la Ana Cosânzeana venise ea, Dracula mani- 
chiurista, să-i facă, fireşte, manichiura. Vă dati seama cum arată unghiile unei 
doamne, după ce curăță de coaja semiarsă, în rolă, vinete! Multe, pentru iarnă. 

Dracula insistă să pună ojă foarte aprinsă, dar Cosânzeana ar fi dorit ceva mai 
mată, roseata mai spre roz, mai subtie, ceea ce însă n-o clinti pe maniuchiristă 
să insiste pe roşu-aprins, intens, încât unghiile Anei arătau ca zece stropi de 
sânge. Aşa ceva, prin simplificări simetrice, formale, geometrice. Unghiile ca 
stropii de sânge, încât Cosânzeana, la un moment dat, mai să întrebe: „Merge 
aşa ceva la... vârsta mea?”, dar se opri la timp, nu făcu, mă rog, caz de vârstă, 
pentru că nici n-ar fi fost... cazul la cei patruzeci şi doi de ani ai ei... Altceva că 
ultimii doi din ei i-au fost dramatic întristati, dar ştiţi cum е, – vremea trece, 
rănile se mai cicatrizează, viața parcă ar reveni în fâgasul ei firesc, dacă nu toată 
ара, nu în deplinătatea făgaşului, oricum omul se împacă cu pierderile, se obis- 
nuieste cu ele si se dezobişnuieşte de... durere si toate celelalte... 


Pe la cinci, adică într-o oră, Dracula încheie cu degetele doamnei Ana Cosân- 
zeana care, vesel-strengäreste şi în englezeste, exclamă: 


- Five oclock! - adică e timpul ceaiului de la ora cinci si la noi, după care 
prepară o cafea aromitoare de mamă-mamă şi cele două doamne, sorbind din 
noaptea lichidă binefăcătoare, îşi continuară taclalele. 


Însă, la un moment dat, doamna Ana Cosânzeana, căzând, parcă, în mrejele 
privirilor Draculei, reuşi să priceapă, vag, că musafira si mesterita nu e o ființă 
oarecare, ci una cu puteri supranaturale!!! Doar atât reuşi să înțeleagă, după 
care, fără voinţă, docilă, surâzătoare, mai simţi doar că nu putea să nu se su- 
pună completamente voinţei şi dorinței doamnei Dracula, care de asemenea 
înţelese că Ana deja e în mrejele ei, şi o ademeni pe divanul din salon. Ana Co- 
sânzeana simţi sărutul acut-ardent al musafirei, сарш — ba nu - inima! – prinse 
a i se roti! Inima, deoarece capul îi fusese anesteziat ceva mai înainte, pe când 
erau la bucătărie şi-şi beau cafelele, iar Dracula o privea cu ochi de păienjeni- 
{а...ѕирегЬа! – i se păruse în acel moment amfitrioanei. 


Ce sărut! Fermecător, seducător, irepetabil! Cel puţin, astfel i se părea Anei 
Cosânzeana care, de doi ani, era văduvă şi în tot acest răstimp de la decesul iu- 
bitului ei Făt-Frumos... (sau, poate, Harap Alb?... I-ar fi fost greu să precizeze în 
starea de vrajă, de farmec ре care i-o indusese Dracula manichiurista...) саге, 
în cei doi ani de văduvie, nu-şi permise a se lăsa sărutată de un străin, cu atât 
mai abitir – de o străină!... 


Ana Cosânzeana nu-și pierdu totalmente cunoştinţa, conștiința îi mai putea 
veghea cam la un sfert din deplinătatea luciditätii ei, astfel că ea înţelese că 
Dracula îi întepä, scurt-muşcat, buzele, începând... să-i bea sângele! Însă Ana 
nu avea nici o putere să se împotrivească, ci, din contra, parcă ar fi dorit ca 
această transfuzie inter-feminină să se prelungească la infinit, ca o cuprin- 
dere de mapamond, firmament, şi — peste fire! — acest peste fire echivalând, 
probabil, în sedusul ei subliminal, cu înseşi infinitudinea, transtemporalul, 
îngerescul... 


[...аїсї lipseşte un pasaj suprimat de cenzură care, din câte se ştie, în democrație nu există... 
însă pasajul respectiv e accesibil în varianta electronică a textului...] 

Când manichiurista crezu că isprăvise, îşi împlinise pofta vampirească... - e 
drept, mai era tentată să-şi înfigă, dacă nu dinţii, unghia în tenul roz al gâtului 
Consânzenei, însă, de această dată, reuși să-şi reprime fatala intenţie, — o lăsă pe 
amfitrioană din imbrätisarea-înclestare, îi trase la loc, peste genunchi, poalele 
rochiei de crepdeşin şi, treptat, Ana prinse a-şi veni în fire, însă, chiar cu privi- 
rea ei înceţoşată încă de hipnoză, remarcând distinct că Dracula manichiurista 
întinerise destul de mult! Nu mai arăta la 35, 40 de ani, cum i se păruse, pe când 
stăteau la five oclock, ci cu greu i-ar fi putut da 28-30 de ani! Şi această... nouă 
întinerită, împrospătată, înfrăgezită manichiuristă Dracula se ridică, în fine, de 
lângă ea, Ana, făcând un pas, doi, trei... — spre uşa holului. Dar, la un moment 
dat, se opri, ţeapănă, în mijlocul salonului, apoi prinse a se clătina, ca o ființă 
căreia i se învârtejeşte... sincrofazatronic, să zic, capul! — şi - minune! – Ana în- 
cepu a simţi ceea ce simţea... Dracula! Adică, firea ei se conectase la firea vam- 
pirică а manichiuristei, pentru care pereţii salonului prinseră a se clătina, în 
timpane îi vuia o muzică grea, densă, sumbră, cât a zece Beethoveni intensitate. 
Dracula simţea că totul în jur se augmenta, se extindea, câștiga, până la înspăi- 
mântare, în volum, cuprindere, prin deformare, grotesc, balauresc! Sau poate 
că, – se întreba, şovăielnic, maniuchirista, – eu scad în volum, mă concentrez, 
mă micşorez? Si, dintr-o dată, Dracula ţipă! Privindu-şi mâinile, observă că ele 
se umflă, că, ad hoc, este atacată de un elefantism devastator, deformator, – în 
spaţiile interstitiale i se măreau monstruos picoarele, braţele, sânii... 


Dracula, manichiurista, simţea că se concentrează, se... reformulează, recon- 
turează, iar Ana Cosânzeana constată – trebuie să spun că fără frică, deoarece 
mai era anesteziată euforico-vampiric, nu-i trecusă toată ciudätenia ce-i fusese 
infiltrată în fire, – constată că manichiurista, doamna Dracula, deja rotunjită, 
concentrată, împurpurată, stătea pe covorul salonului ca o... (pătlăgea) roşie 
obișnuită! Şi semăna, sută la sută! – o, Doamne Dumnezeule! – cu roşia (pătlă- 
gea) pe саге o mâncase ea, Ana, cu atâta poftă acolo, lângă plita de gătit, ре când 
pregătea (pătlăgelele) vinete pentru iarnă! 


Ah, da, vinetele (pătlăgelele)! Ele, gândul la ele, o făcu pe Ana să-şi spună că, 
probabil, vampirii necrofori, adică cei care sug sângele räposatilor proaspăt în- 
mormântaţi, livizi, vineti – probabil, îşi spunea Ana -, atare vampiri necrofori 
se transformă în... vinete (pătlăgele)! 


Iar când îşi reveni totalmente din hipnoză, se duse la bucătărie, aruncă pledul 
pus pe cele patru borcane cu vinete pregătite pentru iarnă, luă câte unul în 
mână, celelalte două punându-le la o subsuoară si cealaltă, ieşi în scara casei, la 
conducta de gunoi, puse un borcan pe duşumeaua de ciment, deschise capacul 
conductei şi, rând pe rând, bufni în hăul ei conservele (...proaspete... vampiri- 
zante...). 


Peste ani, Ana Cosânzeana avea să constate cu satisfacţie că, din clipa în care a 
aruncat la gunoi vinetele pregătite pentru iarnă, în sufletul ei este permanent 
primăvară şi vară... 

10.1V.2008 

SST! - ÎN SĂGEATA ALBASTRĂ 


Dacă Dumnezeu ar îngădui să ne arate chipul lor hidos 
si respingător, ne-am ieși din minţi. 
Ioan Gură de Aur 


Doamna ега neliniştită rău. Dar rău de tot! Impacientată. Speriată. Stupefiată. Pri- 
vea în jur, scuturându-si de ploaie umbrela înflorată care, când nu era scuturată, 
se vedea că îi tremură în mână. De emoţii. Neplăcute. În fine, lăsă geanta de voiaj 
lângă jetul din vagon - tren confortabil, „Săgeata albastră, – mai scutură de câte- 
va ori conul înflorat al umbrelei strânse pe jumătate, pe care, în fine, o plie de tot, 
punând-o cu precauţie excesivă pe polita de sus, spre care privi ceva mai îndelung, 
trecändu-si apoi văzul spre bagajul ei nu prea mare, dar care — se vede că aprecia 
doamna din ochi – nu, nu avea cum să încapă şi el pe poliţă. Mă oferisem s-o ajut: 


— Vă pot urca eu geanta... 


– Nu, nu, mulțumesc, e clar că n-o să încapă, răspunse doamna bulversată, îm- 
pingând bagajul sub jetul pe care se şi asezä. 


Din câte intelegeam — stăteam pe locul din faţa ei – nu-și putea veni în fire, ceea 
ce mă făcu să remarc, tot în ideea de a o ajuta: 


– Sunteţi cam agitată... Vi s-a întâmplat ceva? întrebai, participativ, ca şi politi- 
cos, săritor la necaz... 


– Vai de mine, се să mai vorbim... Doamne, fereşte şi apără! mai că exclamă 
doamna, parcă aşteptând momentul care să-i ofere prilejul să răbufnească, să 
degajeze presiunea emoţiilor care o răvăşeau. 


O priveam în aşteptare, pentru că nu putea să nu urmeze oarece explicaţii. Con- 
drumeata se ridică, luă umbrela de pe poliţă, о desfăcu, demonstrându-mi-o: 


- Vedeţi? întrebă, ducându-şi ре rând indexul mâinii libere spre două găuri, 
două spărturi din pânza înflorată a umbrelei. 


— Vreo întâmplare neplăcută... 


– Ce întâmplare neplăcută, domnule drag?! Ca din senin, pârâie umbrele peste 
capul meu, că pe stradă eram, şi prind a-mi curge peste crestet două suvite de 
apă... Ca din senin! Privesc în sus, la umbrelă, dau umbrela la o parte, şi nu văd 
nimic care să-i fi putut sparge pânza. În jurul meu - spaţiu liber, nimic altceva. 
Şi totuşi rupturile apărură, ca din senin... 


- Incredibil, zisei confuz. 


- Puțin spus incredibil. Înspăimântător! Pentru că nu а fost numai atât. Iată, 
când să intru în vagon, aud o trosnitură, o lovitură aşa, seacă, scurtă... Ca de os 
lovit în fier. Doamne, fereşte şi apără! Pentru că este el. El е! 

– Mă iertati, cine... el? 
– Cel căruia nu i se rosteste numele! 


– Chiar credeţi că ar fi... el? întrebai aproape în soaptä, pricepând la ce se referă 
doamna. Nu cred... Imposibil... Sau – incredibil... 


– Dacă vă spun eu... El e, Doamne, fereşte şi apără, zise ieseanca noastră - pen- 
Уз 


tru că era „Săgeata albastră” Bucureşti — Iași —, făcându-şi cruce. 


Trebuie să recunosc că cele auzite, expresia feței condrumetei, găurile din um- 
brelă îmi induseră o stare de înfrigurare, poate că de ușoară spaimă... 


- Nu simtiti cum picură?! mai că strigă doamna, stergându-si de pe frunte un 
strop-două de apă. 


- De pe umbrelă, zisei, însă îndată simtii şi eu pe frunte câţiva stropi de apă: 
privii în sus – nu, deasupra mea nu era nici o umbrelă pusă pe poliţă. 


– El е! Doamne, fereşte! se neliniști foarte tare doamna. Picură... picură de pe... 
lui... 


— De pe ce?... 


– De pe coarnele lui, domnule, picură! Pentru că el stă aplecat peste noi aşa, 
cum a venit de pe peron, din ploaie. Acum pricepi dumneata?! 


Până să mai schimbăm о vorbă-două, în spatele meu se auzi un țipăt. Întorcând 
capul, văzui un tânăr înalt — foarte înalt, ca un baschetbalist de peste doi metri 
spre Dumnezeu; flăcăul îşi ţinea bărbia acoperită cu măna, printre degetele 
căreia apărură stopi de sânge! 


— Ce s-a întâmplat, domnule?! strigai, sărind de la locul meu. 


Tânărul avea ochii larg deschişi, arăta speriat şi părea să nu-și regăsească vo- 
cea. 


– El e! ţipă doamna. El l-a înfipt, cu coarnele! 


Peste putin timp, toți călătorii din vagon erau in actus, la curent şi în temă, cum 
s-ar spune, triplu: unora li se transmisese neliniștea sau chiar spaima noas- 
tră, alţii arătau neîncrezători, dar si ei cuprinși de о spuză de înfrigurare, mai 
ceilalți zâmbeau, strâmb, a râde. O domnişoară cu mâinile tremurânde ţinea 
batista sub bărbia tânărului foarte înalt care, aşezat în jet, arăta cât un om de 
statură mijlocie. 


Din cele şase ore, câte aveam să le facem până la Iaşi, mai discutarăm ce dis- 
cutarăm, dar, până la urmă, închiserăm tema, dat fiind faptul că doamna își tot 
ducea degetul la buze, sâsâind: 


– Sst! Nu саге ситуа să-i rostim numele, nu se poate. E periculos, Doamne, 
fereşte şi apără! 

Peste, deja, multă cale parcursă, vecina de vizavi îmi atinse genunchiul, întrebând: 
- Auziţi?... 
Da, auzeam: un ciocănit ritmic în sticlă. În geamul vagonului. 


— E acolo, arătă doamna spre rândul paralel de jeturi, spre un loc gol. Acolo е... A 
adormit cu capul rezemat de sticla geamului... Coarnele... coarnele lui lovesc în 
sticlă!... Sst! conchise condrumeata, speriată, ca şi mine, ducând degetul la buze, 
stopându-mi în gâtlej strigătul ce venea: „Pei, Satană!” — asta vroiam să strig. 


Cam vreo oră şi jumătate, cât mai aveam să facem până să ajungem în urbea 
de pe Bahlui, o parcursem în acompaniamentul ritmicelor ciocăniri în geamul 
vagonului zdruncinat pe şine. Lovituri scurte, seci, de os. Bocănit supărător, bi- 
neînțeles. Enervant. Intens-nelinistitor. Atâtändu-ne, întreținându-ne spaima. 
Cine ar fi îndrăznit să se apropie de locul cela, vid, să încerce a pipăi, spunând: 
„Domnule... cum vă zice?... vă rugăm să nu mai ciocäniti în geam... Deranjea- 
ză... etcaetera”?... Cine ar fi avut curajul?... Astfel са am suportat. Până ajunsem 
în dulcele târg, cum i se mai spune Iașului. 


Când să coborâm în gară, condrumeata mea întinse mâna să-şi ia umbrela de 
pe poliţă, dar tot atunci renunţă, pornind spre ieşire. 


- Doamnă, ati uitat umbrela, se auzi o voce din vagonul în care nu mai rămă- 
sese nimeni în afară de noi doi. 


Іеѕеапса noastră își făcu repede semnul crucii, își trase putin decolteul bluzei, 
rostind în sân: „Pei, Satană, pei! Ptiu, ptiu, ptiu!”. În aceeaşi clipă, se auzi trosnet 
de os lovit de marginea de sus a cadrului ușii de vagon. 


– Doamnă, am impresia că ne-a lăsat în расе, spusei, privind spre condrumeata 
care duse degetul la gură: „Sst!”. 


Dar când ajunserăm în partea opusă a trecerii subterane si ieseanca, preluându-si 
geanta din mâna mea, prinse a-mi mulțumi pentru ajutor, avui a trăi un nou şoc. 


– Ia priveşte, doamnă! ii strigai concitadinei, arătându-i spre intrarea în gară 
prin care, atent, ca nu care cumva să-l anine pe cineva cu cornu-i din frunte, 
ieşea un centaurolicorn! 


leşeanca noastră privi, dar nu se cruci, ci spuse: 


– Еі, domnule drag, dap aista e la vedere, nu te sperie atât de tare ca cela... ne- 
văzutul... nu i-am mai zice ре nume. 


Înalt, arătos, centaurolicornul porni agale în lungul peronului în direcţia linii- 
lor de plecare spre nord; lucru de înţeles – în nord au mai rămas ceva rezervaţii 
de mitologie... 

31. VII.2007 


DIMENSIUNI ALE UNITĂŢII NOASTRE 147 


Constantin SCRISORI 
STERE DIN BASARABIA 


11 
Chisinäu, 6 ianuarie [1906] 


Scenele petrecute їп cursul sesiunii consiliului judetean 
al Chisinäului si de care am vorbit în ultima mea cores- 
pondentä sunt cu atât mai semnificative, cu cât adminis- 
tratia s-a străduit să treacă prin ciur şi prin dârmon pe 
reprezentanţii celor 13 „volosti” din judeţ, făcând ca ei să 
fie aleşi dintre primari, locuitorii marcanţi ai satelor şi 
alți favoriţi ai „zemski nacialniki”-lor. Cu toate acestea, ea 
n-a putut înfrânge opinia publică a satelor. 


Într-adevăr, deşi mișcarea agrară n-a îmbrăcat încă în Ba- 
sarabia formele violente cunoscute în alte părţi ale Impe- 
riului, totuşi vârfurile sociale sunt zguduite de zgomotul 
care vine din adâncurile vieţii populare şi care prevesteşte 
o apropiată erupție. Aproape că n-a trecut săptămână fără 
să se înregistreze sporadice acte de violenţă contra averii şi 
persoanei proprietarilor. Astfel, încă în vremea din urmă, 
excese şi dezordini s-au întâmplat la Lopusna, județul Chi- 
sinäu, la Mästäcäuti, judeţul Orhei, pe moșiile d-lor Tomu- 
let, Gonata, Semigradov etc. Chiar în ziua de Anul nou, 80 
de căruţe au sosit pe moşia d-lui Krupenski şi, după ce au 
devastat conacul, s-au pus să taie pădurea proprietarului. 


Şi mai semnificative decât violențele si dezordinile agra- 
re sunt manifestatiile ce se produc în satele cele mai în- 
depărtate din Basarabia. În fiecare zi se înmulţesc exem- 
plele de adunări ale locuitorilor din diferite comune - să 
nu uităm că acestea sunt organe administrative normale 
în organizarea actuală a Rusiei — si care adoptă rezoluţii 
revoluționare, unde nu lipseşte împărțirea pământurilor. 


* Continuăm publicarea scrisorilor lui Constantin Stere semna- 
te cu numele C. Särcäleanu. Prezentarea acestora de către Victor 


У» 


Durnea si începutul seriei în „Limba Română”, пг. 9-10 curent. 

Aceste rezolutii poartä de obiciei toate formele legale; ele sunt întärite cu sigi- 
liul oficial, semnătura primarului, a notarului etc. Toate sunt făcute pe același 
calapod. Reproduc aici una dintre cele mai moderate, publicată într-o foaie 
locală, „Bessarabska jizni”, din 3 ianuarie. 


„Noi, locuitorii comunei Sahani, judeţul Ismail, provincia [gubernia] Basara- 
bia, reuniți la 15 decembrie pentru a ne pune de acord asupra trebuintelor 
noastre, am hotărât în unanimitate [d'un commun accord] să supunem Dumei 
imperiale cererea următoare: 


1. Toate privilegiile şi prerogativele de clasă vor fi abolite. 

2. Toate pământurile aparținând statutului, familiei imperiale, mănăstirilor, bi- 
sericilor şi particularilor (boieri mari si mici) vor fi împărţite țăranilor în mod 
proporțional cu numărul membrilor de familie şi cu calitatea pământurilor. 

3. Această împărțire va fi făcută pe cale de răscumpărare, cu ajutorul direct al 
statului. 


4. Pământurile țăranilor vor fi inalienabile, afară de cazul emigrării. Pământul 
emigranților nu va putea fi cumpărat decât de comune. 


5. Învăţământul general în limba naţională va fi introdus pe cheltuiala statu- 
lui. 
6. Toate funcţiile publice vor fi elective, inclusiv consiliul imperial. 


7. Salariile tuturor demnitarilor militari şi civili vor fi reduse, adoptându-se 
remuneraţia maximă de 500 de ruble pe lună (1.200 de franci), fără nici un 
supliment ca «diurnă», indemnizaţie еіс”. 


Am spus că e vorba de o rezoluție moderată, căci ea recunoaște principiul răs- 
cumpărării; alte comune, inspirându-se din deciziile congresului țăranilor de la 
Moscova, cer exproprierea fără despăgubire [sans indemnité]. 


Fapte de această natură nu puteau să nu-i neliniştească pe proprietari, care au 
ieşit în sfârşit din toropeala caracteristică vieţii publice din Basarabia, dar nu 
s-ar putea spune dacă această „ieşire” e spre binele lor. 


Încă în 16 decembrie s-a adunat la Chişinău, sub preşedinţia guvernatorului 
Basarabiei, dl Kwargin [Haruzin], „un consiliu special, cu participarea mare- 
salului nobilimii, a tuturor preşedinţilor Zemstvelor şi a mai multor mari pro- 
prietari. 


Se înţelege că nota dominantă în această adunare a fost, mai întâi, groaza şi, 
apoi, apelul la represiune. Un anume dl A. Stange chiar a propus formarea de 
bande înarmate pe cheltuiala proprietarilor, pentru ca „să bage minţile în cap 
[faire entendre raison] agitatorilor şi țăranilor ce îi urmează”. 


Totuşi câteva voci mai rezonabile s-au făcut auzite, între altele, cea a dl V. ]. Bogdan, 
descendent al unei mari familii moldovene, mareșal al nobilimii din judeţul 
Soroca; el a arătat că numai prin măsuri represive nu se mai poate opri misca- 
rea şi a propus o contra-propagandă printre ţărani „cu ajutorul creării de ziare 
moldovenești etc. 

Se poate vedea până la ce punct chestiunea agrară domină astăzi toate celelalte 
preocupări în Rusia din faptul că însuşi guvernatorul Basarabiei a aceptat cu 
bunăvoință publicarea de ziare moldoveneşti. 15 zile mai târziu, el a aprobat 
decizia Zemstvei judeţene din Chişinău privitoare la tipărirea de broşuri de 
propagandă contra agitatiilor agrare, broşuri scrise în limba populară româ- 
пй... 


Acest rezultat a fost atins prin faptul că revoluționarii, adresându-se poporului 
în limba lui, au avut o superioritate efectivă, de care oamenii de ordine au tre- 
buit să ţină cont în cele din urmă. 


Toate aceste evenimente se petrec în aceeași Basarabie în care, până ieri, un 
abecedar românesc era considerat o carte revoluționară, în care copiii puteau fi 
sortiti nenorocirii pe toată viața, dacă pedagogul îi surprindea vorbind româ- 
neşte, dat fiind că aceasta aducea eliminarea lor din toate şcolile! (Voi fi obligat 
să revin, de altminteri, în viitoarea mea corespondenţă asupra efectului pe care 
îl are mişcarea agrară asupra mişcării româneşti din Basarabia). 


Trebuie să se recunoască însă că guvernul rus şi îndeosebi Zemstvele nu se 
mărginesc la unica idee a represiunii. 


Asa cum reiese din ultimele scrisori, Zemstvele din Bender si Chișinău s-au 
oprit la măsuri care, în România, ar părea de un radicalism extrem. Acest fapt 
ar trebui să deschidă ochii tuturor oamenilor politici din România: interven- 
tia activă a Zemstvelor în cumpărarea pământurilor private [particulières] și în 
arendarea lor țăranilor, precum şi recunoaşterea dreptului exclusiv pentru țărani 
de a arenda pământurile mănăstirilor şi ale domeniilor publice (foarte întinse în 
Basarabia). 


Fără îndoială, dacă Basarabia ar fi rămas izolată de restul Rusiei, dacă Nistrul 
ar fi fost destul de larg pentru ca valul revoluţionar rusesc să nu poată trece, 
măsurile de mai sus ar fi fost mai mult ca suficiente pentru moment. Dar toată 
lumea îşi dă seama astăzi că e greu să aperi „drepturile dobândite” în Basarabia 
într-un moment în care toată Rusia țărănească e prinsă de febră revoluționară 
şi în care măsurile propuse nu pot satisface pe nimeni. 


Pentru acest punct de vedere este caracteristică atitudinea ziarului rusesc local 
„Bessarabska jizni”, organ al partidului constitutional-democrat. 


Acesta nu e un partid revoluţionar; dacă e relativ slab în Basarabia, în 
schimb, în restul Rusiei, el cuprinde majoritatea membrilor Zemstevelor şi 
ai municipalitätilor. Iată ce se poate totuși citi în leading article [editoria- 
lul] din 6 ianuarie al acesui ziar cu privire la deciziile Zemstvei din judeţul 
Chişinău: 


„Aceste decizii, care fac să depindă rezolvarea chestiunii agrare de bunăvoința 
proprietarilor, sunt absurde şi dintr-un alt punct de vedere. Noi mai avem încă 
un număr de moşii [pământuri] ale statului, ale Coroanei, ale mănăstirilor, care 
trebuie date gratuit țăranilor. 

Numai după aceea, dacă va fi nevoie, va trebui să se procedeze la exproprierea 
forțată a pământurilor private, cu compensaţii date proprietarilor pe seama sta- 
tului si la preţul just («fără să se ajungă Ја valoarea comercială a pământului»). 


Numai prin acest mijloc mişcarea agrară poate fi înlăturată. Toate celelalte, 
propuse de minister şi de Zemstve, nu ies din sfera demagogiei de partid şi nu 
reprezintă garanţii de linişte pentru un viitor apropiat. Trebuie să se înțeleagă o 
dată pentru totdeauna că acum conştiinţa poporului s-a trezit, са пісі un fel de 
paliativ n-ar putea opri fluxul nävalnic ce a inundat toată Rusia... 


Că această atitudine e sinceră sau provocată de considerente de partid, aceasta 
e o chestiune secundară; dar devine evident că, în situaţia actuală, reţeta „con- 
sfătuirilor speciale” nu poate fi eficace. 


În viitoarea mea scrisoare voi vorbi de ecoul pe care îl au mişcările agrare în 
viaţa culturală si politică a Basarabiei şi cum românii de aici se prezintă în fața 
campaniei electorale. 


C. ŞĂRCĂLEANU 
[їп „р Indépendance roumaine”, anul XXX, nr. 9041, din 11/24 februarie 1906, p. 1-2.] 


IV 
Chișinău, 13 ianuarie [1906] 
Foarte ciudată este soarta poporului român din Basarabia. 


Nu s-ar putea găsi un popor mai loial şi mai supus. Peste şapte ani se va împlini 
un veac de la anexarea Basarabiei de către imeriul rus si în tot acest răstimp 
niciodată nu s-au manifestat tendințe separatiste sau spirit de revoltă contra 
autorităţii. În vreme de război, ca si în vreme de pace, pe toată întinderea imen- 
sului imperiu al țarilor, nu se găsesc supuşi mai fideli, îndeplinindu-şi toate 
datoriile cu mai multă bună voie şi mai multă conștiință. 


Foarte puţini ştiu în România, de exemplu, că divizia XIV de infanterie, celebra 
„divizie Dragomirov”, e compusă aproape exclusuv din români. În timpul răz- 
boiului ruso-turc, ea a trecut cea dintâi Dunărea sub focul inamicului; în tim- 
pul războiului ruso-japonez, ea a format prima linie a corpului Grippenberg, în 
momentul în care acest general a întreprins binecunoscuta sa mișcare ofensivă 
de la Sandepu. 


În relatarea oficială a acestei bătălii se poate citi: „... Entuziasmati de succesul mol- 
dovenilor din divizia XIV, care se avântau ca un torent irezistibil şi secerau rându- 
rile inamicului... (generalii ruși şi-au adus în sfârşit aminte că există moldoveni...). 
La Mukden, aceeași divizie, făcând parte din armata lui Linewitch, a împiedicat 
prin „tenacitatea sa supraomenească” dezastrul complet al lui Kuropatkin... 


Cu toate acestea, printr-o crudă ironie, românii din Basarabia, reprezentând 
80% din populaţie, sunt singurul grup etnic dintre toate nationalitätile acestei 

provincii care n-are dreptul să folosească limba sa maternă în viaţa publică si 
s-o predea copiilor în şcoli naționale. 


Grecii, armenii, germanii şi chiar israelitii din Basarabia au şcoli nationale, zi- 
are redactate în limba lor; ei îşi folosesc în chip oficial limba în organizaţiile 
lor publice (în sudul Basarabiei s-a format, de pildă, grație favorurilor guver- 
namentale, o veritabilă mică provincie germană); dar o simpă conversaţie în 
româneşte e considerată ca un act revoluţionar. 


Faptul e cu atât mai curios, cu cât Basarabia n-a fost anexată în urma unui 
război contra Moldovei, din care ea făcea parte; în timpul războiului cu Turcia, 
căruia îi puse capăt Pacea de la Bucureşti în 1812, simpatiile moldovenilor, 
mult folosiţi de ruși, au fost de partea acestora din urmă; anexarea însăşi a fost 
oficial prezentată bietilor basarabeni nu ca o cucerire, ci ca o „eliberare [éman- 
cipation] de sub jugul turcesc”. 


Mai mult, după anexare, împăratul Alexandru I a acordat Basarabiei un „sta- 
tut” pentru formarea acestei provincii, în care citim că „această provincie îşi 
păstrează organizarea sa națională si pentru aceasta i se acordă o formă parti- 
culară de guvernământ”. Se mai spune acolo că „moldovenilor din Basarabia le 
permitem cu bună voinţă [gracieusement] să-şi folosească tot timpul limba, în 
şcoli, în fața tuturor instanțelor administrative şi judecătoreşti; la fel, ei îşi vor 
păstra drepturile, privilegiile şi legile naţionale: (Colecţie de legi, nr. 27. 357; în 
această privință, să se citească emotionantul articol al românului basarabean 
de marcă, dl [Em.] G. Gavrilitä, publicat zilele acestea în „Universul”). 


Cu toate acestea, bietii ,eliberati” au rămas de un secol fără şcoli, fără biserică, 
fără limbă naţională, condamnaţi la sălbăticie... 


Chiar astăzi, când toată Rusia tremură sub zguduirile vulcanului revoluţionar, 
când Basarabia însăşi e amenințată de mișcarea agrară, în ciuda promisiunilor 
şi a cuvintelor binevoitoare, nu s-a dat urmare nici uneia dintre cererile de a se 
autoriza publicarea ziarelor în limba română. Ieri a fost suprimată „Bessarab- 
ska jizni”, pentru că, se afirmă, voia să publice suplimente în limba română. Dar, 
în același timp, apare fără nici o piedică ziarul social-democrat al Bund-ului 
israelit, ,Weg”, scris în jargon [în idiş]!... 


Principalul vinovat de această stare de lucruri este chiar înalta societate loca- 
lă, aproape în întregime rusificată, cu foarte puţine excepţii. Până unde merg 
membrii acestei elite se poate vedea din faptul următor. 


Apare la Chişinău un ziar, „Drug, editat de un anume dl Pavel Crusevan. Acest nume 
singur spune că ne aflăm în fața unui moldovean pur sânge. Părinţii lui n-au învăţat 
niciodată să vorbească fluent ruseşte; cât priveşte pe bunicii săi, mici boieri din Mol- 
dova, ei nici n-au visat măcar că nepotul lor va deveni într-o zi un „rus adevărat”. 


Or, dl P. Cruşevan nu numai că-și dă acest nume, dar face parte din Liga Ade- 
väratilor Rusi, asociaţie arhireactionarä, inspirată odinioară de Plehve şi astăzi 
de Trepov et C-ie. 

Şi iată că acest domn, ajuns la o tristă celebritate universală prin cele două masacre 
ale evreilor din Chişinău, provocate de ziarele sale „ВеѕѕагаБе (astăzi trecut în 
mâini mai bune) şi „Drug, publică zilele acestea în foaia din urmă, sub propria-i 
semnătură, un articol cu titlul sugestiv şi amenintätor: Nici trădare, nici vânzare. 


Şi ştiţi în ce constă trădarea sau vânzarea contra cărora tună şi fulgeră pe cinci co- 
loane „adevăratul rus” ce coboară dintr-un sir de paharnici şi cluceri din Moldova? 


Citez textual: 


„Aflu că s-a format un cerc de intelectuali din Basarabia, care urmăresc crearea 
de şcoli primare în română pentru moldoveni. Ei vor să dezvolte aici gustul 
literaturii române etc” 


Ticăloasă dezolare! [Abomination de la désolation!] 


Şi vedeţi că dl Crusevan își dă perfect seama de ceea ce face, căci în acelaşi 
articol, pentru a-şi motiva fulgerele pe care le aruncă contra intelectualilor cri- 
minali, zice: „Poporul are prea putin timp ca să înveţe şi rusa, şi româna; el va fi 
silit să aleagă si, cu siguranță, majoritatea va prefera limba maternă, româna... 


Si aceasta e trădarea! 


Să notăm că astăzi chiar, cu toate suferințele îndurate, cei mai naționaliști din- 
tre românii din Basarabia nu nutresc absolut deloc tendinţe separatiste. 


Sub acest raport, românii din Regat nu trebuie să-şi facă nici un fel de iluzii. 
Dacă simpatiile lor pentru frații de dincolo de Prut ar lua o tentă iredentistä, ei 
n-ar face decât să dăuneze conationalilor lor si din asta ar rezulta o situaţie ce ar 
prejudicia cauza culturii române. Moldovenii de aici, în măsura în care sunt bo- 
ieri, nu văd cu ochi buni articolul din Constituţia noastră prin care sunt abolite 
titlurile de noblețe şi privilegiile de clasă. Dacă sunt democrați, sunt înclinați să 
exagereze starea rea a clasei țărănești din Regatul Român şi să aştepte minuni de 
la revoluţia rusă. (Apropo: anumiţi ,patrioti din România scot un ziar intitulat 
„Basarabia” pe care ni-l trimit peste Prut. În această revistă situaţia ţăranului este 
descrisă în culorile cele mai întunecate. Oare „patriotismul” şi inteligența acestor 
domni n-ar putea găsi un teren mai prielnic pentru incriminärile lor?...) 


Dar basarabenii înţeleg să lupte pentru cultura română si pentru desteptarea 
simțului naţional, rămânând fideli imperiului. 


Foarte caracteristic pentru starea lor de suflet este apelul pe care l-au adresat 
consiliului Zemstvei provinciei în favoarea deschiderii de şcoli româneşti: 


„Domnilor consilieri! 


Mişcarea de emancipare ce a pus stăpânire pe toată Rusia, pe toate nationalitätile 
din care se compune marele popor rus, nu s-a oprit în pragul acestei provincii. 
Valul gigantic a prins de asemenea şi rasa noastră si i-a deşteptat sentimentele 
nationale atipite. În ultima vreme, un grup de intelectuali români din Basarabia a 
hotărât să lupte pentru ridicarea nivelului cultural al naţiunii noastre. 


DIMENSIUNI ALE UNITĂŢII NOASTRE 153 


Domnilor! Ştim foarte bine că aproape jumătate din consilierii provinciei nu 
sunt moldoveni, ci străini de populaţia noastră românească autohtonă: ruși, 
armeni, greci, bulgari, polonezi, israeliți. 


Nu există sentiment mai sfânt, mai natural, mai înnăscut omului, care nu poate 
trăi fără naționalitate, aşa cum nu poate trăi fără corp şi fără suflet. Răpindu-i 
unei rase dreptul la cultura naţională, i se răpește însuși scopul vieţii sale. Nu 
există cultură fără naţionalitate; prin nivelul său, această cultură poate să îm- 
brace caracterul universal uman, dar ea nu încetează niciodată să fie expresia 
geniului naţional”... 


Şi totuşi pe acești oameni „adevăratul rus” Cruşevan îi desemnează cu numele 
de trădători şi vânduți! 


Românii din Regat trebuie să se încline în faţa acestor eforturi sublime. În 
ciuda capriciilor administrative, curentul românesc urmează să se dezvolte si, 
înspăimântați de mișcările agrare, opresorii încep ei înşişi să recurgă la limba 
națională. 


Pe curând. 
C. ŞĂRCĂLEANU 


PS. - Am primit raportul comitetului executiv al Zemstvei judeţene, pregătit 
pentru sesiunea extraordinară convocată pentru ziua de 15 ianuarie curent, în 
vederea unei dezbateri asupra problemei agrare. 


Alături de soluţiile adoptate de Zemstvele judeţene din Bender si din Chişinău, 
pe care vi le-am comunicat deja, constat un pas înainte. Se propune ca toate 
pământurile private să nu fie arendate decât asociaţiilor ţărăneşti prin interme- 
diul Zemstvelor. 


O organizaţie specială e preconizată în acest scop. 
„Cei ce au ochi să vadă, cei ce au urechi să audă, căci timpul e aproape.” 


CS. 


[їп „LIndependance roumaine”, anul XXX, nr. 9049, 
din 19 ianuarie/1 februarie 1906, p. 1-2.] 


V 
Chisinäu, 18 ianuarie [1906] 


Chestiunea română în Basarabia nu s-a pus numai datorită desteptärii sen- 
timentului naţional sub influența mișcării liberale, democratice, rezultat ea 
însăşi al revoluţiei generale ce zguduie imperiul. Ea mai reiese, dacă mă pot 
exprima aşa, dintr-o necesitate administrativă, sub pintenul intereselor electo- 
rale şi îndeosebi al agitatiei agrare. 

Atâta vreme cât administraţia rusească a putut să-i considere pe toţi locuitorii 
țării exclusiv din punctul de vedere al plății regulate a dărilor, chestiunea ro- 
mână n-a existat pentru ea. 


Clasele superioare, aproape rusificate în esenţă, nu puteau să-i suscite, sub acest 
raport, nici o complicatie neplăcută; țăranul, blând si supus, îşi plătea fără să 
zică nimic toate impozitele si îşi trimitea fii la cazarmă. Era Eldorado-ul pentru 
birocratie şi asta îi ajungea ca să raporteze la St. Petersburg că totul mergea de 
minune în cea mai fericită dintre provincii. 


Ce importanţă are că, în urma suprimării şcolilor româneşti acum 50 de ani, 
nivelul culturii a scăzut brusc, aşa cum o arată bătrânul fruntaș, dl Em. Gh. Gavri- 
а, în articolul publicat de „Universul” în 17 ianuarie curent, că în rarele şcoli 
ruseşti, „rarii elevi învaţă ре de rost cuvinte neîntelese”, că bezna din ce în ce 
mai adâncă învăluie satele? Învăţământul primar nu e în fond decât o compli- 
catie nefolositoare. 


Oare, acum 20 de ani, arhiepiscopul Chişinăului n-a avut curajul să declare că lim- 
ba română trebuie alungată din biserică, fiindcă Basarabia e „complet rusificată” şi 
slujba în limba română nu serveşte decât la românizarea artificială a provinciei? 


Ce importanţă are că, după aceea, poporul a încetat să mai meargă la biserică, 
a încetat să se mai căsătorească religios şi chiar să-şi boteze copiii? (Din fericire 
pentru preoți, el nu putea să-şi îngroape singur morții.) 


Ce importanţă are că „zemski nacialniki”, aduşi din patru colțuri ale Rusiei si 
necunoscând nici un cuvânt românesc, sunt chemaţi să împartă dreptatea po- 
porului care nu ştie nici un cuvânt rusesc, că ei trebuie să judece fără interpret 
(legea nu-i prevede pentru birouri, iar la sate nu se găsesc), că acest simulacru 
de judecată stinge orice încredere în autoritatea statului, sädeste disperarea în 
inima poporului şi îl face să piardă orice noțiune de drept si de justiție? Se 
poate foarte bine să trimiti în temniță un „mujic moldovean”, chiar dacă el nu 
pricepe de ce şi, ca să arunci în drum o întreagă familie în numele justiţiei, nu 
e nevoie са ea să audă „considerentele” în limba еі... 


Fleacuri de felul acesta n-ar putea tulbura cerul senin al birocraţiei ruseşti. 


În vremea din urmă, când studenţii Seminarului din Kiev, viitori preoţi de ţară, 
au cerut să se introducă în programă studiul limbii române, dat fiind că „numai 
în acest caz ei şi-ar putea îndeplini misiunea în mijlocul unei populaţii ce nu 
cunoaşte altă limbă”, n-au răspuns oare conducătorii Basarabiei, prin gura fide- 
lului Р. Cruşevan, „adevăratul rus” de la ziarul , Drug”, că „cu această socoteală, 
şi ţiganii ar putea să reclame limba lor”? 


Dar iată că modesta „Dumă imperială” a lui Bulâghin, travestită de Witte la 17 
octombrie în „primul Parlament rus”, impune administraţiei, pe lângă sarcina 
strângerii impozitului la timp şi a completării armatei prin recrutare, misiunea 
nouă de „a face alegerile”. 

Şi, de data aceasta, cu cea mai mare bunăvoință din lume, e imposibil să ignori 
acest fapt bătător la ochi că imensa majoritate a populaţiei Basarabiei nu cu- 
noaste altă limbă decât româna. Or, pentru a reuși, bietii Jupiteri ai birourilor 
ar consimti să vorbească chiar şi limba țigănească. 


Problema s-a pus chiar pentru oraşul Chişinău. Deşi centrul e populat exclusiv 
de israeliți şi de elemente rusificate, capitala Basarabiei, ca toate orașele româ- 
neşti, e înconjurată de o largă centură de țărani agricultori — ,târgoveti” -, care, 
si aici, se încăpățânează să nu vorbească decât blestemata limba română. 


Şi într-o bună dimineaţă, cetăţenii înspăimântați ai Chişinăului au putut citi, 
lipite pe zidurile oraşului, publicaţii oficiale în limba română, tipărite cu carac- 
tere rusești — si ce română, Dumnezeule! 


Vă trimit originalul unui afiș al primăriei Chişinăului, relativ la alcătuirea lis- 
telor electorale (această operaţie cade în sarcina autorităților comunale, ca şi la 
noi). Mă gândesc că aţi face bine să puneţi această operă a geniului administra- 
tiv rusesc în vitrina „Independenţei. 


Afişul este tipărit pe două coloane, una în rusă, cealaltă în cvasiromână. 


Transcriu din acest factum pasajul privitor la înscrierea în liste şi rog tipograful 
să nu corecteze aceste perle. 


„După $8 acelora fet, care au drept a primi la alejere în Duma Impârâteasci li sî 
dă voie si folosească cu dreptu lor şi faci ştiut despre aceasta în comisiile alegătoare 
uceastcul săre pân la 13 lanvari...” 


Ceea ce, în limbă omenească, vrea să spună că persoanele care, conform arti- 
colului 8, au drept de vot trebuie, dacă vor să și-l exercite la alegerile pentru 
Duma imperială, să facă declaraţie în fața comisiei electorale din circumscrip- 
Па lor până la 13 ianuarie. 


Afişul poartă titlul De la Uprava orașului Кіѕіпеу şi semnătura Меги orașului 
(golova) Р. Sinadino — adică, primarul. 


Îţi poţi închipui hohotele de râs ale țăranilor asupra Merului (primarului) când 
descifrau afişele sale în hotentotă, pe care birourile primăriei au luat-o drept 
bună românească. 


Admiţând chiar că, pentru „a face” alegeri, te poţi mulțumi cu jargonul „Ме- 
rului” Sinadino, chietismul administraţiei ruseşti din Basarabia nu e mai putin 
tulburat de o problemă înspăimântătoare: problema agrară. 


Voi vorbi despre aceasta în viitoarea mea scrisoare. 


С. ŞȘĂRCĂLEANU 


[їп „LIndependance roumaine”, anul XXX, nr. 9052, 
din 22 ianuarie/4 februarie 1906, p. 1.] 


Text transcris si tradus în româneşte de Victor DURNEA 

Vasile 
BAHNARU 


GEST DE ÎNALTĂ PREȚUIRE 


În acest număr de revistă includem unele texte prezen- 
tate la Simpozionul internaţional „Semantica limbii şi 
semantica discursului: interpretare şi descriere” (30-31 
iulie 2008), organizat în memoria academicianului Silviu 
Berejan de Institutul de Filologie al Academiei de Ştiinţe, 
la care au participat savanţi din Republica Moldova, Ro- 
mânia şi Federaţia Rusă. 


Întrunirea de la Chişinău a constituit un prilej de a ne 
aminti de Omul şi Savantul Silviu Berejan şi de a lua în 
discuţie o serie din cele mai variate probleme lingvistice, 
interpretate prin prisma teoriei sale privind semantica, 
dar şi omosemia, sociolingvistica, de care a fost preocu- 
pat regretatul om de ştiinţă în ultimii douăzeci de ani. 
Studiile incluse aici, deși variate ca tematică, sunt, în 
principiu, legate direct sau tangential de preocupările sti- 
intifice ale savantului Silviu Berejan şi constituie o probă 
suplimentară a diversităţii şi a consistentei activității lui 
de cercetare. 


Silviu Berejan a fost un savant autentic, care nu şi-a com- 
promis numele, respectându-și propria demnitate. Se ştie, 
i s-a îngăduit cu o întârziere de mai bine de douăzeci de 
ani accesul în forul academic superior. Cu toate acestea, 
activitatea ştiinţifică a lui S. Berejan a fost recunoscută 
şi apreciată de comunitatea filologilor din fosta О.К.5.5., 
din Federaţia Rusă, din România, Germania, Franţa, in- 
clusiv din Republica Moldova. 


Acum, cu ocazia împlinirii unui an de la trecerea în ne- 
ființă a colegului, prietenului şi îndrumătorului nostru, 
ni se dezvăluie adevăratele dimensiuni ale operei la care 
a muncit o viață acad. S. Berejan. Numeroasele studii, 
articole, comunicări prezentate la simpozion, parte din 
care sunt propuse atenţiei cititorului, constituie un gest 
comemorativ şi de înaltă preţuire pentru cetăţeanul, pro- 
fesorul şi savantul Silviu Berejan. 

Vasile SEMIOTICA ÎN CONTEXTUL 
BAHNARU HERMENEUTICII MODERNE 


În studiul de față intentionäm să identificăm relațiile 
existente între semiotică, inclusiv derivatele lingvistice 
ale ei – semantica si semasiologia –, şi hermeneutică. 


Este ştiut faptul că, inițial, hermeneutica se ocupa de 
interpretarea şi explicarea unor texte literare sau sacre 
(vedele, scrierile lui Homer, Biblia, Talmudul, Coranul 
etc.), prin anumite glosare sau anexe explicative, bi- sau 
trilingve, ce însoțeau ediţiile noi (copii ale manuscri- 
selor) şi care explicau sensurile şi valorile stilistice ale 
cuvintelor şi expresiilor devenite inaccesibile noilor ge- 
neratii de cititori. În acest context trebuie să amintim că 
multe din ideile înaintaşilor în hermeneutică – Friedrich 
Schleiermacher (1768-1834), Wilhelm Dilthey (1833- 
1911), Hans-Georg Gadamer (1900-2002), Paul Ricœur 
(1913-2005) şi ale urmaşilor lor — se bazează, adeseori, pe 
această tradiție a hermeneuticii, interpretarea corectă a 
textelor’. În prezent se disting trei mari acceptiuni posi- 
bile ale hermeneuticii, ele constituind, în fond, obiective 
actuale ale disciplinei. În primul rând, este vorba de sen- 
sul clasic al termenului, acel de artă de a interpreta textele. 
Initiatä şi dezvoltată mai ales în cadrul disciplinelor care 
interpretau textele sacre sau canonice, fiind vorba de teo- 
logie (hermeneutica sacra), de drept (hermeneutica juris) 
şi de filologie (hermeneutica profana), şi urmărea un scop 
totalmente normativ, întrucât propunea reguli, precepte 
sau canoane, care permiteau o descifrare corectă a texte- 
lor. Să reținem că această tradiţie, care face din herme- 
neutică o disciplină auxiliară şi normativă în domeniul 
ştiinţelor interpretative, s-a menţinut până la Friedrich 
Schleiermacher, acesta fiind încă un hermeneut tradi- 
tional. Proiectul lui despre o hermeneutică universală 
anunţă însă a doua concepţie a hermeneuticii, pe care о 
va fundamenta Wilhelm Dilthey. 


Pornind de la ideea că hermeneutica se interesează de re- 
gulile şi de metodele ştiinţelor interpretative şi ale com- 
prehensiunii, Dilthey consideră că ea ar putea servi drept 

fundament metodologic tuturor stiintelor umane (litere, teologie, filozofie, sti- 
inte sociale etc.). Hermeneutica devine, astfel, o reflectie metodologică asupra 
cunoaşterii adevărului si asupra statutului ştiinţific al ştiinţelor umane. Ре fanda- 
lul progresului pe care l-au cunoscut ştiinţele reale în secolul XIX, succes atri- 
buit mai ales rigorii lor metodologice, în raport cu care ştiinţele umane aveau 
nenumărate deficienţe, hermeneutica vine să identifice acel suport metodolo- 
gic necesar, devenind astfel o filozofie a cunoașterii ştiinţifice pentru ştiinţele 
umane. A treia acceptiune a hermeneuticii a apărut ca o reacție la această în- 
telegere metodologică a ei, calificând-o drept filozofie universală a interpretării. 
Ideea porneşte de la constatarea că înţelegerea şi interpretarea nu sunt metode 
operate doar în domeniul ştiinţelor umane, ci procese esenţiale ale vieţii înseși. 
Interpretarea este, aşadar, o coordonată fundamentală a prezenţei noastre în 
lume. Această extindere a sensului interpretării a condus la obţinerea unor 
progrese remarcabile de care a beneficiat hermeneutica în secolul XX şi care se 
datorează în principiu celor două personalități de renume: Nietzsche şi Heide- 
gger. Anume la Heidegger hermeneutica este pusă în serviciul unei filozofii a 
existenţei, realizându-se transferul ideatic de la o „hermeneutică a textelor” la 
o „hermeneutică a existenţei”. 


Pornind de la cele expuse până aici, vom încerca să identificăm limitele / 
posibilitățile hermeneuticii moderne în studiul şi interpretarea textului si 
a unităţilor semnificative ale limbii percepute ca sistem de macrosemne. În 
acest context urmează să reținem că hermeneutica este, aşa cum am arătat, 
o disciplină filozofică prin excelenţă, care, de-a lungul timpului, a căutat să 
constate, în lumea schimbărilor si a inconsistentei, 1) realul interpretat ca 
existență continuă 2) posibilităţile de cunoaştere a realităţii reduse la formu- 
la: a fi înseamnă a fi cunoscut şi 3) sensul interpretării hermeneutice, deci co- 
municarea, ceea ce înseamnă că există doar faptul exprimat, comunicat, adică 
semnificat. Dacă primul aspect din câmpul de interese al hermeneuticii este 
de natură ontică, al doilea si al treilea – cunoașterea si comunicarea – sunt 
de natură gnostică. Odată cu identificarea comunicării, ceea ce există capătă 
caracteristici similare limbii, comunicabilului. În felul acesta, lumea devine 
propriu-zis lume a semnificatiilor. Omul trăieşte în lume sau, mai precis, are 
o lume, şi nu un mediu, cum este cazul animalului, numai datorită limbii. 
Ceea ce înseamnă că întreaga viață a omului este nu numai strâns legată de 
semnificaţii, ci chiar imposibilă fără ele. Pentru filozofia actuală, care pune 
accentul pe comunicare, nu există decât semnul, aşa încât „ceea ce este” sau 
ceea ce putem cunoaşte (realul) se reduce la ceea ce putem comunica sau 
semnifica. Această modalitate de interpretare a hermeneuticii o putem regăsi 
în cele trei tendinţe istorice ale filozofiei occidentale: 1) filozofia analitică 
anglo-saxonă, 2) filozofia fiinţei, a lui Martin Heidegger, adică filozofia ger- 
mană în care îşi are originea atât existentialismul francez, cât şi hermeneutica 
filozofică, şi, în fine, 3) filozofia franceză a limbii, structuralismul francez şi 
semiologia structuralistă. Filozofia analitică, cea mai apropiată de formula 
anterioară a еі, сеа a cunoaşterii, investighează fie limbajul ştiinţei – Russell, 
Carnap, Hempel -, fie limbajul cotidian - Ryle, Austin, Strawson, Moore =, 

dar este sintetizată profund în gândirea lui Ludwig Wittgenstein. Acesta iden- 
tifică lumea cu limbajul, alcătuit din propoziţii logice. Filozofia respectivă a 
elaborat o metodă nouă de analiză logică a limbajului, deşi continuă să se ba- 
zeze pe vechea hermeneutică clasică definită ca artă de interpretare a textelor. 
Celelalte două orientări, filozofia fiinţei şi filozofia limbii, fără a constitui o 
sinteză filozofică distinctă, sunt chemate să jaloneze câmpul problematic al 
rationalitätii semnificante. 


Mutatia ontologică ce a condus la apariţia omului, concomitentă cu apariția 
limbii, a deplasat ființa umană spre cuvânt, adică spre semnificare. În această 
ordine de idei, amintim că încă Heraclit susținea că „stăpânul al cărui oracol 
este la Delphi nu spune şi nu ascunde: el semnifică”. În același timp, hermene- 
utica modernă are ca obiect principal de studiu discursul cunoașterii. De altfel, 
importanţa limbii pentru existența umană şi pentru esența umană este defi- 
nitorie. În acest context, suntem tentaţi a crede în originea comună a limbilor 
existente, adică pre-babiloniană, dacă nu chiar în originea divină a limbajului. 
Am putea formula definiția limbii, considerând-o doar ca mijloc principal de 
comunicare şi am putea susține că limba constituie chiar esența umană a fiin- 
telor cuvântătoare, o caracteristică care îl face pe om să fie om, un dat divin. 
Pentru a argumenta această afirmaţie este suficient să amintim următorul caz 
istoric. Se spune că împăratul Prusiei Frederic II (cunoscut ca cercetător al bio- 
logiei umane), pentru a dovedi că sufletul moare odată cu corpul, pusese să fie 
închis un om într-un butoi; altă dată dăduse ordin ca trei copii de un an să fie 
educați fără să audă пісі un cuvânt, pentru a lămuri problema dacă primele lor 
cuvinte vor fi rostite în limba greacă, latină, arabă sau în limbile părinţilor lor, 
adică în limba originară?. Împăratul spera ca aceşti copii, impuşi de o înnăscută 
nevoie de comunicare şi lipsiţi de orice model verbal din exterior, să ajungă 
a dialoga spontan în limba originară a umanităţii, cea utilizată până la con- 
struirea Turnului Babel. După câţiva ani, în pofida unei verificări permanente 
a sănătăţii, copiii au murit, absorbiți în genunea muteniei. „Frederic cel Mare 
n-a aflat, prin urmare, nimic despre limba originară. Dar a aflat – cu un pret pe 
care numai împărații îl pot plăti - ceva mult mai important: că limbajul nu e o 
anexă a condiției umane, o piesă auxiliară în economia ei biologică şi socială; 
limbajul e, pentru om, o realitate de acelaşi rang cu hrana și aerul: e nutritiv şi, 
ca atare, vital”. Prin urmare, a fi viu şi a avea darul vorbirii sunt două efecte 
simultane ale aceleiași cauze, adică la nivel uman nu există viaţă fără limbă şi 
limbă fără viaţă. 


A devenit un adevăr incontestabil faptul că omul nu percepe si nu interpretea- 
ză lumea aşa cum este ea în realitate, ci numai construind-o; omul nu poate 
cunoaşte „lucrul în sine”, conştiinţa lui poate doar „construi”, prin experiență, 
obiectul. Ceea ce vedem şi ceea ce auzim nu există cu adevărat. Nu există cu- 
lori, ci doar radiaţii electromagnetice, cu lungimi de undă diferite; nu există 
sunete în natură, ci numai vibrații cu anumite frecvenţe. Culorile, са şi sunetele, 
există doar în mintea noastră, la nivelul cunoașterii. Cu alte cuvinte, felul în 
care înțelegem realul depinde de modul în care l-am construit. Omul este cel 

care conferă raționalitate lumii, nu invers, dar autonomia activităţii spiritului e 
susținută de o coincidență principială cu realul“. 


Tot în acest context amintim că discursul uman, construit pe bazele cunoaste- 
rii, operează şi cu alte figuri decât cele logice, ale rationamentelor: tropii reto- 
ricii. Mulțimea figurilor retorice poate fi redusă la două forme fundamentale: 
metafora şi metonimia. Tot la metaforă şi metonimie sunt reductibile cele două 
axe ale limbajului: paradigma și sintagma. După R. Jakobson, aceste două axe 
se structurează pe două tipuri de afazie (tulburări de limbaj): afazie sintagma- 
tică – afazie paradigmatică?. 


Oricum, limbajul primează cunoașterii: copilul învaţă mai întâi să vorbească 
şi felul cum își reprezintă el lumea este tributar ordinii prime а semnificatiilor. 
Or, cum poate omul decide înainte de cunoașterea operațională, decât pe te- 
meiul semnificării şi al analogiilor pe care aceasta le susține? Adică, în temeiul 
ordinii prime date de articularea semnelor limbii. 


În filozofie, inclusiv în hermeneutică, ştiinţa care se ocupă cu studiul semnelor 
este numită semiotică sau semiologie si îşi axează fundamentarea sa teoretică 
pe două axiome care fac din semn, în principiu, un obiect sui-generis: a) pan- 
semia – totul e semn sau orice are o semnificaţie (sau, cel putin, poate avea); 
b) polisemia - orice semn (obiect) poate avea mai multe semnificaţii (unicita- 
tea existenţei nu determină unicitatea semnificației )S. 


În accepțiunea lui С. S. Peirce toată gândirea se exprimă prin semn, iar pan- 
semia admite că lumea nu se compune din două feluri de lucruri: din semne 
şi non-semne, ci din lucruri cu semnificaţie și lucruri fără semnificație. 
În acelaşi timp, pentru Peirce a avea semnificaţie înseamnă cognoscibilitate. 
Polisemia, a doua axiomă, este mai puţin evidentă. Astfel, semiotica califi- 
cată ca fiind o teorie a cunoaşterii care se încadrează totalmente în logici. 
Formulele prin care o definește sunt: 1) cea mai generală ştiinţă; 2) logică 
a comunicării. 


Totodată să reținem că referentialitatea ocupă un loc important în semiologia 
logică a lui С. S. Peirce. Definiţia semnului pe саге o lansează autorul este foar- 
te abstractă: semnul este ceva ce stă în locul a altceva si este înţeles de cineva. 
Triada ce rezultă din această definiţie punctează semnul, relația semnului cu 
obiectul si relația semnului cu interpretantul semnului”. 


La E. de Saussure pansemia este evidentă, pentru că limba este un sistem de 
semne unde totul are semnificaţie. Vorbind de cunoaștere, ca şi de gândire, de 
altfel, produse în baza limbii, vom afirma că limba acoperă totul; ea este, de 
fapt, lumea. Semnificaţia în acest caz se leagă mult mai firesc de comunicare. În 
viziunea lui Saussure polisemia presupune că în limbă orice unitate poate avea 
mai multe semnificaţii. Si definiţia semnului este alta la Saussure. Acesta este 
constituit ca o diadă, din semnificant şi semnificat. Relaţia dintre aceste laturi 
este arbitrară, imotivatăt. Ele sunt unite prin forța sistemului, semnul devenind 
astfel o pură diferență. 

Semiotica lui Peirce şi semiologia lui Saussure au rămas multă vreme în 
imersiune culturală: nepublicate, dar cunoscute și transmise prin discipoli. 
Ch. W. Morris îl continuă pe Peirce, dar o face într-un context teoretic schim- 
bat, cel al behaviorismului. Aşadar, comportamentul, si nu cunoașterea, condi- 
tioneazä semnificația. Semiotica permite acum o reinterpretare a disciplinelor 
numite în mod curent logică, matematică și lingvistică. Logica s-a vrut un Or- 
ganon al ştiinţelor, dar s-a dovedit incapabilă să-şi asume acest rol. Semiotica 
nu mai este doar o ştiinţă printre altele, сі Organonul sau instrumentul tuturor 
ştiinţelor. 


Dezvoltarea semioticii este o etapă a procesului de unificare a ştiinţelor care 
tratează în întregime sau partial semnele; această dezvoltare va umple, trep- 
tat, golul dintre ştiinţele biologice, pe de o parte, şi ştiinţele psihologice şi 
sociale, pe de alta, va explicita relaţia dintre ştiinţele numite „formale” şi stiin- 
tele numite „empirice”. În semiotică Morris distinge între: semantică – aceasta 
studiază relația semnului cu semnificația sa, expresiile formale şi designatele 
lor, tratează sensul expresiilor şi include teoria adevărului şi deductiilor lo- 
gice; sintaxă – care studiază relaţia dintre semne (expresii) şi oferă reguli de 
formare ale acestora - şi pragmatică – disciplină care studiază relația dintre 
semne şi utilizatorii lor şi cuprinde ştiinţe cum sunt „fiziologia limbilor”, psi- 
hologia, etnologia etc.” 


Structuralismul francez, în schimb, - Claude Levi-Strauss, Roland Barthes, Mi- 
chel Foucault, Jacques Lacan, Lucien Goldmann, Pierre Francastel, Louis Althus- 
ser — îl continuă pe Saussure. Noua doctrină anunţă că lumea si omul nu există 
decât trecute prin limbaj. Lingvistica este deci, am spune, mai mult chiar decât 
semiologia, disciplina-pilot, iar comunicarea devine paradigma teoretico-meto- 
dologică pentru semnificare. Prin reducerea semnului la sistem (de fapt, la struc- 
tură chiar), apare o contragere analitică a semanticului la sintactic şi ignorarea 
aspectului pragmatic. Semiologia structuralistă se axează pe autoînchiderea re- 
ferentialä a sistemelor semnificante, ceea ce atribuie literatura, arta, în general, 
la toate celelalte sisteme semnificante. "Totuşi, în aceste semiologii, calitatea de 
semn, parametrul de sistem semnificant şi autonomia limbii sunt mai pregnante 
ca oriunde în altă parte. 


În fine, mai apare şi o problemă terminologică: semiotică sau semiologie. Semi- 
otică este termenul grec, utilizat în variantele apropiate de logică şi teoria cu- 
noasterii şi de circulație mai ales în mediul anglo-saxon. Termenul este utilizat 
apoi şi pentru a defini o parte a semiologiei, care, alături de lingvistică, studiază 
domeniul complementar al semnelor non-verbale. Semiologia generală, termen 
vechiculat mai ales în Franţa, ar desemna o ştiinţă ce cuprinde lingvistica si 
semiotica. Optăm pentru acest termen са un omagiu savantului elveţian F de 
Saussure (cu toate că semiologie se numeşte şi disciplina medicală despre sem- 
nele bolii). Lingvistii germani utilizează, într-o acceptiune similară, termenul 
semasiologie, dar care nu este folosit în hermeneutică, fiind rezervat în întregi- 
me studiului semnificației semnelor verbale. 

Dacă Saussure anunța numai necesitatea constituirii unei semiologii generale, 
structuralistii francezi se plasează deja pe teritoriul acestei ştiinţe din care fac 
o întreagă filozofie. Folosind lingvistica saussureană ca pe o adevărată disci- 
plinä-pilot, structuralistii au impus ideea pansemiei – totul este semn, orice 
are / poate avea semnificaţie - si a polisemiei – orice semn poate avea mai 
multe semnificații (unicitatea existenței nu determină unicitatea semnificati- 
ei), transformând semiologia într-o hiperteorie şi metodă interdisciplinară de 
interpretare. 


Pornind de la ideea că lumea omului există numai trecută prin limbaj, semio- 
logii structuralisti încep prin a analiza sistemele semnificante – în primul rând 
literatura şi miturile — si, în general, cultura ca ansamblu al sistemelor semnifi- 
cante, dar concep cultura ca nediferentiatä de civilizație şi coextensivă societă- 
ţii. Până la urmă, în această perspectivă şi natura este, de fapt, o idee culturală, 
iar întreaga lume nu este decât o lume de semne, un imens text. 


În hermeneutică mai persistă tradiţiile filozofiei practice. Mai difuză şi mai puţin 
pretențioasă, ea continuă să se preocupe, în primul rând, de studiul macrosemne- 
lor, adică al textelor-monument, al operelor şi capodoperelor, dar şi al comporta- 
mentului uman (Helmut Seifert, Ineichen). Hermeneutica se interesează de tot ceea 
ce presupune act de înțelegere şi nu doar de ceea ce e comprehensiune culturală. 
Altfel spus, hermeneutica, în exprimarea metaforică a lui Aurel Codoban, ne spune 
povestea din spatele cuvântului, naraţiunea care susține semnificaţia cuvântului şi 
îi conferă un sens, tot aşa cum mitul povesteşte simbolul si îi asigură circulația”. 


Triada conceptelor hermeneuticii: explicitare, interpretare, comprehensi- 
une (înţelegere) funcționează în mod traditional prin prezumția că orice 
hermeneut ajunge să înțeleagă doar după ce în prealabil a explicitat si in- 
terpretat semnele, de aceea hermeneutica a fost definită drept teorie a in- 
terpretării comprehensive, a interpretării care conduce la înţelegere. Odată 
cu Heidegger însă obiectivul hermeneuticii este refundamentat, căci com- 
prehensiunea nu mai este urmarea exegezei, ci este fundamentul oricărei 
interpretări sau explicitări. Comprehensiunea este modul de a ființa al in- 
terpretului, fenomenul general uman cel mai important, pentru că nu este 
un simplu proces de gândire, ci implică sentimentul, voinţa etc., pe scurt, 
întreaga existență umană. 


Aşadar, hermeneutica interpretează orice fel de text, gest sau act uman, ca si 
cum acesta ar răspunde la o întrebare care îi conferă sensuri proprii. Astfel, 
a căuta sensul unei scrieri înseamnă a găsi mai întâi întrebarea potrivită la 
care aceasta răspunde. Orice text valabil, semnificativ, răspunde la o astfel de 
întrebare. Când creăm un text trebuie să avem o întrebare bine pusă la care să 
răspundem corect. Un exemplu edificator ar fi cel al lui Parsifal din opera lui 
R. Wagner, care întreabă: „Unde este Graalul?” şi, brusc, toate lucrurile nesem- 
nificative anterior îşi recapătă sensul şi viața devine plină de înţeles. Într-o per- 
spectivă istorică pluralistă (nu lineară), orice mare civilizație este un răspuns 
corect în raport cu o provocare (în raport cu o întrebare). 

Scopul hermeneuticii este descoperirea întrebării la care răspunde textul, 
ceea ce implică contextul (locul şi momentul), pretextul (ocurenta, ocazi- 
onalitatea răspunsului) şi subtextul (deci ceea ce textul, purtând cu sine, nu 
are în intentionalitatea comunicării). Textul se află într-un context datorită 
unui pretext şi acoperă mereu un subtext pe care-l poartă cu sine. Regula 
secundară ce decurge de aici este cea a cunoştinţelor prealabile contextuale 
(gramaticale, istorice, estetice, psihologice) pe care trebuie să le avem pentru 
a putea interpreta un text. În același timp, regula esenţială rămâne cea filo- 
logică, a înţelegerii părţilor prin întreg şi a întregului prin părți: este regula 
cercului hermeneutic. Aşadar, trebuie să înţelegem întregul pornind de la 
părţi, iar părţile raportându-le la întreg. 


Semiologia structuralistă, cu toate implicaţiile ei filozofice sau teoretice, este 
rezultatul considerării stricte a limbii din perspectiva unică a funcției de co- 
municare. Putem spune fără să greşim că semiologia structuralistă este o semi- 
ologie a comunicării. Dar este posibilă şi o semiologie diferită, pe care, puţin 
forțat, am putea-o numi semiologie а semnificării. În această acceptiune her- 
meneutica ar putea fi considerată o semiologie a semnificării. Distanţa naturală 
dintre semiologie şi hermeneutică este distanța dintre conceperea limbii şi a 
textelor din perspectiva funcţiei de comunicare sau din perspectiva procesului 
de înţelegere. 


Semiologia are ca obiect semnul şi vede în el un rezultat al diferențelor susținute 
de sistemul semnificant, de structură. Hermeneutica îl defineşte ca simbol şi cau- 
tă în el asemănările care evidenţiază arhetipul. La limită, semiologia poate apărea 
ca o hermeneutică negativă, care se mulţumeşte să reducă simbolul la semn. 


Aşa se face că, în pofida a ceea ce le desparte, semiologia structuralistă şi her- 
meneutica heideggeriană se află de aceeași parte a baricadei teoretice, de partea 
problematizării limbii. Pentru ambele, limba este o realitate autonomă, chiar o 
realitate primordială, numai că fiecare o priveşte de pe un alt versant. Pentru 
ambele, semnificativul este cea mai înaltă formă a rationalului. 


În ceea ce priveşte hermeneutica lui Gadamer, aceasta se formează în trena 
filozofiei heideggeriene şi în dialog / opoziţie cu semiologii structuralisti. Dar 
са şi semiologii structuralisti, Gadamer afirmă că limba 1-а făcut pe om şi пи 
invers. Limba nu este un instrument pe care să-l folosim (în definitiv, s-o recu- 
noastem, omul nu mai e definibil atât prin gândire, cât prin limbaj; suntem mai 
siguri că omul vorbeşte, decât că gândește: mai degrabă decât animal raţional, 
omul este un animal locvace). Atât Heidegger, cât şi Gadamer consideră că lim- 
ba nu este un obiect opus subiectului, ci un orizont solidar cu subiectul având 
deschidere spre viitor, incluzând obiectivitatea în propria-i procesualitate. Re- 
latia om - limbă diferă de relația subiect – obiect. Limba nu e nici emergentä a 
subiectivitätii: ea este o substanţă coerent structurată, care nu e centrată pe ego. 
Limba este fluxul efectiv al existenței umane. 


În fine, semiotica hermeneutică are tangente directe cu semasiologia, deşi ulti- 
ma se limitează la studierea semnelor verbale, adică se află în raport de subor- 

donare față de semiotică sau semiologie. Totodată, semasiologia beneficiază de 
unele noţiuni şi principii metodologice utilizate frecvent în semiotică (seman- 
tica, sintaxa şi pragmatica), având în acelaşi timp metode şi principii proprii de 
investigaţie (analiza componentialä, metoda comutabilitätii, principiul opozi- 
tiilor etc.), ceea ce ne permite să considerăm semasiologia ca fiind o disciplină 
distinctă în raport cu hermeneutica. 

Florin DICŢIONARUL LIMBII ROMÂNE, 
VASILESCU ÎNTRE TRADIȚIE 
ŞI MODERNITATE 


Marile opere lexicografice academice au fost inițiate 
într-o epocă în care privirile intelectualilor români se 
îndreptau cu speranță şi admiraţie spre arhetipul esen- 
tial, ţăranul român, deţinător al poveştilor şi posesor al 
cunoaşterii esențiale. Nu întâmplător discursul de recep- 
tie în Academia Română al unui mare scriitor s-a numit 
„Omagiu ţăranului român”. În prefața la dicționarul său, 
Etymologicum Magnum Romaniae, B.-P. Hasdeu sublinia 
necesitatea ca ştiinţa limbii să urmărească „cu stäruintä 
evolutiunea vorbei nu într-o seamă de capete alese, nu 
în individualitatea cutare sau cutare, nu în cercuri soci- 
ale restrânse, ci tocmai în popor mai pe sus de toate... 
Preocupat în permanenţă de frumuseţea şi bogăția spi- 
ritualității române, Hasdeu adăuga: „...dicţionarul nu va 
avea în vedere numai limba română literară de astăzi, ci 
mai ales limba cea veche si graiul actual al poporului”. 
Se poate spune că direcția pe care a instituit-o Hasdeu a 
influenţat în mod decisiv lucrările academice ulterioare, 
dând chipul dicționarului academic аза cum l-am mos- 
tenit. Referindu-se la importanţa citatelor pentru întele- 
gerea sensurilor si a nuantelor celor mai fine ale acestora, 
lingvistul român aprecia valoarea operei lexicografice a 
lui Littré, care „este nu numai un registru de consultat, ci 
până la un punct o carte de lectură. Orice mare dicționar 
ar trebui să fie cartea de lectură cea mai răspândită, cea 
mai atrăgătoare, căci acolo şi numai acolo se află deplinul 
«cunoaste-te pe tine însuţi» al unei națiuni”. 


Consultând dicționarul lui Hasdeu, ca de altfel si alte dic- 
tionare academice ulterioare, rămânem cu senzația, ex- 
trem de pregnantă, a unei lucrări suficiente sieşi, împărțită 
între două tendinţe contrare — una spre exterior, care pro- 
vine din condiția explicativă şi normativă a dicționarului, 
şi una spre interior, care provine din idealul de carte de 
lectură. Cu alte cuvinte, pe de o parte furnizează material 
pentru contexte exterioare lucrării înseşi, pe de altă parte 
extrage din literatură contexte pentru cuvintele definite. 

Primul nivel de abordare al dicționarului academic este acela în care consultäm 
un text pentru a înţelege alt text. Aceasta este orientarea spre exterior. Cel de-al 
doilea nivel este cel de carte de lectură și se manifestă spre sine însuși, dar tri- 
mite, în acelaşi timp, spre un corpus de texte. De la Peirce încoace, în studiile de 
semiotică textuală, se face distincţia între conceptele de „dicţionar al unui text” şi 
„enciclopedie a textului”. Conceptul de „enciclopedie” ţine seama si de posibilele 
condiții de întrebuințare a cuvintelor unei limbi oarecare. Exemplul pe care îl dă 
U. Eco discutând aceste chestiuni’ este, întâmplător, mult mai edificator pentru 
limba română. Astfel, lexemului „balenă” îi putem adăuga sensul figurat, cu cono- 
taţii ironice şi depreciative, de „femeie foarte grasă şi neglijentă cu ţinuta sa”. În 
felul acesta reiese foarte clar importanța competenţei enciclopedice pentru dic- 
tionar, importanţă care provine, în accepțiunea lui Eco, din „constanţa statistică” 
a datelor culturale acceptate din punct de vedere social. Pentru oricine consultă 
Dicţionarul limbii române este clar că acesta reflectă atât abordarea „tip dictio- 
паг”, cu accentul pus pe analiza componentialä a cuvântului, cât şi abordarea „tip 
enciclopedie”, cu accentul pus pe co-text, deci pe condiţiile de enuntare. Rezul- 
tă astfel că, într-un mod oarecum surprinzător, autorii dictionarelor academice 
vechi au practicat un soi de pragmatică avant la lettre. Când descriu nuanțele iro- 
nice sau peiorative ale unui cuvânt sau explică pe larg circumstanţele în care un 
cuvânt oarecare are un anume sens, ei fac, de fapt, o cercetare care se învecinează 
cu pragmatica. Este o anticipare genială a vechilor lexicografi, lingvistica moder- 
nă descoperind ulterior că pentru a-şi dovedi utilitatea, analiza semică trebuie 
să se ocupe nu numai de conţinutul unităților lexicale, ci şi de conţinutul unor 
segmente de enunț mai dezvoltate si de efectele de sens, deci de semnificaţiile 
legate de un anumit context sau de o anumită situaţie de discurs. 


Revenind la cele două abordări ale dicționarului academic, de instrument expli- 
cativ şi carte de lectură, semnalăm situaţii în care cea de-a doua ipostază supli- 
neşte inexistenţa celei dintâi. Numai astfel se poate explica, de exemplu, prezența 
în Dicţionarul Academiei al lui S. Puşcariu a cuvântului ciupăcel, înregistrat „cu 
sens neclar” şi fără definiţie. Se dau contextele, ambele citate din balade haiduceşti 
care au văzut lumina tiparului în Materialuri folkloristice: „Cine-mi rămânea / Un 
Turc ciupăcel, / Al dracului mititel / Se teme Giurgiul de el” si „Dar în ceia ce 
era? / Este un Turc märuntel, / Fratele lui Ciupägel, / Se teme Giurgiu de el” 


Fiind vorba de două balade diferite, pare că avem a face cu o formulă preluată 
mecanic şi care a devenit formulă ritmică. Lipsa definiţiei ar fi exclus acest cu- 
vânt din lista de cuvinte a unui dicționar explicativ de uz curent. 


Această condiție de „carte de lectură” a dicționarului academic, care prezintă 
virtualitäti ale limbii întruchipate, face din lucrarea lexicografică si o carte de 
reflexie, unde enunturile lexicografice făcute asupra cuvintelor şi contextelor in- 
vită cititorul să devină conştient de relaţia sa, ca utilizator de limbă, cu memoria 
culturală a neamului din care face parte. Dicţionarul academic îşi propune să 
înregistreze cuvintele de circulaţie generală, terminologia populară, regională si 
arhaismele atestate, creaţiile interne şi împrumuturile neologice, termenii teh- 
nico-stiintifici, cuvintele de argou, vorbirea familiară şi stilul beletristic, creați- 

ile lexicale personale. Lingviștii admit că dicționarul este un mod de a reflecta 
schimbările care au loc în societate. În acest sens este concludentă observaţia lui 
A. Meillet, după care orice vocabular exprimă, de fapt, o civilizaţie. 


În același timp, dicţionarul trebuie conformat astfel încât să corespundă şi sta- 
tutului de lucrare lingvistică în care, pentru ilustrarea analizelor sale, redacto- 
rul are nevoie de exemple în număr mare, care să facă dovada pertinentei si 
realismului analizelor sale. Prin caracterul său normativ, dicționarul susține 
nevoia cititorului de a descoperi că modul de alcătuire a discursului nu se face 
la întâmplare — se păstrează nealterată marca autorului, chiar dacă acesta este 
obligat să-şi manifeste originalitatea între nişte limite uneori destul de stricte. 
Rolul lexicografului este acela de a veghea la respectarea coerentei lingvisti- 
ce şi a exactitätii filologice a lucrării. În general, munca sa se desfăşoară sub 
semnul conştiinţei că publicul căruia îi este destinat dicționarul este alcătuit 
mai degrabă din studenţi şi cercetători de orientare literară şi filologică, având 
exigenta unui dicționar cuprinzător al limbii moderne. 


Sursele de documentare lexicografică şi bibliografică sunt texte literare şi teh- 
nice, glosare regionale şi cuvântări ale unor profesori de la sat, ziare cotidiene 
şi săptămânale. În cazul alegerii citatelor, principiul autorităţii a fost în gene- 
ral acceptat (avându-se în vedere, când nu prima criteriul istoric, o anumită 
limpezime a stilului şi valoarea literară). Acolo unde nu existau surse, nu s-a 
absolutizat principiul filologic, căci se atestau cuvinte care, chiar fără exemple 
consacrate, au fost incluse în lista de cuvinte. În același timp, din respect pentru 
potenţialul limbii, s-au trecut în dicționarul academic multe cuvinte care ridi- 
cau probleme, asociindu-se citatului indicatia „(Cu sens neprecizat, probabil)” 
sau chiar „(Cu sens neprecizat)”, aşa cum am arătat mai sus. 

Cu ajutorul contextelor, autorii dicționarului nu au urmărit doar să demonstre- 
ze existenţa sensurilor înregistrate la un moment dat, ci şi să înfätiseze cuvintele 
şi sensurile „în evoluţia lor istorică”. Toate citatele sunt destinate pentru a arăta 
vechimea şi extensiunea geografică a cuvintelor înregistrate, precum şi stilurile 
în care apar. Izvoarele folosite sunt organizate cronologic, începând cu textele 
vechi si terminând cu textele populare. În principiu, contextele ilustrative ar fi 
trebuit reduse la volumul strict necesar pentru înţelegerea sensului cuvintelor. 


Izvoarele introduse în Dicţionarul limbii române încearcă să reprezinte cât mai 
armonios şi pe cât se poate de complet toate epocile scrisului românesc, toate 
stilurile şi toate regiunile. Ca dicționar general, el înregistrează toate cuvintele 
în limba literară generală şi în limbajul artistic, în vorbirea populară şi regio- 
nală. Au dreptul să figureze în dicționarul academic şi termenii care au pătruns 
sau manifestă tendința de a pătrunde în limba literară, în limbajul literar ar- 
tistic şi popular, dacă apar în cel puţin două stiluri diferite ale limbii, existență 
justificată de izvoare’. Fără а folosi întregul material adunat, autorii dictiona- 
rului academic s-au străduit să recompună sistematic, cu ajutorul izvoarelor, 
viața complexă a cuvintelor şi a sensurilor, lucru posibil datorită înmulțirii 
considerabile a acestor izvoare. 

La mai bine de o sută de ani de la apariţia primelor variante ale dicționarului 
academic (cele ale lui Laurian şi Massim, Hasdeu), redactarea dicționarului 
academic s-a încheiat. Conform planurilor Academiei, se are în vedere reluarea 
volumelor apărute sub conducerea lui Sextil Puşcariu, pentru completarea lis- 
tei de cuvinte şi aducerea la zi a informaţiilor. Culegerea, pe parcursul alcătuirii 
dicționarului, a unui mare volum de texte, va compensa lipsurile provenite din 
neîncrederea unor lexicografi care, de-a lungul timpului, au neglijat sau chiar 
au refuzat să introducă în lista de cuvinte termeni care prezentau dificultăți. Se 
pot înlătura astfel eventualele „viduri de atestare” din istoria unui cuvânt. În 
acelaşi timp, se cere discutată relația computerului cu dicţionarul şi condiția 
de „carte de lectură” a acestuia din urmă. Însuși conceptul de „carte” se cere 
nuantat, în contextul în care blog-urile par astăzi o sursă destul de importantă 
pentru studierea relației, uneori extrem de agitate, pe care o are limba cu viaţa. 
Trebuie avută în vedere şi existența a nenumărate posturi de radio şi televi- 
ziune particulare, precum şi a Internetului, cu mare influență asupra limbii 
vorbite. Aceste surse nu pot fi ignorate si pare că ancheta in vivo asupra limbii 
vorbite nu mai este o dificultate. Munca lingvistului devine mai dificilă. El tre- 
buie să îşi folosească în permanenţă cunoştinţele şi simţul limbii pentru a de- 
cela creaţiile artificiale, efemere, de cele care îşi câştigă dreptul de existenţă în 
vocabularul actual. Cercetătorul nu se mai află în condiţia avantajoasă a relaţiei 
cu textul scris, el trebuie să evidentieze adevărul lingvistic în evoluţie printr-o 
permanentă raportare la normă. 


Computerul poate ajuta lexicograful să înlăture unele dificultăţi ale muncii 
sale, dar ridică probleme care evidențiază din nou necesitatea rigorii analizei 
lexicografice, ce trebuie organizată după un plan foarte bine structurat, menit 
să țină seama de tipologia, structura şi ţintele dicționarului. Pentru moment, 
lexicografia pare a se afla într-o etapă în care munca artizanală tradițională şi 
metodele de tratare documentară şi informatică conlucrează la alcătuirea dic- 
tionarului. Dacă ar fi să facem comparaţie cu un alt mare dicționar, Dicţionarul 
limbii române se află în acest moment în faza „semiautomată” în care se afla Lé 
Tresor de la Langue Française acum aproape zece ani. 


Un paradox al dicționarului care pune accentul pe citate este faptul că, deşi 
destinat unui public deţinând esentialul din limba comună, având deci cu- 
noasterea lingvistică necesară, dicționarul conține numeroase exemple anume 
pentru cuvintele cele mai frecvente. În același timp, o cantitate mare de exem- 
ple măreşte durata de redactare a lucrării lexicografice. Deci numărul mare de 
citate la cuvintele frecvente îl privează practic pe cititorul care cunoaşte sen- 
surile acestor cuvinte de informaţia privind cuvintele mai rare. Or, în direcția 
acestora din urmă dicţionarul ar trebui să-şi manifeste pregnant rolul norma- 
tiv. În acelaşi timp, viteza în care se desfăşoară lucrurile în societatea modernă 
nu mai permite să ne așteptăm ca cititorul să refacă munca de abstractizare pe 
care a practicat-o lexicograful cu ajutorul exemplelor. Ceea ce, din punctul de 
vedere al modului cum circulă informaţia, această manieră lexicografică este 
redundantă şi solicită mult timp. 

Pe de altă parte, abundența citatelor este justificată, din punct de vedere istoric, 
de determinarea perioadelor de continuitate şi ruptură în utilizarea unui cuvânt. 
Este de așteptat ca un lexem care apare la fiecare treizeci de ani să nu prezinte 
rupturi în istoria utilizării sale. Acesta este unul din aspectele pe care l-am avut în 
vedere la alcătuirea bazei de texte de la Institutul de Lingvistică din Bucureşti. 


În același timp, lexicografii de azi sunt tentaţi să abandoneze tipul vechi de abor- 
dare a dicționarului de tip academic, ceea ce poate fi explicat prin istoricul lexi- 
cografiei din România: autori renumiţi la vremea lor, precum Tiktin, Säineanu, 
Scriban, Candrea ş.a., nu au reuşit să facă şcoală. În acest fel, presiunea aşteptă- 
rilor publicului, care s-ar mai fi disipat prin existența unor dicționare româneşti 
explicative valoroase (aşa cum există în Franţa Larousse, Robert ş.a.) se concen- 
trează asupra Dicţionarului limbii române şi a DEX-ului. Un alt fapt important îl 
reprezintă evaluarea impactului pe care civilizația țărănească îl mai are asupra 
societăţii române şi a măsurii în care ar trebui să se faciliteze accesul neologisme- 
lor în dicționarul academic. Prin urmare, în condiţiile vieţii moderne, redactorii 
dicționarului academic se aşteaptă ca o parte din eforturile lor să se transfere de 
la obligaţiile legate de multitudinea citatelor şi a surselor populare spre susținerea 
valentelor explicative ale dicționarului. Un dicționar în care se controlează mai 
strict proliferarea citatelor şi se măreşte considerabil lista de cuvinte pare mai în 
pas cu vremurile noi, cu atât mai mult cu cât apariţia dictionarelor electronice nu 
mai acordă redactorului timp să aştepte evoluţia cuvintelor în uz, punând tot mai 
strict accentul pe componenta socială a dicționarului ca vector de cultură. Deci 
dicționarul academic ar trebui să-şi lărgească aria publicului, printr-o formulă 
mai suplă şi mai uşor accesibilă (numărul celor care posedă cele peste treizeci de 
volume ale Dicţionarului limbii române este foarte mic). Prin existenţa diverselor 
instrumente informatice şi a motoarelor de căutare, acest deziderat pare să devi- 
nă posibil. Un alt obiectiv este apariţia unor serii noi ale dicționarului academic 
la intervale de timp mai scurte. 


Redactorii Dicţionarului limbii române speră ca noua ediţie a dicționarului 
academic să găsească echilibrul între cele două tendinţe de care vorbeam în 
debutul acestui text: cum condiţia de „carte de lectură, pregnantă la începu- 
turile dicționarului academic, s-a estompat şi în prezent citatele susțin doar 
validitatea definiţiilor, mai utilă pentru cultura română ni se pare o formulă a 
dicționarului care să simplifice normele de redactare şi, prin lista de cuvinte, să 
permită cititorului accesul la valorile civilizaţiei române, facilitând înţelegerea 
schimbărilor care au loc în viaţa colectivitätii. 


NOTE 


1 


U. Eco, Lector in fabula, Editura Univers, Bucureşti, 1991, p. 39. „Balenă poate fi dez- 
ambiguizat ca peşte sau mamifer, potrivit selecției contextuale care presupune ocurenta 
sa în două clase distincte de co-texte, una referindu-se la discursuri antice (Biblia, basme, 
bestiarii medievale), cealaltă referindu-se la discursuri «moderne» (datate după Cuvier)”. 


? М. Seche, Schitä de istoriografie a lexicografiei române, Editura Ştiinţifică, Bucureşti, 1969, 


vol. IL, р. 75. 

Tatiana EXTREMELE UNUI CÂMP 
CARTALEANU SEMANTIC: A ANALIZA 


Există o singură gramatică şi aceasta se numeşte semantică 
sau, mai exact spus, ştiinţa desemnării. 
Hugo Schuchardt 


Viziunea lingvistică pe care o împărtăşim asupra câm- 
purilor ca unități structurale şi structurate în sistemul 
limbii se edifică pe cele 10 principii expuse de autorii 
monografiei colective Полевые структуры в системе 
языка": 


1. Сатри! lingvistic este ип inventar de elemente, legate 
între ele prin relaţii structurale. 


2. Elementele constituente ale câmpului lingvistic fac 
parte dintr-o comunitate semantică şi exercită іп siste- 
mul limbii aceeași funcţie. 


3. Câmpul lingvistic poate include elemente omogene si 
eterogene. 


4. În structura câmpului pot fi evidenţiate microcâmpuri. 


5. În componența câmpului sunt delimitati constituenți 
centrali şi periferici. Centrul se consolidează împrejurul 
componentului semantic dominant, iar periferia se orga- 
nizează pe zone. 


6. Constituentii centrali sunt preponderent specializaţi 
pentru exercitarea funcţiilor câmpului, au o utilizare sis- 
tematică, au o ocurentä mai înaltă şi sunt obligatorii în 
structura câmpului. 


7. Funcţiile câmpului se distribuie între centru şi periferie: 
o parte din funcţii revine centrului, o parte — periferiei. 

8. Linia de delimitare a centrului şi periferiei este incertă, 
ştearsă. 

9. Constituentii pot aparţine, în acelaşi timp, centrului si 
periferiei a două câmpuri diferite. 

10. Diferite câmpuri se suprapun, creându-se zone de 
trecere latentă (trad.n. – Т.С.). 

În aceeași ordine de idei, termenul de câmp lingvistic (lexical, semantic, asoci- 
ativ, derivativ, etimologic etc.) se referă la principiul de organizare a unităților, 
iar aplicarea lui la un grup de unităţi presupune că acestea corespund criterii- 
lor câmpului respectiv’. 


Câmpul semantic se identifică în baza relaţiei de echivalență semantică, por- 
nind de la o unitate centrală şi apelând, mai întâi, la construirea seriilor sinoni- 
mice. În cazul seriilor / sirurilor sinonimice se operează cu un anumit semem al 
semantemului si condiția principală a echivalentei este interşanjabilitatea. Din 
moment ce două unităţi nu se pot substitui reciproc, perechii respective i se 
refuză calitatea de echivalență. Echivalentele a două sau mai multe sememe pot 
fi total diferite, deci câmpul semantic construit în jurul unei noţiuni va include, 
în zone periferice, toate echivalentele tuturor sememelor. Pentru că sememele 
semantemului au echivalente diferite, care, la rândul lor, au şi ele serii de echi- 
valente, expansiunea sinonimică nu poate fi stăvilită. 


Apelând la criteriile de sinonimie a unităților polisemantice, enunțate de acad. 
Silviu Berejan în monografia Семантическая эквивалентность лексических 
единии?, desprindem următoarele idei: 


1. Pentru a delimita şi ierarhiza noţiunile, un conglomerat de şiruri sinonimice, 
derivate din diferite sememe ale semantemului, va fi numit bloc sinonimic. 


2. În aceasta şi rezidă specificul unui bloc sinonimic: el se alcătuieşte din şiruri- 
le sinonimice echivalente cu diferite sememe: „între arealul semantic al cuvân- 
tului polisemantic şi blocul său sinonimic există о interdependenţă bilaterală. 


3. Reprezentarea grafică a relaţiilor complexe dintre constituentii unui bloc se 
face prin cercuri legate între ele într-un poligon, iar liniile dintre cercurile cu 
verbele înscrise indică echivalenta (trad. n. – T:C.)”*. 


De la noţiunea de bloc sinonimic se ajunge, firesc, la cea de câmp semantic. 
Cercetarea unităţilor de vocabular în cadrul câmpului semantic permite igno- 
rarea relaţiilor sintagmatice şi axarea pe identificarea unui sistem în perceperea 
şi descrierea vocabularului”. 


În continuare ne vom ocupa de câmpul semantic al verbului a analiza, încer- 
când să ilustrăm, pe acest exemplu, la ce poate servi prezentarea vocabularului 
limbii organizat în câmpuri semantice. Şi, cu toate că organizarea câmpurilor 
lingvistice are la bază principii lingvistice, motivul pentru care abordăm anu- 
me acest câmp este extralingvistic, uzual. 


În procesul de elaborare a sarcinilor didactice, ne ciocnim frecvent de necesi- 
tatea varierii verbelor care numesc „comenzile” operaţiilor intelectuale. Există 
numeroase taxonomii, o sursă la prima mână (şi cea mai sigură) fiind taxono- 
mia lui B. Bloom, cu principalele componente înțelegerea, interpretarea, aplica- 
rea, analiza, sinteza, evaluarea. De menţionat că în a doua jumătate a secolului 
XX, taxonomia lui Bloom a fost deosebit de populară pentru formularea obiec- 
tivelor operaționale, a obiectivelor de evaluare şi a sarcinilor didactice, de aceea 
marea majoritate a manualelor şi auxiliarelor didactice în uz se conduc de ea. 

Verbele-cheie recomandate sunt: analizează, categorizează, clasifică, compară, 
examinează, simplifică, enumeră, formulează concluzii. Performanţele posibile 
pentru operaţia de analiză sunt reperate de următoarele verbe: a distinge, a 
identifica, a recunoaşte, a analiza, a compara, a deduce, a detecta“. 


Nevoia pur didactică de a ne asigura de corectitudinea si exactitatea, iar uneori 
şi de inteligibilitatea sarcinii ne-a adus, mai întâi, la dicționarul explicativ: 


ANALIZĂ, analizez, vb. 1. Tranz. 1. A cerceta un întreg, un fenomen etc., exa- 
minând fiecare element în parte. Ф A examina un text din diferite puncte de 
vedere. 2. (Chim.) A identifica compoziţia unei substanţe. – Din fr. analyser. 


La pasul următor, ne adresăm dicționarului de sinonime. Acesta oferă o vari- 
etate de verbe, distribuite în baza a trei sememe, fiecare intersanjabil cu uni- 
versalul a analiza într-un anume context. Aşadar, dacă încercăm să alcătuim 
câmpul semantic al operaţiei numite analiză pornind de Іа verb, constatăm că, 
în cercul expansiunii sinonimice, pentru sememul 1 verbele echivalente sunt 
a cerceta, a examina, a investiga, a studia, a urmări, a considera, a medita (înv.), 
a privi, a socoti, a explora (fig.), a scărmăna (înv. fig.), pentru sememul 2 - а 
cerceta, a măsura, a observa, a scruta, a studia, a urmări, a iscodi (pop.), a oglindi 
(înv. reg.), a cerca (înv.), a ispiti, iar pentru sememul 3 — a comenta, a explica, a 
interpreta, a tâlcui, a întoarce (înv.), a descifra (fig.). 


Pentru verificare sintagmatică, se preferă un context diagnostic elementar: „a 
analiza cauzele unui fenomen”, „a analiza o substanță, „a analiza un text lite- 


» 


таг. 


Trecem în revistă unitățile care echivalează cu a analiza, apelând la definiția 
oferită de DEX pentru sensul respectiv al verbului-sinonim: 


Verbul echivalent Identificatorul Specificul 
A cerceta a examina cu atenţie 
A examina a studia amănunţit 
A investiga a supune unei investigaţii 
A studia a observa cu atenţie 
A urmări a studia o problemă, o temă, activitatea cuiva 
A considera a supune unei analize 
A privi a supune unui examen cu ajutorul raţiunii 
A interpreta a expune atribuind o semnificaţie personală 
A socoti a analiza (ceva) cumpănind toate eventualitätile 
A măsura a cerceta cu privirea (о distanţă, un loc) 
A scruta a examina în amănunt 


Observăm echivalenta unor verbe din coloana a doua şi repetarea unor com- 
plemente în coloana a treia: 


a cerceta = a examina cu atenție, 
a scruta = a examina în amănunt, 

a examina = a studia amănunţit, 
a studia = a observa cu atenție. 


Din toată gama de sinonime, vom remarca ocurenta celor 3 verbe de bază: 
a cerceta, a examina, a studia, utilizate ca identificatori. Datorită relaţiilor 
de echivalență construite de fiecare, cercul al treilea va include unități mult 
mai numeroase si – datorită distantärii de nucleu - foarte diferite între 
ele. 


Pentru a obţine contexte specifice, am extras sarcinile din diferite manuale şi 
auxiliare didactice. Am evitat intenționat sarcinile a căror realizare presupu- 
ne respectarea unui algoritm cunoscut sau oferit pe loc: analiza morfematică, 
analiza morfologică, analiza sintactică, analiza stilistică, analiza literară. Vom 
încerca, în fiecare situație de mai jos, să apelăm la alt verb decât a analiza, notat 
între paranteze. 


e Analizati (cercetaţi) aplicarea semnelor de punctuație în dialogul de mai jos. 


Credem că verbul cercetaţi este cel mai potrivit aici, pentru că semnele de 
punctuație sunt deja plasate şi elevul urmează să examineze cu atenție motivul 
pentru care au fost aplicate. 


e Analizati (examinati) perechile de verbe antonime. Observati coincidente si 
deosebiri în structura cuvintelor. 


Necesitatea de studiere amănunțită a fiecărei perechi de antonime, urmată de 
operaţia de comparaţie, asigură exactitate verbului a examina. 


e Analizati (explicati) în câte un enunţ relaţia de sens dintre unitățile de voca- 
bular (enorm adj. - enormitate s. ş.a.). 


În acest item, analiza este doar operaţia primară, pentru că, de fapt, produsul 
final, evaluabil, este enunţul explicativ. 


e Analizati (distingeti + comentaţi) lexicul care reflectă, în acest pastel, noţiunea 
de acvatic. 


Analiza vizată de item se alcătuieşte din două operaţii distincte: observarea şi 
comentarea. 


e Analizati (interpretati) sistemul de simboluri ale poeziei. 


Operatie superioară analizei, interpretarea presupune explicarea cuvintelor-cheie, 
clarificarea semnificaţiilor, ceea ce, de fapt, se şi întâmplă în procesul analizei 
simbolurilor. 


Prin urmare, având în vedere analiza în sens didactic, sarcina se poate expri- 
ma prin mai multe verbe din câmpul semantic respectiv. Dacă însă ieşim din 
cadrul instruirii şi al itemilor, constatăm că expansiunea sinonimică a lui a 
analiza depăşeşte cifra de 100 de verbe. 

Am selectat dintre toate verbele mobilizate în acest câmp semantic doar uni- 
tâtile care, într-un context diagnostic, îl pot substitui pe a analiza. Am ajuns la 
concluzia că, în cazul echivalentelor, nu atât operaţia intelectuală în sine diferă, 
cât aspectul, durata sau obiectul analizat. Am clasificat verbele în trei categorii 
distincte. 


1. Verbe care desemnează pregătirea analizei (cunoașterea obiectului ce ur- 
mează a fi analizat): 


a atinge, a cerca, a chiti, a citi, a cotrobăi, a cunoaște, a fora, a măsura, a mirosi, a 
observa, a percepe, a privi, a răscoli, a remarca, a scociori, a scormoni (doar cu 
sensul figurat „a pătrunde cu privirea, a scruta; a cerceta”), a scotoci, a scruta, 
a sonda, a spiona, a supraveghea, a tatona, a urmări, a vedea, a viziona, a vizita, 
a zări. 

Toate aceste unităţi, aflate la periferie, ajung în atenția noastră prin echivalenta 
cu unul dintre verbele centrale ale câmpului. 


Să exemplificăm: 


У А scociori, definit ca „а privi cu atenţie”, echivalează în sensul саге ne inte- 
resează cu verbe ca a scruta, a cerceta, a căuta, a perchezitiona, a răscoli, a scor- 
moni. 


Echivalent cu a scruta şi a cerceta, verbe din cercul al doilea, a scociori îşi are 
locul pe cercul al treilea, adică se află la doi paşi de verbul central a analiza. 


v A tatona, definit ca „a examina cu prudență”, se va plasa, în aceeaşi ordine 
de idei, pe cercul al patrulea, pentru că echivalează cu a pipăi, care a intrat în 
cercul al treilea prin echivalență cu a cerceta, a examina tactil. 


2. Verbe care desemnează procesul propriu-zis al analizei: 


a analiza, a calcula, a cerceta, a chestiona, a chibzui, a compara, a considera, a 
consulta, a cugeta, a cunoaște, a cuprinde, a descifra, a demonstra, a descoperi, 
a examina, a explica, a explora, a găsi, a gândi, a glosa, a interoga, a interpreta, 
a investiga, a iscodi, a ispiti, a întreba, a judeca, a lămuri, a măsura, a medita, a 
număra, a presupune, a prevedea, a prevesti, a prezuma, a privi, a proba, a so- 
coti, a studia, a tălmăci, a tâlcui. 


v А tälmäci, definit ca „a supune unei interpretări personale”, echivalează cu a 
interpreta şi a tâlcui, care se află pe cercul următor, pentru că apar ca sinonime 
ale lui a analiza conform sememului al treilea. 


У А ispiti este un verb care echivalează direct cu a examina (la fel ca şi a intero- 
ga, a iscodi, a chestiona), însă verbul a descoase, un echivalent al acestora, va apă- 
rea doar pe cercul al patrulea, la periferie. Definiţia sa este însă mai mult decât 
ilustrativă: „a analiza amănunțit o problemă sau o situație pentru а o înțelege”. 


3. Verbe care desemnează rezultatul analizei, exprimat într-un produs evalua- 


bil: 

a aprecia, a comenta, a constata, a crede, a estima, a evalua, a justifica, a opina, 
a pretui, a verifica. 


v A evalua se va situa pe cercul al doilea, datorită identificatorului а exami- 
na: „a examina calitativ şi cantitativ stabilind prețul sau valoarea”. Din aceleaşi 
considerente, tot acolo se plasează a estima, a aprecia, a pretui. 


O asemenea metodologie de construire a câmpurilor semantice ilustrează vizi- 
bil organizarea internă a mulţimii, delimitează centrul de periferie şi plasează 
în vecinătate cuvintele cu cel mai înalt grad de echivalență. Extremele câmpu- 
lui semantic al lui a analiza oscilează între a descoase şi a scărmăna, dar practic 
fiecare verb întinde o mână (sau o literă) spre alt câmp sau spre alte câmpuri. 
Din această perspectivă ar trebui, poate, reconsiderată relaţia dintre analiză şi 
sinteză, care, după toate taxonomiile didactice, se află în vecinătate imediată, 
deşi dicționarele lingvistice le declară antonime. 


NOTE 


1 Полевые структуры в системе языка, Воронеж, Изд. ВГУ, 1989, с. 5-6. 
2 Idem, р. 8. 


3 С.Г. Бережан, Семантическая эквивалентность лексических единиц, Штиинца, Kn- 
шинев, 1973, с. 52-54. 


+ Ibidem. 
> Ibidem, р. 116-117. 
6 5. Cristea, Dicţionar de pedagogie, Editura Litera, Chişinău, 2000, р. 271. 

Violeta RESTRICTII SEMANTICE 
UNGUREANU PRIVIND TRANSFORMĂRILE 


DIATEZIALE 


Diateza este în prezent cea mai controversată categorie 
gramaticală a verbului. Discuţiile aprinse în lucrările de 
lingvistică ţin de a) natura specială a categoriei, cu ma- 
nifestare preponderent sintactică şi cu efect pragmatic; 
b) numărul de termeni opozabili; с) caracterul restrictiv al 
diatezei, în sensul că, spre deosebire de celelalte categorii 
gramaticale, care angajează părțile de vorbire în ansam- 
blul lor, diateza nu antrenează toate lexemele aparținând 
clasei verbului [Bidu-Vränceanu A. et alii, 2001, p. 174]. 


În studiile recente diateza este considerată o categorie mor- 
fosintactică şi pragmatică. Din punct de vedere sintactic, 
diateza exprimă relația subiect – proces – obiect, vizând ar- 
gumentele antrenate în relaţia verb — agent - pacient. Din 
punct de vedere pragmatic, diateza realizează o deplasare 
a interesului comunicativ de la un protagonist al procesu- 
lui spre altul sau spre procesul însuși, fără referire la vre- 
unul din protagoniștii lui. Deci la definirea diatezei trebuie 
ţinut cont de nivelul comunicativ-pragmatic al enuntului 
şi, implicit, de intenţia comunicativă a emitätorului. În 
funcție de constituentul pe care vorbitorul vrea să-l pună 
în centrul comunicării — unul dintre cei doi protagonişti 
sau procesul însuși –, lingvistul Ion Bărbuţă distinge în 
limba română trei construcţii diateziale posibile. Acestea 
pot avea în calitate de centru predicativ un verb la una din 
cele trei forme de diateză: diateza activă (marca zero), dia- 
teza pasivă (a fi + participiu) şi diateza medio-pasivă (se + 
verb). Diateza activă este un mijloc de reliefare a partici- 
pantului dinamic: Columb a descoperit America. Diateza 
pasivă pune în centrul atenţiei participantul nedinamic, 
pasiv: America este descoperită de Columb. Diateza medio- 
pasivă concentrează atenţia asupra desfăşurării acțiunii, 
adică asupra procesului însuşi: În anul 1492 se descoperă 
America [Bärbutä, 1998, р. 65; 2002, р. 88]. 


Alte aspecte importante din studiile de specialitate se referă 
la numărul formelor diateziale şi marcarea diatezei. În gra- 
maticile româneşti numărul de forme diateziale variază de 

Ја două, în Gramatica pentru toţi de Mioara Avram, până la şase, la Dumitru Irimia 
[Irimia, р. 196-208]. O soluţie bine argumentată în această problemă oferă ediția 
academică a Gramaticii limbii române unde se atestează existenţa a trei forme diate- 
ziale: diateza activă, diateza pasivă şi diateza impersonală [Gramatica limbii române, 
2005, p. 480]. Marcarea diatezei, deosebită de cea a altor categorii gramaticale, se 
realizează astfel: prin marca zero, dacă e activă, prin auxiliarul a fi + participiu, în 
cazul celei pasive, si prin se + verb, la diateza impersonală. Astfel, conform Dicti- 
onarului de ştiinţe ale limbii „Marcarea diatezei a cunoscut, din punct de vedere 
istoric, o trecere de la marcarea predominant sintetică, din latină, spre cea exclusiv 
analitică, din limbile romanice: cu auxiliar pasiv sau clitic reflexiv” [Bidu-Vrăn- 
ceanu A. et alii, 2001, 174]. După cum se poate lesne observa, doar verbele tranziti- 
ve directe şi cele reflexive obiective pot avea mărci diateziale. 


Caracterul restrictiv al diatezei presupune faptul că nu toate verbele limbii ro- 
mâne pot forma opoziții diateziale nici măcar la două dintre formele categoriei 
diatezei (activă şi pasivă). Verbele cu cele mai productive transformări diatezi- 
ale sunt verbele tranzitive-directe. Urmează verbele tranzitive-reflexive. Verbe- 
le intranzitive, a căror structură actantialä nu implică un al doilea participant 
al procesului, nu admit transformarea pasivă. De aceea ele rămân doar cu o 
formă diatezială exprimată — cea activă, nemarcată, verbele intranzitive fiind 
considerate, de fapt, în afara categoriei de diateză. 


Aşadar, forma de conjugare diatezială a verbului depinde de structura actantialä 
a acestuia şi, mai ales, de specificul functional al participanților sau al protagonis- 
tilor procesului. Pentru ca verbul să poată fi conjugat şi la diateza activă, şi la cea 
pasivă e nevoie ca structura sa actanţială să includă doi actanti, dintre care unul 
să îndeplinească funcţia de realizator al acţiunii, iar celălalt – funcţia de obiect, de 
acel care suferă efectele acţiunii. În lucrările de specialitate sunt identificate cinci 
clase de verbe având la bază acest criteriu structural-actantial: 


• Verbe tranzitive-directe (care desemnează procese înfăptuite de un participant 
activ şi care se extind asupra unui obiect diferit de subiect): a săpa (o fântână), 
a construi (о casă), a constitui (о comisie); 


• Verbe tranzitive-reflexive (care desemnează procese înfăptuite de un actant 
asupra sa): a se îmbrăca, a se spăla, a se lăuda; 


• Verbe tranzitive-reciproce (care desemnează procese înfăptuite concomitent 
ori succesiv de doi sau mai multi actanti unul asupra celuilalt): a se ajuta, a se 
respecta, a se saluta; 


• Verbe intranzitive (care desemnează procese înfăptuite de un singur partici- 
pant, limitând acţiunea la sfera subiectului): a merge, a ajunge, a alerga; 


• Verbe impersonale (care desemnează procese се nu implică niciun partici- 
pant): a ploua, a ninge [Bärbutä, 2002, p. 78-79]. Dintre acestea doar prima clasă 
se pretează la o conjugare activ/pasivă, întrunind toate condiţiile necesare unei 
atari transformări, cu unele restricții. 


O mare importanţă pentru conjugarea verbelor la diateza pasivă o are semni- 
ficatia participiului. Astfel, după sensul lor, participiile româneşti se împart în 
următoarele clase: 

1. Participii pasive trecute, care se formează de la verbele tranzitive nondura- 
tive (un număr considerabil): pachet sigilat, rezultat obținut, fenomen descoperit, 
vas spart, animal omorât, infractor prins, candidat ales, rochie ruptă, par frânt, 
hârtie perforată, covoare scuturate, fire încâlcite, cafea băută, păr ondulat, dată fi- 
xată, student admis, document cerut, cântec cântat, copil lăudat, pret propus etc. 


2. Participii pasive prezente, care se formează de la verbele tranzitive durative: 
infractor urmărit, soluţie căutată, tratament urmat, depozit păzit, copil alintat, 
om stimat, profesoară iubită, femeie admirată, carte solicitată etc. 


3. Participii active trecute si prezente, care se formează de la verbe intranziti- 
ve şi de la unele verbe tranzitive, livadă înflorită, copil răcit, scrisoare venită, ani- 
male moarte, viaţă trăită, bărbat băut, om citit, candidat menajat, om incäruntit, 
călători grăbiţi, pacienți răbdători, copii educați, interlocutor convins, câine turbat 
etc. [Аугат, р. 214-215; Bărbuţă, 1998, р. 107]. 


Este de menţionat faptul că, spre deosebire de participiile prezente în formele 
verbale la diateza activă, care sunt invariabile, participiile din cadrul diatezei 
pasive sunt variabile, combinându-se cu un morfem de gen si număr. Cu alte 
cuvinte, în cadrul diatezei pasive, participiul are un specific funcțional foarte 
apropiat de cel al adjectivelor, însă din punct de vedere lexical şi semantic ele 
reprezintă caracteristicile gramaticale ale verbelor din a căror paradigmă fac 
parte. Astfel, participiile formate de la verbele tranzitive, deşi dispun de flexi- 
une după gen, număr şi caz, ca şi adjectivul, rămân în sfera semantică şi gra- 
maticală a verbului, prezentând acţiunea dinamic şi având expansiuni specifice 
verbului. Am putea prezenta câteva exemple concludente în care lexemele cu 
aceeaşi formă sunt percepute o dată ca adjective şi a doua oară ca participii 
verbale: om simțit (educat, cu bun simț) şi lovitură simțită; bărbat legat (solid, ro- 
bust) şi câine legat, ochi căzuţi (infundati)si pari căzuți; om învățat (cunoscător) 
şi temă învățată etc. 


Participiile formate de la verbele intranzitive devin mai des participii adjectivi- 
zate decât cele formate de la verbele tranzitive. Participiul îmbătrânit şi adjecti- 
vul bătrân pot fi distribuite în acelaşi context: om îmbătrânit / bătrân, deoarece 
starea exprimată de verbul intranzitiv a îmbătrâni şi însuşirea exprimată de 
adjectivul bătrân sunt într-un fel sau altul permanente, inerente subiectului. Or, 
o atare apropiere semantică nu există între participiul unui verb tranzitiv şi un 
adjectiv. De exemplu, în contextele: fereastră deschisă şi culoare deschisă nu se 
poate pune semnul de egalitate între cele două omonime, deoarece distribuția 
lor contextuală este diferită. În fereastră deschisă participiul „conservă” acţiunea 
verbală dinamică si se poate uşor reconstitui construcția activă Vântul deschide 
fereastra şi cea pasivă Fereastra este deschisă de vânt. În culoare deschisă nu este 
vorba de o acţiune, ci de o însusire, care este permanentă si statică. 


Revenind la problema restricţiilor semantice în cadrul transformărilor diatezi- 
ale, am putea prezenta două situaţii în care transformarea pasivă eşuează: 

• imposibilitatea verbului de a exprima opoziţia activ / pasiv; 

e neadmiterea de către construcția activă a construcției pasive [Bärbutä, 2002, p. 93] 

În primul caz e vorba de patru din cele cinci clase sintagmatice de verbe despre 
care am vorbit mai sus: tranzitive-reflexive, tranzitive-reciproce, intranzitive şi 
impersonale. Deoarece aceste clase nu tin nemijlocit de tema cercetării noastre, 
nu le vom lua în discuţie. Vom releva doar ideea că în primele două construcţii 
transformarea pasivă este în principiu posibilă, deoarece ele semnifică acţiuni 
orientate şi deci pot fi tratate ca acţiuni suportate de obiect. Dat fiind faptul, 
însă, că subiectul şi obiectul acestor construcții este reprezentat prin unul si 
acelaşi participant, cauza neadmiterii transformării pasive în acest caz rezidă 
în „specificul referential al actantilor implicaţi. (...) subiectul şi obiectul se ca- 
racterizează prin identitate referentialä, adică în realitate celor două roluri le 
corespunde un singur participant, care apare în ipostază dublă: de agent şi de 
pacient al propriei activități” [Bärbutä, 2002, p. 94]. 


În cel de al doilea caz, deşi structura actantialä a clasei verbelor tranzitive-direc- 
te îndeplineşte toate condiţiile necesare unei transformări pasive (are doi partici- 
panti, unul dinamic, agentul, şi unul nedinamic, pacientul; acţiunea este orientată si 
se răsfrânge asupra obiectului), nu toate verbele admit pasivizarea, restricţiile fiind 
de ordin semantic. Nu se pretează transformării următoarele subclase de verbe: 


• verbe care exprimă diferite tipuri de relaţii (a avea, a poseda, a conţine, a com- 
porta, a costa, a necesita etc.); 


• verbe ale percepţiei senzoriale (a simţi, a durea, a îndura, a îngâmfa, а frige, а 
răbda, a mânca, a ustura etc.). 


• verbe cu complement direct intern (a dormi, a trăi, a visa) [Bärbutä, 2002, р. 95] 


Gabriela Pană Dindelegan include printre verbele care nu admit pasivizarea si 
nonagentivele, înțelegând prin acestea verbe care nu admit, în poziția subiec- 
tului, categoria semantică a „agentului” (Mă doare capul), iar Maria Manoliu 
Manea consideră că pasivizarea este blocată „dacă relaţia dintre participanţi nu 
este de natură dinamică” [Manoliu Manea, 1993, p. 37]. 


Este interesant de menționat că nicio clasă nu ilustrează imposibilitatea trans- 
formării pasive în întregime. Unele clase nu conţin decât unul sau două verbe 
care nu pot fi conjugate la diateza pasivă. Astfel, în grupul verbelor echiva- 
lentei / nonechivalentei, sunt clasate următoarele verbe tranzitive: a cântări, a 
confrunta, a conţine, a costa, a cumula, a cuprinde, a depăşi, a domina, a dubla, 
a egala, a încadra, a include, a identifica, a îngloba, a înlocui, a întrece, a nivela, 
a număra, a pretui, a suplini, a substitui, a totaliza etc. Dintre acestea nu admit 
transformarea pasivă doar şase verbe, şi anume: a conține, a costa, а cumu- 
la, a cuprinde, a domina şi a totaliza. De exemplu, Vânzătorul cântărește mar- 
fa- Marfa este cântărită de vânzător şi Apa conţine clor - *Clorul este conținut 
de apă, Sportivul egalează scorul - Scorul este egalat de sportiv şi Ion cumulează 
două funcții – *Două funcții sunt cumulate de Ion. 


În grupul verbelor care indică relaţia de posesie majoritatea impune restricții la 
pasivizare: a avea, a poseda, a deține, a dispune (sensul tranzitiv): Businessmanii 
au multi bani — *Banii sunt avuti de businessmani. Unii copii posedă si limba 
germană — *Si limba germană este posedată de copii. Prietenul meu deţine multe 
acțiuni la Banca Socială — *Acţiunile sunt deținute de prietenul meu. Patronul а 

dispus angajarea mea la postul de contabil-sef — *Angajarea mea a fost dispusă 
de patron. Din şirul acestor verbe doar verbul a stăpâni admite pasivizarea: 
Domnul Pâslaru stăpâneşte o gospodărie mare — Gospodăria este stăpânită de 
domnul Pâslaru. 


Transformarea este blocată şi în cazul grupului de verbe ale voinței: a cuteza, 
a îndrăzni, a binevoi, a putea, a vrea. Unii cercetători includ aici şi verbul a pă- 
rea. În majoritatea cazurilor ele se actualizează ca auxiliare de modalitate. De 
exemplu, a vrea se construieşte cu un nominal: Ea vrea apă şi cu o subordonată 
introdusă prin conjunctia să: Ea vrea să bea apă. Imposibilitatea pasivizării este 
evidentă. 


Nu permit conjugarea la diateza pasivă nici verbele percepţiei senzoriale a sim- 
ti, a durea, a îndura, a frige, a räbda, a ridica, a ustura. În contextele formate cu 
asemenea verbe subiectul denumeşte o ființă umană, iar complementul direct 
indică o parte a corpului, un obiect de îmbrăcăminte sau o caracteristică psihi- 
că, morală, intelectuală: Ion a simțit o durere în spate. Unii oameni îndură foame. 
Mulţi nu pot răbda batjocura. Aici sunt clasate şi construcţiile cu aşa-numitul 
subiect logic, un participant nonagentiv, numit şi „experimentator” [Pană Din- 
delegan, 1992, p. 108 şi 112]: Mă doare capul. Mă frige stomacul. Mă ustură rana, 
dar şi structurile în care cel de-al doilea protagonist este un participant pasiv ce 
suportă efectele unei acțiuni care nu este înfăptuită de întreg, ci de o forță din 
afară: Mama şi-a tăiat degetul. Copilul şi-a zdrelit genunchiul. Ion și-a scrântit 
piciorul. Eu mi-am luxat mâna dreaptă etc. [Bärbutä, 2002, p. 98]. 


Gradul minim de mobilitate a procesului desemnat de verb constituie cauza blo- 
cării transformării pasive si la verbele cu complement intern: Ei au trăit o viaţă 
lungă. Am visat un vis frumos. A dormit un somn adânc la aer liber. Complementul 
direct al acestor verbe nu exprimă un obiect / participant afectat, nu are un core- 
lativ referential, ci reproduce sensul subiectului, făcând parte din sfera semantică 
a acestuia, iar verbele în cauză exprimă, de fapt, stări, nu acțiuni. 

Natalia CONTINUTURI IMPLICITE 
MUCERSCHI IN DISCURSUL PUBLICITAR 


Publicitatea constituie o formă particulară de comunica- 
re ce îşi are regulile, simbolurile şi, să zicem, miturile sale. 
Textele publicitare prezintă un material bogat pentru 
studierea mecanismelor lingvistice, comunicative, crea- 
tive şi a strategiilor de generare a sensurilor în condiţii 
complexe de interacţiune discursivă. Fiind un domeniu 
de folosire a limbii preponderent cu valoarea ei persua- 
sivă, în acest sens este interesantă analiza tehnicilor de 
generare a sensurilor de manipulare, orientate spre mo- 
dificarea opiniei, imaginii lumii, ierarhiei valorilor, com- 
portamentului, gusturilor, preferințelor, aprecierilor. O 
astfel de intervenţie nu poate fi directă şi agresivă. Însă 
pentru ca aceasta să nu creeze impresia de influențare, se 
recurge la strategiile de orientare a opiniei publice care 
presupun folosirea sensurilor ascunse. lată de ce conți- 
nutul implicit joacă rolul central în elaborarea discursu- 
lui publicitar. 


Ne-am propus astfel să studiem publicitatea din punc- 
tul de vedere al informativitätii sale, dar şi să identificăm 
mecanismele de recuperare a sensurilor implicite şi co- 
relarea acestora cu informaţia explicită în discursul pu- 
blicitar. 


Aspectul informaţional al publicităţii reprezintă о par- 
te a unui flux discursiv al experienţei umane în continuă 
evoluţie. Ne interesează cum acest flux neîntrerupt de in- 
formaţii despre lumea înconjurătoare poate fi codificat cu 
pierderi minime, cum se păstrează, se transmite si, prin 
urmare, cum este sesizat de către receptor? Cum înțelegem 
publicitatea? Cum o interpretăm? Care sunt mecanismele 
care ne permit să înțelegem cele spuse „printre rânduri”? 
Răspunsul la aceste întrebări ar constitui o primă încerca- 
re de analiză interpretativă a sensurilor implicite într-un 
discurs semiotic extrem de eterogen. 


Putem observa cu ușurință că informativitatea discur- 
sului publicitar a crescut considerabil şi se află în conti- 

nuä crestere. Acest discurs multidimensional, multispatial este caracterizat de 
o stratificare a sensurilor si presupune o participare activă a destinatarului la 
decodificare. 


„Conținuturile implicite (aceste lucruri spuse prin cuvinte ascunse, aceste sen- 
suri ascunse subintelese între rânduri) au о mare importanţă în cadrul enuntului, 
iar faptul că acestea joacă un rol crucial în funcționarea maşinii interactioniste 
este evident” [Kerbrat-Orecchioni, 1986, p. 6]. Interpretarea corectă a segmentu- 
lui implicit din discurs necesită din partea coenuntiatorilor eforturi lingvistice si 
interpretative deosebite: „...ехігарегеа conținutului implicit necesită de la recep- 
tor un surplus de lucru interpretativ.” [Kerbrat-Orecchioni, 1986, р. 5]. În plus, 
trebuie să se ţină cont de asimetria [Maingueneau, 2002, р. 6] actului de enuntare, 
deoarece receptorul interpretează enunţul reconstituind sensul acestuia în baza 
indicilor asertati în enunţul produs. Însă cunoştinţele gramaticale sau lexicale nu 
sunt suficiente. Pentru a înțelege comunicarea contemporană nu este de ajuns 
a înţelege discursul linear, pentru aceasta este nevoie de cunoştinţe culturale şi 
spaţiale, fără de care înţelegerea noastră se va limita doar la „partea de sus a 
aisbergului”, pe când anume partea inferioară a acestuia conţine cele mai multe 
informaţii, fiind implicite, ascunse. 


Actualizarea unui enunţ este adesea impregnată de o valoare afectivă, într-un 
ansamblu coerent sau incoerent cu celelalte valori ale discursului. Am spune 
că, în orice schimb verbal, interlocutorii trebuie să sesizeze simultan semnifi- 
catia exactă a celor spuse şi nespuse (dit / non-dit), adică valoarea lingvistică, 
semantică şi valoarea emotivă atribuită enunturilor de orice individ. Ceea ce 
face ca o cunoaştere solidă a limbii si culturii să nu fie suficientă pentru a 
putea proceda la transmiterea si receptionarea satisfăcătoare şi exhaustivă a 
mesajului, deoarece trebuie întotdeauna să se ţină cont de faptul că „a spune 
ceva provoacă adesea anumite efecte asupra sentimentelor, gândurilor, actelor 
receptorului sau ale emitätorului, sau ale oricărei alte persoane. Se mai poate 
vorbi despre scopul, intenţia de a suscita aceste efecte” [Austin, 1970, p. 114]. 


Vom porni de la ideea că orice enunț lingvistic constituie o parte integrantă a 
unui discurs mai larg si este o continuare a schimbului verbal care 1-а precedat, 
oferind, prin urmare, un răspuns, o confirmare, o obiectie şi conditionänd о 
dezbatere ulterioară. 


Propunem analiza următorului exemplu de publicitate: 


„Crezi că toate sampoanele sunt la fel? Acum e timpul să afli adevărul. Testele 
noastre arată că Head and Shoulders e de neînvins. Îndepărtează mätreata sută 
la sută şi, în plus, ingredientele sale anti-mätreatä rămân active după spălare, 
ajutând la păstrarea scalpului sănătos si la prevenirea reaparitiei mätretei. Re- 
comandat de centrul de cercetare european Head and Shoulders - cea mai bună 
cale de la mätreatä la un păr superb”. 


Vom delimita următoarele presupozitii ale textului enunțat mai sus: 
P1 Şampoanele sunt la fel. 

P2 Celelalte sampoane nu îndepărtează complet mätreata. 
P3 În cazul altor şampoane mätreata reapare. 


Enunţul doi al publicității duce la izolarea a două presupozitii care reiau prima 
presupozitie P1: Pla Este adevărat şi Plb Nu este adevărat, dacă suntem invitaţi 
să aflăm adevărul. Prima presupozitie este respinsă, prin urmare, datorită „ade- 
vărului” pe care îl aflăm în urma „testelor” conform cărora Head and Shoulders 
„e de neînvins”, În continuare sunt prezentate atuurile samponului, ceea ce ne 
face să delimităm presupozitiile P2 si P3. Observăm efectul de manipulare re- 
alizat cu ajutorul presupozitiilor utilizate pentru a submina concurenţa. Subin- 
telesul ar fi, astfel, că Head and Shoulders este cel mai bun sampon anti-mătrea- 
{а şi că nu merită să se cumpere altele care nu sunt atât de eficiente. Chiar dacă 
celelalte produse nu constituie obiectul principal al mesajului transmis, acestea 
sunt prezentate în plan secund, iar concluziile sunt incontestabile, recunoscute 
şi acceptate de către destinatar. 


În exemplul următor, pentru un produs de aceeași marcă, delimităm două pre- 
supozitii: 


„Din cauza poluării, mätreata poate să apară. Noul Head and Shoulders Natural 
Shine cu extract de ceai verde înlătură mätreata sută la sută redând părului 
strălucirea naturală. Noul Head and Shoulders Natural Shine cu extract de ceai 
verde. Redă-i părului tău strălucirea naturală”. 


P1 Există şampoane vechi. 
P2 Nu toate sampoanele înlătură în întregime mätreata. 


În multe texte publicitare putem întâlni formula „Noul produs Х”: Noul 
Head and Shoulders Natural Shine, Noua Cremă anti-rid Nivea Visage Q 
10+, Noua gamă Dove Intense Care, Noul Clean and Clear, Noul deodo- 
rant Palmolive etc. Informaţia explicită prezentată este că aceste produse 
sunt „noi” şi că există, evident, produse ,vechi”. Urmărind psihologia unui 
consumator, ne dăm seama care ar fi subîntelesul. Ce e nou, este mai bun, 
mai ales că produsele sunt supuse „testelor”, sunt recomandate de „centre 
de cercetare”. Prin urmare, nu face să cumpărăm produse vechi, ci pe cele 
noi, care sunt de o calitate mai bună, certificată! În plus, articularea ho- 
tărâtă presupune unicitatea produselor. De exemplu, din textul: „Când e 
frig, pielea uscată te înțeapă, te ţine. Garnier Total Confort este crema nu- 
tritivă cu extract din miere de salcâm contra senzatiei de piele care ţine. 
[...]”, cea mai pertinentă presupozitie ar fi: P1 Este unica cremă contra 
senzatiei de piele care ţine. 


În cadrul publicităţii, presupozitia este, mai mult decât în alte situaţii, o moda- 
litate de anulare a libertăţii receptorului, o posibilitate de manevrare disimulată 
a acestuia de către emițător, prin trasarea unor limite obligatorii, care conditi- 
onează înţelegerea mesajului transmis. 


Astfel, de regulă, orice întrebare include, prin conţinutul ei presupus, şi setul 
de răspunsuri posibile, demersul fundamental al destinatarului fiind o selecție 

care actualizează numai câteva dintre enunturile potenţiale, admise de presu- 
poziţie, sau chiar unul singur! 


„Ţi-ai dorit vreodată să te poţi simţi mereu proaspătă si delicată? (P1 Da; P2 
Nu. Alegerea e evidentă.) Atunci pästreazä-ti prospetimea naturală întreaga zi 
cu noul deodorant Palmolive. [...]” 


Oferta pe care emițătorul o face receptorului depinde de situaţia conversatio- 
nală şi de specificul semantic al enuntului. Cu cât oferta este mai mare, cu atât 
ambiguitatea sporeşte şi libertatea acordată interlocutorului se dovedeşte mai 
degrabă un impediment în desfășurarea discursului. O ambiguitate redusă, adi- 
că un număr de răspunsuri cât mai mic, facilitează opţiunea receptorului prin 
diminuarea libertăţii sale de a alege. 


Chiar dacă informaţiile ce se conțin implicit în texte, destinul celor citate aici 
nu constituie „miezul” comunicării publicitare, la o privire atentă devine in- 
contestabil faptul că de multe ori informaţia presupusă constituie adevăratul 
obiect al discursului publicitar, pentru că, paradoxal, emițătorul mizează toc- 
mai pe presupozitie, comportându-se са şi cum auditoriul deja ar cunoaste-o. 
Interpretarea unui asemenea text se asociază cu un demers psihologic prin 
care receptorul are impresia că descoperă el însuși calitățile produsului. Impac- 
tul este considerabil, deoarece acesta percepe mesajul ca si cum i-ar aparţine, si 
nu ca pe ceva impus din exterior. 

Dan S. COMUNIUNE 
STOICA IN JURUL VALORII 


Ceea ce realizează cartea! editată de dl Cristinel Mun- 
teanu este mai mult decât un dialog sau о împärtäsire de 
idei; este o comuniune întru respect pentru valoare. 


Cei саге, de o bună bucată de vreme, iradiază ştiinţă şi 
pasiune pentru cercetare — şi mă refer, în acest context, la 
regretatul Magistru de la Tübingen, Eugeniu Coseriu, şi 
la eminentul nostru coleg, Profesorul Stelian Dumistră- 
cel –, primesc, la răstimpuri, reverenta celor саге – mai de 
aproape sau mai de departe, mai explicit sau sub forme 
voalate – s-au bucurat de generozitatea Domniilor Lor. 


Aparent surprinzător, în volumul care se numeşte Discursul 
repetat între alteritate și creativitate, cu precizarea din pagina 
de titlu Volum omagial Stelian Dumistrăcel, partea I se inti- 
tulează Întru omagierea Magistrului Eugeniu Coșeriu şi ea 
vine după textul evident coşerian Omul ca si limbajul (În loc 
de Prefaţă) şi după un preambul (cum îl numeşte editorul), 
care nu este altceva decât textul unei conferinţe ţinute de 
Eugeniu Coşeriu. Spuneam „aparent surprinzător”, pentru 
că volumul însuşi demonstrează normalitatea actului şi a 
construcţiei în sine: tradiţia care constă în a recunoaște în 
juru-ti valoarea şi în a face o reverență dinainte-i are rădă- 
cini vechi în această parte a lumii si se verifică prin gesturi 
ca acelea despre care scriu aici. 


Trecând acum la prezentarea propriu-zisă, îmi dau sea- 
ma că s-ar putea încerca diverse clasificări ale continu- 
tului acestui volum. O clasificare a autorilor din prima 
parte ar evidenția clase precum „colaboratori”, „colegi” 
(la nivel instituțional sau la nivelul breslei cercetătorilor 
în lingvistică), „doctoranzi”, „foşti doctoranzi”, „paires” 
(vorbesc despre Profesorul Dumistrăcel scriind întru 
omagierea Profesorului Coşeriu)... 


O altă posibilă clasificare ar lua drept criteriu tema dez- 
voltată. Aici, am găsi o mare varietate, ilustrând paleta 
largă de preocupări ale celor celebrati şi diversitatea în- 
râuririlor pe care le-au produs asupra celor din jur: in- 

tertextualitate si receptarea limbajului literaturii postmoderne, text publicitar, 
limbaj publicistic şi termeni referitori la cult în limbajul publicistic, titluri de 
presă, perspectiva deontică a limbajului, opoziția public / publicuri, analiză 
formală a unor structuri din presa contemporană, limba de lemn, analize com- 
parative (titlul jurnalistic în română şi în italiană sau modele frazeologice în 
română şi în germană). 


Se mai pot „inventa” criterii pentru a opera asemenea clasificări ale continu- 
tului volumului dedicat celor doi profesori, dar ceea ce rămâne ca evident este 
capacitatea Domniilor Lor de a se încadra în direcții de cercetare de mare pro- 
funzime sau de a deschide direcţii noi, care au prezentat un înalt grad de seduc- 
tie pentru cei interesaţi de lingvistică sau de teorii ale comunicării. 


Autorii secțiunii Aplicaţii coseriene, din partea I, provin dintr-o arie geografică 
ce cuprinde întreaga ţară, de la Iași la Timişoara, de la Galaţi la Suceava si de la 
Bacău la Braşov. Ei sunt: Ileana Alexandrescu- Voicu, Вгіпаџѕа Amălăncei, Ionel 
Apostolatu, Monica Bilauca, Ştefana Oana Ciortea-Neamtiu, Stelian Dumistră- 
cel (da, ca autor, salutându-l ре Magistrul Coseriu!), Ionel Iloae, Constantin 
Märcusan, Cristinel Munteanu (care, pe de altă parte, ca editor al volumului, 
face o muncă exceptionalä!), Gina Necula, Petronela Savin, Harieta Topliceanu 
şi Casia Zaharia. Onorantă întreprindere! 


Profesorul Stelian Dumistrăcel mai semnează, ca autor, la rubrica În spiritul 
principiului tradiției, chiar în deschiderea părţii І: intervenţia sa se intitulează 
Revenirea la fondatori: , faticul” din perspectiva funcţiei „de apel” a limbajului si 
a delimitării stilurilor , functionale”. Tot la această rubrică îl regăsim şi pe Cris- 
tinel Munteanu cu textul Sinonime frazeologice obținute prin procedeul variaţiei 
sinonimizative. Sunt acestea demersuri menite să spulbere orice echivoc în 
receptarea volumului de față, prezentându-l, aşa cum am mai spus, drept reali- 
zarea comuniunii în jurul valorii. 


Partea a II-a, explicit intitulată Stelian Dumistrăcel la 70 de ani, cuprinde cro- 
chiuri, recenzii şi prezentări de carte. Sunt crochiuri, saluturi şi un interviu, în 
care găsim imaginea sărbătoritului în viziunea unor nume dintre cele mai sono- 
re ale filologiei şi ştiinţelor limbii (Dan Mănucă, Mircea Ciubotaru, Vasile Тага, 
Eugen Beltechi, Іоп-Ногіа Birleanu). Nota transversală a acestei părţi este una 
de admiraţie, de preţuire şi recunoştinţă, or, venind de la personalități atât de 
puternic prezente în aria cercetărilor de specialitate, este o notă care onorează 
şi pe cei care dedică mesajele, ca şi pe cel care este destinatarul acestora. Din 
secțiunea aceasta, as vrea să stărui putin asupra interviului acordat lui Cristinel 
Munteanu si publicat sub titlul (extras din răspunsurile Profesorului, ca aplicaţie 
de discurs repetat!) Cercetarea lingvistică îi poate favoriza cititorului lecturi de 
conștientizare, pe diferite planuri, a înseși condiţiei umane. De remarcat, chiar de 
la început, calitatea întrebărilor adresate de Cristinel Munteanu. Din răspunsuri, 
e mult de ales... Mă întrebam ce se mai putea extrage drept titlu pentru inter- 
viu. Ceva despre definiţia studentului filolog? Ceva despre întâlniri hotărâtoare, 
precum cea cu academicianul Al. Dima, sau, mai ales, cea cu Eugeniu Coşeriu? 
Vreuna dintre aprecierile pe care acesta din urmă le-a făcut cu privire la scrieri 

de-ale sale („Frumoasă carte ai scris!, despre Expresii românești, sau „Domnule 
Dumistrăcel, ne-ati copleşit!, în legătură cu comunicarea de la Galaţi, din 2001, 
privind modificarea enuntului aparținând discursului repetat din perspectiva 
„quadripartitia ratio”)? Sau, poate, sfatul (pe care nu-l dă, de altfel, întrucât nu 
crede că poţi sfătui pe cineva pornind de la greşelile tale proprii) de a nu neglija, 
ba chiar de a lua foarte în serios puterea mediocritätii fără speranțe, coalizate?... 
Citeşti şi parcă-l auzi pe Profesor, neobosit şi talentat povestitor dintr-ale dialec- 
tologiei. Îmi permit să recomand lectura acestei părți înainte chiar de tot restul 
volumului: îl dezvăluie pe cel omagiat, cu spiritul critic mereu viu, cu cunoștințe 
pe cât de vaste, pe-atât de profunde, dar si cu căldura împărtăşirii şi cu smerenia 
neprefăcută dinaintea valorii. 


Cea de-a doua secțiune a părţii a I-a (Opinii asupra operei prin recenzii sau 
prezentări ale cărților publicate) adună semnături „de azi si de ieri”, voci încă 
sonore (la propriu), alături de voci care vin din lumea de dincolo. Primele, cu 
forța dată de recunoaşterea prezentului, celelalte, cu forța dată de eternitate. 
Nu le mai prezint în ordine alfabetică, ci mă tin după ordinea în care apar 
în volum: Al. Graur, Dorin Uritescu, Haralambie Mihăescu, Elena Comsulea, 
Lucia Cires, Liviu Antonesei, Mircea Ciubotaru, Valentina Corcimari, Rodica 
Zafiu, Dan $. Stoica, Cristinel Munteanu. Sunt salutate în aceste scrieri critice 
importanţa lucrărilor pentru evoluţia studiului limbii şi al limbajului, calita- 
tea instituirii unor viziuni noi, pertinenta abordărilor (chiar si din punct de 
vedere politic!), claritatea expunerilor, diversitatea domeniilor abordate (de la 
dialectologie la pragmatică, de la expresiile româneşti la discursul publicistic), 
frumuseţea exemplelor convocate în argumentări şi întemeierea solidă a de- 
mersurilor. Citind aceste texte, îţi dai seama ce influenţă puternică au exercitat 
şi exercită, ce lumină au adus în studiul lingvisticii, ce perspective au deschis 
pentru cercetarea din domeniu cărțile şi lucrările Profesorului Dumistrăcel. 


Volumul de față se încheie cu o listă (impresionantă!) de publicaţii, comunicări si 
scrieri de publicistică ale Profesorului Stelian Dumistrăcel, un Curriculum Vitae 
al Profesorului si o listă a referintelor bibliografice utilizate în editarea volumului; 
un grupaj de fotografii şi fotocopii-document se adaugă armoniei întregului. 


Mărturisesc, în încheiere, c-aş vrea să rămân în memoria celor care mă vor fi cu- 
noscut drept un om în stare să surprindă valoarea în cei din juru-i şi care s-a încli- 
nat întotdeauna dinaintea ei. O fac din nou, acum, cu smerenie, dinaintea celor doi 
mari maeştri omagiati în volumul acesta si salut, cu mândrie, apariţia lui. 


NOTE 


! Cristinel Munteanu (editor), Discursul repetat între alteritate si creativitate. Volum omagial 
Stelian Dumistrăcel, Editura Institutul European, Iași, 2007. 


Iași, septembrie 2008 

Stelian LA IZVOARELE 


DUMISTRĂCEL JURNALISMULUI MODERN 


Un volum apărut recent, To- Tobias Peucer 
bias Peucer, De relationibus 
novellis — Despre relatările 
jurnalistice, ediţie bilingvă 
datorată tânărului coleg Cris- Editor: Cristinel Munteanu 
tinel Munteanu, în calitate de 
editor, constituie un fapt de 
cultură pe care considerăm 
că trebuie să-l aducem la cu- 
nostinta cititorilor, contând 
pe o bună primire!. 


Do relationibus novellis 
А 


Despre relatärile jurnalistice 


O admirabilă sete de cu- 
noastere a editorului, du- канла independenta Economică 
blată de o muncă devotată, ашшы 

pe mäsura acesteia, pune la 

dispozitia specialistilor si a 

cititorilor din România prima teză de doctorat din Euro- 
pa şi din lume în domeniul jurnalisticii: lucrarea cu titlul 
de mai sus a fost susținută la Universitatea din Leipzig 
(si publicată) în 1690. Graţie unui text condensat (cu- 
prinzând cca 5000 de cuvinte în traducere, pentru cele 
4200 din latină), un oarecare doctor în medicină Tobias 
Peucer rămâne în cultura europeană printr-o lucrare, re- 
zultat al unei înclinații de tip „le violon d'Ingres”. 


Nimic sau aproape nimic din problematica fundamen- 
tală a comunicării jurnalistice care îi preocupă astăzi pe 
exegetii domeniului nu constituia un secret pentru 
Peucer, dar, în bună măsură, ca un reflex al cunoaşterilor 
şi evaluărilor mediului intelectual şi cultural german al 
epocii, din excelentul studiu introductiv al editorului pu- 
tem afla precursoare ale presei, în Germania, raportate la 
un larg cadru european, începând cu ştirile difuzate prin 
serviciile poştale (1502) şi continuând cu foile volante 
imprimate, pentru a se ajunge la primul cotidian din 
această {ага (1650). Astfel, nu este de mirare că, în pre- 
zentarea, la 1690, a „relatărilor jurnalistice”, autorul poate 
trata cu dreaptă măsură (deci cu spirit critic dar, adesea, 

şi cu umor implicit) subiecte cum sunt şi următoarele, pe care le preluăm din 
cele 29 de capitole din Sumarul tezei: [1] Atractivitatea temei; [4] Descrierea 
ştirilor; [8] Motivele care determină scrierea acestora sunt două: curiozitatea oa- 
menilor şi dorința de câştig; [9] Cauza eficientă a ştirilor (autorul acestora); [10] 
Primul lucru necesar pentru aceasta (referitor la intelect) este cunoaşterea; [11] 
Al doilea lucru este judecata [12] care le lipseşte adesea povestitorilor; [13] Refe- 
ritor la motivaţie, se cere bunä-credintä şi respectarea adevărului; [14] Ceea ce se 
dorește uneori de la redactorii ştirilor etc. De reţinut faptul că, subliniind pere- 
nitatea unor asemenea repere, editorul face trimitere la titluri de capitole din 
binecunoscutul manual de jurnalism al lui David Randall (de tipul „Definiţia 
ştirii”, „Limitele jurnalismului”, „De unde provin ştirile bune”, „Etica profesio- 
nală” etc.; p. 56). 


Dacă vrem să ne referim la elemente de „tehnică” a discursului („ordinea şi aran- 
jarea relatării faptelor”), să notăm, de exemplu, că regula „de fier” astăzi a jur- 
nalismului anglo-saxon, purtând numele de marcă Lasswell, a celor „5 W” (who 
„cine, what „ce, when „сапа? where „unde” şi why „de се”), la care se adaugă şi 
un Н (aşadar, „5 W + Н”): how („cum”), nu era străină epocii; Peucer se referă 
la „autor, acțiune, cauză, mod, loc şi timp”, iar Cristinel Munteanu are grijă să 
reamintescă faptul că sursa primară a imperativelor în discuţie o constituie re- 
torica antică, trimițând la Quintilian (р. 50). Iar dacă am mai avea nevoie de o 
comparaţie din zona comportamentală a profesiei, putem să-i descoperim si pe 
precursorii contemporanilor „paparazzi, ре baza unei recomandări privind „se- 
lectarea materialului”, din capitolul [17] de la Peucer: „să nu fie divulgate în mod 
indiscret activităţile împăraţilor pe care ei nu vor să le facă cunoscute” (p. 96). 


Câteva cuvinte asupra proiectului editorial, unul complex şi ambițios, care ilustrea- 
ză calitățile de profesor de specialitate si de cercetător ale lui Cristinel Munteanu. 


Volumul se deschide printr-un Prolog, de utilă prezentare a soartei textului lui 
Tobias Peucer, autor intrat în bibliografia lucrărilor de jurnalism din mai multe 
țări, nu numai europene (Germania, Spania, Portugalia, Brazilia), şi a cărui car- 
te a fost tradusă până acum în limbile germană, engleză, spaniolă, portugheză, 
catalană şi bască, fiind prezentă în circuitul exegezei teoreticienilor şi profeso- 
rilor de specialitate de la şcolile de jurnalism din ţările la care ne-am referit. 


Editorului îi aparține, de asemenea, un consistent studiu introductiv, intitulat 
Tobias Peucer – primul teoretician autentic al jurnalismului, o documentată іп- 
cursiune în istoria jurnalismului german, de valorizare a contribuţiei autorului 
tezei dintr-o largă perspectivă culturală şi istorică, dar şi de analiză „tehnică” 
a unor aspecte ale gazetăriei germane din secolul al XVII-lea; o secțiune a 
introducerii ne face cunoscută viaţa si alte opere ale medicului literat din Lei- 
pzig. În ansamblu, impresionează, în mod deosebit, documentarea, deosebit de 
aprofundată, pe baza căreia a rezultat schița unui întreg capitol din istoria jur- 
nalismului european şi, în egală măsură, propensiunea spre judecăţi de valoare; 
editorul nu face doar portrete-biografii ale personalităților şi nu citează doar 
titluri, ci a citit lucrări din epocă și exegeze moderne, având plăcerea împăr- 
tăşirii datelor și opiniilor descoperite. Câteva pagini ni-l apropie de România, 
peste timp, pe autorul tezei, printr-unul dintre strămoșii săi: un Kaspar Peucer 

a fost prieten al domnitorului Iacob Heraclide („Despot Vodă”), care 1-а invitat 
pe matematicianul şi profesorul de medicină german să ţină cursuri la „Schola 
latina” de la Cotnari, proiect nerealizat (p. 30-32). 


În sfârşit, o (de asemenea) consistentă încheiere a volumului, cu rol de postfață, 
intitulată Despre jurnalism şi limbaj jurnalistic din perspectiva tradiției (p. 125- 
158), tratează limbajul jurnalistic cu raportare la conceptul de „lingvistică inte- 
grală”: Cristinel Munteanu dovedeşte că exegezele lui Eugeniu Coșeriu reprezin- 
tă suportul epistemologic indispensabil pentru cercetarea adecvată si înțelegerea 
corectă, în cadrul comunicării, a discursului jurnalistic. Trebuie subliniat că 
E. Coşeriu — pe lângă faptul că este autorul celei mai coerente şi mai unitare te- 
orii a limbajului - a practicat, în tinerețe, în Italia, meseria de gazetar, experiența 
acumulată atunci vădindu-se şi în exemplarele sale studii consacrate discursului 
jurnalistic (două dintre ele fiind amintite şi rezumate şi de editor, p. 139-144). 


Ni se rezervă, şi nouă, satisfacția de a fi preluate, într-o secţiune a studiului, tot 
sub semnul respectării principiului tradiţiei, contribuţii recente referitoare la 
funcţia relevantă a limbajului publicistic, cea fatică – în accepțiunea originară 
a conceptului phatic communion, după Bronislaw Malinowski —, şi cu privire la 
statutul acestui limbaj din perspectiva stilurilor funcționale (p. 145-147). 


Evocăm câteva aspecte privind atmosfera epocii. În legătură cu ceea ce, mai în- 
coace, au fost referatele membrilor comisiei, dar şi cele „externe” la susținerea te- 
zei, ne confruntăm cu omagii la autor şi la operă, scrise în versuri (în latină sau în 
germană), de magiştri, colegi sau diferite persoane publice, reproduse în original 
şi în traducere. Dintre acestea, pentru „adresa” închinării, selectăm doar câteva 
dintre versurile unui Johann Weber, „administrator la Administraţia Generală a 
Postelor din Principatul Saxoniei”: „Ce-i drept, vedem umblând o mulțime de 
mărunți negustori de ziare, / Care aleargă de colo-colo să-şi vândă marfa fal- 
să, / Pretinzând că-i absolut sigură şi recentă / ... Dar puţini sunt cei care înțeleg 
temeinic / Cu ce se ocupă ziarele... / Privind un stat sau altul, am vedea cu uşu- 
rintä / Că nu oricine ştie să flecărească / Se pricepe cu adevărat să si discute pe 
larg despre aceasta / Şi că acela care vrea să ştie ceva în această privinţă / Trebuie 
să vadă şi să-nveţe multe” (р. 119-120). Tabloul de epocă este conturat si prin 
frumoase facsimile de coperţi, de pagini din texte şi după diferite documente 
privitoare la autorul lucrării editate, ce conferă ținută volumului. 


Să încheiem subliniind importanţa frumosului serviciu pe care Cristinel Mun- 
teanu îl aduce, pentru statutul acestuia, jurnalismului din România, prin edita- 
rea bilingvă a tezei de doctorat a lui Tobias Peucer, un adevărat act de naştere 
privind teoria jurnalismului şi cercetarea în acest domeniu. Prezentându-ne 
specificul, calitățile şi defectele ce caracterizează noutăţile răspândite prin jur- 
nalele de acum 300 de ani (şi de totdeauna!), cartea de față ne plasează într-un 
necesar dar şi agreabil dialog peste secole. 


NOTE 


1 Volumul, de 168 de pagini, a apărut la Editura Independenţa Economică, Piteşti, 2008, 


cu Prologul editorului, studiu introductiv şi postfață de Cristinel Munteanu. Text latin sta- 
bilit, versiune românească şi note de Cristian Bejan. 

Elis GHEORGHE BÂLICI - 
RÂPEANU SCRIITORUL 
CU LIMBA DE UN HEXAMETRU 


A trecut timpul când confratii nostri din stânga Prutului 
primeau, de multe ori, distinctii la concursurile de epi- 
gramă din Тага pentru a fi încurajați. Si timpul а demon- 
strat că meritau să fie încurajați: acum aceştia i-au ega- 
lat pe cei cu experienţă îndelungată în domeniu, ba, pe 
multi, i-au întrecut. E meritul unui grup de epigramisti, 
în fruntea căruia a stat, câtva timp, Efim Tarlapan, stabi- 
lit azi la Cluj-Napoca. Nu trebuie să-i uităm nici pe cei 
care au menţinut aprinsă flacăra umorului, în vremuri 
mai vitrege decât cele de azi şi, când spunem acest lucru, 
ne gândim la Petru Cărare, mai ales. Nume ca Ion Divi- 
za, Gh. Bâlici, Teodor Popovici, Efim Bivol, lon Diordiev, 
Ion Cuzuioc ş.a. sunt deja cunoscute prin prezenţa lor în 
concursuri, în publicaţii, în antologiile de epigramă din 
Тага. 


De curând, a apărut pe piaţa literară un volum de epigra- 
me care demonstrează tocmai acest lucru: creaţia în do- 
meniu a confratilor din stânga Prutului a atins un înalt 
nivel. E vorba de volumul lui Gheorghe Bâlici, apărut la 
Editura Karta-Grafic din Ploiești, în 2008, care şochează, 
încă din titlu, printr-un fel de À bon entendeur, salut! Sau, 
cum spune românul, Cap ai, minte ce-ţi mai trebuie? – Си 
limba de un hexametru. Prefaţa semnată de Acad. Mihai 
Cimpoi, Preşedinte al Uniunii Scriitorilor din Republi- 
ca Moldova, care simte pulsul epigramei, o susține şi o 
promovează, conferă un plus de valoare cărții si, toto- 
dată, girul valorii. Aşa cum afirmă acest istoric şi critic 
literar, în care epigrama a găsit un sprijin venit, parcă, 
la momentul oportun, când ea era în pericol de a se di- 
lua în soluţii apoase, în noua societate intens caragializa- 
tă, cu eroi ,ploditi” în continuare de marele dramaturg, 
Gh. Bâlici face parte din categoria adeväratilor „lupi sa- 
nitari”. Pentru a-şi îndeplini rolul de igieniști morali, aceş- 
tia insinuează „frica psihologică, în pădurea comunitară 
cu foarte multe uscături, tenebre și drumuri incurcate” 
Caricaturile Margaretei Chitcatâi-Pelin, în concordanță 


192 


cu atmosfera generală a textelor, întăresc nota de umor si ironie, prezentă în 
întreaga carte, în care epigrama e la ea acasă, cu beneficiu spiritual şi plăcere. 


Academicianul Mihai Cimpoi are dreptate când sugerează că Gh. Bâlici a pro- 
dus o insurecție, dar şi о re-surectie a epigramei româneşti. În ce constă, de 
fapt, noutatea care să îndreptäteascä această afirmaţie? În nota de prospeţime 
de idei şi atitudini, în consistenţa mesajului. Se simte că nu mai e vorba, pur 
şi simplu, de adoptarea unor formule arhetipale ale genului, a unor stereotipii 
antrenând antonime şi antonimii, antimetateze răsucite în diverse feluri, ci de 
idei, în primul rând, de esență. Nu avem de-a face cu simple jocuri de cuvinte 
care se opresc la coajă, fără să pătrundă în miez, ci cu judecăţi de valoare, în 
саге e dată la tăvălug această societate care „plodeşte” eroi caragialeni, о soci- 
etate în care „Conduşi de un regim şiret / Trăim o viață mult prea grea / Cu 
multe găuri în buget / Si tot atâtea în curea. 


Temele mari ocupă un spaţiu întins în volum; politica şi politicienii, corupția, 
diverse aspecte ale societăţii actuale, bulversatä de transformări si răsturnări 
axiologice, situaţia omului simplu, păcate omeneşti, problemele românilor etc. 
Autorul apelează la întreaga gamă a comicului — de la aluzia fină la umorul 
omului sugubät („Un adevăr mi se arată / La capul tulbure şi prost: / Petrecerea 
adevărată / E cea la care uiţi c-ai fost, Impresii) si, de aici, la ironia împinsă până 
la pamflet („Istoria nici azi nu ne dezminte: / fnsufletiti de idealuri „пор, / Cu 
comuniștii mergem înainte, / Cu bunăstarea mergem înapoi”, Istoria se repetă). 


E de remarcat curajul cu care abordează problemele din sfera politicului: 
„Această scenă e întinsă tare, / Căci are-actori ce joacă cu talent / Aici, la Chi- 
şinău, dar evident, / Sufleorul e la mare depărtare”, Scena noastră politică; ,Tre- 
nule, mașină mică, / Eu ti-as da-ntr-o zi toţi banii / Să-l aduci pe Ionică / Şi să-i 
duci ре toţi Ivanii” (Rime ceferiste). 


Cum e şi normal la un autor de vârsta lui Gh. Bâlici, nu lipsesc epigramele 
în care „pricina? poantei e iubirea — dinăuntrul sau din afara căsătoriei. Iată 
singurul catren cu versuri lungi de şase picioare iambice şi cu cezură: „Pe la 
o vârstă-n care puterile te lasă, / Dar nu te-mpaci cu gândul că soarta-ti este 
grea, / Te bate şi soţia că n-ai dormit acasă, / Te bate şi amanta dac-ai dormit 
la ea” (Pedeapsă dublă). Femeia îşi împarte rolul principal cu politicienii. Poate 
de aceea, frunza cu care Eva şi-a ascuns goliciunea — arată cât a putut „s-ascun- 


У» 


ză” – a dat naştere la cântecul din frunză şi la acel frunză verde... 


Din epigrame ne întâmpină o diversitate de poante, dominând cele cu „miez, 
cele originale, în care autorul pune „miezul” gândirii şi ingeniozitätii sale nu pe 
cel cules din butadele sau glumele care circulă în epocă (din starea de spirit a 
epocii, la care se referea N. Iorga, în Sfaturi pe întuneric), publicate sub formă 
de proză sau din poantele altora, reinterpretate neîndemânatic. Acestea sunt 
pasibile nu numai de similitudini, ci şi de penibilul lucrului deja știut. Iată două 
epigrame „de idei”. „Duşmanii noştri care nu-s miopi, / Din cei ce adevărul 
le mai scapă, / Cum să nu spună toţi că dăm în gropi, / Când ţinem mult la 
cei се ni le ѕара?!.. (Mioritică); „La nivel de trai civilizat, / Adevărul nu mai e 

de-ascuns: / Nu trăieşte omul din furat... / Când nu ştie a fura de-ajuns” (Spre 
Europa). E de remarcat prozodia perfectă a acestor catrene. 


Umorul presupune un grad mai ridicat de comunicare, pătrundere directă şi 
imediată în conştiinţa cititorului, deschizând, în subsidiar, porţi spre dialog. 
Parcă mai evident decât la oricare alt epigramist, poate tocmai datorită felului 
său nativ de a sugui, de a fi hâtru, la Gh. Bâlici se poate vorbi de caracterul 
dialogal al epigramei, formulare care depășește cadrul strict al dialogului pro- 
priu-zis, cel care presupune, în mod obişnuit, prezenţa a doi sau mai mulți in- 
terlocutori care schimbă, alternativ, replici. Epigrama este, de fapt, o comunicare 
între autor şi cititor /ascultător conceput ca interlocutor într-un dialog sugerat. 
Epigramistul este un creator care se prezintă în fața iubitorilor de epigramă 
fără platoşă, el oferă nenumărate „porți de intrare” în structura de adâncime 
a expresiei, acolo unde se află eu-l său. Însuşi subtextul epigramei, structu- 
ra tensională a onticului, mecanismul prin care implicitul conduce la explicit 
comportă un caracter dialogal mascat: ingeniozitatea creatorului se transfor- 
mă într-un sistem cu anumite linii de forță interne, datorate structurii binare. 
Cu ajutorul figurilor de stil precum antiteza, oximoronul, paradoxul, compa- 
тайа, metafora, repetiţia, antimetateza etc., precum si prin relaţii sintactice de 
coordonare şi subordonare (adversative, disjunctive, conclusive, conditionale, 
temporale, concesive ş.a.), autorul creează raporturi logice bazate pe antiteză, 
antinomie, comparaţie, analogie, contradicţie, condiţie, disjunctie, opoziţie, si- 
metrie, asimetrie etc., prin care captează, în prima parte, atenţia interlocuto- 
rului, pentru ca, în a doua parte, să infirme sau să schimbe direcția mesajului 
printr-o întorsătură specifică acestei specii literare. Duplicitatea / complicitatea 
epigramistului în realizarea poantei constă în arta prin care-l îndepărtează ре 
cititor /ascultător (interlocutorul prezumtiv), îndrumându-l, în mod deliberat, 
pe calea greşită a constatărilor banale şi comode, pentru ca, într-o simultanei- 
tate bine pregătită, acesta să recepteze amănuntul care să-i deschidă calea spre 
drumul bun, foarte scurt, care-l duce la „soluţie” (poantă). Aceasta restabilește 
relaţii de ordinul doi între termeni / judecăţi ce se aflau deja într-o conexiune 
mutuală. Fără această strategie, epigramistul n-ar realiza acel gen de apropri- 
eri logice care să şocheze. Intenţia, participarea lui ca emițător de mesaj este 
evidentă şi se creează acea punte către interlocutor, acel dialog care, după cum 
am spus, nu trebuie interpretat ca dialog în înţelesul obişnuit al cuvântului, dar 
care are funcţie structurantă. În asocierea contrariilor, în opoziţia, care se do- 
vedeşte aparentă, dintre termeni, este prezentă, în structura de adâncime, ideea 
unei relații de tip dialogal. Cele două planuri nu există în mod independent, 
epigramistul le face să funcţioneze prin coordonare (și, dar, însă, ci, deci etc.) 
sau subordonare (când, deși, căci, dacă etc.). Pentru epigramist, dialogul subin- 
teles este, în egală măsură, un instrument şi un mod de a comunica. Pentru că, 
înainte de toate, epigrama exprimă o atitudine, o judecată de valoare, la care 
cititorul reacționează în forumul său interior. Epigrama presupune o reacţie, 
poate de aceea abundă în enunturi, exprimând aprecieri pozitive sau negative, 
îmbrăcate în haina gramaticală adecvată, la care se adaugă întreaga gamă a 
mijloacelor stilistice specifice ironiei şi umorului: aluzia, mimarea naïvitätii, 

ambiguitatea, prezumția etc. Iată cum, adoptând un ton sfătos, autorul îi incul- 
că cititorului hazul de necaz, folosind adresarea directă: „La mare sau la munte, 
soata ta / Cu altul dacă într-o zi s-a dus, / Tu fă ca filozoful: nu uita / Că ce ţi-e 
scris... în coarne-ti este pus” (Estivală). 


Caracterul dialogal nu apropie epigrama de genul dramatic, cum, aparent, 
s-ar crede, ci accentuează participarea epigramistului la actul comunicării. El 
se destăinuie, se prezintă în fața cititorului, pe care-l ia drept martor şi interlo- 
cutor virtual. lată un repros direct: „Trăiesc în lumea toată proşti de soi, / Atâta 
doar că-n viaţa lor întreagă / N-ajung conducători са pe la noi/ Că nu-s 
pe-acolo proşti ca să-i aleagă!” (Electoratul nostru). 


Gh. Bâlici îşi atrage cititorii nu cu răsturnări sintactice pur si simplu, ci cu în- 
torsături de idei („Există o nescrisă lege, / Valabilă, oricum o dai: / Când nu prea 
ai din ce alege, / Alegi şi iarăşi nu prea ai..., Există), cu adăugări / completări 
la ideile enunțate în preambul, cu reveniri la ideea iniţială, cu tonuri aforistice 
(„De orice neam si orice rasă — / De-atâtea ori s-a dovedit - / Bărbatul e stăpân 
în casă... / Cât încă nu-i căsătorit, Precizare), cu interpretări noi la teme vechi: 
dacă la Mircea Ionescu-Quintus „Între două nu te plouă / Mulţumesc! Dar te 
usuci!”, la Bâlici „să umble între două a-ncercat / Si umblă de atunci... plouat”; 
dacă, la Elis Râpeanu, „Poţi fi înalt cât un dulap / Că vinul tot se urcă-n cap, / 
Coboară-ntâi ре gât domol / Şi urcă unde-i locul gol”, la Bâlici ,Täria-ncetisor 
se urcă / Întâi şi-ntâi la caracter”; dacă alt confrate vrea să facă pe voia doam- 
nei, dar pe-a Domnului cât mai târziu, în volum ideea e „răstălmăcită” original: 
„Pe voia Domnului să facă / Şi-a doamnei... dacă e în stare. Mai sunt şi alte 
interpretări originale ale motivelor cunoscute (despre chelie: „Deşi e chel, chiar 
foarte chel / Tot ce produce-i tras de păr”), care demonstrează talentul acestui 
epigramist cu limba de un hexametru. 


Autorul se dovedeşte maestru şi în valoarea picanteriilor: „Iu mi-ai spus, ca 
orişicui, / Pune-ti, nene, pofta-n cui! / Însă eu aş vrea, vezi bine, / Să-ţi pui pof- 
ta-n cui la mine” (Unei strengärite). Iată un catren cu notă erotică: „Păcatul tău 
nu-atât de greu / Cel scris în ochii tăi timizi, / Nu-l vede Bunul Dumnezeu, / 
Când, de plăcere, îi închizi” (Unei tinere). 


Dezinvoltura autorului, impresia de om care şuguieşte nu trebuie să ne-nşele: 
Gh. Bâlici e cu atât mai serios cu cât ne încântă cu „glumele” lui. Uneori ajunge 
la concluzii care ne-ntristeazä: „I-a spus feciorul mamei cu tandrete, / Azi om 
de seamă, învăţat si cult, / C-ar tine-o el cumva la bătrânețe / De n-ar dori ca 
să trăiască mult” (Grijă de fiu). Iată o concluzie amară declanşată de motivul 
minijupei: „Când pe stradă o zăreşte / Şi oftează-un bătrânel, / Fusta scurtă-i 
aminteşte / Că şi viaţa e la fel” (Minifusta). 


Într-un volum atât de cuprinzător – peste 400 de catrene – era aproape ine- 
rent ca autorul să se mai întâlnească cu motive şi teme ale epigramelor unor 
confrati (precum: locul cel mai bun sub soare e la umbră; fata asta nu prea ştie 
să se îmbrace, dar are mare artă la dezbrăcat; domnul acesta venerabil încă se 
mai agaţă de femei ca să se sprijine de ele etc.). Aceasta е, de fapt, amprenta in- 

voluntară a climatului literar în care creează. Se remarcă, de asemenea - гаг, e 
drept – unele aritmii la câte-un cuvânt, precum si epigrame în care „pretextul e 
numai în titlu, „motivul” demonstraţiei nefiind cuprins în corpul catrenului (de 
exemplu, Banii). Dar toate aceste lucruri vor dispărea „din mers”, prin frecven- 
tarea continuă a epigramei, autorul însuși se va debarasa de micile lui ezitări 
şi imperfectiuni. Lucrul acesta ni-l demonstrează, de altfel, alaiul epigramelor 
reuşite din toate punctele de vedere. 


lată că acest volum incită la observaţii diverse privind epigrama (structura ei, 
respectarea regulilor care o guvernează, criterii axiologice etc.), oferind un bun 
material pentru un studiu în acest sens. Dar chiar şi cele de mai sus constituie 
o prezentare destul de amplă. 


Merită să mai zăbovim cu câteva judecăţi de valoare. Dacă multi autori care-și 
publică „epigramele” se agaţă de cuvintele lui Păstorel conform cărora „două- 
trei epigrame reușite sau acceptabile constituie pretextul pentru un volum” — 
făcându-se că uită sau că nu ştiu că marele epigramist nu spunea acest lucru 
drept laudă, ci pentru a critica -, la Gh. Bâlici, proporţia e inversă – în marea 
lor majoritate, epigramele din volum sunt reuşite: nu există pagină pe care 
să nu întâlneşti două-trei epigrame valoroase /acceptabile din cele patru exis- 
tente pe o faţă a foii. De aici putem deduce că acest epigramist, prin volumul 
său, dă o lecţie „scribălăilor” (cum ar spune un ardelean) care-şi scot ре ban- 
dă volumele lipsite de valoare. Simti că e o gură de aer proaspăt în epigrama 
românească. Singur s-a ridicat pe o treaptă care-i conferă mari merite, dar şi 
responsabilitate. E greu drumul Golgotei, urcusul spre Olimp e şi mai greu, dar 
Gh. Bâlici şi-a demonstrat disponibilitätile de epigramist, simte nu numai plă- 
cerea scrisului, ci şi puterea cuvântului scris. Gândindu-mă la cei mai valoroşi 
epigramisti români ai momentului, cred că e drept să afirmăm că „Nasc si la 
Moldova epigramișşti!”. 

Daiana DIN NOU 
FELECAN DESPRE ROMAN 


Prolificul critic literar Gheorghe Glodeanu mărturiseş- 
te, în Argumentul ultimei sale apariţii editoriale (Roma- 
nul- aventura spirituală a unei forme literare proteice, 
Bucureşti, Fundaţia Culturală Libra, 2007), că demersul 
propus se vrea unul prin excelenţă teoretic, în care vor fi 
surprinse diferite metamorfoze cunoscute de principale- 
le teorii consacrate genului romanesc. De asemenea, vor 
fi consemnate discuţiile privitoare la originea romanului 
şi la formele pe care acesta le-a luat în secolele al 
XVII-lea, al XVIII-lea, al XIX-lea şi în secolul XX. Deşi – 
după cum s-a afirmat – de orientare teoretică, studiul de 
faţă transcrie interpretativ şi fragmentele metatextuale 
din principalele romane în care autorii şi-au exprimat 
viziunile cu privire la această formă literară în perma- 
nentă facere. 


Cel dintâi capitol al lucrării, Aventura spirituală a roma- 
nului. De la origini până în secolul al XVII-lea, debutează 
prin justificarea abordării diacronice, socotită cea mai 
potrivită pentru marcarea devenirii unui gen care, „sfi- 
dând originea sa modestă şi având încredere în calităţile 
de excepţie, nu numai că a pornit în cucerirea lumii, dar 
a şi reuşit să îşi concretizeze planurile deosebit de ambi- 
tioase” (p. 7). Finalitatea investigației întreprinse de către 
autor a fost cea „de a sintetiza principalele discuţii iscate 
de-a lungul timpului în jurul romanului si nu de a oferi 
soluţii si răspunsuri refuzate sau mereu modificate de în- 
săşi natura proteică a genului” (p. 7). 


Vorbind despre dominaţia actuală a romanului asupra 
tuturor celorlalte specii literare, criticul îi motivează 
productivitatea cantitativă (din punct de vedere calita- 
tiv, distinge între romanul artistic şi cel de consum) prin 
preocuparea pentru înlăturarea perpetuă a riscului de a 
cădea în capcana fosilizării şi a conformismului. 


În acest context, Gheorghe Glodeanu aduce în discuţie 
soarta de ancilla a literaturii române, care a fost osândită 

să rămână mereu la stadiul recuperărilor: „Consecința a fost, deja în perioada 
interbelică (epoca de maturizare a romanului românesc, o perioadă ce poate 
fi echivalată prin importanţă cu secolul al XIX-lea în literatura occidentală), 
coexistenta celor mai diferite formule narative, de multe ori acestea putând fi 
semnalate în interiorul operei aceluiaşi scriitor” (p. 10). 


Excursul teoretic în evoluţia romanului este deschis de către Gheorghe Glo- 
deanu odată cu observaţia lui Yves Reuter (Introduction ă lanalyse du roman), 
conform căreia, la începutul secolului al XII-lea, noţiunea de roman era echi- 
valată cu limba vulgară. După Michel Raimond (Le Roman), romanul este un 
text în limba vulgară, fiind „traducerea sau remanierea unui text latin” (apud 
Gh. Glodeanu, p. 10). 


Aceleiasi idei subscriu Gilles Philippe (Romanul. De la teorii la analize) şi Ber- 
nard Valette (Romanul. Introducere în metodele si tehnicile moderne de analiză 
literară). Cel dintâi evocă acceptiunile cu care era utilizat termenul: acesta de- 
semna fie dialectul vorbit în nordul Franţei, fie povestirile în versuri, redactate 
în limba franceză. Cel de-al doilea consemnează apariţia romanului în Evul 
Mediu şi faptul că prin acesta se desemna o povestire, la început în versuri, 
apoi în proză — scrise în limba vulgară şi nu în limba rezervată textelor sacre 
sau savante: latina. 


Dintre istoricii literari care au avut preocupări legate de soarta romanului, 
autorul îl aminteşte pe Romul Munteanu (Preludii la o poetică a antiromanu- 
lui. Noul roman francez), care îl citează pe Albert Thibaudet (Réflexions sur le 
roman): „Romanul, aşa cum numele său îl indică, semnifică o scriere în limba 
vulgară, prin opoziţie cu scrierea normală, cu scrierea propriu-zisă, care în 
timpul clericilor era redactată în latină” (apud Gh. Glodeanu, p. 12). 


Despre aceeași bipartitie (limbă vulgară – a romanului vs. limbă savantă – а 
scrierilor oficiale) vorbeşte şi Salvatore Battaglia (Mitografia personajului). 


Luând în discuţie deserviciul pe care Poetica lui Aristotel 1-а făcut romanului 
nepomenindu-l, Gh. Glodeanu încearcă să elucideze problema existenţei spe- 
ciei în timpul Antichității — fie aceasta chiar nelegitimă - prin invocarea unor 
puncte de vedere care să certifice arhaica origine a genului. Astfel, Pierre Gri- 
mal îi recunoaşte trăsăturile în temele poeziei alexandrine, în scrierile istorice 
ale lui Herodot, în comediile lui Meneandru si ale lui Terentius, în tragediile lui 
Euripide, precum şi în mituri. 


Eugen Cizek este de părere că romanul, ca gen literar, a apărut în Antichita- 
te. Istoricul clasicist afirmă că perioada sus-amintită a dezvoltat o literatură 
de frontieră, numită preroman, nu cronologic, ci structural. Aici s-ar include 
naratiunile populare anonime din secolele al VI-lea şi al V-lea î. Chr., dar si 
romanul lui Esop. Autorul susține că romanii aveau clară conştiinţa genului, 
cu toate că îl numeau „povestire” sau „acţiune”. Concluzia lui E. Cizek este că 
romanul a apărut în epoca hellenistică, datorită nevoii publicului de ficţiune si 
de deconectare. 

Romanul a stat si în atenţia unor cercetători precum Georges Dumézil, Claude 
Levi-Strauss şi Mircea Eliade. Pentru acesta din urmă, romanul este un ava- 
tar decăzut al mitului - din perspectiva povestirii unei istorii sacre. Georges 
Dumezil pomeneşte de miturile romantate, adică despre nişte romane care se 
citesc ca o interiorizare și ca o conştientizare de către individ a ceea ce în mit 
e dat drept exterior şi asumat în mod colectiv. Același proces al ,extenuärii” 
relatării mitice e înregistrat şi de către Claude Levi-Strauss. 


Alături de mit, epopeea a avut un rol însemnat în apariția şi impunerea roma- 
nului, fapt discutat de Paul Zumthor. 


R.-M. Albérès recunoaşte existența unei perioade de preistorie a romanului, în 
care acesta se impune definitiv ca gen. 


Gilles Philippe observă cum, după două secole de greoaie diferenţiere, romanul 
ia locul cântecelor de gestă. Astfel, prin „prozaizarea” cântecelor tradiționale, în 
secolul al XV-lea, se deschide calea romanelor Renaşterii. 


Gh. Glodeanu insistă asupra unui moment de referință din istoria genului, şi 
anume apariția primului roman modern, în zorii secolului al XVII-lea, Don 
Quijote. În capitolele XLVII şi XLVIII ale cărţii lui Cervantes se discută în- 
săşi condiţia romanului. Neajunsul principal al speciei — sesizat de unul dintre 
personaje – este acela că se îndepărtează de coordonatele realităţii, ignorând 
principiile verosimilului şi ale necesarului. „Reabilitând romanul - observă 
Gh. Glodeanu –, canonicul-autor rostește un discurs ce se transformă într-o 
poetică miniaturală a genului” (p. 33). 


Vorbind despre genurile excluse, Boileau consideră că romanul nu este demn 
să figureze în tratatele de poetică. 


Secolul al XVII-lea se caracterizează prin două atitudini diferite în ceea ce pri- 
veşte specia în discuţie: „Pe de o parte, se găsesc cei care, din perspectiva for- 
matiei lor clasice, continuă să nege romanul în mod vehement, acuzându-l că 
lezează bunul-simt şi că ar corupe spiritele. De cealaltă parte se situează susti- 
nătorii acestuia, adepţii progresului în artă, cei care ridică romanul la demnita- 
tea speciilor consacrate” (p. 35-36). 


La începutul celui de-al doilea capitol al cărții, Romancieri și teoreticieni ai ro- 
manului în secolul al XVIII-lea, autorul pomeneşte concepţia unuia dintre teo- 
reticienii timpului, Nicolas Lenglet-Dufresnoy (Despre uzul romanelor, 1734), 
conform căreia sunt acceptate toate formele romanescului, indiferent de surse- 
le de inspiraţie sau de originea personajelor. Dufresnoy „nu numai că nu vede 
în roman o sursă de corupere a moravurilor, dar este de părere că romanul 
modern este chiar un elocvent pedagog în sfera pasiunilor” (p. 36). 


Un moment semnificativ în secolul luminilor îl reprezintă expansiunea roma- 
nului englez. Romancieri precum: Daniel Defoe, Samuel Richardson, Henry 
Fielding, Laurence Sterne, Tobias George Smollett „au conştiinţa noutätii ope- 
relor pe care le-au creat si a independenţei acestora față de principiile seve- 

re ale poeticilor” (p. 42). Totodată, prozatorii francezi ai timpului: Marivaux, 
abatele Prevost, Bernardin de Saint-Pierre şi Jean-Jacques Rousseau descriu 
complexitatea sufletului uman, fiind nişte promotori ai romanului psihologic 
de mai târziu. 


Secolul al XVIII-lea este prolific şi în privinţa studiilor teoretice despre roman. 
Jan Watt (The Rise of the Novel) „vorbeşte despre atitudinea epistemologică a 
romancierului şi de teoriile filozofice ale timpului, care presupun necesitatea 
corespondenţei dintre opera literară şi realitatea pe care aceasta o imită. Este 
vorba de o manieră nouă de a prezenta obiectele, care a primit denumirea de 
realism formal. (...) (...) obiectul romanului devine studiul datelor experienţei 
eliberate de prejudecățile trecutului. Virtutea supremă nu mai este fidelitatea 
față de modelele antice, ci noutatea, originalitatea. Subiectele nu mai sunt nici 
ele inspirate din mitologie sau din Antichitate, ci din actualitatea imediată, din 
experienţa cotidiană a autorului. Întâmplările au în centrul lor câteva persona- 
je bine individualizate şi nu tipuri cu însuşiri generale” (p. 47). 


Primele coordonate ale unei poetici a realismului sunt schitate de către Diderot, 
în 1761, în Elogiul lui Richardson. În Prefaţa la Scrisorile persane, Montesquieu 
analizează condiţia romanului epistolar, iar doamna de Staël vorbeşte despre 
rolul femeii în literatură, contribuind la impunerea unei doctrine novatoare, 
ce marchează trecerea de la gândirea iluministă la sensibilitatea de factură ro- 
mantică. 


Secolul al XVIII-lea – conchide Gh. Glodeanu - „este secolul maturizärii roma- 
nului, când acesta scapă de tirania artelor poetice antice” (p. 49). Este, de ase- 
menea, secolul în care romanul se debarasează de modelele de orice fel. „Chiar 
dacă vocaţia clasică a literaturii nu se stinge niciodată, genul dobândeşte acum 
conştiinţa libertăţii şi a posibilităţii sale nelimitate”. 


Capitolul al treilea al cărţii (Secolul al XIX-lea sau „vârsta de aur” a romanului) 
este un periplu prin istoria romanului din sec. al XIX-lea, semnalându-i-se 
„popasurile” cele mai importante. 


Între reprezentanţii romantismului se numără sir Walter Scott, considerat crea- 
torul romanului istoric european, şi Victor Hugo, unul dintre teoreticienii şco- 
lii romantice (Prefaţa la drama Cromwell, 1827). Veritabil pictor al mediilor 
sociale (Notre Dame de Paris şi Mizerabilii), V. Hugo a schițat o tipologie а 
romanului, sesizând romanul „narativ” şi romanul „epistolar”. Alessandro Man- 
zoni rezumă în Logodnicii condiţia romanului european din prima jumătate a 
veacului al XIX-lea. Alexandre Dumas consacră formula romanului-foileton. 


Despre marele teoretician şi practician al realismului – care rămâne Honoré 
de Balzac – criticul Gh. Glodeanu afirmă: „Pentru a răspunde complexității 
vieţii epocii, el nu creează doar un singur tip, ci o întreagă galerie de avari si 
arivisti, nemaiîntâlnită până la el. Pentru a se putea releva întreaga complexi- 
tate a acestei faune extrem de diverse şi de pitoreşti, era nevoie de un cadru de 
manifestare adecvat. De aici necesitatea numărului mare de romane, disponibi- 

litätile eroilor reiesind din acţiunile la care aceștia erau puşi să participe. O altă 
inovaţie a lui Balzac constă în prezentarea personajului, în sensul că decorul se 
găseşte într-o corelaţie perfectă cu preocupările, starea de spirit şi cu ambițiile 
individului” (p. 59). 


Între reprezentanţii naturalismului, Gh. Glodeanu îi enumeră pe Edmond si 
Jules Goncourt, care, în prefața romanului Germinie Lacerteux, întreprind o 
veritabilă apologie a romanului. Ei proclamă dreptul claselor simple de a fi 
reprezentate în roman. 


Principalul reprezentant al şcolii naturaliste, Émile Zola, susține că romanul 
experimental este o consecinţă a evoluţiei ştiinţifice a secolului, fiind chemat să 
înlocuiască romanul de pură imaginaţie. 


În viziunea lui Guy de Maupassant, scriitorul realist nu trebuie să realizeze o 
copie banală a realităţii, ci să ofere o imagine credibilă, mai completă şi mai 
convingătoare decât realitatea însăşi. 


Gustave Flaubert „înnoieşte arta romanului prin utilizarea tehnicii contrapunc- 
tului, а simultaneitätii în percepţia fenomenelor, răsturnarea ierarhiei traditio- 
nale dintre naraţiune şi descriere, condiţia personajelor, grija excesivă acordată 
stilului (...)” (p. 68). 


Trecerea în revistă a momentelor de referință din veacul al XIX-lea este înche- 
iată odată cu paginile consacrate lui Stendhal, scriitorul care îşi asumă formula 
narativă a romanului-cronică. 


Romanul experimental al secolului XX este titlul celui de-al patrulea (si ultimul) 
capitol al cărții. 


Criticul porneşte de la remarca lui Liviu Petrescu (Vârstele romanului), potrivit 
căreia se poate vorbi de două tipuri de modernism: primul este identificat în 
romanul ,stintific” din secolul al XIX-lea, iar al doilea porneşte de la premisa 
extraordinarei complexitäti a realului. Acelaşi teoretician afirmă că, spre sfârşitul 
secolului al XIX-lea şi în primele decenii ale veacului XX, cultura europeană 
(îndeosebi romanul) se înscrie pe coordonate noi, puternic marcate de subiecti- 
vitate, ca reacție împotriva sistemelor obiective. Perspectiva demiurgică dispare 
datorită înscrierii romanului într-un „orizont individual” al cunoașterii. În vre- 
me ce romancierul secolului al XIX-lea credea în progresul cunoaşterii, romanul 
noului modernism este străbătut de incertitudinile si de interogatiile specifice 
unui spirit modern ce (re)pune totul sub semnul întrebării. „Eroul” noului tip de 
naraţiune nu mai este avarul sau arivistul aflat în conflict cu lumea, ci un individ 
revoltat, preocupat de răsturnarea vechii societăţi şi construirea uneia noi. 


Criticul îşi începe demersul се va avea ca punct de referință romanul modern 
cu Marcel Proust, despre care afirmă că, deşi nu şi-a propus să elaboreze o 
teorie a romanului, s-a manifestat şi în acest sens, indirect, în cărțile ciclului 
În căutarea timpului pierdut şi în volumele de eseuri Pastise si miscelanee şi 
Împotriva lui Sainte-Beuve. Marcel Proust înnoieşte proza (auto)biograficä, le- 

giferând „pactul autobiografic” spre care se îndreaptă noul roman subiectiv de 
la începutul secolului XX. 


Odată cu Virginia Woolf, monologul interior devine un procedeu esenţial pen- 
tru a reda „fluxul conştiinţei”. 


Gh. Glodeanu consacră, în continuare, pagini de observaţii interesante princi- 
palilor romancieri şi teoreticieni ai secolului: Edward Morgan Forster, James 
Joyce, Andre Breton, Nathalie Sarraute, Franz Kafka, Andre Gide. 


Conceptul de „realism socialist” va fi lansat la primul congres al scriitorilor 
din Uniunea Sovietică, în 1934, de către Maxim Gorki. „Paradoxul realismului 
socialist — observă Gh. Glodeanu - constă în faptul că, adesea, din motive de 
propagandă, el a facilitat tocmai îndepărtarea de realitate, în sensul că scriito- 
rul nu înfățișa realitatea existentă, ci un model schematic si utopic înspre care 
aspira societatea timpului. Chiar dacă ideologia marxistă a contribuit din plin 
la deturnarea artei de la evoluţia ei firească, acest lucru nu înseamnă că, în 
perioada dictaturii comuniste, totul s-a redus la clișeu, la prefabricate scrise la 
comandă, că nu au fost create şi opere de certă valoare” (p. 116). 


Georg Lukács s-a impus drept cel mai cunoscut exeget marxist al probleme- 
lor romanului. El discută evoluţia romanului în raport cu epopeea. Eroul de 
epopee nu este niciodată un individ, ci o marcă a eposului, exprimând des- 
tinul unei întregi colectivități. „Cu totul alta este condiția personajului de ro- 
man, care se naşte odată cu alteritatea armoniei primordiale a lumii exterioare, 
transformându-se într-un individ înzestrat cu o serie de trăsături distincte de 
ceilalți membri ai comunităţii şi care, descoperindu-şi propria interioritate, se 
transformă într-o personalitate. Produs al unei civilizații deschise, eroul de ro- 
man își asumă o existență dilematică, caracterizată printr-o continuă tentativă 
de circumscriere a propriei sale condiții” (p. 117). 


Reacţiile la adresa subproductiilor realismului socialist au apărut fără întârziere 
atât din interiorul sistemului (Lukács, Brecht), cât mai cu seamă din exterior 
(Jean-Paul Sartre, R. Barthes). În Gradul zero al scriiturii, Barthes condamnă 
limbajul saturat de convenţie, care nu reproduce realul decât între ghilimele, al 
unor autori (Roger Garaudy, Andre Stil) ce aspiră la un „realism nețărmurit”. 


În anii totalitarismului au apărut şi o serie de direcţii ce au impus o nouă vizi- 
une asupra creaţiei (Şcoala formală rusă, Cercul lingvistic de la Praga). „Chiar 
dacă asemenea mişcări de avangardă - observă Gh. Glodeanu - nu aveau şanse 
prea mari ca să dureze în timp, deoarece ajungeau în contradicție cu viziunea 
marxistă despre «lume si viață», ele au jucat un rol important în conferirea unei 
noi dimensiuni exegezei literare, însăşi noțiunii de literatură” (p. 121). 


Mihail Bahtin este unul dintre cei mai importanţi teoreticieni literari ruşi. Din- 
tre reperele esteticii sale romaneşti, autorul enumeră: caracterul deschis al ro- 
manului în raport cu celelalte forme literare învechite / finite / fixe sau prea 
puţin maleabile, precum tragedia sau epopeea; romanul nu este supus unor 
canoane rigide; singura normă absolută constă tocmai în lipsa normelor; ro- 


202 


manul trebuie studiat altfel decât formele considerate finite, care îşi păstrează 
stabilitatea dincolo de variantele lor după epoci, şcoli şi curente. Bahtin distinge 
trei trăsături care deosebesc romanul de celelalte genuri: tridimensionalitatea 
stilistică, aflată în strânsă legătură cu conștiința plurilingvă; transformarea radi- 
cală a coordonatelor temporale ale imaginii literare şi noua zonă de structurare 
a imaginii literare. Lui M. Bahtin i se mai datorează impunerea unor concepte 
precum plurilingvismul şi cronotopul. 


Secolul XX nu a însemnat numai o continuă metamorfoză a romanului, ci şi 
o extraordinară proliferare a poeticilor. În dialogul contradictoriu al perspec- 
tivelor asupra literaturii se înscriu, în special, Jean-Paul Sartre, Albert Camus, 
Andre Malraux. 


Literatura veacului XX semnifică orientarea preocupărilor romaneşti spre lu- 
mea modernă: investigarea universului insolit al inconştientului, noile teorii 
lingvistice, re-descoperirea miturilor, a cotidianului. Între lucrările teoretice 
mai importante ale autorilor din veacul amintit se înscriu: De la Dostoievski 
la Kafka (1947) şi Vârsta suspiciunii (1950), de Nathalie Sarraute, De la rea- 
lism la realitate (1955) şi Pentru un nou roman (1963), de Alain Robbe-Grillet, 
Romanul ca cercetare (1959), de Michel Butor şi altele. Gumele (1953), În labi- 
rint (1959), Anul trecut la Marienband (1965), de Alain Robbe-Grillet, Tropisme 
(1938), Portretul unui necunoscut (1948), Martereau (1953), Planetariu (1956), 
de Nathalie Sarraute, Folosirea timpului (1956), Modificarea (1957), de Michel 
Butor sunt operele unor scriitori care şi-au propus să se delimiteze de formula 
balzaciană, tributară structurilor consacrate ale romanului. 


„Noul roman” înseamnă deopotrivă sfârşitul subiectului clasic şi al cititorului 
comod, care întelesese prin vechiul gen delectare, divertisment; „noul roman” 
s-a preschimbat într-un laborator al narațiunii, într-o aventură a scriiturii. 


Cercetările recente consacrate genului în discuţie (Genette, Todorov, Ricoeur, 
Ricardou, Lintvelt, J.-M. Adam, A. Petitjean, Battaglia, Lejeune, Booth, Kayser) 
insistă tot mai mult asupra naturii lingvistice a fenomenului literar. Criticii şi 
teoreticienii grupaţi în jurul revistei „Те! Quel” îl identifică pe autorul modern 
cu un producător de texte (v. în acest sens Julia Kristeva, Textul romanului). 


Printre exegetii autohtoni al căror interes a fost acaparat de problema roma- 
nului se numără Eugen Simion, Nicolae Manolescu, Ion Vlad, Liviu Petrescu, 
Mihai Zamfir şi alţii. 


Luând amănunţit în discuţie principalele scrieri teoretice ale celor enumerati 
mai sus, Gheorghe Glodeanu, parafrazându-l pe Albert Thibaudet, conchi- 
de – afirmaţie ce poate ţine loc de concluzie a întregului demers – că teoria 
romanului alcătuieşte ea însăși un roman, ale cărui personaje sunt romancierii. 
Prin urmare, aşa cum există o Comedie Umană există şi o Comedie Romanescă, 
în a cărei interpretare exegetul se lovește de niște limite care îi conferă tocmai 
această fascinantă structură labirintică. 

lon FRUCTUL 
CIOCANU PUBLICISTICII 
LINGVISTICE 


Cartea Și totuși, limba română! (Editura Prometeu, Chisi- 
nău, 2008, 496 pagini) adevereşte că autorul ei, Vlad Po- 
hilă, este un publicist de tip enciclopedist, în măsura în 
care el vorbește în cunoștință de cauză, amănunțit si con- 
vingător, inspirat si — de cele mai multe ori – captivant 
despre locuri scumpe sufletului său, după cum se prezintă 
în articolul Pe urmele maestrului, la Fălticeni. Autorul con- 
semnează la începutul cărţii că „există în lume localități 
remarcabile prin legătura ce o au cu o anumită persona- 
litate, cu un eveniment, cu un fenomen sau legendă” si nu 
dă un singur exemplu: „Oraşul Verona din Italia se iden- 
tifică - nu-i aşa? – cu tulburătoarea poveste de dragoste 
ce i-a avut protagonişti pe Romeo şi Julieta” sau şi acest 
al doilea exemplu: „Austerlitz este o oarecare comună din 
Moravia (Cehia), dar ea a rămas în istorie prin una dintre 
cele mai răsunătoare victorii ale lui Napoleon Bonaparte, 
sau – Іа urma urmei – si al treilea: „Moşia Iasnaia Poleana 
este Ја fel de cunoscută printre bibliofili, ca şi nişte titluri 
de glorie ale literaturii ruse (Război și pace, Anna Kare- 
nina, Învierea)..” Dar Vlad Pohilă enumeră în continua- 
re încă multe alte localități devenite celebre datorită unor 
personalități proeminente, dintre care n-ar fi putut lipsi 
cele româneşti – „Putna lui Ştefan cel Mare, Călugărenii 
lui Mihai Viteazul, Castelul Bran al lui Vlad Tepes (Dra- 
cula), Ipotestii lui Eminescu, Humulestii lui Ion Creangă, 
Mircestii lui Alecsandri, Vălenii de Munte ai lui Nicolae Іог- 
га... — întrerupem aici citarea, ca să ajungem Іа... Fălticeni: 
„Aveam înmagazinat acest toponim, Fălticeni, încă de pe 
timpul primei lecturi a Amintirilor din copilărie ale lui Ion 
Creangă. Mai retinusem că aici a stat un timp Mihail Sa- 
doveanu... Dar câte alte personalități şi-au legat destinul 
de acest târg: omul de teatru Matei Millo, Mihai Cuciurea- 
nu (1819-1844), un poet a cărui moarte cumplită, prema- 
tură, a fost deplânsă de Alecu Russo, T. V. Stefanelli, cel care 
ne-a lăsat amintiri pe cât de amănunțite şi obiective, pe 
atât de emotionante despre Mihai Eminescu, folcloristul 
Artur Gorovei (faimoasa revistă Sezätoarea), Nicu Gane 
(cartea de biografii romantate Trecute vieți de doamne si 

domnite...), scriitorii N. N. Beldiceanu (a tipărit, printre altele, în 1922, cartea Între 
Prut şi Nistru: Note din Basarabia), Anton Holban, Nicolae Labiş, Aurel С. Stinu 
(a cărui personalitate a fost readusă la noi de Iurie Colesnic, în Basarabia necu- 
noscută).... Dintre multele şi interesantele informaţii oferite de enciclopedistul 
Vlad Pohilă nu putem sau nu avem dreptul să nu le pomenim pe cele referitoare 
la Mihail Sadoveanu, ca să remarcăm în sfârșit talentele de la obiectul numărul unu 
al articolului – de publicist şi de fotograf ale lui Vasile Şoimaru: „programul zilelor 
municipiului Fălticeni includea şi lansarea a două cărți ale unui basarabean cu 
nume ,sadovenian”, Vasile Şoimaru, dr. conf. univ. la A.S.E.M.: monografia Neamul 
Şoimăreştilor: 500 de ani de istorie (coautor: dr. Al. Furtună, Editura Prometeu, Chi- 
şinău, 2003) şi albumul Poeme în imagini (Editura Prometeu, Chișinău, 2004)”. 


Am extins referintele la articolul Pe urmele maestrului, la Fălticeni, pentru a 
exemplifica metoda de creaţie a lui Vlad Pohilă, care denotă satisfacerea nevoii 
de a da cititorului o informaţie amplă, expusă succint, prin selectarea unor nume 
şi titluri de primă importanţă în contextul respectiv. Or, Domnia Sa procedează 
în chip similar şi în celelalte compartimente. Cităm doar câteva adevăruri menite 
să ne servească drept îndemnuri pentru meditaţie: „...Limba noastră poate si tre- 
buie să fie un important element consolidator în societatea moldoveană, atât de 
pestriță sub aspect etnolingvistic. Si, atunci, se vor întreba unii: care-i problema? 
Problema e să se înţeleagă acest adevăr şi să fie acceptat ca axiomă. În caz contrar, 
intrăm iar în mrejele vechilor minciuni, nereguli si nedreptäti. Iar astfel intrăm 
într-o fundătură din care nu se ştie de există ieșire, „Deși a fost scrisă Ја înce- 
putul sec. XVIII, până în prezent este citată lucrarea lui D. Cantemir Descrierea 
Moldovei, mai ales momentul în care se spune că moldovenii nu prea au tragere 
de inimă la carte, că nu le-ar plăcea nici să înveţe, nici să citească... S-a schimbat 
oare starea de lucruri în Moldova în secolele care au trecut de la apariţia cărții lui 
D. Cantemir? Dacă în privinţa învăţăturii constatăm o pasiune tot mai mare a co- 
nationalilor noştri, apoi este greu, totuşi, să declari sus şi tare că moldovenii din 
epoca contemporană ar avea o atracţie prea mare pentru lectură, „Nu cred că-s 
prea multi cei care ştiu despre acest obicei foarte vechi al georgienilor de a dona 
tinerilor ce se căsătoresc, în ziua nunţii, pe lângă multe altele, desigur, şi două 
cărţi: o Biblie (Sfânta Scriptură) şi un volum cu poemul national Viteazul în piele 
de tigru, scris de Şota Rustaveli..:, „Numai datorită acelor două decenii şi ceva de 
aflare a noastră în componența Regatului României, limba română dintre Nistru 
şi Prut a renăscut, s-a revigorat, a înviat „ca viteazul din poveste”, spălându-se de 
„Slin şi mucegai” (ca să-l parafrazăm pe poetul preot şi profet Alexei Mateevici; 
fără acei ani mai curând nu vorbeam în prezent decât un jargon româno-rus, 
riscând să nu-i înțelegem până la capăt pe Eminescu, pe Coşbuc sau Caragiale...’ 
„Este cu totul remarcabil rostul pe care 1-а împlinit Valentin Mândâcanu, ca na- 
tionalist, om de cultură, publicist, filolog, lingvist, ca ocrotitor al limbii române 
în Basarabia sovietizată, ca străjer la corectitudinea acestei limbi, expusă mereu 
primejdiilor, strâmtorării, influenţei nefaste din partea limbii ocupanților... 


Vlad Pohilă este proaspăt si intransigent în interviul acordat ziarului , Flux” Să ne 
apropiem de Eminescu mereu, cu dragoste, dar si cu recunoştinţa pe care le merită... 
în care îl regăsim bine informat, just orientat în mulțimea de probleme pe care le 
ridică, şi în prezent, moştenirea eminesciană. Trecem peste consideratiile privind 

denigratorii Poetului si Publicistului, care îşi capătă — cum altfel? — dezaprobarea 
meritată, şi transcriem doar câteva opinii pe deplin valabile azi: „Nu numai tine- 
retul nostru, ci toți vorbitorii de limba română din Republica Moldova au nevoie 
cel mai mult de Eminescu, dacă e să ne referim chiar numai la cunoașterea limbii 
şi literaturii române, dar şi a istoriei, a culturii naţionale. Liceenii, studenţii tre- 
buie să citească din Eminescu nu numai cât recomandă programele de studii, dar 
să meargă şi mai departe în familiarizarea cu opera lui... Eminescu ne-a lăsat mo- 
dele netrecătoare de poezie, la fel şi de limbă literară. A propos de limba română, 
el a scris, testamentar, pentru fiecare dintre noi: «Limba, alegerea şi cursivitatea 
expresiunii în expunerea vorbită şi scrisă e un element esenţial, ba chiar un cri- 
teriu al culturii». Şi — cu referire la noi, românii moldoveni: Eminescu a avut o 
abordare largă şi obiectivă a fenomenului national — situând, firesc, moldovenii, 
inclusiv pe noi, basarabenii, aflați si atunci sub ocupaţie rusească, în arealul na- 
tiunii române: «Suntem români si punctum!». El, fiind - geografic – moldovean, 
a avut o perfectă conștiință a românitätii, a apartenenţei la limba română, la cul- 
tura română, în fine – la națiunea română, mândrindu-se cu această identitate. Si 
în acest sens — tocmai Mihai Eminescu trebuie să fie exemplu demn de urmat! Să 
dăm, aşadar, ascultare marelui Eminescu, şi nu la tot soiul de pigmei şi demagogi, 
promotori ai moldovenismului rudimentar şi agresiv (alias antiromânesc, euro- 
fob şi, inerent, la noi — stupid, pervers, filorus)” 


Şi dacă opiniile de această natură - corecte – sunt relativ lesne acceptabile 
de toată lumea, cele din articolul titular, Și totuși, limba română!, conţin certe 
elemente de polemică, inclusiv cu analistul politic Vladimir Socor. Dar Vlad 
Pohilă n-ar fi Vlad Pohilă dacă nu şi-ar satisface şi în acest context plăcerea 
de a se manifesta ca lingvist de tip enciclopedic în sensul că despică firul în 
patru în legătură cu limba sârbo-croată sau croato-sârbă, una şi aceeaşi, însă 
numită într-un fel la Belgrad, capitala Serbiei şi a întregii Iugoslavii, şi în alt 
fel – la Zagreb, capitala Croaţiei. Dar în 1991, după fărămițarea Iugoslaviei, 
„aceeaşi limbă a început a fi numită în trei, apoi chiar în patru feluri, în func- 
tie de noile formațiuni statale apărute pe ruinele fostei Iugoslavii”. Publicistul 
ne informează că „noile state, respectiv noile denumiri ale limbii sârbo-croate, 
au dat mână liberă unor aberante «libere iniţiative» locale, care inițiative sunt 
bune în business sau în comerț, nu însă în lingvistică, afirmând că: „Pentru 
buna funcționare a unei limbi contează cel mai mult unitatea ei sub toate as- 
pectele (lexical, gramatical, fonetic / ortoepic, ortografic etc.); limbile literare 
au apărut prin unificarea diferitor dialecte şi / sau graiuri; s-au dezvoltat şi se 
menţin, dăinuiesc tocmai datorită unităţii la care ne referim... După mai multe 
amănunte privind „nebunia lingvistică” din Iugoslavia de după 1991, publicis- 
tul trece firesc si absolut necesar la limba română, mai exact — la starea de azi 
a limbii din Republica Moldova. Şi ne serveşte o seamă de adevăruri ре cât 
de uşor de înţeles pentru intelectualitatea bine şi temeinic instruită, pe atât de 
greu acceptabilă pentru multi conationali rămași în bezna analfabetismului 
politic, literar, lingvistic: „Acum, când unii politicieni de la Chişinău pun cu 
atâta râvnă problema denumirii limbii noastre – alta decât cea română —, desi- 
gur că ei o fac din rațiuni politiceşti, ideologice. Dar în ultimă instanţă ei o fac 
din nişte calcule egoiste, pentru că astfel «apără» statul de care au ei nevoie- ca 

să aibă ce conduce - «apără» o populaţie care le este necesară ca să-i voteze; 
în fine, ei îşi apără comoditatea personală şi nivelul, gradul lor de cultură; la ce 
bun ar obosi să-și asimileze limba română – bogată, expresivă, nuanţată stilistic 
etc., când se pot «descurca» cu o limbă «moldovenească» săracă, amestecată cu 
rusisme, pe care ei le «savurează» din copilărie sau din inertie...” 


De la cazul cu „nebunia lingvistică” din statele formate pe ruinele Iugoslaviei si 
de la „nebunia” care se întâmplă la noi Vlad Pohilă revine la comentariul ana- 
listului politic Vladimir Socor (din 16 noiembrie 2007), mai exact – la ultima 
frază a discursului: „Criteriul cel mai important al acestor decizii politice tre- 
buie să fie în toate cazurile opțiune democratică a cetăţenilor statului”. Domnia 
Sa ripostează cunoscutului publicist apusean că în cazul nostru problema este 
cu certitudine mai complicată şi lămureşte amănunțit: „Primo: pentru că la noi 
se încearcă edificarea unei societăți si a unei mentalități diferite de tot ce exis- 
tă în Europa, în lumea liberă. Secundo: pentru că la noi, tocmai din motivele 
amintite, nu poate exista opţiunea democratică. Tertio şi în fine: pentru că ce- 
tăţenii acestui stat au fost indobitociti decenii la rând, într-un hal fără de hal, cu 
tot felul de stupizenii ,politico-filologice”, încât cea mai mare parte a populaţiei 
se află într-o groaznică derută, astfel fiind foarte uşor manipulabilă de către 
actualele autorităţi, care recurg, fără scrupule, la diverse fraude şi falsificări, la 
metode staliniste de intimidare, de presiune, de violenţă chiar”. 


Atitudinea publicistului este fermă şi corectă: „La noi această problemă poate fi 
solutionatä numai de cercurile savante, intelectuale, culturale, în frunte cu Aca- 
demia de Științe, care, de altfel, şi-au spus de mult, în 1994, opţiunea: numele 
corect al limbii scrise şi vorbite în Republica Moldova este limba română”. 


Nu lipseşte referința de rigoare la cel mai mare lingvist al lumii, la răspântia se- 
colelor XX şi XXI, Eugeniu Coșeriu („Din punct de vedere politic promovarea 
unei «limbi moldoveneşti» [...] este un delict de genocid etnico-cultural, delict 
nu mai putin grav decât delictul rasial, chiar dacă nu implică eliminarea fizică 
a vorbitorilor, ci «numai» anularea identităţii şi memoriei lor istorice”). Şi – ca 
o încoronare a întregului discurs – publicistul adresează două întrebări pe care 
noi personal nu le dorim retorice: „Ştiu oare «experții» noştri politico-lingvis- 
tici această axiomă (afirmaţia citată a lui Coşeriu — I.C.)? Dar cei de la forurile 
decidente ale Uniunii Europene nu ar vrea să afle ce spune, la acest capitol, un 
specialist de talie mondială, care cunoștea perfect starea de lucruri existentă în 
Basarabia, actuala Republică Moldova?”. Întrebarea a doua se referă la „exper- 
ţii” europeni care au acceptat, cică, denumirea de „limbă moldovenească. 


Concluzionând, remarcăm faptul că lucrarea semnată de Vlad Pohilă este o 
publicaţie consistentă, instructivă, aducătoare de lumină în diferite probleme 
complicate ale limbii, literaturii, istoriei, iar partial si ale altor domenii ale rea- 
Шай culturale din partea stângă a Prutului. Impärtäsind - si în paginile ei – ci- 
titorului o considerabilă parte a cunoştinţelor sale – repetăm - enciclopedice, 
autorul ne-a dat încă o dovadă că publicistica scrisă în cunoştinţă de cauză, 
cu durere pentru ceea ce ni se întâmplă în virtutea unor condiţii precare şi cu 
sugerarea unor soluţii plauzibile, este în măsură să ne incite şi să ne îndemne la 
atitudini care ar putea deveni salvatoare. 

Continuă abonarea la revista „Limba Română”. 


În 2009 publicaţia noastră va apărea o dată la două luni, format carte, 
208 pagini text plus 16 pagini color. Preţul unui număr de revistă 
este de 20 de lei (MDL). Abonamentele pot fi perfectate la oficiile postale 
din întreaga republică, la agențiile Poşta Moldovei şi Moldpresa 
(în catalogul publicaţiilor revista are poziția 77075). 


Abonatii care, până la 25 decembrie 2008, vor achita plata pentru 
cinci numere de revistă (ianuarie-octombrie 2009), îl vor primi gratuit 
pe al şaselea (noiembrie-decembrie 2009). 

